
Introducere: Fizionomia Psihologiei Pastorale 

Psihologia pastorală este o ramură a psihologiei care are în 
obiectiv procesele psihologice inerente activităţii pastorale. Ea este 
o disciplină sectorială recentă a teologiei (care se ancorează în 
dialogul tradiţional interdisciplinar dintre teologie şi psihologie) 
consistând în aplicarea principiilor psihologice, a metodelor psiho- 
diagnostice şi  psiho-terapeutice, precum şi a demersurilor 
experimentale de cercetare şi de interpretare psihologică, la 
întreaga serie de probleme privitoare la teologia şi practica 
pastorală. 

Definiţia aici propusă reuşeşte într-o anumită măsură să 
delimiteze sectorul propriu psihologiei pastorale, întrucât 
definiţia oricărei discipline psihologice trebuie să includă sectorul 
specific căruia i se adresează (de exemplu, psihologia religiei 
studiază fenomenele religioase ca experienţă subiectivă; psihologia 
educației studiază procesele psihologice inerente practicii educative 
etc.). Psihologia pastorală se interesează deci de procesele 
psihologice care au loc într-un context pastoral!, respectiv situațiile 
în care sunt angajate două sau mai multe persoane (una dintre 


1 „Putem vorbi de un context pastoral atunci când se instaurează o relaţie inter-personală 
între un preot şi una sau mai multe persoane ("subiecţi pastorali") deschişi prezenţei 
transcendenţei. Psihologia pastorală ca nouă disciplină teologică a fost impusă de 
exigenţele concrete ale muncii păstorului de suflete. Membrii clerului sunt chemaţi să 
facă faţă multor roluri într-o societate democratică: preoţi, profesori, asistenţi sociali, 
administratori, jurnalişti etc. Dincolo de rolurile "tradiţionale", astăzi devine tot mai 
solicitat preotul în calitatea lui de "sfătuitor", căruia credincioşii să i se poată adresa în 
momentele de criză ale vieţii lor (conflicte conjugale şi familiale, decizii majore de luat în 
viaţă, doliu, probleme etc.)”, cfr. Giuseppe Sovernigo, La persona e lazione del 
mediatore pastorale. Aspetti personali, ed. FTIS, Padova, 1998, p. 8 

acestea fiind de obicei preotul păstor?), într-un dialog care 
presupune relația cu Dumnezeu. 

Psihologul francez J.-M. Pohier a observat că "religia a început 
să utilizeze în vederea realizării propriilor obiective, tehnici ale 
psihologiei; acest uz este în primul rând practic, dar acesta 
presupune implicit o acceptare a conceptelor şi teoriilor 
psihologice". În epoca contemporană, în care oricare ştiinţă trebuie 
să respire aerul inter-disciplinarităţii, teologia la rândul ei, 
colaborează cu alte ştiinţe, precum psihologia“, sociologia şi 
antropologia culturală. Raportul care se stabileşte între psihologie” 
şi teologie, garantează pe de o parte, independența celor două 
ştiinţe şi specificul metodei de cercetare a fiecăreia, iar pe de altă 
parte permit o fertilă colaborare între specialiştii acestora. 

In istoria ştiinţelor, putem vorbi despre existenţa a trei mari 
modele de raport între psihologie şi teologie: modelul ierarhic (1), 
modelul utilizării funcţionale (2) şi modelul dialogului 
interdisciplinar (3). Primul dintre aceste modele de raportare, cel 
ierarhic, este anacronic, întrucât acesta considera teologia drept 
ştiinţa supremă care oferă tuturor celorlalte ştiinţe bazele ultime şi 
cadrul ideologic suprem, în limitele căruia ele îşi pot formula 
ipotezele şi teoriile. Astăzi nici un psiholog, ca adevărat om de 
ştiinţă, nu ar mai accepta o astfel de limitare a libertăţii sale de 
cercetare şi de experimentare. Pericolul de a pune şi azi în aplicare 


2 „Există o varietate de roluri sau de funcţii cărora trebuie să le faţă facă cu competenţă 
preotul: predicator, duhovnic, păstor, învăţător-profesor, organizator, administrator. 
Unul din rolurile tot mai pretinse preotului în exercitarea responsabilităţii lui în legătură 
cu comunitatea este acela de sfătuitor. În trecut, aceasta este în strânsă conexiune cu 
aceea de vindecare a rănilor interioare. Aceste două competenţe erau nedetaşabile în 
trecut, Mântuitorul însuşi având simultan pe amândouă. În istoria recentă ele apar 
separate: preotul se angajează în mod special în activitatea pastorală, în timp ce diferiţi 
alţi specialişti (medici, psihoterapeuţi, psihologi) se dedică vindecării (fizice şi mentale)”, 
Ibidem, p. 9. 

3 J.-M. Pohier în volumul: Psihologie şi Teologie, Paoline, Torino, 1991 

1 Astăzi, teologia se orientează spre psihologie, sociologie şi alte ştiinţe, întrucât 
dezvoltarea acestora în cadrul culturii contemporane este capabilă să ofere noi 
instrumente de înţelegere a mesajului lui Dumnezeu pentru lumea de astăzi. Toate aceste 
ştiinţe descoperă noi dimensiuni ale realităţii umane, modifică perspectiva din care omul 
se priveşte pe sine însuşi şi lumea în care trăieşte, permiţând astfel o mai profundă şi mai 
detaliată înţelegere a planului lui Dumnezeu cu umanitatea contemporană. 

> Putem aprecia că şi psihologia are nevoie de teologie într-o anumită măsură. Aceasta 
pentru că şi psihologia, ca ştiinţă antropologică, vehiculează o anumită viziune 
despre om şi lucrează cu o anumită teorie a valorilor; deci, ea înseşi este 
condiţionată de o anumită antropologie şi de o anumită etică, pe care cel mai adesea o 
împrumută din cultura vremii în care se dezvoltă. Ori, în adâncul culturii europene bate o 
inimă în mod inconfundabil creştină. lar psihologia, dacă doreşte să înţeleagă în 
profunzime antropologia, etica şi mentalitatea lumii moderne, trebuie să cerceteze bazele 
creştine ale culturii contemporane. 


acest raport pândeşte totuşi pe specialiştii ambelor ştiinţe, atunci 
când aceştia (fie ei psihologi, fie teologi) absolutizează (mai mult 
sau mai puţin conştient) propria ştiinţă, considerând-o drept unica 
cu adevărat „ştiinţifică” şi desconsiderându-le pe celelalte. Aceasta 
atitudine "îngâmfată" face imposibilă o adevărată colaborare între 
aceste două ştiinţe. 

Modelul utilizării funcţionale este foarte vechi. Potrivit lui, o 
ştiinţă asumă rezultatele unei alte ştiinţe, punându-le la baza 
cercetărilor din propriul sector de interes, recunoscând validitatea 
metodei ştiinţifice a celeilalte ştiinţe. In acest caz deci, o ştiinţă se 
consultă cu cealaltă, fără ca una să abandoneze rolul ei de 
"informatoare" iar cealaltă pe cel de "ascultătoare". Potrivit acestui 
model însă, cele două ştiinţe nu intră într-un autentic dialog, 
deoarece fiecare îşi acceptă definitiv rolul asumat din start. 

Modelul dialogului interdisciplinar presupune ca cele două 
ştiinţe să îşi schimbe rolurile, fiecare devenind "ascultătoare" şi 
respectiv "informatoare". Bineînţeles că există anumite condiţii fără 
de care nu se poate instaura un adevărat dialog interdisciplinar între 
teologie şi psihologie: în primul rând, atât teologul cât şi psihologul 
trebuie să renunţe la pretenţia că ştiinţa în care fiecare dintre ei 
este specialist constituie unica raportare ştiinţifică validă la 
realitate; în al doilea rând, specialiştii celor două ştiinţe trebuie să 
fie "bilingvi", adică trebuie să vorbească şi să înţeleagă, pe lângă 
limbajul ştiinţific al propriei ştiinţe şi pe al celeilalte, cunoscându-i 
într-o anumită măsură metodologia ştiinţifică; în al treilea rând, cele 
două ştiinţe trebuie să aibă un teren comun de interes, în care să se 
întâlnească. 

Terenul comun de interes atât al teologiei cât şi al 
psihologiei îl constituie omul, ambele fiind ştiinţe antropologice, 
chiar dacă teologia este prin excelenţă o ştiinţă "teo-logică". Ceea ce 
le diferenţiază este, de fapt, metoda de cercetare proprie fiecăreia. 
Aceste ştiinţe vor rămâne permanent distincte, dacă fiecare îşi va 
păstra fidelitatea la propria metodă de cercetare. 


1. Imagini false ale lui Dumnezeu 
ce tronează în subconştientul omului contemporan 


Cel inteligent îşi îndreaptă defectul privind defectul 


altuia. 
Ex vitio alterius sapiens emendat suum. 


Imagini demonice subconştiente despre Dumnezeu 

Pentru început ne vom ocupa de imaginile false ale lui 
Dumnezeu existente în subconstientul contemporanilor 
noştri, imagini frecvent întâlnite de către psihologi, psihoterapeuţi 


şi preoţi în activitatea lor. Pe lângă „dumnezeul pedepsitor”, şi 
„dumnezeul morţii”, sunt des întâlnite imaginile unui „dumnezeu 
contabil” şi ale unui „dumnezeu al eficienţei” (care pretinde 
eficienţă). Au fost de asemenea întâlnite imaginile unui „dumnezeu 
înşelător”, „dumnezeu tiran” sau dumnezeu „dispreţuitor de 
oameni”. Toate aceste imagini sunt corelate celei de „Dumnezeu 
aspru judecător” care pune permanent la încercare oamenii, îi 
pedepseşte pentru păcatele lor prin tot felul de suferinţe pe acest 
pământ, iar pentru lumea de dincolo conturează perspectiva unei 
veşnice osânde. 

Configurarea în mintea multora a imaginii unui Dumnezeu care 
pedepseşte în mod răzbunător este imputabilă unei doctrine a 
mântuirii patronată de logica dreptății punitive. „Ordinea tulburată 
de om prin revolta lui păcătoasă împotriva lui Dumnezeu poate fi 
restabilită numai graţie unei pedepse corespunzătoare”. În logica 
păcat-pedeapsă a doctrinei „satisfacţiei” din teologia romano- 
catolică - de exemplu - pedepsirea devine modul de restabilire a 
ordinii ontologice, prin intermediul căreia fiecăruia îi vine dat ceea 
ce merită. 

Această idee despre Dumnezeu, specifică soteriologiei catolice, 
a fost însuşită de cultura occidentală secularizată. Doctrina 
„satisfacţiei” este complet străină de soteriologia ortodoxă. In 
Ortodoxie tronează imaginea unui Dumnezeu definit de părintele 
Siluan Athonitul drept „iubirea care nu ne poate refuza nimic”.* Cu 
toate acestea, imaginea unui Dumnezeu pedepsitor a pătruns şi în 
spaţiul ortodox, odată cu însuşirea de acesta a culturii occidentale 
secularizate. Presiunea acestui tip de cultură asupra celei locale, 
est-europene a fost atât de puternică încât a ieşit biruitoare asupra 
vechii culturi orientale în care trona o imagine despre un Dumnezeu 
„iubire” dezinteresată faţă de oameni. 

În teologia romano-catolică contemporană este însă în act o 
schimbare fundamentală în paradigmele doctrinei mântuirii. 
Actualmente soteriologia romano-catolică nu se mai fundamentează 
pe o „dreptate” divină pedepsitoare şi răzbunătoare, ci este 
orientată spre iubirea transformatoare, transfiguratoare şi creatoare 
a lui Dumnezeu faţă de întreaga creaţie. Pentru că lisus Hristos a 
experimentat iubirea Tatălui până la moarte, El îi cheamă pe toţi 
oamenii să iasă din spirala răzbunării, invitându-i să intre în 
„Împărăţia“ în care este suverană iubirea.” 

6 Cuv. Siluan Athonitul, Între iadul deznădejdii şi iadul smereniei, ed. Deisis, Alba Iulia, 
1994, p. 145. 


i Viaţa şi faptele Mântuitorului devin astfel punctul de referinţă şi criteriul de judecată 
privitor la păcat, şi în acelaşi timp manifestă un nou mod de a concepe iubirea lui 
Dumnezeu, ce vrea să se extindă la toţi oamenii şi la viaţa lor socială. A se vedea în acest 

Iubirea autentică nu ia în considerare principiul echivalenţei 
sau al compensaţiei („Dau pentru ca să primesc în schimb”). Iubirea 
divină nu este în mod simplu remunerativă, ci îl primeşte şi îl 
acceptă pe om aşa cum el este. Dumnezeu va acţiona în virtutea 
iubirii sale infinite chiar şi la judecata finală şi nu va ţine cont - 
pedepsind sau răsplătind - doar de un trecut pietrificat în clipa 
morţii în mod ireversibil. El va purifica pe oameni prin revelarea 
misterului său intim, prin invitarea tuturor de a participa la iubirea 
sa divină. 

Nu arareori situaţiile dificile, bolile, moartea, handicapul, 
crizele de orice fel din viaţă sunt percepute şi interpretate de unii 
oameni ca fiind efecte ale „dreptăţii punitive sau răzbunătoare” 
a lui Dumnezeu.” Când experienţele negative sunt înţelese şi 
interpretate în lumina Dumnezeului-iubire, omul se poate întreba: 
Ce pot învăţa din această experienţă traumatică din viaţa mea? Ce 
mesaj pot să trag din aceasta? Sub acest aspect, „dreptatea 
necruțătoare” a lui Dumnezeu poate conţine în sine un ajutor 
considerabil pentru a continua cu avânt drumul spre o „viaţă 
abundentă”. 

Trebuie deci să luăm în considerare toate aspectele vieţii 
noastre, chiar şi cele negative, în lumina imaginii globale a lui 
Dumnezeu ce se desprinde din revelaţia lui Dumnezeu. Citind 
cu atenţie Sfânta Scriptură, nu ne este greu să desprindem din 
Vechiul Testament o imagine despre un Dumnezeu Tată aspru, 
agresiv şi violent, care pretinde evreilor să treacă prin ascuţişul 
săbiei pe toţi locuitorii pământului Canaan, închinători la idoli.!% Pe 
de altă parte însă, această imagine trebuie s-o corelăm celei 
neotestamentare, conturate de Mântuitorul lisus Hristos, care ne-a 
spus „ultimul cuvânt” privitor la adevărata identitate a lui 
Dumnezeu Tatăl. 


sens Giordano Frosini, Teologia oggi. Una sintesi aggiornata e attualizzata, ed. 
Dehoniane, Bologna, 1996, cu precădere capitolele I peccato originale (111-130) şi La 
grazia di Cristo (p. 183-208). 

3 Expresia „Dăruind vei dobândi” a fost totuşi cu mare ecou în lumea ortodoxă, 
exprimând însă adevărul că realităţile materiale concrete pot fi transferate în lumea 
valorilor spirituale eterne. Părintele Nicolae Steihardt are chiar un volum astfel intitulat, 
apărut în ediţia a patra la editura Dacia, Cluj Napoca, 2000. 

” „Dacă se privesc însă lucrurile mai în profunzime, se va vedea că, pe lângă câteva 
elemente inexplicabile, există multe fapte, externe sau interne, care sunt consecințe ale 
unor comportamente sau moduri de viaţă înrădăcinate în cuvintele sau în „mesajele cheie 
negative” ale oricărei persoane umane”, Karl Frielingsdorf, Ma Dio non e’ cosi’. Ricerca 
di psicoterapia pastorale sulle immagini demoniache di Dio, ed. San Paolo, Milano, 1995, 
p. 66. 

10 A se vedea în acest sens Gurie Georgiu - Cristian Tia, Despre mântuirea sufletului în 
era post-industrială, ed. Info, Craiova, 2000, p. 19. 

Imaginile demonice ale lui Dumnezeu se realizează şi se 
stabilizează atunci când - în mod absolut inconştient - sunt 
absolutizate emoțional anumite interpretări ale lui 
Dumnezeu, astfel încât una dintre acestea ajunge să domine un 
individ, fără să mai fie niciodată relativizată, integrată sau deschisă 
spre realitatea complexă şi globală a autenticului Dumnezeu, Care 
este un Dumnezeu al vieţii şi al iubirii. Ceea ce se experimentează în 
situaţiile dificile din viaţa unui om este interpretat mai mult în baza 
sentimentului decât al raţiunii. 

Menţionăm acum că imaginea despre Dumnezeu poate fi 
rezultatul unei experienţe emotive, sau o simplă achiziţie 
intelectuală. Prin educaţie religioasă, omul poate dobândi 
cunoştinţe despre Dumnezeu, ajungând să cunoască multe lucruri 
despre El, dar aceasta nu este o cunoaştere reală a Sa, întrucât 
constituie o simplă „instrucţie” teoretică. Adevărata imagine despre 
Dumnezeu este cea dobândită în urma unei experienţe emotive, 
adică a unor trăiri duhovniceşti. Chiar dacă un om, din punct de 
vedere teoretic, acceptă şi mărturiseşte că Dumnezeu este bun, 
drept, sfânt, iubitor, este posibil ca el să nu „creadă” realmente 
acest lucru, întrucât mărturisirea lui nu este rezultatul unei 
experienţe interioare, duhovniceşti. În acest caz, în momentul în 
care omul se va confrunta cu o criză profundă în viaţă, imaginea 
teoretică despre un Dumnezeu „bun” se va dizolva rapid, se va 
zgudui din temelii, iar el va rămâne cu imaginea despre Dumnezeu 
dobândită în trecut, în copilărie, în urma unor experienţe emotiv- 
sentimentale. Omul este minte şi inimă, rațiune şi sentiment, şi 
acestea amândouă au câte un cuvânt greu de spus în conturarea 
imaginii despre Dumnezeu a unui individ. 

Cu facilitate se uită adeseori că diferitele imagini ale lui 
Dumnezeu sunt doar nişte bucăţi din imensul şi grandiosul 
mozaic/icoană reprezentându-l pe Dumnezeu, mozaic destinat să 
rămână pentru totdeauna incomplet, întrucât însăşi existenţa 
veşnică a omului este un spaţiu de continuă revelare a lui Dumnezeu 
omului, niciodată neajungându-se ca omul, fiinţă creată, să cunoască 
exhaustiv Fiinţa necreată. 


Dumnezeul care judecă şi pedepseşte 

Imaginea demonică a lui „Dumnezeu care judecă şi 
pedepseşte”, stăpâneşte din păcate în minţile şi simţirile multora. 
Este judecătorul ameninţător pe care psihanalistul T. Moser în 


volumul său „Intoxicarea cu Dumnezeu” îl descrie astfel: „Noi 
trebuie să ne temem dar şi să-l iubim pe Dumnezeu ”.!! 

Vom încerca să lecturăm şi analizăm câteva mărturisiri care 
dezvăluie hidoşenia unei astfel de imagini despre Dumnezeu, 


precum şi geneza acesteia. 


N-am fost niciodată altceva decât unul dintre cei şapte frați şi 
surori ai părinţilor mei şi cred că expresia care defineşte perfect 
situația mea este: „unul între atâţia”. Cu alte cuvinte, eu ca 
persoană, n-am fost niciodată altceva decât un anonim, deşi se 
spune că Tu m-ai chemat pe nume şi te-ai gândit în mod special la 
mine. Pentru tatăl meu, de exemplu, eu existam - ca de altfel toți 
ceilalţi fraţi ai mei - doar ca o vie confirmare a potenţei lui conjugale 
şi fortificare a conceptului de „sine“. In ciuda aerului autoritar ce-l 
avea şi a bravurii pe care o manifesta în profesie, ca om era slab şi 
frământat de angoase. Acesta, profitând de autoritatea sa de tată, nu 
a pierdut nici o ocazie să-mi frângă spinarea în bătăi. Toate 
mijloacele erau pentru el legitime în atingerea scopului pe care-l 
avea şi făcea totul - declara el - „în numele lui Dumnezeu” şi pentru 
binele nostru. Ce nebunie! 

Ni l-a băgat pe gât pe Dumnezeu cu joarda şi bastoanele, şi tot 
cu bastonul ne smulgea şi „declaraţia păcatelor”. O frică mortală mă 
cuprindea când se apropia seara şi - în mod special eu, cel ce 
trebuia să devin preot - trebuia să îngenunchez înaintea lui, pentru 
a-i mărturisi nebuniile din cursul zilei. La sfârşit primeam doza 
corespunzătoare de bastoane pe spate sau în palme. De câte ori n- 
am primit o pedeapsă arbitrară şi nedreaptă, provocată de distracţia 
mamei mele care îi spunea totul. Trebuia să sufăr totul fără să 
beneficiez de vreo apărare din partea cuiva, în timp ce Tu, 


Dumnezeule al bătăilor şi al batjocoririi mele, erai probabil 
spectator la toate acestea, râzând cu sarcasm, în aşteptarea de a 
face din mine un preot bun şi supus. Ca al şaptelea născut, eram 
dator să completez numărul „sfânt“ de şapte copii. 

Până acum am crezut întotdeauna că tu eşti „bunul Dumnezeu” 
care înțelege nevoile mele, căruia îi pot încredința suferințele şi 
„Crucea“ mea, care mă primeşte cu bunătate şi milă, care mä 
cheamă pe nume şi în apropierea cărui pot să mă manifest aşa cum 
realmente sunt, cu toată forţa şi slăbiciunile mele. Dar acum te-am 


identificat cu adevărat... eşti mult mai rău decât propriul meu tată... 
el cel puţin a recunoscut că a fost un tiran, tu în schimb m-ai înşelat 


11 Karl Frielingsdorf, Ma Dio non e” cosi’. Ricerca di psicoterapia pastorale sulle immagini 
demoniache di Dio, ed. San Paolo, Milano, 1995, p. 19. 


într-o _ manieră perversă şi infamă proclamându-mi-te_ tată bun şi 
milostiv. In realitate eşti Tu cel care m-ai persecutat, anulat şi negat, 


pentru că tatăl meu însumi mă pedepsea în numele tău. 
La picioarele tale leapăd acum partea din viaţa mea pe care tu 


ai ruinat-o, căci restul, de acum încolo, îl iau în propriile mele mâini. 
Îmi pare rău de anii în care te-am servit, tiran nemilos... Și când mă 
gândesc că în ciuda incertitudinilor, a dubiilor şi a fricii pe care 
uneori le experimentam, continuam să te proclam „bunul păstor”! 
Începând din copilărie m-ai abandonat în mrejele acelui lup odios 
care era tatăl meu, ce a vrut să mă omoare şi să mă distrugă. Dar 
am supraviețuit şi de acum înainte doresc _ să-mi trăiesc propria 
viață. Mai bine fără tine, Dumnezeu capricios şi arțăgos! Mulţumesc 


lui Dumnezeu... că mi s-au deschis la vreme ochii...” 


Mărturisirea aceasta este luată într-un moment de maximă 
trăire emotivă, de „răfuială” cu Dumnezeu. Autorul ei trăieşte o 
profundă criză determinată de radicala opoziţie între imaginea 
teoretică a lui Dumnezeu pe care o avea (Dumnezeu bun, drept, 
sfânt, iubitor) formată din copilărie ca urmare a educaţiei religioase 
primite, şi experienţa lui de viaţă, începând din copilărie, care îi 
releva un Dumnezeu rece, distant, dispreţuitor, „râzând cu sarcasm” 
de nefericirea oamenilor. 

Autorul suferă profund pentru faptul că nu a fost recunoscut 
niciodată ca o persoană unică, irepetabilă, cu o identitate precisă, ci 
a fost considerat „unul dintre cei şapte fraţi”, „unul între atâţia”, 
venit pe lume nu pentru el însuşi, ci „pentru a completa numărul 
sfânt de şapte copii”. El nu a fost iubit şi stimat pentru el însuşi, în 
calitatea lui de dar al lui Dumnezeu oferit părinţilor, ci mai mult 
acceptat, pentru că superstiţia spunea că numărul „şapte” este 
sfânt, şi deci a avea şapte copii poate să aducă noroc. 

Imaginea unui Dumnezeu judecător punitiv i s-a format 
autorului acestei mărturisiri în copilărie, în urma unor experienţe 
traumatice, iar peste această imagine s-au suprapus ulterior 
imaginile teoretic impuse de-a lungul procesului educativ, dar 
acestea din urmă fiind rezultatul unei instrucţii teoretice, iar nu a 
unor experienţe interioare, s-au prăbuşit într-un moment de criză 
existenţială: Până acum am crezut întotdeauna că tu eşti „bunul 
Dumnezeu” care întelege nevoile mele, căruia îi pot încredința 
suferințele şi „crucea“ mea, care mă primeşte cu bunătate şi milă, 
care mă cheamă pe nume şi în apropierea cărui pot să mă manifest 
aşa cum realmente sunt, cu toată forţa şi slăbiciunile mele. (Aceasta 


este imaginea teoretică, pozitivă despre Dumnezeu, dobândită în 
urma educaţiei religioase realizate în şcoală.) Dar acum te-am 

identificat cu adevărat... eşti mult mai rău decât propriul meu tată... 
(Aceasta este imaginea demonică a lui Dumnezeu, idolul căruia i s-a 


închinat continuu fără să-şi dea seama, imagine dobândită în urma 
unei experienţe emotive traumatice, şi care a rămas semnificativă 
pentru restul vieţii).!? 

Această imagine demonică despre Dumnezeu se ascunde 
întotdeauna după o imagine aparent pozitivă despre Dumnezeu. 
Demascarea acestei false imagini despre Dumnezeu de obicei are loc 
într-o fază ce anticipează descoperea „formulei magice”, respectiv a 
mesajului „cheie” moştenit de la părinţi. Cu această ocazie 
interesaţii ajung să pună în gura demonului mesajele negative 
primite de la părinţi şi conştientizează ulterior acest lucru 
(„transfer”). Adesea se observă şi o anumită corespondenţă între 
caracteristicile părinţilor şi acelea a demonilor.!3 

O şi mai agresivă imagine negativă despre Dumnezeu avem 
atunci când el este experimentat ca un Dumnezeu arbitrar, un 
despot care înainte de toate este imprevizibil, condamnând fără 
motiv tot astfel cum oferă în mod arbitrar şi clemenţa sa. Omul este 


12 „Tendinţa a atribui evenimentelor neplăcute din viaţă (şi realităţilor care le cauzează) 
scopul de a pedepsi individul pentru vreo transgresiune comisă, a fost numită de unii 
psihologi „animismul pedepsei”. Animismul recompensei tinde în schimb să atribuie 
evenimentelor fericite (şi realităţilor pozitive care le cauzează) intenţia de a proteja 
individul şi de a-l premia pentru buna sa conduită. O mentalitate a-religioasă atribuie 
faptul de a fi pedepsit unor forţe indistincte, confuze, oculte, sau unui destin implacabil, 
în timp ce o mentalitate religioasă atribuie totul lui Dumnezeu. Când se dezvoltă un 
animism religios general, Dumnezeu este văzut ca polițistul lumii, sau ajutorul 
umanităţii în caz de nevoie”, Ibidem, p. 23. 


13 „Experienţa psiho-terapeutică ne învaţă că pentru a lupta împotriva tulburărilor de 
natură psihologică avem la dispoziţie un singur mijloc: a descoperi adevărul despre 
istoria unică şi irepetabilă a copilăriei noastre. Nu putem să schimbăm nici măcar o 
virgulă din trecutul nostru, nici şterge traumele suferite în copilărie. Putem însă să 
analizăm mai de aproape evenimentele trecutului care au fost memorizate în ființa 
noastră, pentru a le aduce din subconştient în conştient. Este o întreprindere 
dificilă, dar este unica care ne va da posibilitatea de a scăpa din captivitatea invizibilă 
și crudă a copilăriei şi de a ne transforma din victime inconștiente ale trecutului în 
indivizi responsabili care îşi cunosc realmente istoria şi s-au conciliat cu ea. 
Majoritatea persoanelor acţionează din nefericire exact invers. Nu vor să rememoreze 
nimic din trecutul lor şi fără să-şi dea seama, astfel sunt condamnaţi să fie încontinuu 
influenţaţi şi condiţionaţi de propriul trecut, trăiesc din anumite puncte de vedere într-o 
situaţie infantilă neglijată. Nu ştiu să evite pericolele care cândva erau reale, dar care de 
mult timp nu mai sunt. Sunt condiţionaţi de amintiri inconştiente şi de sentimente 
reprimate, care, atât timp cât rămân în subconștient şi nu sunt analizate reflexiv 
și emotiv, condiţionează tot ceea ce ei fac. Acestea condiţionează nu doar viaţa 
individului ci şi tabu-urile unei societăţi. În copilărie îşi afundă rădăcinile întreaga 
existenţă a unui om. Experiențele copilăriei supraviețuiesc în inconştient cu o 
intensitate extraordinară. Experiențele traumatice ale fiecărui copil rămân 
învăluite în obscuritate, ascunsă rămânând şi „cheia” de înţelegere a întregii 
vieți ulterioare”. Cfr. Alice Miller, I dramma del bambino dotato e la ricerca del vero 
se’. Riscrittura e continuazione, ed. Bollati Boringhieri, Torino, 1997, p. 12. 

deci la dispoziţia sa. Persoanele în această situaţie reuşesc cu mare 
dificultate să se perceapă ca destinatari a promisiunilor biblice ale 
lui Dumnezeu şi de aceea au mare nevoie de siguranţe şi certitudini 
rituale, cu care să poată să-l manipuleze pe Dumnezeul cel capricios. 
În această situaţie, postul, rugăciunea, participarea la slujbe, 
constituie „tehnici” de manipulare a divinului.!* 

Alte persoane aflate în obiectivul cercetărilor psiho-pastorale, 
au încercat să obţină îndurarea judecătorului prin acte auto- 
punitive. Mânia acumulată pentru faptul de a nu putea fi aşa precum 
şi-au imaginat, nu o revărsau în exterior asupra lui Dumnezeu sau 
asupra semenului, ci asupra lor înşişi: „Pentru că nici alții şi nici 
Dumnezeu nu mă consideră demn de a trăi, nici de a fi iubit, mă 
pedepsesc şi mă distrug pe mine însumi”. Şi sub aspect religios deci, 
ei îşi configurează viaţa într-o astfel de manieră încât recad în 
poziţia negativă obişnuită: „Nu merit să trăiesc, nici să fiu iubit. 
Chiar şi Dumnezeu nu face altceva decât să mă tolereze”. 

Situaţia devine mai dificilă când persoanele persecutate de 
această imagine negativă a lui Dumnezeu se refugiază în aşa-zisa 
asceză negativă. În radicala lor neîncredere faţă de Judecătorul cel 
nemilos ce nu cunoaşte îndurarea, ce vrea să umilească păcătosul şi 
să-l facă să plătească pentru păcatele sale, acest tip de persoane se 
pedepsesc pe ele însele, gândind că astfel plătesc cu anticipație 
preţul cerut; o fac pentru a putea continua să trăiască, pentru a 
evita loviturile lui dureroase şi pedepsele sale crâncene: „Rămâi în 
angoasele şi depresiile tale, perseverează în ele, nu te îngriji de 
cauzele lor. In faţa tronului ceresc acestea vor conta ca pedeapsă 
deja realizată, vor fi trecute în contul iertării tale”. 

O altă modalitate pentru a se sustrage severului şi 
periculosului Dumnezeu judecător este acela de a lua distanţele 
faţă de El. Dumnezeu este considerat de acest tip de persoane un 
bătrân cu barba albă, care nu este cazul să fie luat în serios. Ela 
creat lumea, dar nu se mai îngrijeşte de lume, ci a abandonat-o în 
voia pierdută a destinului. Nu demonstrează nici un fel de atenţie 
nici faţă de oameni, nici faţă de mersul societăţii, astfel încât devine 
justificată o stare de totală suspiciune: „Să ai încredere doar în tine 
însuţi, dacă nu vrei să ajungi să te simţi înşelat şi abandonat!” 


14 „La urma urmelor, acest tip de persoane cred, dar cu mari rezerve. Acest tip de 
comportament se naşte când persoanele au experimentat în copilăria lor cât de 
dureros, de periculos şi de dezamăgitor este să depinzi de alţii. De aceea au 
învăţat să-şi trăiască existenţa într-o manieră independentă, astfel încât să nu depindă de 
nimeni”, Karl Frielingsdorf, Ma Dio non e’ cosi’. Ricerca di psicoterapia pastorale sulle 
immagini demoniache di Dio, ed. San Paolo, Milano, 1995, p. 27. 

O altă variantă a lui Dumnezeu este „Dumnezeul Tată sever şi 
omnipotent”, care dispune după bunul său plac de fiii săi, în faţa 
căreia omul poate doar să manifeste obedienţă. Spirala distructivă a 
auto-pedepsirii şi a refuzului vieţii va putea fi înfrântă numai în 
momentul în care unilaterala imagine a lui Dumnezeu cel crud 
care judecă va fi demascată ca demonică şi substituită cu 
imaginile pozitive ale lui Dumnezeu din revelaţia biblică. 
Mântuitorul relevă un tată milostiv care se grăbeşte la întâlnirea cu 
fiul cel risipitor. Condiţie deci pentru vindecare şi mântuire este 
credinţa că Dumnezeu vrea să vindece viaţa omului în ciuda tuturor 
deficienţelor şi imperfecţiunilor, şi-i iartă greşelile astfel ca el să 
poată reîncepe o nouă viaţă. omul trebuie să se predea cu întreaga 
sa viaţă în mâinile Sale. În măsura în care, prin intermediul 
credinţei, aceasta devine realitate, se va simţi eliberat şi nu va mai 
avea nevoie să oscileze între auto-reproşuri distructive şi pretenţii 
morale excesive. 


Dumnezeul morţii 

Este un demon care nu naşte viaţa, ci moartea, şi până în clipa 
în care nu vine demascat ca „duh rău” este capabil să-şi exercite 
imensa sa influenţă distructivă, tocmai pentru că este în mod 
inconştient considerat un „duh bun”, dătător de viaţă. Această 
imagine demonică despre Dumnezeu îţi achiziţionează forma şi îşi 
exercită influenţa într-o strânsă conexiune cu deciziile părinţilor - în 
special a mamei - privitoare la viaţa sau moartea copilului (aceasta 
începând de la zămislire). Duhul rău se foloseşte cel mai mult de 
mesajele ce negau viaţa şi dreptul la viaţă al copilului transmise de 
către mamă, ca de exemplu: „Tu nu trebuie să trăieşti!”; „Era mai 
bine dacă nu te-ai fi născut”; „Nu meriţi să trăieşti”.!5 

Psihologia  prenatală confirmă faptul că experiențele 
esenţiale şi atitudinile fundamentale vizavi de viaţă încep încă din 
momentul în care copilul este în sânul matern şi că nimic nu este 
pierdut din experienţele negative sau pozitive trăite în acea 
perioadă. Între mamă şi copil are loc, de atunci, o interacţiune 
intensă şi complexă, nu doar fiziologică ci şi psihică. „In perioada 
prenatală copilul participă la universul sentimental al mamei. Stările 


15 „Prin această referinţă religioasă, mesajele mortificante primesc un caracter absolut. 
Exemple tipice de un refuz emoţional şi adesea inconştient al vieţii, transformat ulterior 
în acceptare „din dragoste de Dumnezeu”, sunt ultimii copii din căsătoriile credincioşilor 
practicanți (copiii „de babă”) atunci când prevenirea naşterilor era considerată un păcat 
la fel de mare ca şi „refuzul datoriei conjugale”, Karl Frielingsdorf, Ma Dio non e’ cosi’. 
Ricerca di psicoterapia pastorale sulle immagini demoniache di Dio, ed. San Paolo, 


Milano, 1995, p. 106. 

mamei de tensiune, de stres, frică, durere şi ruşine, se comunică 
copilului nenăscut prin intermediul a nenumărate canale”. 

Este deosebit de importantă deci atitudinea pozitivă a mamei 
faţă de propria stare de graviditate. Copiii nedoriți sunt mult mai 
mult expuşi la riscul să fie născuţi prematur, bolnavi, subdezvoltaţi. 
A fi nedorit poate duce chiar la stări profunde depresive, la 
comportamente nevrotice, la boli psiho-somatice. Femeile ce şi-au 
refuzat cu anticipație propriul copil, nu sunt capabile să-i transmită 
acestuia certitudinea că este iubit şi bine venit pe această lume. Nu 
se poate deci dezvolta în el încrederea fundamentală indispensabilă 
pentru ca el să se poată abandona total mamei în chestiunile ce ţin 
de viaţă şi de moarte. Reacţiile emotive ambivalente ale mamei, 
care se manifestă în grija şi protecţia excesivă şi apoi se pot 
transforma în severitate exagerată şi pedepse nejustificate, 
ajung să-l dezorienteze pe copil, erodându-i încrederea în sine 
însuşi şi în alţii. 

Aceste rezultate ale psihologiei prenatale îşi găsesc 
confirmarea în diferite scrieri autobiografice, în special ale copiilor 
nedoriți. Pentru 80% dintre persoanele intervievate de preoții 
psihologi a fost posibil să fie verificată experiența „cheie” deja în 
faza prenatală. Mesajul decisiv, ostil vieții care, de exemplu, purta 
copilul la poziţia cheie „mort viu”, mama îl comunica fetusului cu 
prima ei reacţie spontană: „Nu, nu te vreau! Tu nu ai dreptul să mai 
trăieşti în mine!”. Chiar dacă ameninţarea cu moartea nu este 
purtată până la ultimele consecinţe, totuşi copilul o experimentează 
ca pe o sabie a lui Damocles ce se învârte ameninţător deasupra 
propriului cap, sabie ce poate fi îndepărtată doar prin nişte 
„strategii de supraviețuire” corespunzătoare. Consecințele se 
repercutează asupra copilului până la vârsta adultă, manifestându- 
se, de exemplu, în dificultatea de a avea încredere în alţii, în viață şi 
în Dumnezeu.16 


16 Tată două principii esenţiale ale psihologiei post-natale: 

1. O exigenţă elementară a copilului este aceea de a fi luat în serios de la început, 
pentru ceea ce el este în fiecare moment al creşterii lui; 

2. Numai într-o atmosferă de preţuire şi toleranţă pentru sentimentele sale, copilul 
poate să renunţe, în „faza separaţiei”, la „simbioza cu mama”, şi să facă paşii care 
se impun în direcţia autonomiei; 

Pentru ca să fie posibile aceste premise ale unei dezvoltări normale a copilului, ar 
fi trebuit ca şi părinţii, la rândul lor, să fi crescut într-un mediu analog. Numai în acest 
caz părinţi reuşesc să transmită copilului lor siguranţa şi protecţia care să garanteze 
copilului încredere. Părinţii care nu au beneficiat de un astfel de mediu, trăiesc ei înşişi 
într-o stare de carenţă afectivă, ceea ce înseamnă că vor căuta tot restul vieţii 
ceea ce lor înşişi părinţii lor nu le-au oferit la momentul oportun: cineva care să 
se dedice integral lor, să îi înţeleagă complet şi să îi ia în serios. Este vorba însă de o 
situaţie iremediabil pierdută, adică prima perioadă de după naştere. Cel care are în sine 
o nevoie nesatisfăcută şi inconştientă - de care de altfel se ascunde - va dori permanent 

Acest demon al morţii căruia nu trebuie să i se acorde 
încredere este prezent cu răsuflarea sa malefică în majoritatea 
cazurilor examinate. In faţa lui se poate salva numai cine nu se 
revoltă, stă în linişte şi se menţine calm; cel care face ascultare 
acestui demon în mod incondiţionat, în definitiv, cel care este dispus 
să trăiască - ca în sânul matern - într-un mormânt. Chiar dacă pe 
scena vieţii şi în profesiune dau impresia de a fi mulțumită şi plină 
de viaţă, - scrie o învăţătoare de 36 de ani a cărei cuvânt cheie este 
„uitată“ - în intimitatea mea cea mai profundă mă simt ca într-un 
mormânt. Viaţa mea este asemeni unui dans peste o piatră de 
mormânt“. Un altul mărturiseşte: „Acest Dumnezeu de-abia aşteaptă 
un moment ca eu să comit vreo greşeală care să mă poată costa 
viața. Aşteaptă ca eu să mă împovărez cu ceva greşeli, pentru ca mai 
apoi, râzând sadic, să mă judece”. Atitudinea în faţa vieţii a acestor 
persoane apare lipsită de orice încredere, disperată: „Viaţa mea nu 
are nici o valoare şi nici un sens. Nu este nimeni care să poată şi să 
vrea să schimbe ceva. In ceea ce mă priveşte, sper doar ca totul să 
aibă cât mai repede un sfârşit. Lucrul cel mai bun pe care 
Dumnezeul il poate face ar fi să nimicească lumea şi pe om. De 
altfel, dacă se priveşte cu mare atenţie şi ceea ce pare la prima 
vedere pozitiv, ascunde în spate ceva negativ. Și va fi totdeauna 
aşa!” 

Mulţi caută o cale de ieşire din disperarea lor prin intermediul 
unor comportamente forţate, care ar trebui să-i protejeze în faţa 
atacurilor acestui dumnezeu al morţii. Este vorba de obicei despre 
perfecționism,; alţii preferă să trăiască o „existenţă cataleptică în 
obscuritatea morţii, în mormânt, îngropaţi de vii”. Şi mai există 
pericolul ca, cedând unui distructiv instinct de răzbunare, să se 
asume acest criteriu de fond: „să ucizi pentru a nu fi ucis”. 

Tamara, călugăriță bolnavă de anorexie, se declară „o fiică 
nedorită în mod absolut”. Mama ei, prin comportamentul cotidian, îi 
trimitea astfel de mesaje: „Ar fi fost mult mai bine dacă tu nu ai fi 
fost: „Ingroapă-te tu pe tine însăţi, pentru ca eu să nu am nici o 
vină ”. Născută în afara căsătoriei, Tamara era considerată „fiică a 
păcatului” şi era considerată o ruşine pentru părinți”. Intrarea ei în 
mănăstire a interpretat-o ca o tentativă inutilă de a găsi siguranţă şi 
căldură într-un „sân matern” şi astfel de a expia păcatul şi ruşinea 
pe care o aruncase asupra părinţilor. Ceea ce se impunea era de 


să o satisfacă pe căi substitutive, până ce va cunoaşte istoria reală a propriei vieţi. La 
un astfel de scop se pretează, mai mult ca oricine altul, propriii copii. Nou-născutul 
depinde de părinţi. Şi deoarece existenţa lui depinde de îngrijirea părintească, copilul va 
face totul pentru ca să nu rămână privat de aceasta. Precum o plantă se întoarce după 
soare, la fel copilul, din prima zi de viaţă, îşi va pune în bătaie toate resursele pentru a 
supravieţui. 

fapt o confruntare clarificatoare cu trecutul. În elaborarea imaginii 
despre Dumnezeu, ea spuse: „Dumnezeu este de fapt unicul meu 
punct de sprijin. Fără El eu nu aş fi nimic. Încercând printr-o 
reprezentare corporală să-şi exprime starea interioară, ea se 
închipuia agăţată disperat de gâtul lui Dumnezeu. Curând înțelese 
că şi în privința lui Dumnezeu ea experimenta mai multă 
neîncredere de câtă incredere, altfel nu s-ar fi ţinut atât de strâns de 
el. 

Experienţa confirmă că toţi aceia care, deja în pântecul mamei, 
au oscilat între viaţă şi moarte fiind destinatari ai unor sentimente 
confuze, oscilante între afirmări ale vieţii şi presiuni ale morţii, 
aceştia trăiesc şi supraviețuiesc, chiar fără să-şi dea seama, în 
umbra morţii şi stigmatizaţi de aceasta.!” Frica mortală a acestor 
persoane „nedorite” se reflectă adesea în visele lor: ameninţări cu 
moartea, drumuri fără nici o ieşire, morminte şi prăpăstii abisale, 
scene de execuţie capitală, etc. Unica posibilitate pentru a sfărâma 
această spirală a morţii este confruntarea clarificatoare cu propriul 
trecut şi cu mesajele contrare vieţii, urmate de opţiunea conştientă 
pentru viaţa promisă de Dumnezeu.’ 


Deja din pântecele mamei mele m-ai damnat morții 
Și astfel trebuii să-mi conduc existenţa ca într-un mormânt: 
îngropată de vie. 


Tu mi-ai ales în locul meu părinţii ce mi-au dat viața, 


O mamă denaturată ce vroia să mă constrângă să mă auto- 
avortez 

Pentru ca ea să fie fără nici o pată pe conştiinţă; 

Nu pot decât să numesc toate acestea perversitate, sadism. 


17 „În prima parte a copilăriei, pentru a se conforma aşteptărilor aceluia care are grijă de 
el, copilul trebuie să-şi înăbuşe setea de iubire. Trebuie să-şi reprime reacţiile 
emotive la refuzurile pe care le primeşte, ceea ce duce la imposibilitatea de a trăi 
anumite sentimente. Unii copii au dezvoltat o adevărată artă de a ţine departe 
sentimentele. Copilul, de fapt, poate trăi sentimentele numai dacă există o persoană care 
cu aceste sentimente îl acceptă, îl înţelege şi în secondează. Dacă lipsesc aceste condiţii, 
dacă copilul pentru a trăi un sentiment riscă să piardă iubirea mamei (sau a figurii 
materne substitutive), atunci nu poate trăi sentimentele în secret, şi le îndepărtează. Ele 
vor rămâne înscrise în trupul său, memorizate ca informaţii. Ca urmare, în viaţă, acele 
sentimente vor putea să renască fără să mai fie înţeles contextul originar. Să luăm ca 
exemplu sentimentul de a fi abandonat. Ne gândim la sentimentul copilului mic, ale 
cărui comunicări verbale sau preverbale nu au ajuns părinţii. Şi nu pentru că părinţii 
erau răi, ci pentru că ei înşişi aveau carenţe afective, erau ei înşişi în căutarea unei 
persoane disponibile: copilul este disponibil. Copilul putem să-l educăm într-un mod de a- 
l face să devină cum ne place nouă. De la copil se poate obține respect, în faţa lui putem 
să părem puternici, când suntem obosiţi îl putem încredința altora, graţie lui putem să ne 
simţim în centrul atenţiei”, cfr. Alice Miller, I dramma del bambino dotato e la riceca del 
vero se”, ed. cit., p. 15. 

18 Karl Frielingsdorf, Ma Dio non e cosi’, p. 62. 

Ce să mai zic de acel tată infam ce a abuzat de mine... 


În această lume rece a datoriilor, jalonată de gâfâielile mortii 
Sunt asfixiată, inima mea s-a făcut de piatră. 


Pentru a supravieţui am îndeplinit toate datoriile cerute de toți, 
pentru toți 
Cu exceptia celor către mine însămi: căci acestea ar fi fost 


egoism. 


De ce m-ai făcut să cred că aceasta era voinţa ta? 
m-ai condus la ruină, în loc să-mi fi de folos. 

M-ai făcut să confund întunericul cu lumina, 

şi chiar şi azi trăiesc în obscuritate. 


De câte ori m-ai înşelat, trădat şi dezamăgit, 
In timp ce eu, disperată, mă tineam agățată la gâtul tău. 
Având atâta nevoie de un sprijin în angoasa mortală ce-o 


experimentam. 
Ai exploatat fără ruşine frica mea de moarte 


Și m-ai „dresat” spre bine: să slujesc multora, să mă las 
„abuzată de mulţi”. 


Mi-ai dat şi sentimente? 

Sentimentele erau rele şi inimile de piatră, în această lume în 
care m-ai trimis. 

Chiar şi astăzi eu sunt încă în dubiu dacă am sau nu o inimă 

care să fie capabilă de iubire. 


Tu cauti fructul în ramul de smochin (Mc. 11,12) 
Fără să iei în considerare dacă este sau nu anotimpul propice 
fructelor 


Tu ai doar pretins, aşteptat şi dorit să recoltezi, 
Acolo unde nu ai semănat. 


Și cred că Tu ai fost acela care m-ai inspirat 

Să nu zic „Nu” niciodată, nimănui, decât mie însămi. 

Astfel am devenit ceea ce sunt: cu adevărat nimic de excepție 
sau demn de a fi lăudat. 


O escrocherie! De nenumărate ori am experimentat că tu 
înşeli, 

Trezeşti false speranțe, propui false idealuri, 

Dar nu luminezi pe om în momentul oportun. Și ce bine este 
acesta? 

Eu nu cred că este virtute aceea care se edifică doar pe durere 
şi pe suferinţă 

Și aceasta cu atât mai mult dacă suferinţa şi durerea se pot 
evita, 

Întrucât nu aduc un folos nimănui. 


Nici măcar în fiul tău cel preaiubit crucificat nu-mi este posibil 
să recunosc iubirea. 


Mie-mi pare totul arbitrariu. 


În această credință deformată am îmbătrânit, 
Iar forţele acum îmi sunt cu adevărat slăbite. 
Iar acum când trupul şi inima-mi sunt obosite, 
Recunosc că am parcurs o stradă greşită 
Pentru întreaga mea viaţă. 


Oh, dacă aş fi putut să evoluez într-o altă direcţie, 

Dacă nu aş fi fost atât de naivă. 

Tot zelul meu, n-are importanță dacă cel de acasă sau din 
mănăstire, 

Nu a fost cu adevărat luat în serios, nici fructificat. 


Dar cum crezi că mă simt acum, ca o marionetă, trădată şi 
umilită? 


Piosul psalmist nu-şi pune întrebări similare. 

Aceia care îndrăznesc să se ridice împotriva ta, sunt repede 
calificaţi „sângeroşi şi sacrilegi”. 

Eşti tu duşmanul meu, duşman mortal? Sunt eu duşmanca ta, 
victima ta? 

De mii de ori eu mă întreb, mii de cuvinte îmi ajung drept 
răspunsuri, 

Le-am învăţat pe toate, dar nu-mi ajung la inimă. 


Este oare acest obscur abis, locul în care mi-ai promis să fii cu 
mine? 

Eşti oare, acum întru mine? 

XXX 

Te simt aproape în profunzimea sufletului meu. 

Tu eşti Dumnezeul meu şi părintele meu cel bun, 

Care m-a însoțit chiar dintru început. 

Tu nu împarți moarte. Tu dăruieşti viaţa. Ajută-mă, pentru ca 
să pot crede aceasta. 

Părinţii care refuză copilul îi transmit acestuia nu doar mesaje 
negatoare de viaţă, dar şi un gol de sens în raport cu viaţa. Peste 
generaţii sunt trăite şi trimise maxime ca aceasta: „La urma 
urmelor, viaţa nu are nici un sens; este doar chin, frământare, 
oboseală şi nefericire, suportabilă doar dacă priveşti recompensa ce 
a fost promisă pentru lumea de dincolo”. Mimoza, o femeie de 43 de 
ani, suferea de atacuri de panică puternică noaptea, care ajungeau 
până la tensiunea unei angoase existenţiale ce-i crea sentimentul de 
moarte. De obicei erau asociate unor şocuri cardiace care îi 
zguduiau întreaga parte superioară a corpului, fiind însoţite de vise 
lugubre. Mimoza era fructul „absolut nedorit” al unei căsătorii de 
necesitate. A reuşit să depăşească câteva tentative de avort voite de 
mamă şi de tată, care vroiau „să se descotorosească de bastard, 
pentru a nu fi constrânşi să se căsătorească”. După naşterea 
prematură a fost încredinţată bunicilor şi apoi reprimită în casă pe 
la patru ani pentru a se îngriji de alţi frăţiori mai mici, sosiți între 
timp. Ea a suferit multe maltratări corporale, resemnându-se, 
făcându-se utilă şi refugiindu-se într-o lume fantastică „pe lângă 
bunul Dumnezeu”. De la zămislire rămase expusă presiunilor de 
moarte făcute de părinţii ei. La sfârşit găsi poziția ei cheie: „moartă 
vie”. 

În perspectiva psihologiei pastorale, demonii operează 
utilizând şi făcând proprii mesajele de moarte ale părinţilor, 
determinând oamenii la o opţiune pentru moarte, ceea ce se traduce 
adesea într-o viaţă mizerabilă, continuată precar doar prin strategii 
de supravieţuire.!” Chiar şi mesajele „cheie” şi cuvintele „cheie” 
care în mod direct par a nu avea nici o legătură cu moartea, pot să 
conţină din „veninul” acesteia: cuvinte precum „fiu mult dorit”, 
„Micul meu diamant”, „marele meu orgoliu”, „sensul vieţii mele”, 
exprimă fără dubiu o atitudine pozitivă faţă de copil, dar care în 
viaţa concretă adesea semnifică o determinare din exterior şi o 
asimilare a „fiului”, fapt ce face dificilă o evoluţie a identităţii lui 
personale. 


19 „Capacitatea de adaptare a copiilor „nedoriţi” (de părinţi pe lume) se dezvoltă într-atât 
încât aceştia se transformă în adevărate „mame” (confidenţi, sfătuitori, susţinători) ai 
propriilor lor mame şi în ajutători care îşi asumă responsabilitatea fraţilor mai mici. Ei 
dezvoltă o sensibilitate specială pentru semnalele inconștiente ale nevoilor 
altora. Drept consecinţă, vor alege - în marea majoritate - meserii de ajutoare a altora. 
În formarea şi perfecţionarea acestei sensibilităţi fine - care o vreme l-a ajutat pe copil să 
supravieţuiască şi care îl împinge ca adult să îmbrăţişeze o profesie destinată a ajuta pe 
alţii - se află rădăcinile tulburărilor interioare. Această sensibilitate îl determină pe 
copilul ajuns adult să caute să-şi satisfacă aspiraţiile neîmplinite în copilărie pe 
persoane substitutive”, cfr. Alice Miller, 1] dramma del bambino dotato e la riceca del 
vero se”, ed. cit., p. 27. 

Dumnezeul contabil şi legalist 

Dumnezeul contabil este un demon privat de sentimente şi fără 
inimă, un „dumnezeu robot” care ia în calcul orice eroare şi orice 
greşeală pe care omul o comite, orice violare a legii, şi o 
înregistrează pentru contul final din ziua de apoi: „Atunci va fi 
deschisă cartea în care totul este semnat, pentru judecata lumii”.% 

Insuşi simbolul ochiului este adesea perceput ca o ameninţare 
sau un control abuziv din cauza uzului impropriu care i s-a făcut în 
educaţia religioasă. „Mama mea mi-a repetat întotdeauna că 
Dumnezeu vede şi ascultă toate, cunoaşte chiar şi gândurile cele mai 
ascunse”. Chiar dacă nimeni nu va vedea niciodată păcatele tale, 
Dumnezeu le cunoaşte şi te va pedepsi”. În acest mod mulţi copii 
dobândesc o asemenea frică de păcat, încât cresc scrupuloşi. Cu o 
astfel de bază educativă, a fi creştini poate să însemne sclavia într-o 
pădure sălbatică plină de precepte şi de porunci încurcate, care 
niciodată nu vor putea fi integral împlinite. De aici rezultă deci că 
oricum ai proceda, vor rămâne multe conturi deschise, care la 
rândul lor vor genera simţăminte de culpă şi pot transforma viaţa 
într-un iad. 

Legile divine şi păcatele nu mai sunt deci văzute în sens 
pozitiv, ca o călăuză şi ajutor pentru o viaţă reuşită, ci ca instanţe 
autonome de control ale unui super-Eu care, în numele lui 
Dumnezeu, declară omul vinovat şi îl condamnă. În acest sens, chiar 
şi psalmii şi rugăciunile pot să dobândească un caracter de 
ameninţare, ca de exemplu prima parte a psalmului 138: „Doamne, 
cercetatu-m-ai şi m-ai cunoscut. Tu ai cunoscut șederea mea şi 
scularea mea; Tu ai priceput gândurile mele de departe. Cărarea 
mea şi firul vieţii mele Tu le-ai cercetat şi toate căile mele mai 
dinainte le-ai văzut. Că incă este cuvânt pe limba mea. Si iată, 
Doamne, le-ai cunoscut pe toate şi pe cele din urmă şi pe cele de 
demult. Minunată este ştiinţa Ta, mai presus de mine. Este înaltă şi 
n-o pot ajunge. Unde mă voi duce de la Duhul tău, şi de la fața Ta 
unde voi fugi? De mă voi sui în cer, Tu acolo eşti. De mă voi cobori în 
iad, de faţă eşti. De voi lua aripile mele de dimineaţă şi de mă voi 
aşeza la marginile mării, şi colo mâna Ta mă va povățui şi mă va ţine 
dreapta Ta (...). Nu sunt ascunse de Tine oasele mele, pe care le-ai 
făcut întru ascuns, nici ființa mea pe care ai urzit-o ca în cele mai de 


20 52% dintre participanţii la testele psiho-pastorale au descoperit în ei înşişi această 
imagine despre Dumnezeu: un controlor obsedat, „marele Frate care te priveşte”, ochiul 
care vede totul şi penetrează, „legalistul prudent care trece totul cu precizie în contul 
vieţii”, „polițistul planetar”, „caracatiţa cu tentaculele sufocante”, Karl Frielingsdorf, Ma 
Dio non e cosi’. Ricerca di psicoterapia pastorale sulle immagini demoniache di Dio, p. 
123. 

jos ale pământului. cele nelucrate ale mele le-au cunoscut ochii Tăi 
şi în cartea Ta toate se vor scrie. Zi de zi se vor săvârşi şi nici una 
din ele nu va fi nescrisă (...). Cercetează-mă Doamne, şi cunoaşte 
inima mea; încearcă-mă şi cunoaște cărările mele. Și vezi de este 
calea fărădelegii în mine şi mă îndreptează pe calea cea veşnică. 


Povestea unui preot, Baltazar, de 51 de ani, extrem de 
scrupulos, este un caz paradigmatic pentru persoanele căzute 
victimă ale unui „dumnezeu contabil”. Părintele Baltazar care era 
extrem de deprimat şi disperat, îşi expuse istoria vieții, care era 
plină de traume. Ca ultim născut, era un copil nedorit: „un incident, 
pentru că nu am fost atenţi”, cum îi spusese mama lui. Pentru ea, 
care avea atunci 44 de ani, graviditatea şi naşterea au fost extrem 
de dificile. După ce l-a adus la existenţă, a trebuit să mai petreacă 
câteva zile în spital, şi ca urmare a naşterii moşteni o paralizie 
facială pe care ea o considera extrem de deformantă. În timpul 
sarcinii, a fost şi obiectul unor glume din partea vecinilor, miraţi de 
faptul că „la acea vârstă se mai au încă nevoi sexuale şi se mai poate 
rămâne însărcinată”. Îi era deci ruşine şi se îmbrăca astfel încât să 
se vadă cât mai puţin starea ei de graviditate. Făcu această 
promisiune lui Dumnezeu: „Dacă va fi băiat, va trebui să-ţi aparțină, 
o, Doamne, ca preot”. 

În căutarea poziţiei cheie, Baltazar recunoscu că această 
consacrare în sânul mamei ei a fost dacă nu un avort premeditat, o 
îndepărtate mascată de autentica devoțiune. Tatăl, ţăran şi om 


credincios, comentă astfel vestea surpriză a sosirii lui pe lume: 
„Cum a putut să se întâmple una ca aceasta? Dar nu te neliniști, 
dragă, il primim pe copil ca pe un dar al lui Dumnezeu. Unde s-au 
săturat cinci copii, acolo este loc pentru încă unul”. Marea problemă 
pentru Baltazar era că mama lui, pe tot parcursul copilăriei sale, îl 
considera responsabilul bolii ei şi pretindea recunoştinţă pentru 
„toate câte a făcut şi suportat pentru el”. 

În primii ani ai vieţii, Baltazar a fost extrem de bulversat de o 
alternare continuă de atenţii speciale şi de refuzuri. Pe de o parte, 
mama, - poate din cauza conştiinţei încărcate - îl umplea cu gingaşii 
şi săruturi, viciindu-l, pe de alta, era severă şi il educa într-o certă 
manieră, pentru a face din el „un bun preot”. La trei ani primi O 
straşnică bătaie pentru că nu era capabil să se ţină curat. 


Dumnezeul eficienţei (care pretinde eficienţă) 

Un Dumnezeu care pretinde eficienţă: tocmai această pretenţie 
constituie latura demonică a unui dumnezeu în aparenţă bun. 
Îndemnându-l pe om să facă exces de o activitate bună în sine, acest 

dumnezeu reuşeşte să obţină auto-distrugerea şi deci moartea 
omului, care de altfel crede că trăieşte „întru implinirea voii lui 
Dumnezeu”. Când diavolul nu reuşeşte să seducă o persoană 
făcându-i rău pe o cale directă, îl îndeamnă să facă binele fără 
măsură. 

S-a constatat că cea mai mare parte a celor obsedaţi de acest 
demon erau născuţi în perioada de re-construcţie de după cel de-al 
doilea război mondial, când părinţii au depus eforturi uriaşe pentru 
a asigura fiilor lor un viitor luminos, pentru ca ei „să trăiască într-o 
situaţie mai bună decât a noastră”. Ei concretizau un model de viaţă 
ce punea pe primul plan munca, eficienţa şi succesul. Cu toate că 
încercau să facă totul pentru fiii lor, puţini părinţi şi-au dat seama că 
tocmai când aceştia erau neglijaţi, privaţi de timp, de grijă şi de 
iubirea necesară erau privaţi de esenţialul vieţii. In societatea 
actuală, această tendinţă eficientistă continuă să fie dominantă: ea 
se dezvoltă plecând de la şcoală, profesie, viaţă privată etc. 

Privitor la întrebarea referitoare la priorităţile părinţilor lor, 
mulţi intervievaţi au răspuns: „Cât produci, atât valorezi”; „Munca 
este totul în viaţă”, „Munca îndulceşte viaţa”, „Munca este cel mai 
bun medicament”: „Eficienţa şi succesul fac valoarea unui om”. 
Foarte adesea aceste principii devenite slogane erau afişate la 
vedere pe pereţi, şi astfel, generaţii de-a rândul le-au asimilat ca 
criteriu al propriei valori: „Eu valorez numai în măsura în care sunt 
eficient şi am succes”. 

E. Erikson atrage atenţia asupra faptului că această strategie 
de supraviețuire corespunzătoare  dumnezeului eficienţei, se 
instaurează deja în fragedă copilărie, în timpul fazei autonomiei 
copilului, după principul contra-schimbului („Iţi dau, pentru ca tu să- 
mi dai”). Acelora cărora chiar din copilărie le-a fost inoculat acest 
model eficientist şi de succes, vor plăti scump pentru atenţiile şi 
cadourile „cumpărate” de la părinţi: scrupulozitate, perfecţionism, 
diferite constrângeri. Toate sunt consecinţe ale pedagogiei 
eficienţei. Independenţa şi autonomia persoanei sunt în mod special 
puse în pericol când mama reproşează copilului propriile atenţii şi 
aşa-numita  „dragoste” ca pe o datorie de contra-schimb”!, 


21 „Adaptarea la nevoile părinţilor conduce adesea la formarea „falsului sine”. Individul 
dezvoltă o atitudine şi o strategie în care se limitează să apară aşa cum alţii aşteaptă, 
cum „trebuie” să fie, şi se identifică totalmente cu sentimentele pe care le arată. 
Adevăratul său „sine” nu poate să de dezvolte. Părinţii de fapt au găsit în falsul sine al 
copilului o confirmare pe care o căutau, şi copilul, care nu a putut să-şi construiască o 
siguranţă proprie, va depinde în mod conştient, şi ulterior în mod inconştient, de părinţi. 
Neputând să se abandoneze sentimentelor proprii şi neavând experienţa acestora, el nu- 
şi cunoaşte adevăratele nevoi şi este alienat de sine însuşi la maximul grad 
posibil. In această situaţie, nu poate să se separe de părinţi, şi va depinde şi ca adult de 
confirmările persoanelor care reprezintă părinţii, precum „partenerul”, grupul sau „fiii”. 

pretinzând eternă recunoştinţă apelând la porunca a patra. Nu sunt 
puțini aceia care suferă de puternice remuşcări pentru că au rezistat 
la această identificare  „datorie-gratitudine” pentru a-şi apăra 
dreptul la propria viaţă. Surprinde - în urma cercetărilor psiho- 
pastorale - că numărul primilor-născuţi care au adoptat această 
strategie de supravieţuire fundamentată pe eficientism şi succes 
este extrem de mare. Au trebuit foarte de timpuriu să-şi asume 
responsabilitatea altor fraţi şi surori, să colaboreze pentru a-şi 
câştiga stima altora şi dreptul la viaţă: o pretenţie exagerată care i-a 
împiedicat să aibă o copilărie liberă şi fără gânduri. In faţa obligaţiei 
de a fi prea de timpuriu activi şi responsabili, băieţii de îndată ce 
cresc se refugiază, ca reacţie, în lene şi sedentarism, în timp ce 
fetele de obicei rămân fidele principiului eficienţei. Acest tip de 
femei vor ajunge să aducă pe lume mulți copii, par neobosite şi se 
consumă mult în favoarea altora, dar mai apoi se simt singure şi 
izolate sub toate aspectele. Chiar dacă pot fi pozitive în activitatea 
lor şi în auto-dăruirea de sine, în existența lor _ unilaterală şi 
exclusivă în favoarea altora, nu găsesc timp pentru ele însele, pentru 
propria viaţă. Le lipseşte deci o iubire de sine autentică, spre care ar 
putea să se orienteze iubirea nețărmurită față de semen. 


Cuvintele-cheie ale unor astfel de persoane sunt: „fără 
valoare”, „gunoi“, „refuzat“, „copil model”, „exploatat“, „aruncat la 
Coş“, „lichidat“ etc. 

Cel care a fost crescut cu această filosofie a eficienţei transferă 
propriile experienţe asupra lui gândindu-se că şi iubirea Sa trebuie 
câştigată şi  meritată prin eficienţă, cu efort şi chin. In 
corespondenţă cu aceste poziţii „cheie” negative, se formează 
imaginile demonice ale „idolilor eficienţei”, care sunt ne-sătuli şi 
trăiesc ca paraziți pe spatele oamenilor. În scrierile autobiografice, 
în vise, şi în special în poziţiile cheie, aceşti demoni îşi relevă toată 
monstruozitatea. O călugăriță de 50 de ani, scrie: „Acest Dumnezeu 
exploatator profită fără pudoare de persoanele pe care le-a sedus, 
lăsându-se servit în schimbul iubirii ce pretinde că o imparte. Este 
imposibil să-l mulțumeşti şi pretinde tot mai mult”; Alţii îl percep pe 
acest Dumnezeu ca pe un vampir ce suge sângele, ce absoarbe toată 
energia vitală, după ce „recită“ partea prietenului afecţionat, după 
ce l-a făcut pe om dependent. În reprezentarea trupească a acestui 
dumnezeu apare de obicei un personaj ce şade pe un jilt imens, care 


Moştenire de la părinţi sunt amintirile inconştiente, refulate, care ne constrâng să 
ascundem în profunzime adevăratul „sine” în faţa noastră înşine. Fapt pentru care, 
solitudinea experimentată în casa părinţilor mai târziu va fi urmată de izolarea 
în noi înşine”, cfr. Alice Miller, Il dramma del babino dotato e la ricerca del vero se”, p. 
25. 

nu învredniceşte de nici o privire pe om, până ce acesta nu depune 
la picioarele sale tributul obligatoriu. Doar atunci îi aruncă o privire, 
îi acordă o oarecare atenţie, pentru o clipă, şi apoi din nou îşi 
orientează privirea în altă parte. Alţii se reprezintă pe ei înşişi în 
genunchi, în timp ce oferă ca sacrificiu eficienţa şi succesul lor. 
Dumnezeu acceptă cu îngăduinţă aceste oferte, pentru ca apoi să 
privească cu un nou interes altundeva, pentru a-i fi reînnoită oferta. 

Această spirală perversă a „eficienţei/premiului” nu poate 
nicidecum să conducă la un concept pozitiv despre propria valoare. 
Persoana rămâne tot timpul determinată din exterior şi depinde de 
atenţiile lui Dumnezeu şi ale altora. Când mai apoi, apar frustrările, 
nu rămâne altă soluţie decât să devină tot mai eficient, dacă vrea să 
fie obiectul unor tot mai mari atenţii.22 

Demascarea demonicului dumnezeu al eficienţei este dificilă 
atunci când, graţie unei pedagogii creştine fals înţeleasă, fie în 
familie, fie în cateheză, fie în seminar, a fost idealizată în mod 
unilateral abnegaţia şi absolutizată ca virtute iubirea dezinteresată 
de semen. De aici maxima: „lubeşte-l pe semen mai presus de orice, 
dar nu te iubi pe tine însuţi”. O educaţie religioasă unilaterală spre 
altruism, în numele unui dumnezeu al eficienţei, nu ţine cont de 
faptul că „poţi lepăda falsul sine” numai atunci când există „un 
adevărat sine”.23 În radicalitatea şi unilateralitatea ascetică, o astfel 
de formulare religioasă poate avea efecte auto-distructive; în plus, 
constituie unul din motivele tendinței crescânde de autorealizare 
narcisistă şi individualistă, tipică timpurilor noastre.24 


a „O variantă specială a temei „eficienţă şi succes” este activismul spiritual, foarte 
răspândit în mediile religioase şi adesea confundat cu iubirea de semen. Într-un curs 
frecventat de călugăriţe-stareţe provenite de pe şase continente, fiecare a făcut o listă cu 
priorităţile din cursul unei zile normale. Foarte multe maici au fost mirate să observe că 
între priorități nu apăreau acele valori care pentru ele ar fi trebuit să fie foarte 
importante, ca de exemplu timp rezervat rugăciunii, liniştii, meditaţiei sau Sfintelor 
Taine”, cfr. Karl Frielingsdorf, Ma Dio non e cosi’. Ricerca di psicoterapia pastorale sulle 
immagini demoniache di Dio, p. 125. 

233 „Momentul esenţial al terapiei psiho-spirituale este conştientizarea şi experimentarea 
emotivă a faptului că întreaga „iubire” pe care a „achiziţionat-o” în copilărie cu atâta 
dificultate şi renunțând la exprimarea propriului sine nu-l privea de fapt pe individul care 
era el în realitate. Admiraţia era pentru „prestaţii” nu pentru copil”, Ibidem, p. 23. 


ci „Foarte complicată a fost confruntarea clarificatoare cu idolul eficienţei de către 
preoţii şi implicaţi excesiv în activităţi pastoral-administrative, care interpretau apariția 
unor simptoame de boală psiho-somatică ca pe o „participare la patimile lui Hristos". 
Demonul eficienţei, în mod inconştient adorat, poate asuma şi o conotaţie magică: iată, 
de exemplu, ce scrie doamna Roxana: „Doar activismul îmi poate obține de la Dumnezeu 
un premiu de recunoaştere. Cu cât mai mare este efortul meu, cu atât mai mare va fi 
recompensa. Chiar şi Dumnezeu este condiționat de această lege a lui „a da” şi „a primi”. 
În fond, harul şi mântuirea trebuiesc meritate”. Neîncrederea inconştientă a acestor 
persoane în raport cu Dumnezeu, este astfel că, prin spirala eficienţei, se poate ajunge la 
prăpastia auto-distrugerii”, cfr. Karl Frielingsdorf, Ma Dio non e cosi’. Ricerca di 

După ce o persoană şi-a examinat şi re-elaborat întreg trecutul, 
are posibilitatea de a da în mod conştient o altă intonaţie vieţii. 
Acum se poate - în deplină cunoştinţă de cauză - pe de o parte să se 
păstreze aspectele pozitive ale principiului „eficienţă”, iar pe de altă 
parte, să se identifice şi să contrabalanseze aspectele negative cu 
elemente corective. De aceea este necesară o disciplinată dragoste 
de sine, care pretinde anumite momente de linişte şi calm, 
perceperea propriilor nevoi şi dorinţe. 


Exerciţiul corporal care i-a ajutat pe mulţi a discerne spiritele 
este următorul: un grup formează un cerc în jurul lui Antonio, cel 
invadat de boala eficienţei. El stă în centrul grupului şi toţi îşi întind 
mâinile spre el, într-un act de cerere şi rugăciune, pentru ca Antonio 
să le satisfacă dorinţa. Cu paşi lenți, el merge de la unul la altul, şi le 
pune în mâini ceva simbolic, însoțind gestul cu o scurtă privire. Dar 
mai apoi, mersul lui Antonio devine tot mai rapid, până când prins 
de amețeli se opreşte. Întreabă: „Ce s-ar întâmpla dacă aţi continua 
să faceţi acest tur în continuare? Presupun că aş cădea jos fără 
suflare. Şi ce ar face atunci ceilalţi? Cred că m-ar abandona jos, 
pentru simplul fapt că eu nu le mai pot oferi nimic, nu le mai pot fi 
de nici o utilitate. 


Exemplul relevă în mod dureros tendinţa autodistructivă a unei 
iubiri de sine fals înţeleasă, neechilibrată de o autentică iubire de 
sine: „o iubire de semen care în rădăcină este doar o formă de a se 
pune pe sine însuşi în centru, o învârtire în jurul tău însuţi, care nu 
mulţumeşte pe nimeni, nici pe cine dă, nici pe cine primeşte”. 

Sub presiunea continuă a acestui idol al eficienţei, unii caută în 
mod instinctiv să se elibereze de acest dumnezeu imposibil de 
săturat îndepărtându-se. Încetează să se mai roage şi să mai 
mediteze, nu mai au timp pentru Dumnezeu. Câte unul abandonează 
în mod ostentativ Biserica. Acesta devine criteriul lor: decât să 
continui a oferi eficienţa şi succesul meu la acest Dumnezeu, fără 
speranța de a-l mulțumi vreodată, prefer să-mi implic eforturile 
pentru propriile mele interese şi să am grijă de mine însumi. Din 
toate acestea nu este absentă ideea unei auto-realizări şi auto- 
mântuiri, potrivit căreia omul este capabil de a face totul, intrând în 
concurenţă cu Dumnezeu. Se mântuieşte şi se eliberează pe el 
însuşi, lui Dumnezeu revenindu-i doar rolul - poate nici acesta - de 
fiinţă transcendentă şi îndepărtată. Această tentativă unilaterală de 
autorealizare provoacă multe dezamăgiri şi frustrări: de fapt, elanul 


psicoterapia pastorale sulle immagini demoniache di Dio, p. 128. 

către eficienţă devine şi mai irezistibil. Acum totul depinde de om 
care, auto-proclamându-se Dumnezeu, este constrâns să dea tot mai 
mult, condamnându-se la faliment. 


Anexă: 
Test psihologic 
pentru identificarea imaginii demonice care ne 
condiționează existenţa” 


Mama Tata 
Eu 


1. Caracterizaţi în mod spontan, figura mamei şi a tatălui 
dumneavoastră prin 5-10 adjective definitorii. Faceţi acelaşi 
lucru şi pentru dumneavoastră; 

2. Ce sfaturi vă dădea de obicei mama şi tatăl dumneavoastră 
când eraţi copil? Care erau lucrurile interzise cu mare 
rigurozitate? Dintre toate acestea, ce a rămas şi azi valabil în 
viaţa dumneavoastră? 

3. Eşti un fiu dorit sau nu? Începutul vieţii tale a fost marcat de 
un radical şi clar „Da!”, sau de un „Nu!”, sau de un ambiguu 
„da şi nu” („meriţi sau nu să trăieşti potrivit grilei de 
interpretare a vieţii a părinţilor tăi?) Ce emoţii au experimentat 
şi ce sentimente au manifestat părinţii tăi când s-a pus 
problema venirii tale în lume? Cum au reacţionat tatăl tău 
şi mama ta, când luară pentru prima dată cunoştinţă despre 
existenţa ta? 

4. Ţi-a fost îngăduită existenţa doar în anumite condiții? De 


exemplu: 
a) poţi să trăieşti doar cu condiţia să asculți şi să te supui 
anumitor prescripții; 
b) este justificat să trăieşti numai dacă ai succes şi eşti 
„productiv“; 


c) poţi să trăieşti cu condiția să-ți reprimi sentimentele: de 
exemplu, mânia, frica, ura, neîncrederea, sentimentele de 
vinovăţie, etc.; 

d) alte condiţii pentru a-ţi fi tolerată existenţa ta...; 

5. Caută mesajul esenţial (cuvântul esenţial-cheie) care la început 
sau mai târziu l-ai primit de la părinţii tăi, şi care chiar şi astăzi 
condiţionează în mod inconștient viaţa ta. Căutaţi să 
descrieţi şi poziţia cheie născută din acest mesaj şi 


5 Preluat din Karl Frielingsdorf, Ma Dio non e’ cosi’. Ricerca di psicoterapia pastorale 
sulle immagini demoniache di Dio, ed. San Paolo, Milano, 1995, p. 154-156. 

sentimentele fundamentale corespondente ei (şi pe care 
continui să te sprijineşti în situaţiile dificile, pentru a-ţi 
continua viaţa pe mai departe). 

6. Care era atitudinea părinţilor tăi privitoare la universul 
interior al sentimentelor? Îşi manifestau sentimentele? (de 
exemplu: mânia, bucuria, tristeţea, frica, plânsul, etc.). Dacă 
da, în ce mod? Care erau sentimentele predominante? Părinţii 
tăi ştiau să admită slăbiciunile, neputinţele şi erorile tale? 
Acceptau critica? lertau? Predomina în ei încrederea sau 
neîncrederea? 

7. Care era relaţia dintre părinţii tăi? De exemplu: indiferentă, 
tensionată, detaşată, caldă, cordială, rece, fidelă, agresivă, 
tandră, încrezătoare? Cum era relaţia: de apropiere sau de 
distanţă? 

8. Care era atitudinea părinţilor tăi privitor la trup, la 
sexualitate? Cum te-au informat în privinţa acesteia? Cum ai 
perceput pe tatăl şi pe mama ta în calitate de bărbat şi de 
femeie? Cu judeci caracteristicile lor feminine şi masculine? 

9. Din partea părinţilor tăi ai primit cu precădere laude sau mai 
cu seamă critică negativă şi reproşuri? Ai fost iubit pentru 
tine însuţi, sau dacă nu, prin intermediul căror „prestaţii” ai 
reuşit să obţii şi să câştigi atenţia necesară? (de exemplu, 
graţie docilităţii, capacităţii de adaptare, succesului de la 
şcoală, bolii, refuzului, etc.). 

10. Părinţii se influenţau reciproc sau erau condiţionaţi mai 
mult din exterior? Cum califici ideea de „sine” pe care o aveau 
părinţii tăi? Cum se comportau părinţii tău în situaţie de 
conflict sau de criză? 

11. Care era sensul vieţii pe care-l proclamau părinţii tăi? Ce 
priorităţi aveau? Care era lucrul cel mai important pentru ei? 
Enumeraţi 5-10 dintre priorităţile lor (a se distinge între 
dorinţe şi realităţi); 

12. Scrieţi principiile şi criteriile de viaţă mai semnificative 
ale părinţilor tăi. De exemplu: 

-  „Valorezi atât cât reuşeşti să produci” 

- „Trebuie neapărat în viaţă să ai succes!” 

- „Munca e cel mai important lucru în viaţă” 

- „Trebuie să exişti doar pentru ceilalţi”; 

- „Trebuie să-i iubeşti pe semenii tăi mai mult decât 
pe orice, dar nu te iubi pe tine însuţi” 

- „Viaţa este fără nici un sens”; 

- „Trebuie să te ştii bucura de viaţă”; 

- „E bine câteodată să trăieşti şi pe spinarea altora”; 

- „Unele lucruri trebuie să le faci cu orice preţ”; 
- „Stai deoparte şi adaptează-te la orice context”; 
- „Nu te lăsa niciodată bătut”; 

-  „Ajută-te că şi Dumnezeu te va ajuta”; 

- „Credinţa este singura susţinere în viaţă”; 

- „Viața este ceva insuportabil”; 

- „Merită să trăieşti”; 


13. Criteriile de viaţă ale părinţilor tăi se diferenţiau? Care 
dintre ele erau contrastante? 
14. Ce importanţă avea credinţa în viaţa părinţilor tăi? 


Cum practicau ei credinţa? Erau încrezători în Dumnezeu sau 
trăiau totuşi cu sentimentul fricii de posibila lui mânie? 

15. Ce imagine despre Dumnezeu (conştientă sau nu) 
demonstrau că au părinţii tăi? Încearcă să descrii sumar 
imaginea inconştientă a lui Dumnezeu (corespondentă poziţiei 
tale „cheie”). 

16. Cum se comportau părinţii tăi în postura lor de 
părinţi? Erau de preferinţă cordiali, iubitori, fideli, conştienţi 
de propriile responsabilităţi sau avari, orgolioşi, detaşaţi de 
toate, imprevizibili în acţiuni? 

17. Cum ai reuşit să-i manevrezi pe părinţii tăi şi deopotrivă 
cum te-au manipulat ei pe tine? De exemplu, cu sentimente de 
culpabilitate, de critică, de retragere în sine, false 
complimente, ameninţări, boli, etc.? 


18. Ce-ti plăcea mai mult la mama ta? Dar la tatăl tău? Ce 
detestai şi urai mai mult la ei? (maximă obiectivitate) 
19. Expune sintetic mesajele negative cele mai puternice 


care chiar şi astăzi te limitează şi-ţi obstacolează existenţa şi 
evoluţia normală; 

20. Atitudinea fundamentală a părinţilor tăi era preponderent 
pozitivă sau negativă? În favoarea vieţii sau dimpotrivă? 
Conciliantă sau nu? Cum te manifestai tu în copilărie în 
această direcţie? 

21. Cum exprimau părinţii tăi dragostea de Dumnezeu, 
dragostea de semen, dragostea de sine? Care dintre 
acestea trei era cea mai neglijată? 

22. Ce bilanţ sintetic ai putea da asupra vieții şi succesului 
mamei tale şi a tatălui tău? Dar asupra vieții tale? (inscripţie 
funebră). 

23. După moarte, ce crezi că va zice lumea despre mama ta, 
tatăl tău, şi despre tine însuţi? 

Acum re-parcurgeţi cu atenţie răspunsurile de pe stânga 
paginii (părinţii) şi confruntaţi-le cu cele de pe partea dreaptă, 
reflectând cu atenţie: 


În care puncte eu nu fac altceva decât să-mi imit 
părinții? Ce atitudini, comportamente, norme, 
principii de viaţă, moduri de a crede, imagini ale 
lui Dumnezeu am moştenit în mod conştient de la 
ei? 

De când am ajuns la maturitate, care dintre aceste 
lucruri le-am aprofundat, revăzut, reformulat şi 
deci în mod conştient acceptat de la părinţii mei 
(sau le-am modificat în propria mea viaţă?) 

După această confruntare, analizează care sunt 
punctele problematice în căutarea propriei tale 
identități şi credinţe, puncte ce într-o manieră 
substanţială îţi obstacolează existenţa? 


AREA RAR RR RR A A A RAR RR RR A A A XXX XXX 


2. Profilul psihologic şi pastoral al preotului autentic 


- opacitate şi transparenţă - 


Orice lucru decade din cauza propriului său defect 
şi tot ce aduce stricăciune porneşte din interior. 


Persoana şi profilul interior al preotului constituie o variabilă 


de o importanţă excepţională în procesul pastoral şi terapeutic. Ne 
vom limita la câteva aspecte ale procesului de formare a preotului. 


Cunoaştere de sine 


O corespunzătoare şi obiectivă cunoaştere de sine este prima 


exigenţă pe care trebuie s-o îndeplinească un păstor.7î Această 


26 „Subiectivismul obstacolează evoluţia spirituală. Din punct de vedere psihologic se 
poate opera o distincţie între subiectivism şi subiectivitate: în timp ce aceasta din urmă 

cunoaştere de sine este pasul absolut necesar pentru o clară 
identitate pastorală. Păstorul trebuie să răspundă cu competenţă la 
întrebarea: „Cine sunt?” dacă vrea să interpreteze corect 
corespondenţa între realizarea de sine ca persoană şi realizarea în 
misiunea sa pastorală. In al doilea rând, cunoaşterea de sine este o 
condiţie pentru a te raporta la celălalt ca la un „altul”, adică fără a-i 
impune cu autoritate propriile exigențe. A-l întâlni pe un altul nu 
este posibil când, de exemplu, păstorul se pune în relaţie cu el ca şi 
cum ar fi o extensiune a lui însuşi. In aceste condiţii, chiar şi când se 
vorbeşte de iubire, de disponibilitate, de altruism, semnificaţia 
acestor cuvinte poate fi anulată de comportamentul concret al 
preotului. 

O inadecvată conştientizare a pasiunilor care-l chinuiesc, a 
motivaţiilor inautentice, a nevoilor inconştiente, a tendinţelor 
nevrotice, a emoţiilor necontrolate, a dubiilor şi conflictelor latente, 
pot avea în preot grave consecinţe negative, precum: 

- proiectarea asupra altora a anumitor slăbiciuni ale propriei 
persoane (sentimente, nevoi etc.) pe care el nu reuşeşte să 
le accepte în sine însuşi; 

- contaminarea diferitelor situaţii pastorale cu propriile 
tendinţe narcisiste; 

- manipularea persoanelor întâlnite sub impulsul unei 
excesive preocupări de a se afirma; 

- utilizarea unor atitudini defensive pentru a ţine la distanţă 
interlocutorii; 

Unul dintre conflictele interioare cele mai des întâlnite la 
persoanele implicate în activitatea pastorală este dorința de a-i ajuta 
pe alţii corelată cu nevoia de a fi ajutat. La nivelul subconştientului, 
este uşor să speri că vei merita ajutorul, stima, respectul şi 
prestigiul prin intermediul propriei  disponibilităţi sau prin 
ar exprima ceea ce persoana este în interioritatea ei în virtutea unicităţii (instanţă 
absolut necesară pentru creşterea şi evoluţia spirituală), subiectivismul ar constitui o 
manifestă rebelă, unilaterală, a fiinţei umane, manifestare ce nu recunoaşte valoarea în 
sine realităţilor exterioare. Adeseori, oamenii privind în ei înşişi consideră că doresc să 
devină ceea ce dorinţele lor sugerează. În general, nu intuiesc că ar trebuie să se 
realizeze în baza unor valori obiective. Conştientizarea lor de acest fapt constituie o 
sarcină de maximă dificultate a păstorului. Experienţa creştină ne spune că trebuie să 
luăm ca element organizator al vieţii o valoare obiectivă, adică o valoare validă prin ea 
însăşi. Dacă se doreşte dezvoltarea vieţii spirituale şi maturizarea vocaţională a omului 
nu trebuie să se privească doar în interiorul uman ci şi în afară, pentru a se realiza o 
ancorare într-o valoare obiectivă. A rămâne doar în interior înseamnă de fapt a falimenta. 
Aceasta înseamnă că omul acceptă să se vadă chemat spre o realitate care îl 
depăşeşte, şi care îi este transcendentă. Rezultă deci că persoana nu se poate 
considera centrul lumii potrivit mentalităţii radicale libertine, ci viața sa are o 
semnificaţie în măsura în care încorporează o valoare obiectivă şi exterioară ei”, 


cfr. Luigi M. Rulla s.j., Psicologia del profondo e vocazione. Le persone, ed. Marietti, 
1975, p. 26. 

prestarea unui ajutor cuiva. Van Kaam descrie cu fineţe subtilele 
manifestări ale egocentrismului în relaţia pastorală. El se 
întreabă în ce măsură este posibil să fii un păstor sau un terapeut 
realmente dezinteresat: „Pot oare dori să realizez ceva bun pentru 
credincioşi, fără ca gestul meu să fie şi un mod concret de a mă 
auto-realiza şi auto-perfecţiona?”? 

Prezenţa mai mult sau mai puţin masivă a obstacolelor 
enumerate mai sus l-ar face pe păstor prizonier într-o reţea 
paralizantă care-i împiedică întâlnirea şi dialogul cu sine 
însuşi şi cu celălalt.” Inima păstorului, care este rădăcina întregii 
sale fiinţe, n-ar mai fi o lentilă transparentă prin intermediul căreia 
realitatea celuilalt să fie văzută ca unică şi distinctă. 

Obiectivul de a face lumină asupra „lui însuşi” nu implică - 
pentru păstor - recursul la mijloace extraordinare, ca de exemplu 
psihoterapia, dar pretinde totuşi curajul de a se privi 
introspectiv, utilizând acele oportunităţi pe care viaţa cotidiană le 
face posibile. Fără această forţă interioară nu este posibil să iniţiem 
acel proces de schimbare, care în termeni teologici se numeşte 
„convertire“, rezultat al acţiunii harului lui Dumnezeu şi al 
înclinațiilor pozitive ale persoanei umane. 


Integrarea „negativului” şi concilierea cu „umbra” 

Un obiectiv care este esenţial în procesul de formare a 
păstorului este constituit de integrarea negativului. Cu acest termen 
se indică toate acele aspecte ale persoanei umane contrastante cu 
imaginea pe care individul o are despre sine însuşi. Dincolo de 
limitele fizice legate de natura finită a omului, sunt cuprinse în 
„negativ”: slăbiciunile, imaturităţile, traumele, care nu depind 
întotdeauna de responsabilitatea noastră (precum instinctualitatea, 
care se exprimă prin patimi, agresivitate, egoism, invidie, gelozie, 


păcat). Yung utiliza termenul de „umbră” pentru a defini negativul. 


Fiecare dintre noi îşi are deci propria sa „umbră”.2% 


27 „Este clar că dorinţa şi ajutorarea credinciosului este în acelaşi timp împlinirea celei 
mai profunde vocaţii a păstorului. Totuşi această „împlinire” nu trebuie să constituie o 
motivaţie a acţiunii pastorale: s-ar vorbi atunci, de o motivaţie egocentrică, capabilă să 
diminueze eficacitatea relaţiei pastorale (Când păstorul este profund influenţat de ideea 
că el trebuie să-şi exercite misiunea pentru a se realiza mai bine din punct de vedere 
profesional, atunci raportul pastoral dintre el şi credincios este profund viciat)”, cfr. 
Adrian Van Kaam, Religione e personalita’, Ed. La Scuola, Brescia, 1972, p. 52. 

28 Există un profund şi perpetuu dialog interior pe care păstorul - ca de altfel fiecare om - 
îl realizează cu sine însuşi. A se vedea astfel lucrarea lui Mihai Şora, Despre dialogul 
interior, ed. Humanitas, Bucureşti, 1995. . 

29 cfr. Angelo Brusco, La relazione pastorale d'aiuto. Camminare insieme, ed. Camilliane, 
Torino, 1993, p. 48. 

„Greşelile mele cine le va pricepe? De cele ascunse ale mele 
curăţeşte-mă. Şi de cele străine fereşte pe robul Tău; de nu mă vor 
stăpâni, atunci fără prihană voi fi, şi mă voi curăţi de păcate mari 
(Psalmul  18,14-15). Necunoașterea „umbrei“ nu serveşte 
nicidecum la neutralizarea ei. Cel mai adesea aceasta se 
manifestă în reacțiile noastre violente şi incontrolate la 
comportamentele celor pe care nu reuşim să-i suportăm. Parabola 
scripturistică a vameşului şi a fariseului relevă în mod clar 
mecanismul de proiecţie existent în cine nu ştie să admită negativul 
din propria viaţă. 

A învăţa să recunoaştem propria umbră cu scopul de ao 
accepta şi integra presupune detronizarea imaginii cu care vrem 
să apărem în fața altora. Înseamnă să renunţăm la propriile 
falsificări ale ființei noastre interioare. Astfel, de exemplu, 
identificarea şi acceptarea propriei dimensiuni egoiste comportă 
renunţarea la pretenţia de un absolut altruism. Sfinţii au avut 
curajul de a înfrunta propria umbră şi acceptând-o, au dobândit şi 
capacitatea de a o transforma. „Cel care trăieşte întru adevăr având 
conştiinţa propriei falibilităţi, fără să se ascundă de sine însuşi, este 
în condiţiile optimale pentru a simţi acea nevoie fundamentală de 
reconciliere cu sine însuşi ce doar în Dumnezeu poate fi în mod 
deplin împlinită. 


Împroprierea dimensiunii contra-sexuale 

Biserica a fost în epoca noastră extrem de acuzată că este 
„maschilistă”. Prin aceasta se dorea spune că în Biserică nu sunt 
suficient de prezente acele resurse de care sunt purtătoare 
femeile: receptivitate, disponibilitate, ospitalitate, capacitate de a 
asculta, intuiţie, inteligenţă contextuală, capacitate de a asuma şi 
rezolva problemele altora, înclinația spre a oferi ajutorul propriu. 
Ceea ce este valabil la nivel instituţional, este uşor de observat şi la 
nivel de indivizi: pentru a ajunge integrarea calităţilor contra- 
sexuale, păstorul trebuie mai înainte de toate să-şi realizeze propria 
identitate de bărbat, evidențiind şi dezvoltându-i caracteristicile 
fundamentale, adică: raționalitatea, simţul datoriei şi al 
responsabilităţii, voinţa, iniţiativa, consecvenţa spre împlinirea 
scopului, puterea de auto-transcendere. Integrarea aspectelor 
feminine nu constituie nicidecum o diminuare a 
masculinităţii, ci o îmbogăţire a acesteia, întrucât ajută să fie 
depăşită unidimensionalitatea comportamentului. 

În procesul de creştere şi de formare, individul găseşte 
adeseori dificilă această sarcină de integrare a dimensiunii contra- 
sexuale. Această dificultate se poate manifesta în diferite moduri, şi 

în primul rând atunci când păstorul se demonstrează a fi incapabil 
să intre în contact şi dialog cu propria dimensiune feminină. Efectele 
comportamentale sunt diferite: individul se manifestă prin duritate, 
insensibilitate, superficialitate, gol interior. Chiar atunci când îşi 
face propria datorie, el simte nelinişte interioară, fugă de sine 
însuşi, izolare. In relaţiile interpersonale se evidenţiază anumite 
manifestări de agresivitate, rigiditate, răceală. 

La nivel comunitar şi organizativ el depune un accent excesiv 
pe autoritatea ierarhică, pe ordine, instituţie şi lege. Raportul său cu 
femeia este caracterizat de răceală şi în acelaşi timp, de impulsuri 
instinctuale extrem de puternice. Un astfel de păstor poate cădea 
uşor într-o spiritualitate formalistă, în care este puţin prezentă 
căldura spiritului iar contemplaţia este puţin apreciată. In 
exercitarea misiunii preoţeşti el este înclinat să pună un deosebit 
accent pe activismul practic, în dauna contemplației.*0 

Un al doilea caz concludent este acela când dimensiunea 
feminină a individului invadează omul, împiedicându-l să ajungă la 
autonomia specifică bărbatului. Este cazul preoţilor care nu au 
abandonat terenul cald şi protejat al copilăriei. Sunt tot timpul în 
căutare de siguranţă, de susţinere, cu alte cuvinte, în căutarea unui 
„sân matern” pe care, adesea, îl găsesc în instituţie, în biserică. 
Dependenţi, incapabili de a înfrunta realitatea, evită permanent 
opoziţia, refuză să ia decizii importante, nu ştiu să conducă. 

Cel care, în schimb, este capabil să-şi integreze „umbra”, 
beneficiază de pace şi de seninătate. În relaţiile sale interpersonale, 
curajului şi determinării li se adaugă înţelegere, tandrețe, 
compasiune. În raport cu femeia, este caracterizat de o evoluţie ce 
poartă progresiv la utilizarea resurselor interioare oferite de 
aceasta, reuşind să transceandă apelurile imediate ale impulsurilor. 
Luările sale de poziţie sunt caracterizate de o atenţie specială la 
nuanţe. In plan spiritual, el caută contemplaţia (ochiul „inimii” vede 
şi acolo unde lumina raţiunii nu ajunge sau nu reuşeşte să lumineze 
suficient). 

Mântuitorul însuşi se demonstrează capabil de 
agresivitate şi tandreţe, de raționalitate şi sentiment, de dreptate 
şi iertare, de forţă şi vulnerabilitate. Este exigent, dar ştie şi să 
aştepte. Acţiunea îl preocupă dar ştie să nu renunţe la 
indispensabilele momente contemplative.  Atent la mişcările 
spiritului, întreţine intactă disponibilitatea faţă de voinţa Tatălui. 


30 „Aceasta şi din cauza faptului că, din păcate, astăzi în Biserică există foarte mulţi 
dintre aceia care vor să dea mai înainte de a fi primit. Lor le place mai mult să 
vorbească decât să asculte. Iau iniţiativa să predea ceea ce nu au învăţat. Deşi se 
demonstrează incapabili să se guverneze pe ei înşişi, ei se grăbesc să-i înveţe pe alţii”, 
cfr. Angelo Brusco, La relazione pastorale d'aiuto, ed. cit., p. 53. 

Deschizându-se unui proces de creştere în acest sector, 
păstorul va putea să imprime comunicării sale interpersonale o 
superioară gentileţe, un duh mai uman şi mai bogat, devenindu-se 
capabil de ospitalitate, de flexibilitate, de nuanţări, de intuiţii şi de 
empatie. Pentru a se realiza în mod deplin, şi femeia este chemată 
să integreze propria dimensiune contrasexuală.*! 


Calitatea relaţiilor inter-umane 

Competența „relaţională”, adică capacitatea preotului de a 
instaura relaţii de calitate între oameni este un alt sector în care 
este chemat preotul să-şi dezvolte angajarea formativă. Importanţa 
acestui sector derivă din faptul că relaţia pastorală constituie o 
rezonanţă, un ecou al raportului lui Dumnezeu cu omul. Afirmând că 
în relaţiile preotului cu persoanele întâlnite trebuie să se exprime o 
„dragoste autentică pentru oameni”, „o punere în act a lui agapi”, 
subliniem că acesta este punctul de sosire al unui lung parcurs de 
auto-educaţie. Omul, prin natura lui căzută în păcat, este egocentric 
prin tendinţa generală a firii sale, ajungând să se orienteze oblativ 
numai într-o manieră progresivă, sub impulsul pozitiv al harului. 

Prin intermediul unei relaţii autentice, preotul îşi manifestă 
maturitatea sa afectivă”? în raport cu credinciosul, ajungând să se 
exprime în acea formă de iubire care se numeşte agapi. Agapi nu 
depinde în mod cert de nici o lege psihologică, ci este dar gratuit al 
lui Dumnezeu. Totuşi elementele psihologice pot „dispune” fiinţa 
umană spre primirea darului divin. Practica iubirii autentice 
implică abandonul posesivităţii, capacitatea de a da fără a 

caracteristici comportamentale, precum atitudinea autoritară, inteligenţa, puterea, 
capacitatea organizativă, pentru că sunt considerate tipice bărbatului. Când caută să se 
afirme, se simt vinovate de aceasta. Şi această măsură poate să fie inadecvată prin deficit 
sau prin exces. Într-o femeie ce nu intră în contact cu propria dimensiune masculină se 
poate uşor observa, pe de o parte, excesivul accent pe sentiment şi pe emoție, abundența 
generalizărilor, scăzuta capacitate de a distinge. Când în schimb dimensiunea masculină 
„invadează” o femeie, reducându-i contactul cu feminitatea sa, rezultă o femeie- 
masculinizată, căsătorită cu propria-i carieră, capabilă de succes, dar săracă în 
valorile inerente condiţiei sale feminine”, Ibidem, p. 55. 

32 Amintim aici un fapt interesat: Alice Miller, psiholog şi psihoterapeut de la Zurich, 
alcătuieşte un portret psihic robot al celor care optează pentru profesiuni orientate spre 
ajutorarea semenului: în acest portret este prezentă întotdeauna o mamă nesigură în 
plan emotiv, care pentru propriul echilibru afectiv depindea de un anumit 
comportament sau mod de a fi al copilului. Această nesiguranţă putea fi ascunsă 
persoanelor din jurul ei în spatele unei faţade de duritate autoritară sau chiar 
totalitarism. La această nevoie a mamei corespundea o surprinzătoare capacitate a 
copilului de a percepe şi de a răspunde intuitiv, de a asuma inconştient funcţia care îi era 
pretinsă. În acest fel copilul îşi asigura „iubirea” mamei. El sesiza că de el era nevoie, 
și acest fapt îi legitima existenţa, îi dădea dreptul la viaţă, cfr. Alice Miller, Z 
dramma del babino dotato e la ricerca del vero se”, p. 13. 

aştepta recompense, disponibilitatea şi deschiderea faţă de toţi. 
Dacă iubirea agapică nu angajează în mod necesar componenta 
emotivă şi sentimentală, aceasta nu înseamnă că o exclude.” 


Preotul păstor: un doctor bolnav? 

Paradigma doctorului bolnav răstoarnă multe scheme 
pastorale, întrucât identifică în vulnerabilitatea păstorului una 
din izvoarele esenţiale ale eficacității lui pastorale. Rănile lui pot 
deveni izvor de vindecare pentru alţii. Hristos este vindecătorul 
rănit prin excelență. Care este strategia de aplicat pentru a face din 
propria suferință un izvor de ajutor pentru alții? În fața rănilor - ce 
sunt legate de finitudinea condiției umane (şi care au diferite nume: 
singurătate, frică, groază de moarte, separație, boală) - păstorul 
poate avea trei atitudini diferite: 

1. Prima ar fi aceea de a le ignora sau nega. Consecințele 
unei astfel de atitudini se exprimă în modul de raportare al 
păstorului la persoanele care suferă; reacţiile lui vor fi 
defensive, de apărare (precum distanţarea sa de situaţie, 
fuga) concretizându-se în intervenţii orale care tind să 
minimalizeze suferinţa celuilalt, sau în recursul simplist la 
sfaturi, la soluţii imediate, la stereotipuri şi justificări 
nepotrivite. Unde este pretenţia de invulnerabilitate şi 
negatie a durerilor şi dureroaselor realităţi ale vieţii, nu 
există spațiu pentru compasiune. 

2. A doua poziţie ar fi tipică păstorilor care chiar dacă se simt 
vinovaţi de propriile răni, rămân dezarmați în faţa 
acestora. Apropiindu-se de aceia care suferă, ei au tendinţa 
să-şi expună şi arate autocompătimitor propriile plăgi, 
gândind în mod eronat că o astfel de iniţiativă ar putea avea 
efecte terapeutice. Nu-şi dau seama că în realitate nu fac 
altceva decât să adauge o rană peste o alta, o disperare 
peste o alta, puţină credinţă peste puţină credinţă. 

3. A treia poziţie, este aceea a vindecătorului rănit. Convins că 
dacă vrea să fie cu adevărat de ajutor celorlalţi trebuie în 

caracteristici comportamentale, precum atitudinea autoritară, inteligenţa, puterea, 
capacitatea organizativă, pentru că sunt considerate tipice bărbatului. Când caută să se 
afirme, se simt vinovate de aceasta. Şi această măsură poate să fie inadecvată prin deficit 
sau prin exces. Într-o femeie ce nu intră în contact cu propria dimensiune masculină se 
poate uşor observa, pe de o parte, excesivul accent pe sentiment şi pe emoție, abundența 
generalizărilor, scăzuta capacitate de a distinge. Când în schimb dimensiunea masculină 
„invadează” o femeie, reducându-i contactul cu feminitatea sa, rezultă o femeie- 
masculinizată, căsătorită cu propria-i carieră, capabilă de succes, dar săracă în valorile 
inerente condiţiei sale feminine”, Ibidem, p. 57. 

mod necesar să ia în atenţie propria suferinţă, el ştie că 
nu există înviere fără a experimenta mai întâi profunda 
obscuritate a mormântului. 

Din toate cele scrise până acum rezultă cu claritate că păstorul 
nu poate şi nu trebuie să aibă pretenţia că este un model de 
perfecţiune absolută“, în toate sectoarele existenţei. Ceea ce îi este 
lui cerut este de a se demonstra permanent deschis schimbării 
și procesului de evoluție şi de creştere, fiind atent la tresăririle 
propriei fiinţe la vocea suavă a Duhului Sfânt. 


Pentru o cunoaştere de sine reală: 


34 Perfecţionismul este o maladie în activitatea pastorală. El poate fi definit drept 
căutarea cu îndârjire a perfecțiunii pentru ea însăşi. Eroul grec Sisif este un model de 
autodistrugere, un model al violenţei pe care fiinţa umană este capabilă să o folosească 
împotriva ei înşişi. În miturile greceşti întâlnim imagini de violenţă împotriva sinelui. 
Eroii greci, a căror viaţă se sfârşeşte printr-o pedepsire adesea inumană, sunt paradigme 
ale auto-distrugerii umanităţii din ei. Actul lor punitiv este reprezentativ pentru modul în 
care o concepție greşită despre viaţă poate să distrugă persoana umană, despre 
cum fiinţele umane - conducându-se după norme greşite - pot să se ruineze singure. 
Actul punitiv presupune un rigorism excesiv, care pe termen lung este un obstacol major 
în calea maturizării persoanei. Ceea ce vechii greci au descris în legende putem astăzi să 
observăm pretutindeni în societate. Există destui eroi care prin rigorismul şi „duritatea” 
lor se distrug pe ei înşişi. 

Sisif trebuie să împingă în sus, până la vârful unui munte, o piatră enormă. Cu 
puţin mai înainte de a ajunge la vârf, greutatea devine atât de insuportabilă că el nu mai 
reuşeşte să ducă piatra şi aceasta se rostogoleşte la vale. Atunci Sisif se repune pe 
treabă pentru a se sustrage destinului mortalităţii. Dar soarta cea crudă continuă să se 
repete. Incomprensibilitatea situaţiei îl face pe Sisif tot mai îndârjit, dar şi tot mai 
descurajat. El este întrupat în acele persoane care dau impresia de a fi dinamizate de 
eroism, dar simultan sunt resemnate şi deprimate; persoane care nu-şi pierd niciodată 
controlul de sine, şi cu toate acestea, de-a lungul vieţii lor continuă să aibă nenumărate 
experienţe negative (ruptură a relaţiilor, falimente profesionale etc., adică evenimente în 
care tot ceea ce a fost îndelung şi în mod dificil construit, pe neprevăzute, se sfărâmă şi 
se distruge). Aceste persoane depun eforturi imense pentru a-şi pune propria viaţă sub 
control. Mai radicale decât altele, acestea îşi pierd controlul dintr-o mişcare. 

Duritatea care se manifestă în figura lui Sisif este controlul de sine însuşi, care 
are - în ciuda tuturor eforturilor - unicul rezultat de a pierde controlul întregii vieţi. 
Controlul nu duce la viaţă, ci obstacolează viaţa. Cel care trebuie să-și controleze 
propriile sentimente şi acţiuni consumă extrem de multă energie pentru sine 
însuşi. Apoi îi lipseşte energia pentru a împinge piatra până sus şi cedează puţin mai 
înainte de a ajunge la vârf, rostogolindu-se înapoi. Astăzi putem observa acest mecanism 
în multe persoane. 

Procust, în schimb, este un bandit periculos ce ia prizonieri trecătorii, apoi îi 
întinde pe propriul pat. Dacă prizonierul este prea mic, îi întinde picioarele până când 
ajung lungimea patului. Dacă în schimb este prea înalt, îi taie picioarele. Oricum, bietul 
trecător îşi găseşte moarte în mâinile lui. Patul lui Procust a devenit proverbial pentru a 
indica o schemă predeterminată, un şablon în care cineva constrânge pe alţii (sau pe 
sine însuşi) să intre. Procust este simbolul „perfecţionistului” care violentează tot ceea ce 
nu intră în cadrul său mental rigid. Acest pat al lui Procust este imaginea ideală pe care 
ne-am construit-o, căreia dorim să ne conformăm cu forţa. Ne întindem până în punctul 
în care ajungem dimensiunea noastră ideală, patul nostru lui Procust, şi eliminăm tot 
ceea ce nu corespunde acestei imagini sau ce-o depăşeşte. 

Fereastra lui Johari este un instrument elaborat de doi 
psihologi americani, Joe Luft şi Harri Ingham, pentru analizarea 
comportamentului personal. Fereastra este compusă din patru 
sectoare“: 


sectorul vizibil sectorul orb 


sectorul secret sectorul 


necunoscut 


Sectorul vizibil: reprezintă acele lucruri pe care eu le ştiu 
despre mine şi le cunosc, de asemenea, şi alţii. Este zona 
caracterizată de un liber schimb de informaţii între mine şi alţii. 
Comportamentele descrise în acest sector sunt publice, oricine 
poate lua cunoştinţă de acestea. 

Sectorul orb: reprezintă partea din noi înşine care ne este 
necunoscută, dar care nu scapă atenţiei altora. Pot avea un anumit 
obicei, anumite moduri de a acţiona şi de a reacţiona de care nu 
sunt conştient, dar care în schimb nu scapă atenţiei altora. 

Sectorul secret: conţine ceea ce noi cunoaştem despre noi 
înşine, dar ce ţinem secret din diferite motive, uneori justificat, 
alteori nu. 

Sectorul necunoscut: reprezintă acele aspecte ale 
comportamentului care ne sunt necunoscute atât nouă, cât şi altora. 

Orice păstor care doreşte să evolueze spre o maturitate 
duhovnicească reală, trebuie să depună eforturi pentru dilatarea 
sectorul vizibil, mărindu-şi cunoaşterea de sine şi făcându-se tot mai 
mult cunoscut de către alţii. Cu cât ne cunoaştem mai mult, cu atât 
suntem în gradul de a ne asuma responsabilitatea propriului mod de 
a acţiona. Cu cât alţii ne cunosc mai mult, cu atât ştiu unde ne 
situăm în raport cu ei. Pentru a atinge acest obiectiv trebuie să 
reducem sectorul secret orb şi secret. Unul din metodele cele mai 
eficiente pentru a reduce sectorul orb consistă în cunoaşterea, 
analizarea şi acceptarea perspectivei altora asupra noastră (feed- 
back). Prin intermediul acestuia, alţii ne comunică percepțiile lor 
asupra modului nostru de a fi şi de a acţiona. 

Pentru a reduce sectorul secret este necesară auto-revelarea 
sau revelarea de sine.“ Auto-revelarea nu trebuie însă să fie scăpată 


35 Angelo Brusco, La relazione pastorale d'aiuto. Camminare insieme, p. 61. 


36 ? ; SS n SR 
„In exercitarea misiunii sale pastorale, preotul poate să se ascundă în spatele 


următoarelor măşti, care îl împiedică să fie el însuşi, în contact cu propriile 
sentimente: 
- masca separării arogante: păstorul se simte o persoană „aparte”, situată într-o 
poziţie privilegiată; 

de sub control, nici forţată, ci conformă situaţiei duhovniceşti în 
care se află interlocutorii. Există lucruri care se pot comunica 
tuturor, altele care sunt rezervate unui mic grup, altele limitate doar 
la câteva persoane, iar altele la una singură sau chiar la nici una. Cu 
cât mai mult se reduce sectorul orb şi secret, cu atât creşte în 
dimensiuni sectorul vizibil şi automat se restrânge sectorul 
necunoscut. A deveni o persoană transparentă este un obiectiv 
exigent, dar remunerativ, întrucât este eliberator. 


3. Pe cărările psihologice ale interiorităţii 
- Erori frecvente în activitatea pastorală - 


Mediocritatea ne îndeamnă să ne facem o onoare din 
defectele 

pe care nu voim să le îndreptăm. 

Nous essayons de nous faire honneur des defauts 
que nous ne voulons pas corriger. 


În exercitarea misiunii pastorale preotul trebuie să evite 
anumite erori care pot compromite succesul acesteia. In vederea 
unei activităţi pastorale fertile, este important ca fiecare păstor să 
acorde o importanţă deosebită acelor sectoare din activitatea 
pastorală în care există un mai mare risc de a greşi. Erorile curente 
ar fi următoarele: 


1. „Profesionalizarea” pastoraţiei (activitatea pastorală 

redusă la o simplă obligaţie profesională) 

În acest caz, relaţia inter-personală care se instaurează între 
păstor şi credincios nu este dinamizată de patos misionar. Cam 
aceasta este monologul interior care surprinde situaţia de care 
vorbim: „Fac ceea ce fac nu din pasiune pentru chemarea de sus pe 
care o am, ci pentru că aceasta-mi este datoria de preot". 


- masca funcţiei rituale: rugăciunile tipizate şi ritualurile liturgice tradiţionale 
fac posibilă o relaţie pastorală fără o autentică angajare personală; 
- masca limbajului proclamativ: expresii stereotipe şi impersonale uneori 
constituie mai mult un zid de separare decât o punte de dialog; 
- masca veşmântului sau a uniformei (reverenda); 
masca activităţii: unii păstori lucrează şi-şi consolidează cu elan imaginea unor persoane 
foarte importante, absorbite de obligaţii „profesionale“, pe care le întrerup doar pentru a 
fi drăguți printr-o vizită la un bolnav sau la un muribund; ei sunt persoane importante, 
care totuşi fac câteodată concesii muritorilor de rând”, cfr. P. Bolech, Dal gioco delle 
maschere alla comunicazione tra persone: il malato e suoi curanti, în L'operatore 
pastorale nel mondo danitario, oggi, Salcom, Varese, 1981, p. 79. 

Dragostea păstorului trebuie să-l ajungă pe credincios acolo 
unde acesta este, şi aşa cum acesta este. Principalele indicatoare ale 
vocației pastoral-misionare ale preotului sunt: a fi atent la celălalt, a 
nu trece cu vederea elementele pozitive prezente în el indiferent de 
gradul de decădere morală în care este posibil să se afle, a-i 
respecta autonomia, a exprima şi manifesta propria stimă şi 
disponibilitate în raport cu el. E de datoria preotului să identifice 
geneza „voinţei” sale de iubire: adeseori - din nefericire - aceasta se 
naşte din nevoia unei auto-afirmări. Există deci iubire din 
compasiune şi există iubire din recunoştinţă, tot aşa precum există 
iubire din egoism. 


2. Motivația interioară egoistă 

În această situaţie acţiunea pastorală este dinamizată de 
dorinţa de a beneficia ulterior de mulţumirea interlocutorului, sau 
de a se simţi important, de a se simţi în rolul de „binefăcător”. Dacă 
motivaţia fundamentală este aceasta atunci păstorul urmăreşte de 
fapt să beneficieze el însuşi de o satisfacţie interioară, punând 
pe un plan secundar împlinirea de sine a interlocutorului. Atât 
timp cât păstorul aşteaptă ceva de la interlocutorul său, el nu 
demonstrează o disponibilitate pastorală realmente gratuită. 
Nevoile egocentrice îl detaşează de celălalt şi îl fac să se 
concentreze asupra lui însuşi. 

În ordinea firească a lucrurilor, mulțumirea şi satisfacția 
interioară trebuie să fie un fruct al dragostei, iar nu un 
obiectiv al lucrării pastorale. Ceea ce îl înnobilează cu adevărat 
pe preot este gratuitatea. Trebuie, încet, încet, ca celălalt să fie 
iubit pentru el însuși, pentru ceea ce el este, şi aşa cum el este, şi 
nu pentru noi înşine. (Este foarte interesat un test pe care păstorul 
şi-l poate face lui însuşi: să se gândească cum reacţionează el însuşi 
în contact cu o dragoste interesată, ne-gratuită?) 


3. Alienarea sau dominarea credinciosului 

În activitatea pastorală, adeseori preotul poate fi provocat în 
direcţia unei abdicări interioare în fața nevoilor celuilalt. De fapt, în 
măsura în care păstorul nu este el însuşi Jiber şi autonom în planul 
interiorității, are anumite nevoi pasive ne-conștientizate. Atunci, 
foarte uşor va lua hotărâri plecând de la aşteptările celuilalt, se va 
„vinde” nevoilor celuilalt, şi se va lăsa ca urmare şi manipulat de 
celălalt, de „ameninţările” sau temerile lui, implicite sau explicite. 
Sunt ameninţări care intră în scurt-circuit cu propriile nevoi 
interioare disonante. Celălalt are întotdeauna nevoi şi exigenţe proprii, 
şi va căuta într-un mod mai mult sau mai puţin subtil de a-şi 

manipula păstorul. O astfel de nevoie este de exemplu „dependenţa” 
afectivă (sau dominarea). Uneori preotul vrea să-şi impună propriul 
punct de vedere, sau doreşte să exercite o putere asupra altuia, sau 
o influenţă, un control, a căror geneză nu a conştientizat-o. Direcţia 
de evoluţie este spre manipularea propriu-zisă a celuilalt, foarte 
adesea făcută în mod inconştient, sub forma dominării. 

Prin dominare, se trăieşte - conştient sau nu - ca proprietar al 
celuilalt şi stăpân al relaţiei pastorale. Doar în momentul în care 
celălalt „fuge” sau când relaţia nu mai evoluează în direcţia în care 
am fi vrut noi, devenim conştienţi de eroare. Echilibrul se poate 
redobândi acceptând un mai mare respect pentru libertatea 
celuilalt, mai exact o dragoste autentică. 

Tendinţa interioară de dominare se naşte pornind de la eu-l 
egocentric ce vrea să-şi impună punctele sale de vedere 
pentru a se auto-fortifica. Mişcarea de dominare poate avea iniţial 
bune intenţii: preotul crede că are dreptate, dorind „educarea” 
spirituală a celuilalt. Fără să-şi dea seama însă, el poate trăi cu o 
falsă concepţie despre responsabilitate încercând astfel să-l 
substituie pe celălalt, pentru a-i impune soluţia pe care o consideră 
optimă. Tendinţele de dominare a celuilalt îşi au de obicei rădăcinile 
în suferinţele şi traumele trăite de preot în propriul lui trecut. 

Preotul trebuie să aibă o imagine obiectivă asupra naturii 
relaţiei pastorale. O relaţie este confluenţa a două libertăţi, 
iar nu o fuziune. Acestea trebuie permanent să rămână distincte, 
chiar dacă în anumite momente par să coincidă. Relaţia autentică nu 
este fuziunea dintre două libertăţi nici măcar atunci când este vorba 
despre o prietenie intimă sau de un cuplu. Ea este întotdeauna un 
parcurs în doi, în care fiecare rămâne liber în deciziile sale, chiar 
dacă adeseori există convergente în opţiuni. 


4. Graba de a-l vedea progresând pe credincios 
Celălalt nu „creşte” niciodată cu viteza cu care noi am vrea, 
întrucât fiecare om are propriul ritm de evoluţie. Foarte adesea 
păstorul are tendinţa de a forţa creşterea spirituală a păstoritului, 
printr-un exces de sfaturi, propunându-i paşi pe calea auto-formării 
mult prea mari decât îi este posibil acestuia să facă. Cauzele acestui 
mod malformat de a se raporta la idealul de atins al interlocutorului 
sunt diferite: 
- poate păstorul a căzut pradă tendinței "eficientismului" 
educativ; 
- poate tinde să reproducă în viaţa celuilalt, fără modificări, 
propria experienţă. 

Este nevoie ca preotul să înainteze spre ideal cu pasul 
celuilalt, împreună cu el“, conform ritmului acestuia, fără a-l forţa 
pe acesta să deprindă pasul educatorului. 


5. Moralismul perfecţionist 

Este vorba de orientarea atenţiei preotului spre normele 
practice de îndeplinire a idealului creştin de perfecţiune, ignorând 
faptul că urcușul spiritual este gradual, cunoscând suişuri şi 
coborâşuri, cu sinuozităţi inevitabile. În spatele atitudinii 
moraliste stă sindromul adolescentin marcat de idealism şi 
perfectionism ce îl închid pe păstor în scheme rigide. Preotul 
moralist îşi ascultă doar superficial interlocutorul, are predispoziția 
de a-l inculpa, fiind puţin tolerant cu erorile şi limitele „celui 
chemat”. 


6. Obiectivismul doctrinar 

Obiectivismul - în sensul etimologic primar - exprimă tendinţa 
de raportare la persoane ca şi cum acestea ar fi doar nişte lucruri, 
tendinţă ce se poate manifesta chiar şi într-un raport religios. La 
baza lui stă frica de a intra în contact cu lumea interioară 
afectivă atât proprie, cât şi a celorlalţi. Este vorba despre o atenţie 
acordată cu precădere adevărului în sine însuşi, exactității 
formulelor şi a enunţurilor, modului de a exprima în cuvinte 
anumite realităţi spirituale. Victima acestei tendinţe se fortifică pe el 
însuşi pe poziţia pe care se află invocând mereu adevărul 
obiectiv în dauna evoluţiilor continue din viaţă, multicolore și 
discontinue. Există tendinţa în acest caz să se vorbească foarte 
mult şi cel mai adesea, în dauna ascultării celuilalt. 
Interlocutorul este tratat precum un recipient care trebuie umplut 
puţin câte puţin, care trebuie îndoctrinat. Trăirile celuilalt au foarte 
puţină relevanţă în acest caz pentru păstor. 


7. Insuficienta acceptare a propriilor limite 


37 Un exemplu concludent este cel al unei tinere profesoare de liceu, care se prezintă la 
preot pentru un colocviu duhovnicesc, fiind profund zguduită de vestea că tatăl ei este 
bolnav de cancer. Ea are în centrul atenţiei inconfortul interior pe l-a generat situaţia şi 
nicidecum nu prevede pentru ea înseşi un parcurs duhovnicesc. Preotul însă îi 
conturează din start o strategie urgentă de progres spiritual, un număr de norme ce 
trebuie de acum încolo să le respecte, o serie de prescripții de încălcarea cărora o 
avertizează că se face vinovată până în prezent etc. Întrucât preotul nu a sesizat exact 
natura relaţiei lor şi fragilitatea ei, faptul că femeia nu a venit însetată de a-şi însuşi 
elemente de doctrină ci dornică de a fi ascultată şi fortificată printr-o acceptare 
călduroasă, finalul întâlnirii a fost nefericit: îndepărtarea de Biserică a persoanei care 
căuta un ajutor concret şi care a rămas dezamăgită de incapacitatea preotului de a vibra 
interior la suferinţa ei şi de a identifica terapia ideală pentru drama ei. 

În timp ce se descoperă progresiv dezvoltarea pozitivă a 
propriei personalităţi trebuie în mod necesar să fie conştientizate şi 
propriile limite. Aceasta este de fapt şi definiţia înţelepciunii. Pentru 
a progresa din punct de vedere duhovnicesc este necesar să fie 
asumate propriile limite, să se ia contact atât cu creativitatea, dar 
mai ales cu vulnerabilitatea proprie. Dacă conştientizarea propriilor 
limite deranjează, generând incomfort interior, înseamnă că există o 
rană interioară, foarte adesea neconştientizată, care obstacolează 
progresul pastoral. 

Există o solitudine existenţială a persoanei umane în calitatea 
ei de fiinţă unică şi irepetabilă, angajată pe o traiectorie unică în 
viaţă. Când această solitudine este experimentată permanent ca 
durere, înseamnă că în respectiva persoană există răni deschise. 
Unicitatea este percepută atunci ca izolare dificil de suportat, 
sau ca refuz al altora, ca o fractură relaţională cu semenii. 


8. Negativismul pedagogic 

Consistă într-o  obsedantă punere în evidenţă a 
negativului, făcută cu buna intenţie de a-l stimula pe celălalt spre 
înaintarea în ceea ce este realmente spre binele său, cu dorinţa de 
a-l fixa pe o căutare a perfecţionării de sine sau de a-l descuraja. 
Lipseşte o suficientă ancorare în pozitivul prezent în interlocutor 
pornind de la care s-ar putea elabora o nouă identitate de sine. 


Concluzie: 

Pentru a putea evita erorile enumerate până acum, este 
necesar în primul rând a le cunoaşte, impunându-se o muncă 
educativă constantă asupra propriului sine. Este necesară deci 
cunoaşterea mecanismelor psihologice ale raporturilor inter- 
personale şi a legilor evoluţiei umane şi spirituale. Este contra- 
productivă în schimb carenţa de empatie faţă de credincios care îl 
poate determina pe păstor să nu mai vibreze la problemele 
interioare ale celuilalt. 

Preotul desăvârşit este omul care opune constant spiritul 
critic înregimentărilor de orice fel, care preferă dezbaterea şi 
respinge rechizitoriul, care optează pentru nuanţă în 
detrimentul simplificării, pentru moderație în defavoarea 
radicalismului şi - eventual - pentru ironie în locul 
încrâncenării. El este privit în mod constant cu ostilitate sau măcar 
cu circumspecţie de toţi practicanţii partizanatelor neţărmurite. [i 
irită pe fanatici, îi nelinişteşte pe „posesorii” adevărurilor absolute, 
îi traumatizează intelectual pe semidocţi. 

4. Dinamica psihologică a dialogului pastoral 


Il est plus facile de paraître digne des emplois 
qu'on n'a pas que de ceux que l'on exerce. 
Este mai uşor să părem demni de funcțiunile la care 
aspirăm 
decât de acelea pe care le exercităm. 


Dialogul dintre preot şi credincioşi, pentru a fi realmente 
„pastoral“, trebuie să îndeplinească următoarele „funcții“ 
psihologice: 
a) Funcţia de susținere afectivă sau de acceptare a 
interlocutorului; 
b) Funcţia psiho-directivă numită şi de conducere, sau 
de călăuzire duhovnicească a credinciosului; 
c) Funcţia  mistagogică sau de  „mijlocire 


s 


(intermediere) mistică; 


Relația pastorală (relația dintre un preot şi un credincios) 


depăşeşte bineînțeles cu mult simpla relație psihologică. Cu toate 
acestea, este posibilă o autentică Psihologie Pastorală ca știință şi 
ca tehnică, întrucât relaţia pastorală se fundamentează şi pe norme 
generale care se pot studia, punându-se astfel în acţiune mecanisme 

psihice prezente în mod constant în preotul păstor precum şi în cei 
care apelează la el. 

Intenţionăm acum să reflectăm asupra atitudinilor 
psihologice care stau la baza unei relații pastorale autentice, 
respectiv corect fundamentată şi bine structurată. Subliniem dintru 
început că există o diversitate infinită de situaţii în care se 
realizează lucrarea pastorală a preotului (ex. la casa parohială, la 
spital, în biserică, pe stradă etc.). Evident, psihologia nu posedă 
nici o reţetă prefabricată pentru a-l ajuta pe preot să înfrunte 
fiecare dintre situaţiile posibile. Ea îl invită în schimb să 
reflecteze mai întâi, personal, la reacţiile interioare pe care descrierea 
acestor situaţii le-a provocat imediat în el şi să le confrunte cu 
atitudinile pe care o relaţie pastorală autentică le pretinde. 


I. Funcţia psihologică de susţinere afectivă şi de acceptare a 
credinciosului 


Dialogul pastoral trebuie mai înainte de toate să ofere fiecărei 
persoane o ocazie, unică poate, de a fi înţeleasă şi acceptată 
aşa precum ea este, în integralitatea fiinţei ei afective, morale 
și intelectuale. Ştim din Evanghelie că harul lui Dumnezeu poate 
pătrunde fiinţa umană în orice moment al evoluţiei ei şi în orice 
situaţie ("Nici eu nu te condamn..." - Ioan 8,11 a spus Mântuitorul 
femeii adultere). Adevăratul păstor nu este doar acela care este 
dispus să-şi dea viaţa pentru oile sale, ci şi acela care le cunoaște 
în profunzime frământările şi rănile interioare, fiind plin de 
sensibilitate faţă de drama fiecărei „oi” păstorite. 

Această acceptare afectivă a persoanei cunoaşte multiple 
aspecte: 

a) În primul rând, a accepta persoana, aşa cum ea se 
prezintă la întâlnirea cu noi, ca persoană liberă, acceptându-i 
continuu progresele şi limitele pe care ea însăşi le fixează în cursul 
dialogului. Dialogul pastoral (care adeseori începe din iniţiativa celui 
care cere ajutorul) se va putea desfăşura doar acceptând libertatea 
interlocutorului şi va fi mutilat de îndată ce păstorul va exercita 
o anumită presiune (directă sau indirectă) pentru a forţa 
intimitatea interlocutorului.** 

b) A înțelege persoana în unicitatea ei de excepţie, 
insubstituibilă, în unicitatea destinului ei providenţial (fapt ce 


îi „Prima exigenţă psihologică deci - exigenţă fundamentală şi adeseori extrem de 
dificilă - constă în a respecta natura relaţiei propusă de interlocutor. Acceptarea 
aceasta însă nu este nicidecum doar o stare de receptivitate pasivă, ci una dinamică”, cfr. 
André Godin, La relazione umana nel dialogo pastorale, ed. Borla, Torino, 1964, p. 38-53. 

trebuie să i se facă cunoscut). "A înțelege" nu este în această 
privinţă sinonim în mod necesar cu "a aproba”. Înseamnă, de 
fapt, a vedea prezentul aşa precum il vede şi-l percepe 
interlocutorul, a-l citi în lumina trecutului pentru a-i identifica 
valoarea proiectată în viitor. 

Aceasta este deci atitudinea de fond pe care trebuie să o aibă 
păstorul: să-l accepte pe interlocutorul său aşa precum este, să lase 
să se maturizeze raportul pastoral cu acesta în ritmul pe care acesta 
îl decide şi - în plus - să-l facă conştient de această acceptare. 


Analiză psihologică: 

Ioana are 25 de ani, este prima născută într-o familie cu trei 
copii. Murindu-i mama, rămâne cu tatăl şi cu doi fraţi. Cu patru luni 
în urmă i-a murit şi tatăl. Ioana, mai întâi prin scrisoare, apoi prin 
telefon, a dorit o întâlnire cu preotul "pentru a vorbi despre religie şi 
despre moartea tatălui meu". Se prezintă la casa parohială şi este 
primită de părintele Ghelasie, suplinitorul părintelui loan, parohul 
titular. Iată, după câteva formule de curtoazie, începutul 
conversaţiei:* 

Ioana: Doream atât de mult să vă vorbesc, Părinte, pentru 
aceasta: de când a murit tatăl meu, viaţa mi-a devenit extrem de 
dificilă. La început, aş fi fost în stare de orice pentru a-l ajunge pe 
tata din urmă... E atât de simplu: se inghit câteva diazepame şi se 
dispare repede într-o lume fără urmă. Dar iată (cu un surâs jenat): 
aş fi făcut-o dacă aş fi fost sigură că aş fi ajuns în acelaşi loc cu el..." 

O anumită tăcere a Ioanei îi indică cu certitudine părintelui 
Ghelasie că ea nu va continua până ce nu va fi primit o reacţie cât de 
mică din partea lui. O prezenţă atentă şi în linişte este primul şi 
cel mai preţios dar pe care un preot îl poate oferi unei fiinţe 
umane ce apelează la el. Este necesar să se intuiască, în mod 
afectiv, momentul în care tăcerea devine inoportună, aridă, 
paralizantă, punând în dificultate interlocutorul, şi trebuie intuit 
acest moment în funcţie de interlocutor, iar nu în funcţie de noi 
înşine. Statisticile ne arată că în cinci cazuri din zece intervenția 
preotului este prematură, precipitată, din cauza stării de tensiune pe 
care păstorul însuşi o experimentează: arde de dorinţa de a vorbi, de 
a interveni, pentru că adeseori el însuşi nu este suficient de 
familiarizat cu sensibilitatea universului interior uman. 

Indicăm diferite răspunsuri pe care un preot le-ar da în 
acest caz: 

R 1. Ați făcut foarte bine că nu aţi dat curs acestei idei; 


3 Preluată şi prelucrată din Andre Godin, La relazione umana nel dialogo pastorale, ed. 
Borla, Torino, 1964, p. 36. 

R 2. Fetiţa mea, toţi trebuie câteodată să suportăm situații 
similare; 

R 3. Tatăl dumneavoastră şi-a trăit propria viaţă, iar 
dumneavoastră trebuie să v-o trăiţi la rândul dumneavoastră, pe a 
dumneavoastră! 

R 4. Şi atunci ce aţi făcut? 

R 5. În mod cert, aţi trecut printr-o situaţie extrem de 
dificilă; 


Încercăm acum să analizăm posibilele implicaţii ale fiecărui 
răspuns şi să identificăm nuanțele psihologice care afectează pozitiv 
sau negativ calitatea dialogului pastoral. 


R 1. Ați făcut foarte bine că nu aţi dat curs acestei idei; 

Elementul esenţial al acestei intervenţii demonstrează o 
atitudine critică. loana „a făcut bine”... . Imediat ea îşi va da 
seama că se află în faţa unuia care cântărește din punct de 
vedere moral ceea ce ea zice. El lecturează realitatea prin 
grila seacă a unei morale legaliste. Şi probabil că va resimţi o 
uşoară dificultate de acum înainte în a manifesta acţiuni, gânduri 
sau idei care vor trebui să treacă prin ciurul critic al preotului 
predispus spre analiză critică şi judecată. Expresia folosită nu 
demonstrează deloc o acceptare integrală a Ioanei. 

Trebuie să fie clar că în dialogul pastoral nu este vorba de o 
excludere completă a atitudinii critice, care face parte integrantă şi 
de drept din funcţia de mărturisire pastorală. Preotul reprezintă şi 
ordinea obiectivă de valori şi datorii morale. Subliniem însă că 
acesta nu este răspunsul cel mai fericit acum, ci dimpotrivă, este în 
contrasens cu contextul: loana nu vorbea în mod serios de 
sinucidere, făcea doar o aluzie, pentru a evidenția intensitatea 
dramei ei interioare. Răspunsul preotului demonstrează că a înţeles 
greşit sensul cuvintelor Ioanei, nereuşind să observe realitatea în 
complexitatea ei. Poate a rămas blocat de aluzia la sinucidere, sau 
poate că, obosit şi plictisit, a găsit o uşoară fugă în atitudinea 
moralistului banal. 


R 2. Fetiţa mea, toţi trebuie câteodată să suportăm situații 
similare! 

În primul rând, preotul foloseşte aici un ton de excesivă 
afectivitate paternă demonstrat de discutabilul termen "fetițo". 
Acest răspuns este nociv afectat de tendinţa generalizatoare. 
Căutând să calmeze, să încurajeze, preotul generalizează, 
banalizând: atâtea alte persoane au suferit aceleaşi probleme. 

Este adevărat că uneori, o expresie generalizatoare 
poate avea un efect tranchilizant. Trebuie însă bine 
contextualizată o astfel de expresie întrucât nu este oportună 
întotdeauna. In cazul nostru, Ioana nu a avut încă timpul să se 
exprime şi răspunsul preotului îi reprimă acesteia avântul în 
exteriorizarea propriilor stări interioare. În plus, orice 
intervenţie care tinde să generalizeze poartă cu sine un teribil 
coeficient de banalizare: "Mulţi alţii înaintea voastră, au avut 
aceeaşi dificultate; nu este cazul să vă alarmaţi"; cu alte cuvinte, 
„Sunteţi un caz comun!”. lar credinciosul are sentimentul de a fi, 
neacceptat, neînțeles şi tratat superficial. Chiar de la început 
răspunsul preotului nu face altceva decât să ignore şi să nege ceea 
ce este unic în situaţia dată. Datoria preotului ar fi aceea de a 
accepta şi de a invita (sau măcar a crea contextul pentru ca) 
persoana să vorbească mai mult despre drama ei interioară. Desigur 
această eroare pastorală nu este fatală, relaţia pastorală nu este 
compromisă definitiv, dar pretinde să fie corectată, pentru ca relația 
duhovnicească dintre cei doi să se maturizeze progresiv. 


R 3. Tatăl dumneavoastră şi-a trăit propria viaţă, iar 
dumneavoastră trebuie să v-o trăiţi la rândul dumneavoastră, pe a 
dumneavoastră! 

lată din nou tendința spre sfaturi, spre îndemnuri, cu alte 
cuvinte, o predică. Vorbăria multă a păstorului vrea să 
mascheze lipsa lui de vibraţie interioară la problemele expuse. 
Există infinite răspunsuri din categoria acestuia, unele de o rară 
profunzime teologică: "Prin încercarea pe care aţi suferit-o prin 
moartea tatălui, puteţi descoperi sensul vieţii"; sau: "Trebuie să vă 
abandonaţi în braţele şi voia lui Dumnezeu"; sau: "Hristos cel înviat 
ne învaţă să acceptăm atât moartea altora, cât şi pe a noastră". 
Toate aceste răspunsuri sunt adevărate, au o deosebită valoare în 
teorie, sunt exacte din punct de vedere teologic, sunt sublime, sunt 
poate chiar pretinse de moartea tatălui Ioanei. Unica problemă ar fi 
că în acest context aceste îndemnuri şi aceste încurajări de 
rară densitate teologică nu işi au locul lor, deoarece nu 
îndeplinesc funcţia de acceptare pe care o impune dialogul pastoral, 
sau mai bine spus, vin mai înainte ca această funcţie să fie realizată. 

Subliniem deci că preotul, mai înainte de a rosti aceste 
cuvinte şi a spera în eficienţa lor, trebuie să fi dobândit o anumită 
autoritate duhovnicească în raport cu interlocutorul: trebuie cu alte 
cuvinte să fi reuşit să stabilească un raport destul de solid pe planul 
comunicării umane şi al înţelegerii celuilalt. Nu de cuvinte deosebite 

are loana acum nevoie: le va accepta ulterior, dacă va avea 
posibilitatea să se exprime. 


R 4. Şi atunci ce aţi făcut? 

lată răspunsul - în aparenţă neutru - de o revoltătoare 
ariditate, în care nu regăsim căldura interesului pentru soarta 
celuilalt. Din nefericire, 99% de astfel de intervenţii au loc în 
conversațiile interumane. Nu trebuie uitat faptul că preotul care 
face să supravieţuiască o conversaţie doar graţie strategiei 
întrebărilor (unii au o tendinţă înnăscută în această direcţie), nu va 
putea determina progresul conversaţiei, şi se va demonstra a fi 
incapabil de a încropi o relaţie pastorală profundă. 

Această intervenţie invită credincioasa să se concentreze 
pe o expunere a acțiunii, evitând astfel versantul 
sentimentelor, preotul demonstrând-şi înclinațiile  „activiste”. 
Există şi alte răspunsuri cu valoare şi aspect de întrebare: "Poate 
doriţi să-mi vorbiţi mai mult despre ceea ce aţi simţit atunci". 
Această invitaţie presantă orientează spre sectorul sentimental şi 
emotiv ("ceea ce aţi simţit"), dar va fi lipsită de incidenţă pozitivă: 
loana a venit tocmai pentru a discuta despre aceasta, iar cuvintele 
preotului nu îmbogăţesc deloc raportul de prim contact ce se 
stabileşte între ei. 


R 5. În mod cert, aţi trecut printr-o situaţie extrem de 
dificilă... 

Cuvinte simple, primitoare şi plină de căldură, dotate de o 
afecţiune surprinzătoare. Recitind cuvintele Ioanei, ne vom da 
seama de faptul că ea a fost nu doar ascultată, ci şi acceptată și 
înţeleasă în profunzimea dramei ei interioare, dincolo de 
cuvintele pe care le-a rostit. Preotul a înţeles ceea ce ea încerca să 
comunice într-un mod imprecis (cu o sinistră aluzie la o posibilă 
sinucidere), a identificat sensul exact al cuvintelor ei, a reflectat cu 
exactitate asupra lor, cu calm şi fără exagerare. Aceasta este 
tehnica esenţială a oricărei comunicări reale între oameni: reflecţia 
duhovnicească. 

Pentru a reuşi să reflectezi duhovniceşte cu adevărat, este 
necesară o permanentă atenţie, o deschidere afectivă deosebită şi o 
disponibilitate mentală perpetuă spre ceilalţi, disponibilitate pe care 
puţini oameni reuşesc să o dobândească şi să o menţină. Este vorba 
de a asculta ceea ce a fost spus şi de a penetra cu intuiţia, în 
fiecare moment al dialogului, tonalitatea afectivă a ceea ce se 
spune. 

Este evident că răspunsul preotului nu are nimic absolut 
în el însuşi, existând alte nenumărate expresii diferite, reflectând 
aceeaşi acceptare afectuoasă: "Nu v-aţi revenit încă din această 
experienţă şocantă" sau "Aţi trecut printr-o perioadă cu adevărat 
groaznică"; "În cazul dumneavoastră, pierderea tatălui a fost o 


încercare cu adevărat teribilă". 


Evoluţia dialogului: 

Încurajată de răspunsul preotului (R. 5), Ioana va continua 
cu mai mult elan dialogul, fiind puternic marcată faptul că a fost 
acceptată. 

2) „Acum lucrurile puţin s-au mai aşezat. Dar nu mai ştiu în ce 
să cred şi nici la ce să mă gândesc. Totul era clar până nu a murit 
tatăl meu. Eu sunt credincioasă, părinte, dumneavoastră ştiţi asta; 
dar am impresia că credința mea nu a avut niciodată fundamente 
puternice". 

Observăm aici că, în loc să aştepte de la preot o încurajare, 
ea însăşi îl asigură că acum "lucrurile s-au mai aşezat". Pe lângă 
aceasta, din proprie inițiativă aduce în discuţie imediat aspectul 
religios al dramei sale. Fiind acceptată în suferinţa ei 
psihologică, nu se opreşte aici, ci înfruntă direct problema 
credinţei ei în Dumnezeu. O face însă temându-se de un reproş 
din partea preotului: "Eu sunt credincioasă, părinte, dumneavoastră 
ştiţi asta...'. Din nou este deci necesară o intervenţie realmente 
pastorală, care să evidenţieze o acceptare integrală a ei de către 
preot. lată deci intervenţia pastorală: 

R 1. "Sunteţi acum într-o stare de îndoială şi de 
incertitudine..." 

Răspunsul preotului este perfect din punctul de vedere al 
acceptării pozitive care ne interesează aici. Preotul acceptă 
integral ceea ce ea s-a limitat a zice doar cu reticenţă. Pe 
neprevăzute deci, simțindu-se înţeleasă, Ioana continuă conversaţia 
şi descrie mai în detaliu situaţia ei psihologică şi spirituală. 


3) Da, e adevărat, sunt în îndoială. Mă indoiesc de tot, de viaţă, 
de mine însămi. Nu cred că aş putea să trăiesc sau să acționez ca 
mai înainte. Nu mai am încredere în nimic pentru a putea face faţă 
vieții. Nu cred că aş mai putea crede cum am făcut-o în trecut. 


(perioadă de linişte...) Este groaznic când iţi dai seama că credinţa 


pe care o aveai la început nu mai serveşte la nimic, nu iţi mai 
sporeşte curajul (perioadă de linişte...). Acasă nu pot zice nimic din 


toate acestea; nu este uşor să vorbeşti despre lucrurile acestea cu 
membrii familiei (0 linişte prelungită...). 

Părintele Ghelasie: 

- Și astfel aţi simţit nevoia să vorbiţi despre toate aceste 
lucruri cu cineva! 
Ioana: 

- Intocmai! Ideea de a vă vorbi mi-a venit alaltăieri, când în 
predică aţi făcut referinţă la "credința împotriva oricărei 
împotriviri": credinţa acelor persoane care cred şi atunci 
când au pierdut orice siguranţă interioară, orice rațiune, 
orice bucurie de a crede. Eu ştiam că acest lucru este valabil 
pentru preoți. Credeţi că au am ajuns la acest punct? 
Suspendăm aici dialogul. Fiecare dintre noi avem la 

dispoziţie pentru a comunica o întreagă „claviatură” de posibilităţi, 
dar adeseori ne limităm să folosim doar câteva taste: îndemnuri, 
cuvinte de încurajare, ordine, formule teologice sau morale, poate şi 
de afecţiune, de simpatie umană etc. Întreg progresul în dialogul 
pastoral constă în a înmulţi progresiv tastele ce le avem la dispoziţie 
şi a folosi tasta aceasta sau cealaltă în funcţie de interlocutor, 
iar nu în funcţie de propriile noastre dispoziţii subiective. 


Reflecţii teologico-pastorale asupra dialogului 

De remarcat este rapiditatea cu care este înfruntată 
tema centrală: problematica religioasă. Din patru schimburi de 
cuvinte se ajunge în inima problemei şi dialogul devine imediat 
pastoral. Se merge deci direct, ferm şi calm la ceea ce merită 
atenţie, respectiv la preocupările religios-teologice care intră în 
competenţa preotului. Acesta este rezultatul concret al tehnicii 
“reflexiei duhovniceşti" şi a atitudinii de acceptare pe care le-am 
presupus ca fiind esenţiale începutului oricărui dialog pastoral. 

Dacă recitim cu atenţie răspunsurile preotului (“În mod 
cert, ați trecut printr-o situație extrem de dificilă"; 
"Dumneavoastră sunteţi acum într-o stare de îndoială şi de 
incertitudine..."; "Şi astfel aţi simţit nevoia să vorbiţi despre toate 
aceste lucruri cu cineva!") observăm că doar în câteva minute, 
aceste trei răspunsuri au creat o atmosferă de încredere, 
pentru că erau integral orientate spre interlocutor, spre 
nevoile, aspiraţiile şi situaţia lui concretă.“ 


19 Chiar şi din punct de vedere gramatical, cele trei răspunsuri denotă o atitudine şi o 
"tehnică" corectă: încep toate cu termenul "dumneavoastră", demonstrând astfel că 
centrul de interes al păstorului îl constituie interlocutorul. Bineînţeles că nu poate fi 
completamente exclus din dialogul pastoral pronumele „eu”. Reguli artificiale de acest 
gen nu sunt deloc utile. Cercetările psihologice dovedesc însă că persoanele „pline de 
sine” şi egocentrice folosesc cu extrem de mare frecvenţă fraze în care fac referinţă la ei 
înşişi. Intr-o epocă în care critica literară utilizează semantica pentru a pune în evidenţă 
lumea interioară a marilor autori, nu este nepotrivit să invităm preoţii să se perfecţioneze 
utilizând cu competenţă, în folos pastoral, formele moderne de examinare a conştiinţei. 

Conversaţia pastorală cu Ioana a progresat rapid spre 
obiectivul ei religios pentru că atitudinea interioară a 
păstorului a fost corectă. Pentru a aprecia cu mai multă 
obiectivitate importanţa acestei atitudini, este suficient să fie pusă în 
confruntare cu alte răspunsuri posibile. Vom examina doar patru, 
alese dintre cele mai curente, încercând să le analizăm din punctul 
de vedere al implicaţiilor psihologice existente: 


1. Sper că nu veţi rămânea prea mult timp în dubiile pe 
care le aveți acum... 

Această formulă ar fi constituit o adevărată catastrofă 
psihologică. Ioana ar fi pierdut dreptul de a avea şi de a-şi 
manifesta propriile probleme. Preotul se pune în primul plan 
(„sper”) moralizând şi generalizând în acelaşi timp. Nu ar fi găsit o 
expresie mai bună decât aceasta dacă şi-ar fi propus să încheie 
discuţia cu Ioana în trei minute şi s-o trimită acasă. 

2. Fiico, credinţa este un dar al lui Dumnezeu pe care noi n- 
avem dreptul să-l punem la îndoială. 

Această formulă pare începutul unui semitratat de teologie sau 
o predică. Dar incidenţa acestor formule asupra viitorului religios al 
Ioanei pare cu adevărat neglijabil. Acest răspuns, din punct de 
vedere obiectiv adevărat, nu comportă nici cel mai mic indiciu de 
înţelegere a situaţiei dramatice a Ioanei. Deci în deşert a folosit 
preotul termenul „fiico”, care are o clară trimitere la discutabila 
pretenţie de paternitate pe care unii păstori şi-o arogă. 

3. Vreti să spuneţi că, chiar de pe timpul în care tatăl 
dumneavoastră era în viaţă, credința dumneavoastră nu 
era puternică? sau: Ce înțelegeți prin expresia: „Credinţa 
mea nu era puternică?” 

Aceste două expresii demonstrează o pseudo-acceptare de 
către preot a interlocutorului. Asupra Ioanei cade responsabilitatea 
unei situaţii pe care preotul - fără îndoială, bun teolog - a perceput- 
o într-o lumină radical intelectualistă. Cine de fapt va putea spune 
dacă credinţa Ioanei, din timpul vieţii tatălui ei, era o credinţă reală? 
Şi de ce să se pună acum această problemă psiho-teologică, mai 
înainte de a se fi creat cadrele necesare? 

4. Ați putea să-mi explicaţi în ce mod v-au venit aceste 

dubii? 

Aparent, acesta ar fi un răspuns pozitiv, cel puţin sub aspectul 
modului direct de a pune întrebarea. Ea exprimă înţelegere, interes 
faţă de problema Ioanei, deşi perspectiva este psihologizantă şi 
intelectuală, fiind mai compatibilă cu un examen psiho-terapeutic 
decât cu un colocviu pastoral. De altfel, este întotdeauna mai 

bine ca credinciosul să se explice de la sine, graţie instaurării 
între preot şi credincios a unei relaţii de comuniune 
interioară, decât să fie solicitat direct. 

5. Şi astfel, aţi simţit nevoia să vorbiti despre toate acestea 

cu cineva! 

Părintele Ghelasie s-a demonstrat un bun păstor numai în 

măsura în care a reuşit s-o pregătească pe Ioana să se îndrepte spre 
Acela care poate să fie Păstorul interior ultim şi suprem. 


Concluzii 

Am întâlnit aici principalele obstacole în calea acceptării 
pozitive: 1. atitudinea critică; 2.  „moralizarea” sau 
îndemnurile morale abstracte; 3. generalizarea care tinde să 
diminueze specificitatea și unicitatea cazului; 4. 
interogatoriul intelectual (sau psihologic). 

Experiența demonstrează că acest tip de analiză ajută în mod 
eficace pe preoții care doresc realmente să-şi îmbunătățească 
propria acțiune pastorală, cu condiția însă să nu se abandoneze 
unei vânători de prescripţii, proceduri sau tehnici psihologice 
pre-confecţionate. Chiar şi o metodă psihologică atât de eficientă 
ca „răspunsul duhovnicesc reflexiv” rămâne privată de eficacitate 
când nu există din partea preotului capacitatea de a-l percepe pe 
celălalt aşa cum acesta se percepe el pe el însuşi (empatie) şi de a 
avea o atitudine de receptivitate necondiționată în raport cu ceilalţi. 
Această tehnică, ca toate tehnicile folosite în relaţiile inter-umane, 
este insuficientă şi chiar dăunătoare dacă nu este fundamentată pe o 
atitudine de „ospitalitate” duhovnicească. 

Atitudinea deschisă este pastorală prin excelenţă. Ea invită pe 
fiecare să iasă din solitudine, să se explice, să se vadă şi să se 
accepte în faţa altei fiinţe umane. Această atitudine devine tot mai 
prețioasă în educaţia de masă. Dacă puţin câte puţin, această 
acceptare pozitivă a celuilalt ar dispărea din epoca noastră 
tehnologizată şi computerizată, fiinţa umană ar suferi o traumă 
catastrofală şi s-ar rătăci definitiv. 


II. Responsabilitatea directivă a preotului 
- funcţia psiho-directivă - 


Precum orice alt om, preotul în dialogul pastoral pledează - 
cu fapta şi cu cuvântul - pentru anumite valori. Fără a avea 
pretenţia că reuşeşte întotdeauna în mod adecvat să depună 
mărturie cu propria viaţă, oricum, prin haina sa preoțească propune 
conştiinţelor adevăruri religioase şi imperative morale care solicită 

adeziunea credincioşilor: „Mergi, dar să nu mai păcătuieşti!” a spus 
Mântuitorul, fără să mai adauge vreo condamnare. 

De o deosebită importanţă este deci dimensiunea spiritual- 
educativă (în plan moral şi religios) a dialogului pastoral. De 
altfel, aceasta este misiunea pe care preotul o realizează, în mod 
spontan, cel mai des şi pe care majoritatea credincioşilor o pretind 
de la el. Dificultatea esenţială în exercitarea acestei funcţii o 
constituie armonizarea ei cu celelalte două: acceptarea integrală şi 
intermedierea. 

Funcţia directivă a dialogului pastoral nu trebuie nicidecum să 
prevaleze asupra celorlalte şi va trebui să ţină seama de 
următoarele principii: 

1. Dialogul pastoral nu se realizează niciodată între 
doi poli asimetrici dintre care unul este superiorul ce 
deţine puterea de a comanda, sau de decizie asupra 
comportamentului altora, în forţa unei pretinse 
exigenţe de obedienţă religioasă. Pe lângă aceasta, de 
cele mai multe ori dialogul pastoral (spre deosebire de 
spovedanie) nu ia în atenţie păcate şi nici probleme de 
conştiinţă a căror mod de soluţionare să fie evident. 
Dialogul pastoral presupune o căutare atentă şi o 
selecţie prudentă între multe şi diferite moduri a 
acţiona. În această căutare în doi, preotul trebuie să 
aplice strategia clarificărilor, examinând împreună cu 
credinciosul diferitele soluţii posibile şi acceptabile, 
oferindu-i curaj şi contribuind substanţial la maturizarea 
lui duhovnicească, fără a eroda autonomia deciziilor 
interlocutorului său. Păstorul care doreşte să fie un 
autentic păstor, în sensul spiritual şi religios al 
termenului, va trebui să se abţină de la a împărţi 
„sfaturi”. 

2; Dialogul pastoral nu trebuie nicidecum să se bazeze 
pe constrângere morală sau presiune psihologică, 
nici măcar acolo unde valorile morale par a impune o 
anumită linie de conduită. Păstorul propune, iar nu 
impune. El mizează pe farmecul irezistibil al 
Duhului Sfânt şi nicidecum pe violenţe mai mult 
sau mai puţin subtile. În cazuri rare (de exemplu când 
o persoană aduce în discuţie perspectiva suicidului sau 
face aluzie la vreo decizie personală care ar avea 
repercusiuni sociale catastrofale) este clar că păstorul va 
investi toate eforturile în vederea convingerii 
interlocutorului său. Este vorba de nişte „măsuri 

coercitive provizorii”. În nici un caz însă nu va putea 
apela la aceste măsuri în mod normal, în raport cu 
anumite persoane echilibrate ce recurg la ajutorul său. 
Subliniem deci încă o dată că rostul păstorului (graţie 
responsabilităţii lui directive) este nu doar acela de a-l 
feri pe credincios de comportamente externe pe care 
normele morale nu le permit, ci a reuşi să convingă pe 
credincios, graţie argumentelor spirituale solide pe care 
el le va pune în discuţie. A maturiza raţiunile de a 
crede şi de a acţiona în spirit creştin, a oferi o 
anumită „inteligenţă” credinţei, este tot atât de 
important cât a obţine un comportament exterior 
moral. 


3. În al treilea rând, funcția psiho-directivă a 


dialogului pastoral nu trebuie nicidecum să dea naştere 
în credincios unei dependențe, unei pasivități în 
luarea deciziilor, care la urma urmelor ar „aliena” 
conştiinţa morală şi ar compromite progresul religios 
al credinciosului. Pericolul îi pândeşte în special pe 
preoţii care sunt înclinați a avea o atitudine 
dominatoare, autoritară şi paternalistă; în jurul 
acestora va gravita mulţimea imensă a scrupuloşilor şi a 
temperamentelor slabe care de-abia aşteaptă o ocazie 
pentru a se elibera „de ei înşişi”, pentru a evita astfel 
„povara”  responsabilităţii înaintea lui Dumnezeu 
(„povară” ce trebuie să o simtă orice om devenit adult 
din punct de vedere psihologic). A treia exigență a 
funcției psiho-directive a dialogului pastoral este deci 
aceea de a dezvolta autonomia psihologică a 
credinciosului, dar în asemenea direcție încât el să 
se supună tot mai mult planului divin şi să adopte ca 
punct de referință iubirea lui Dumnezeu. Scopurile care 
trebuiesc atinse prin această funcție sunt: 1. 
Încurajarea credinciosului pentru ca să ia în mod 
liber deciziile necesare; 2. Să i se dea posibilitatea 
să se exprime într-un climat de armonie; 3. 
Instalarea unui raport de dependenţă spirituală nu 
faţa de păstor, ci faţă de valorile şi principiile 
creştine.” 


11 cfr. André Godin, La relazione umana nel dialogo pastorale, ed. Borla, Torino, 1964, p. 

Vom încerca acum să verificăm aplicarea pastorală a funcţiei 
psiho-directive analizând câteva extrase de dialog, alese la 
începutul, în timpul şi la sfârşitul unui colocviu pastoral obişnuit. 


Analiză psihologică: cerere de sfat 

Au fost alese aceste extrase de dialog pentru că cererea făcută: 
1) este realmente complexă; 2) scapă unui criteriu moral coercitiv 
care să se impună în mod clar; 3) tinde să suscite în păstor o opinie 
personală favorabilă unei soluţii aparent mai bună în sine, dar care, 
în calitate de preot va trebui să evite a o impune; De altfel, nu vrem 
să spunem că în mod necesar păstorul nu trebuie să-şi exprime 
această opinie; el poate să şi-o manifeste în mod util în măsura în 
care autoritatea pe care credinciosul o atribuie păstorului nu este 
excesivă. În acest dialog, eforturile păstorului de a respecta 
motivațiile credinciosului şi de a le lăsa să se maturizeze de la sine 
vor apărea în toată legitimitatea lor la sfârşitul colocviului, când 
interlocutorul, probabil fără să-şi dea seama în mod clar, va 
multiplica insistenţele pentru a obţine de la preot o părere 
clar exprimată, care să-l scutească de povara unei hotărâri 
proprii. 

Domnul Traian, inginer de 36 de ani, este tată a trei copii. 
Merge să se consulte cu un preot bătrân, fost profesor de-al său de 
religie, părintele Vasile, într-o problemă arzătoare. După salutul 
iniţial şi formulele normale de curtoazie, înfruntă subiectul pentru 
care a venit. 

- Nu ştiu dacă l-aţi văzut vreodată pe fiul meu Octavian. Are 14 
ani şi în curând va începe liceul. Poate nu vă vine să credeţi dar din 
acest motiv am avut numeroase probleme cu părintele paroh de la 
noi din parohie. Eu aş vrea ca el să studieze la Liceul de Limbi 
Clasice, liceu aflat la cinci minute de casa noastră. Dar preotul o ţine 
morţiş că eu, un creştin ortodox practicant, trebuie să-mi dau fiul la 
Seminarul 'Teologic din laşi, adică la peste treizeci de minute de 
mers cu trenul, şi aceasta fără ca el să aibă certitudinea vocației 
sale preoţeşti. Eu cred că această perspectivă nu îmi obligă deloc 
conştiinţa. Dumneavoastră, ce mă sfătuiţi?? 

Vom analiza deci diferite moduri de a răspunde la această 

întrebare. 
1. Nu cred că preotul dumneavoastră a vrut să facă din aceasta o 
obligaţie de conştiinţă. 


A Inspirată şi prelucrată din André Godin, La relazione umana nel dialogo pastorale, ed. 
Borla, Torino, 1964, p. 58. 

2. Nu sunt la curent cu problematica. Mai daţi-mi câteva informații 
referitoare la Seminarul de la laşi. Cunoasteti profesorii? Sau pe 
părintele director? 

3. Îmi dau seama. Este o problemă clasică când se vorbeşte de un 
viitor seminarist. Mulţi alţi elevi s-au găsit întro situaţie 
asemănătoare. Pe baza experienţei lor vom putea rezolva 
problema. 

4. Ceea ce gândesc eu nu este cu adevărat important. Ceea ce 
contează este ceea ce gândiţi dumneavoastră şi soția 
dumneavoastră! 

5. Dumneavoastră vă aflaţi deci în faţa unei decizii importante pe 
care trebuie s-o luaţi, iar părerea dumneavoastră nu coincide cu 
cea a parohului. Şi atunci v-aţi hotărât să cereți sfatul bătrânului 
dumneavoastră profesor de religie! 

Să încercăm deci să identificăm inspiraţia ascunsă (şi tehnica 

implicită) care pare să dinamizeze fiecare răspuns: 

1. Nu cred că preotul dumneavoastră a vrut să facă din aceasta o 
obligaţie de conştiinţă. 

Păstorul gândeşte clar şi vorbeşte după cum gândeşte. El riscă 
să fie categoric fără să-şi dea seama. De fapt ce ştie el despre 
intenţiile parohului? Răspunsul său trădează dorinţa de a rezolva 
el însuşi problema. Credinciosului nu-i mai rămâne decât să-i 
expună detaliile problemei: răspunsurile vor veni! Ulterior, el va 
trebui să le pună în aplicare. 

2. Nu sunt la curent cu problematica. Mai dati-mi câteva 
informaţii referitoare la seminarul de la lași. Cunoaşteți 
profesorii? Sau pe părintele Director? 

Răspuns de sondaj. Păstorul este acum mai prudent. 
Recunoaşte că situaţia este complexă şi cere alte informaţii. 
Răspunsul implică totuşi ideea că cercetarea circumstanțelor 
referitoare la rezolvarea problemei intră în propria-i 
competenţă. În orice caz, credinciosul înțelege chiar din acest prim 
răspuns că păstorul ia în propriile mâini chestiunea. Ajunge să 
se simtă ca un martor care este interogat. Dacă dialogul continuă în 
această direcţie, este foarte probabil că credinciosul curând se va 
auto-izola pasiv pe banca interogaților. 


3. Îmi dau seama. Este o problemă clasică când se vorbeşte de un 
viitor seminarist. Mulţi alţi elevi s-au găsit întro situaţie 
asemănătoare. Pe baza experienţei lor vom putea rezolva 
problema. 

Generalizare ce s-ar dori a fi o încurajare. Păstorul se laudă cu 

experienţa sa, simplifică problema, generalizând-o, orientează spre o 

soluţie care însă nu va ţine cont de singularitatea cazului, de 
caracterul său personal şi poate de dimensiunea religioasă a 
problemei. In ciuda formulei la plural „vom putea rezolva problema”, 
este evident faptul că soluţia la problemă pare să vină doar de la 
păstor! 

4. Ceea ce gândesc eu nu este cu adevărat important. Ceea ce 
contează este ceea ce gândiţi dumneavoastră şi soția 
dumneavoastră. 

Explicaţie teoretică influenţată negativ de apelul direct la o 
temă pe care credinciosul nu a introdus-o („Soţia dumneavoastră”). 
Locul de soluţionare al cazului rămâne în păstor, ca şi în 
precedentele două răspunsuri. De altfel, ideea acestuia din urmă 
este exactă. Dar ar fi mult mai oportun să fie pus credinciosul în 
situaţia de a se convinge singur, concret, că „ceea ce contează nu 
este ceea ce gândesc eu”. 

5. Vă aflaţi deci în faţa unei decizii importante pe care trebuie s-o 
luaţi, iar părerea dumneavoastră nu coincide cu cea a 
parohului. Şi atunci v-aţi hotărât să cereti sfatul bătrânului 
profesor de religie! 

Tripticul reflexie (1), sintetizare (2) şi clarificare (3) a 
situaţiei este evident. E de subliniat faptul că nucleul răspunsului se 
fundamentează pe însăşi motivul pentru care domnul Traian a venit 
să ceară sfat. 

- Dar ceea ce face mai dificilă problema este faptul că nevasta 
mea se lasă intimidată de paroh. Iar în cazul în care ulterior 
nu va mai studia teologia, ci se va decide pentru o carieră 
laică, dacă cumva nu va reuşi în această carieră, toată vina 
va cădea asupra mea. 

AR RR RR XXX 

1. Normal, în doi trebuie să luaţi această decizie. 

Regăsim aici aprecierile rigide, categorice şi banale. Din 
nou păstorul crede că gândeşte clar şi deci vorbeşte după cum 
gândeşte. In realitate, el uită un aspect foarte important al 
problemei: relaţia cu parohul, deci un aspect al problemei explicit 
religios. Ignoră în schimb completamente latura emotivă a 
domnului Traian, temperamentul vulcanic al soţiei lui şi frica lui de 
a fi acuzat de ea. 

2. In mod normal, ar trebui să fiu mai în detaliu informat 
asupra poziţiei soției dumneavoastră. A acceptat complet punctul 
de vedere al parohului? 

Răspuns sondaj: cu alte cuvinte, „continuaţi să-mi furnizaţi 

tot mai multe detalii (şi în mod special pe cele pe care eu, preotul, vi 
le cer) şi soluţia va veni, în mod sigur, ulterior”. 

3. Desigur, acesta este un tip de decizie în care femeia are 
deseori frică să se implice, pentru a-şi rezerva pentru mai târziu 
dreptul la critică. Dar celui care ia oportunele precautii şi 
acționează cum este mai bine, nu i se poate reproşa nimic 
ulterior. 

Generalizare. Păstorul se ascunde aici în spatele unor 
principii generale, abstracte şi ireale. În plus de aceasta, se 
demonstrează agresiv în raport cu femeia; ocazie pierdută de a 
prelua o neliniște a soţului şi de a-l apropia de soție. 

4. Cauza perplexităţii dumneavoastră ar fi deci în mod 
special părerea soției... 

Explicare teoretică: păstorul trage acum nişte concluzii 
pripite, crezând că a atins nucleul problematicii. Astfel răspunsul 
său constituie o interpretare a situaţiei ce neglijează un conflict 
psihologic probabil mult mai complex. 

5. Desigur că, în decizia pe care trebuie s-o luaţi acum, vă 
temeți de viitoarele repercusiuni negative asupra relației cu soția 
dumneavoastră. 

Acceptare şi clarificare a unui nou aspect al stării de 
indecizie a credinciosului: o indecizie referitoare la viitorul relaţiei 
conjugale. 

Observăm deci aici mai multe tipuri de răspuns: 1. 
Investigația categorică; 2. Generalizarea; 3. Explicarea 
teoretică (interpretarea); 4. Clarificarea. Fiecare dintre aceste 
tipuri de răspuns produce în interlocutor o reacţie diferită. 


- În realitate sunt conştient de faptul că decizia aceasta 
trebuie luată nu ca reacţie la părerea soției mele excesiv de 
influenţată de paroh, ci în funcţie de viitorul religios al fiului 
meu. Tocmai aici am nevoie de ajutorul dumneavoastră. 
Deoarece în Liceul de Limbi Clasice se află un profesor de 
religie de renume naţional, de o formaţie duhovnicească 
excepțională, care l-ar putea influența pozitiv pe fiul meu. 
Nu credeți că făcând ucenicie la acest profesor deosebit i se 
va putea limpezi viitorul? 

- În mod sigur nu! O educaţie religioasă autentică presupune 
un context special, nu doar nişte ore de religie realizate cu 
competenţă. De exemplu, este absolut necesar ca şi 
materiile religioase să fie predate într-o manieră religioasă. 
Credeţi că predând, de exemplu, istoria sau literatura, poți fi 
„neutru“ din punct de vedere religios şi duhovnicesc? 
Trebuie să mă credeţi: dacă vreţi să ţineţi cont de 

amploarea factorului religios în viaţa individului, este mai 
bine ca băiatul să meargă la Seminar. 

- Poate că da, din punctul de vedere al contextului religios de 
viață. Dar mai este şi problema navetei zilnice, a anturajului 
nepotrivit din tren, a cheltuielilor financiare adiacente, a 
timpului pierdut, a oboselii copilului... 

Eroarea pastorală a acestui răspuns se răzbună. Susţinându- 
și cu îndârjire propriul punct de vedere, păstorul a ajuns să 
pună în evidenţă aspectele pozitive ale părerii contrare. Cu 
cât păstorul va pleda (invocând noi argumente) pentru Seminar, cu 
atât mai mult tatăl elevului va găsi argumente pentru Liceul de 
Limbi clasice. lată deci care este rezultatul unei poziţii rigide 
luate de păstor; relaţia pseudo-pastorală astfel instaurată se va 
construi pe schema aflirmaţie-obiecţie. La orice afirmaţie a 
preotului, interlocutorul va formula o obiecţie. Şi aceasta din cauza 
lipsei de tact pastoral şi a deficitului de inteligenţă demonstrate prin 
atitudinea păstorului. Rolul lui era de a conduce spre soluţia ideală, 
iar nu de a impune o pseudo-soluţie pripită şi ne- 
duhovnicească. Deznodământul acestei direcţii de evoluţie a 
dialogului este clar: fiecare se va fortifica pe propriile poziţii. 


1. Cine este oare părintele director de la Seminarul din laşi? 
Aş putea să-i aranjez o întâlnire fiului dumneavoastră cu el... 

- V-aş mulţumi foarte mult. El işi va putea spune cu siguranță 
părerea asupra viitorului religios al fiului meu, dacă va reuşi la 
seminar. 

Eroarea aparţine de această dată tatălui elevului. Încercând 
permanent detalii specifice externe motivaţiilor esenţiale ale 
deciziei care trebuie luată, el a ajuns să se substituie preotului 
căruia i-a cerut sfatul. De această dată încredințează decizia 
viitorului fiului său în mâinile unei a treia persoane, străine de 
dialogul de până acum, care de fapt este mult mai puţin calificată în 
cunoaşterea contextului complex al vieţii elevului căruia i se 
hotărăşte soarta. Rezultatul normal al dialogului care avansează în 
direcţia cercetărilor minuţioase ale circumstanțelor externe este 
încredințarea graduală a deciziei finale unor elemente 
(circumstanțe sau persoane) ce nu fac parte din relația păstor- 
credincios. Credinciosul este re-orientat spre o altă situație fără ca 
să beneficieze în prealabil de o reală „iluminare”. Dimpotrivă, 
ajunge să fie invitat la abandon, ajunge să se arate dispus la luarea 
unei decizii sub impulsul unei instanţe externe. Această alienare 
face să se piardă însuşi scopul întâlnirii şi dimensiunea psiho- 
directivă a dialogului pastoral. 

2. În general, există un consens general asupra faptului că viaţa 
duhovnicească este mai bine realizată şi protejată în Seminar. 
Chiar recent citeam un studiu referitor la viaţa spirituală într- 
un seminar... 

- Dar cred că nu trebuie să uităm că la Liceul de limbi clasice 
profesorul de religie este un om cu adevărat excepțional. 

Acesta va reuşi să imprime copilului un spirit special... 
Generalizarea pe care a realizat-o păstorul creează o anumită 
insatisfacţie interioară în interlocutor care simte nevoia să 
sublinieze că situaţia luată în obiectiv este cu adevărat unică. 
Generalizarea înseamnă de cele mai multe ori pierderea ocaziei de a 
lua într-o analiză competentă şi detaliată argumentele pro şi contra 
unei anumite poziţii. Ea atrage după sine fragilizarea relației 
interpersonale, care de obicei se fundamentează pe (şi este 
consolidată de) ceea ce este unic şi irepetabil în viaţa fiecărui 

individ. 


3. Dumneavoastră v-aţi aştepta ca eu să iau vreo poziţie 
împotriva Seminarului teologic sau împotrivă parohului 
dumneavoastră? 

- Categoric, nu! Desigur... nu. Cer scuze. Este adevărat. Nu m-am 
gândit că dumneavoastră înşivă aţi fost pentru scurt timp profesor 
într-un seminar teologic. 

Preotul nostru şi-a pierdut prestigiul de atent analist al dinamicii 
psihologice a comportamentului uman. Din nefericire el a uitat să 
privească problema din punctul de vedere al interlocutorului 
său şi să caute să aprofundeze şi să înţeleagă motivațiile şi 
rațiunile lui. El are o poziţie a lui rigidă, cu anticipație luată, iar 
interlocutorul său se simte jenat de lipsa de intuiţie ce a 
demonstrat-o. Păstorul a trădat de două ori prin atitudinea sa 
exigenţele unui dialog pastoral autentic: în primul rând, pentru că a 
încetat să caute împreună cu interlocutorul său soluţia 
ideală; în al doilea rând, întrucât a compromis o relaţie de 
încredere avută cu un om care crezuse că poate apela la el 
expunându-şi o părere diferită de a parohului său. Astfel, și-a 
trădat vocația de preot pastor călăuzitor. 

4. Dumneavoastră îmi cereți deci să judecăm 
împreună, privind situația din punctul de vedere al 
interesului religios al băiatului, avantajele şi 
dezavantajele înscrierii lui la Seminar. 

- Da... lată, adeseori se spune că ora de religie nu este 
esenţială, nici suficientă pentru o educaţie creştină 
autentică a copilului. E necesar să luăm în calcul şi 

contextul social-spiritual în care alţi profesori işi predau 
propriile materii etc. Mă întreb dacă acest aspect este nu 
este cu adevărat fundamental, mai important decât ceea ce 
se poate distruge într-un tânăr printr-un anturaj murdar, 
prin naveta cu trenul etc. 

- Pentru dumneavoastră, preocuparea pentru o educație 
autentică din punct de vedere religios are mai multă 
importanţă... 

Tocmai datorită faptului că a urmărit cu atenţie linia gândirii 
interlocutorului său, pentru că l-a înţeles, susținut, iluminat, el 
aude de la interlocutorul său ceea ce încercase răspunsul nr. 1 să 
pună în evidenţă în sens contrar. Această mișcare precisă, prin 
intermediul căreia interlocutorul însuşi îşi enunţă motivele, 
tot mai profund elaborate, ale unei decizii prudente (eliminând 
tendinţele sterile prin care fiecare se rigidizează pe poziţia sa) este 
fructul cel mai preţios al funcţiei psiho-directive a dialogului 
pastoral. În ultima intervenţie a păstorului observăm şi echilibrul 
în maniera lui de a trage concluziile şi de a formula 
alternativele. Făcând astfel, este evitat pericolul de a fi acuzat că a 
făcut o alegere în numele altuia, alegere care nu avea dreptul să o 
facă. 

Sfârşitul conversaţiei 

- Îmi pare rău să abuzez încă o dată de timpul şi de răbdarea 
domniei voastre. Dar cu dumneavoastră se poate discuta. 
Soția mea se va bucura enorm când îi voi repeta ceea ce mi- 
ați spus. Pe scurt, după părerea dumneavoastră, ce este cel 
mai bine pentru fiul nostru? 

- De fapt, noi am discutat mai mult despre ceea ce aţi putea 
face, dumneavoastră cu doamna, pentru a asigura fiului o 
educaţie realmente creştină şi a-i garanta un viitor potrivit 
aspirațiilor şi înclinațiilor sale. 

- Dacă am înțeles bine, mă lăsaţi să acţionez după cum cred 
eu de cuviinţă. 

- Desigur, pentru că dumneavoastră vreţi binele acestui copil. 

- Da, şi mă gândesc că educaţia lui religioasă nu va avea 
nimic de pierdut dacă nu va merge la Seminar, ci la acest 
liceu din aproprierea casei noastre, unde profesorul de 
religie - de-a lungul a patru ani - îl va putea conştientiza de 
autenticele sale înclinații şi de eventuala lui vocaţie 
preoțească. Astfel, va putea urma ulterior teologia, fără să 
se mai îndoiască de vocaţia sa. 

- Deci, aţi ajuns şi la concluzia că, în cazul nostru, conştiinţa 
nu vă impune să cedați insistențelor parohului? După toate 

cele care s-au spus aici, sunt sigur că veţi lua decizia finală 
în deplină cunoştinţă de cauză; 

-  Discutând cu dumneavoastră, îmi dau seama că intră în joc 
mult mai multe elemente de câte gândeam la început. Este 
destul de dificil. 

- În fond, există două mari posibilităţi: a-i oferi băiatului 
atmosfera seminarului teologic, dar cu riscul de a-l „corupe” 
din cauza anturajului pe care-l va avea făcând naveta, sau a- 
i garanta o bună formaţie duhovnicească şi religioasă graţie 
uceniciei făcute pe lângă acel profesor de religie deosebit 
de la Liceul de Limbi Clasice. Modul optimal de a lua cea 
mai bună decizie este acela de a reflecta profund asupra 
ambelor alternative, şi a cere călăuzirea lui Dumnezeu spre 
ceea ce este realmente mai bine pentru copil. 

- Ne vom gândi pe mai departe. Vă vom aduce la cunoştinţă 
decizia noastră finală. Mulţumim foarte mult. M-ati ajutat 
enorm Să clarific situaţia care mă preocupa atât de mult. Să 
lăsăm în seama lui Dumnezeu tot restul. 

Este de observat cum toate tentativele domnului Traian de a 
obţine de la profesorul său luarea unei poziţii clare întâlnesc 
atitudinea prudentă, corectă şi duhovnicească a acestuia de 
reflexie, clarificare, sintetizare,  punctualizare şi de 
evidenţiere a alternativelor. 


Sinteză: 

Analiza acestui dialog, care ia naştere în momentul în care 
cineva cere un sfat, scoate în evidenţă inconveniențele 
răspunsurilor critice, curioase și generalizante. Nu trebuie 
bineînţeles excluse sistematic din dialogul pastoral, cum s-ar putea 
face în anumite tipuri de relaţie psiho-terapeutică. Dar trebuie 
reflectat cu atenţie ca nu cumva dialogul pastoral însuşi să fie 
articulat (şi implicit împiedicat) în baza unor automatisme obişnuite 
care cu timpul vor provoca în credinciosul dornic de călăuzire 
reacţii de opoziție defensivă, dependenţă pasivă, insatisfacţie 
afectivă şi în cele din urmă, ruptură a relaţiei. 

Examinarea răspunsurilor de tip reflexiv şi explicativ ne 
demonstrează aportul pozitiv al acestor răspunsuri: siguranță, 
însușirea unor argumente serioase, mature, independenţă a 
deciziei finale de circumstanţele pur exterioare în raport cu 
terţe persoane. Este de subliniat că “siguranţa” de care se dispune 
este condiţionată de posibilitatea de manifestare în mod autentic a 
opiniilor şi a dispoziţiilor interioare ale interlocutorului. Ea nu dă 
naştere în mod necesar “liniştii” interioare în raport cu decizia de 

luat; dimpotrivă, poate chiar creşte neliniştea din cauza faptului că 
nu se găseşte un preot-stătuitor care să sugereze în mod clar sau 
decis soluția “exactă”. Dar oare, această “angoasă” de fond nu este 
condiţia însăşi a libertăţii noastre? Şi nu este oare mijlocul ideal şi 
cel mai puternic pentru ca conștiința să se adreseze lui 
Dumnezeu şi să se regăsească în El prin intermediul rugăciunii? 
lată de ce trebuie să i se rezerve un loc de prim plan în psihologia 
pastorală. 

Călauzirea celui care vine să ceară un sfat nu se reduce 
deci la o dirijare a comportamentului său. A-l sfătui, nu 
înseamnă în primul rând a-i furniza idei, principii, scheme sau 
soluţii, ci înseamnă a-i asigura o progresivă sensibilizare a 
personalităţii şi a libertăţii sale în faţa valorilor obiective ale 
moralei şi ale religiei. 

Functia psiho-directivă ar fi deci extrem de simplificată şi grav 
mutilată în cazul în care ar fi orientată totalmente spre explicații 
intelectuale, spre directive bazate pe principii, chiar dacă acestea ar 
fi optime. Atenţia noastră va trebui deci orientată spre realitatea 
de dincolo de cuvintele pe care le pronunţă credinciosul şi 
dincolo de conţinutul material a ceea ce vine expus, asupra naturii 
motivaţiilor sale - latente sau manifeste - şi asupra posibilităţilor şi 
limitelor unei libertăţi care se vrea cât mai corespunzătoare 
exigenţelor divine. 


III. Funcţia psihologică de intermediere 


Aşa precum acţiunea şi dialogul pastoral nu au început dintr-o 
iniţiativă pur umană, tot astfel ele nu se epuizează într-un influx 
psihologic sau pedagogic pe care un om il exercită asupra altuia. 
Idealul este ca acţiunea lui Dumnezeu să o substituie 
progresiv pe cea a omului. Dacă acest lucru nu se realizează, se 
cade fie în psihologism, fie în moralism pseudo-pedagogic. Sfântul 
Apostol Pavel sublinia contrastul dintre acestea din urmă şi 
inspiraţia realmente pastorală: „Puteţi să aveţi mii de învăţători în 
Hristos, dar nu aveţi mulţi părinţi” (1 Cor. 4,15). Spre Duhul lui 
Dumnezeu trebuie deci condusă inima şi inteligenţa credinciosului.“ 

Păstorul nu poate să se apropie de om ca un prieten afectuos 
decât cu condiţia să-l orienteze spre o altă Iubire, superioară. 
El nu poate să constituie o călăuză iluminată dacă nu se retrage 
făcând să fie cunoscut izvorul unei alte Lumini, precum odinioară 


15 cfr. André Godin, La relazione umana nel dialogo pastorale, ed. Borla, 'Torino, 1964, p. 
70. 

loan Botezătorul: „Voi înşivă îmi sunteţi martori că am zis: Nu sunt 
eu Hristosul, ci sunt trimis înaintea Lui. Cel ce are mireasă este 
mire, iar prietenul mirelui, care stă şi ascultă pe mire, se bucură cu 
bucurie de glasul lui. Deci această bucurie a mea s-a împlinit. Acela 
trebuie să crească, iar eu să mă micşorez” (loan 3, 28-30). 

Acesta este nucleul central ce permite celorlalte funcţii să-şi 
conserve orientarea spre scop. Dispoziţia psihologică cerută este 
cea mai delicată: ea pretinde ca preotul să se pună într-un constant 
contact cu izvorul de la care îşi trage propria acţiune pastorală, ce 
urmăreşte formarea şi evoluţia spirituală a credinciosului. Pe planul 
dispoziţiilor psihologice, se pare că funcţia psihologică de 
intermediere pretinde: 

1.  Infinită râbdare. „Dumnezeu este plin de răbdare” 

(Ecleziast 18,11). Este necesar ca păstorul să ştie să 
aştepte şi să respecte libertatea celorlalţi. „Dragostea e 
răbdătoare” (1 Corinteni 13,4). Trebuie, de asemenea, să i 
se dea de înţeles credinciosului că opera de mântuire este 
una de durată, ce va progresa de-a lungul anilor, fiind 
iniţiată de chemarea lui Dumnezeu şi continuată de 
efortul propriu în colaborare cu harul divin. 

2. Încredere în mijloacele naturale şi supranaturale ce 
vor acţiona în credincios. Orice afirmaţie şi orice 
influenţă venite din partea preotului, vor fi doar 
„tentative” destinate falimentului, dacă nu vor avea în 
fundal lucrarea Duhului Sfânt. 

3. Este important şi a şti trimite credinciosul la 
exigenţele propriei conştiinţe, la propria decizie ce 
trebuie să se maturizeze progresiv în intimitatea fiinţei 
umane. Mulţi dintre cei care cer sfaturi se tem că preotul 
îi va întoarce spre ei înşişi, înspre libertatea lor încă 
incertă, spre inspiraţia divină pe care nu ştiu încă să o 
sesizeze cu certitudine. 

Funcţia psihologică de intermediere a păstorului ar fi 
împlinită în mod superficial şi eronat dacă păstorul s-ar 
limita doar la a rezolva din punct de vedere material 
problema credinciosului (ajutor în bani, intervenţie pe lângă un 
soţ nedisciplinat, trimiterea unui nevrotic la un terapeut competent 
etc.). În acest caz preotului i-ar scăpa - sub aparenţa unui act de 
caritate realizat - ocazia de excepţie de a-l orienta pe 
credincios spre sensul profund şi spiritual al încercării, al 
conflictului sau al bolii care a intervenit în existenţa sa. 

De asemenea, s-ar compromite acţiunea de intermediere dacă 
am intra în dialogul pastoral cu intenția de a căuta în noi înşine 

(în propria inteligenţă, în propria experienţă, în propriile 
inspiraţii naturale sau supranaturale) soluţia şi sfaturile ce 
trebuiesc date la conflictele expuse de credincios. In schimb, 
întregul nostru efort trebuie să se concentreze asupra 
interlocutorului, deoarece numai şi numai în el se pot identifica şi 
progresiv explicita orientările potrivite situaţiei. De fapt tocmai de 
la el le vom primi noi înşine, într-un sens mult mai clar decât îşi 
închipuie cei ce se află la primele experienţe de „mijlocire” 
pastorală. Duhul lui Dumnezeu acţionează, prin intermediul harului 
în însăşi relaţia dintre păstor şi credincios. 

Dacă relaţia pastorală s-ar limita la a înţelege şi a accepta 
pozitiv pe celălalt, s-ar reduce la o simplă acţiune psihologică şi 
pentru aceasta ar fi suficiente utilizarea câtorva metode de acţiune 
psiho-terapeutică. Dacă acţiunea pastorală s-ar mulţumi să indice 
calea ce trebuie urmată şi ar da forţa pentru a o urma, sugestiile 
moraliştilor şi ale pedagogilor ar conduce-o la bun sfârşit. De fapt, 
în teologia pastorală cele trei funcţii menţionate se împletesc şi nu 
pot fi separate. Fiecare preot este dator înaintea lui Dumnezeu să-şi 
examineze propria viaţă pentru a observa care dintre aceste trei 
funcții îi este mai familiară şi căreia el îi este mai tributar. Astfel, 
fiecare va putea să-şi concentreze metodic eforturile în direcţia 
echilibrării în propria activitate pastorală a acestor trei funcţii 
psihologice. 

5. Noţiuni elementare de psihologie pastorală sanitară 
- Pastoraţia bolnavilor terminali - 


„Chiar de-ar fi să umblu în valea umbrei morții, 
nu mă tem de nici un rău, căci Tu eşti cu mine”. 
(Psalmul 23,4) 


Quelque heureux que soit l'état ou se trouvent, 

les hommmes ne sont jamais sans quelque d’ésir. 
„Oricât de fericită sau de nefericită ar fi situația în care se 
găsesc, 

oamenii nu sunt niciodată fără vreo dorinţă”. 


Dialogul pastoral cu bolnavii foarte grav, aflaţi într-o fază 
terminală a vieţii sau muribunzi, ocupă un loc foarte important în 
cadrul obligaţiilor ce revin unui preot păstor, implicat sau nu în 
lumea sanitară. 

Este imposibil ca un om trăind pe acest pământ, să nu exercite 
o influenţă (pozitivă sau negativă) asupra altor persoane. Privind cu 
atenţia în jur, toate domeniile existenţei şi în toate sectoarele de 
activitate (locul de muncă, cercuri culturale şi sociale, cluburi 
recreative sau sportive, grupuri de tineri) ne putem da seama cât de 
mult viaţa noastră depinde de modul în care harisma conducerii 
este exercitată şi acceptată. 

Ne vom opri acum asupra celei mai simple structuri în care 
„conducerea” (călăuzirea) are un rol: întâlnirea dintre două 
persoane. În acest raport este bine să fie conştienţi ambii parteneri 
ai dialogului cât de mult se influenţează unul pe altul. Poate nu este 
necesar să amintim de Hitler sau de Gandhi pentru a demonstra cât 
de distructivă sau de constructivă poate fi responsabilitatea 
călăuzitoare. 

Chiar şi în cea mai simplă formă de conversaţie dintre două 
persoane călăuzirea poate să fie o chestiune de viaţă şi de moarte. 
De fapt, în acest tip de întâlnire, se relevă câteva principii creştine 
de concretizare a călăuzirii creştine. 


I. 

Plecăm de la conversaţia dintre un pacient al unui spital şi un 
preot, vizitator de-al său.“ Pacientul, Valer, este un ţăran de 48 de 
ani, fără multă şcoală, puțin obişnuit să se exprime în cuvinte. Provine 
dintr-o foarte săracă familie de munte şi se simte complet 
dezorientat în spital, la oraş, unde a fost adus pentru o operație la 
picioare. Suferă de o funcţionare insuficientă a arterelor. Vizitatorul, 
Ion Bob, este un preot tânăr, care face o perioadă de practică 
pastorală în mediile sanitare de la oraş, sub călăuzirea unui 
preot mai în vârstă şi cu o vastă experienţă, responsabil de acest 
spital. 

Este vorba despre a doua vizită pastorală la acest pacient. 
Pacientul stă pe mijlocul coridorului, într-un scaun cu rotile. Mai 
sunt şi alţi pacienţi în jur, care vorbesc între ei. lată conversaţia: 

Pr.: Domnule Valer, eu... v-am făcut o vizită, alaltăieri, dacă vă 
mai amintiţi... 

V. Da, îmi amintesc. 

Pr.: Cum vă merge? 

V. Cine ştie? Săptămâna trecută părea că vor să mă 
opereze. M-au adormit, m-au dus sus, şi apoi mi s-a oprit 
inima. Astfel s-au gândit că nu o să rezist șocului. M-au 
trimis iar aici jos, şi se pare că mâine mă vor opera. 

Pr.: Şi atunci inima dumneavoastră a pornit din nou... 

V. Da... S-au gândit că în acel moment era prea periculos să 

facă ceva. (pauză) Mă gândesc că acum sunt pregătit pentru 

operaţie. Cred că voi reuşi... 

Pr.: Deci acum vă simţiţi în stare să o suportaţi. 

V. Mda... Dar de moarte nu mă simt pregătit; dacă operaţia 

este necesară, o fac totuşi, altfel îmi pierd picioarele. 

Pr.: Deci de moarte nu vă simţiţi pregătit, dar operaţia simţiţi 

că trebuie s-o faceţi, pentru a vă salva picioarele; 

V. Da... (aprobând cu capul). Pentru că dacă vine sfârşitul, ceea 

ce se pierde este tot ceea ce este aici... 

Pr.: Consideraţi deci cauza pierdută dacă nu reuşiţi să depăşiţi 

momentul operaţiei; 

V. Da... Cei de acolo zic că nu este un mare lucru... mă întind 

aici şi mă ţin până în momentul în care mă operează. Zic că îmi 

vor pune tuburi de plastic prin picioare şi acelea îmi vor salva 
picioarele. Acest picior, priviţi (îşi dă jos ciorapul)... Degetul 
acesta devine negru când stau în picioare. 

Pr.: Merită să faceţi operaţia, dacă veţi putea apoi folosi 

picioarele. 


“ Preluat din Henri J.M.Nouwen, Il guaritore ferito. Il mionistero nella societa’ 
contemporanea, ed. Queriniana, Brescia, 1996, p. 49. 


67 


V. Da... Nici prin cap nu-mi trece să mor sub operaţie. Mai bine 
o moarte naturală, decât atunci când te adorm ei... 

Pr. Ion: Ah... v-au spus deci că este posibil ca sub operaţie să 
existe pericolul morţii? Dar unicul mod pentru a vă vindeca 
este să faceţi operaţia. 

V. Da... 

Pr. Ion: Ce vă aşteaptă când veţi ieşi din spital? 

V. Nimic şi nimeni! 

Pr. Ion: Doar muncă şi iar muncă? 

V. Da... Desigur, dacă îmi voi relua forţele. Dar voi fi pregătit 
pentru când va fi recolta tutunului. 

Pr. Ion: Veţi merge să munciţi la recolta de tutun. 

V. Da... Incepe prin august. 

Pr. Ion: Ce frumos.... Da, domnule Valer, sper ca mâine, după 
operaţie, totul să fie foarte bine... 

V. Mulţumesc pentru vizită. 

Pr. Ion: La revedere. Pe curând. 

V. La revedere... 


Preotul Ion nu a mai vorbit niciodată cu Valer. În ziua 
ulterioară, Valer a murit în timpul operaţiei. Poate ar fi mai corect a 
zice: „nu s-a mai trezit din anestezie”. Lui lon i s-a cerut să fie 
călăuză duhovnicească într-un moment extrem de critic şi de 
delicat: a conduce un anumit pacient (cu o istorie individuală unică) 
spre un alt „mâine” decăt cel care se profila la orizont. Ce însemna 
de fapt acest „mâine“? Pentru Valer era începutul reîntoarcerii la 
recolta tutunului.... sau întrarea în Împărăţia Morților. 

Pentru a înţelege mai în profunzime semnificaţia și 
importanţa călăuzirii psiho-pastorale, vom analiza întâlnirea 
dintre tânărul preot Ion şi Valer. Înainte de toate vom examina 
condiţia lui Valer (1), apoi ne vom întreba asupra modului în care 
păstorul ar fi putut să-l conducă spre un alt fel de „mâine” (2) pe 
acesta. Apoi vom insista asupra celor mai importante principii ale 
călăuzirii duhovniceşti (3) care s-au conturat în timpul întâlnirii. 


1. Condiţia lui Valer 

Tânărul preot Ion, la întâlnirea cu bătrânul preot al Spitalului, 
s-a arătat nervos şi supărat. I se părea că Valer nu a apreciat 
nicidecum vizita lui pastorală, şi nu a ezitat să-l caracterizeze pe 
acesta ca fiind o persoană imposibilă, adică una care „nu promitea 
absolut nimic” din punctul de vedere al asistenței pastorale sanitare. 

Reacţia lui este poate puţin de înţeles. Ca preot tânăr 
absolvent de teologie, el spera într-un dialog dens și semnificativ 

cu pacientul, în cursul căruia ar fi putut să-i ofere speranţă şi 
consolare. În schimb, s-a simţit frustrat, incapabil de a realiza ceva. 
El spera să-l conducă pe pacient pe cărările raţionalităţii şi ale 
argumentărilor sistematice, în schimb interlocutorul său nu se 
preta la un astfel de demers. Situaţia concretă pretindea de la 
preotul păstor o cultură a inimii. 

Doar când începu să reflecteze profund asupra condiţiei lui 
Valer conştientiză starea tragică în care se afla acesta. Înţelese 
atunci că Valer se găsea într-o situație mecanică impersonală, 
îngrozit că va muri, dar şi înfricoşat şi obosit de ideea că s-ar putea 
să mai trăiască pe mai departe. Era de datoria duhovnicească a 
tânărului preot să intuiască condiţia paralizantă a lui Valer, să o 
înţeleagă şi apoi să-şi armonizeze la aceasta intervenţia psiho- 
pastorală. 


a. Mediul impersonal 

Pentru un ţăran de munte situaţia de a se afla în mijlocul 
tehnocraţiei unui spital modern era extrem de traumatică. Era 
ca şi sosit de pe o altă planetă, în care lumea se îmbrăca, vorbea, 
reacţiona într-un mod extrem de diferit de cel cu care el era 
obişnuit. Infirmierele în alb, atât de eficiente în a spăla, a hrăni şi a 
îmbrăca pacienţii; medicii înarmaţi cu diagrame, dispuşi permanent 
să ia notițe; maşinile complexe, greu de identificat, înzestrate cu 
tuburi şi sticluţe şi atât de multe mirosuri stranii; sunetele ciudate, 
mâncarea deosebită, toate i-au dat ţăranului Valer senzaţia că este 
un copil pierdut într-o pădure înfricoșătoare. Nu era nimic aici 
din ceea ce lui îi era familiar şi accesibil. Pe neprevăzute, acest om 
robust capabil să-şi menţină independenţa muncind dur s-a 
descoperit victima pasivă a unor persoane şi activităţi care îi 
erau complet străine. Şi-a pierdut stăpânirea de sine. Un grup 
anonim dintre „aceia” i-au impus o serie de comandamente: „m-au 
făcut să dorm, m-au purtat sus, m-au adus iar jos” etc. 

Limbajul demonstrează că Valer avea sentimentul că forțe 
străine l-au privat de propria identitate. Operația de la picioare 
a devenit prilejul unei misterioase manipulări a lui de către o 
lume diferită. Insăşi prezenţa lui în acest proces nu era cerută: „Mi- 
au spus că îmi pun tuburi de plastic; mi-au zis că...”. Pentru Valer, 
„aceia” lucrau ca şi cum prezența lui ar fi fost doar un fapt 
accidental. Iniţiativa personală nu era nici cerută şi nici 
apreciată. Nu aşteptau întrebări şi nu ofereau nici răspunsuri, cu 
alte cuvinte, nu se respecta şi nici nu se stimula vreun interes din 
partea pacientului. El a înţeles că „o făceau ei”. 


69 


b. Frica de a muri 

Analizând retroactiv lucrurile, în timp ce studia textul 
colocviului cu Valer, preotul Ion descoperi că moartea era de fapt 
în centrul angoasei pacientului. Într-o oarecare măsură, Valer şi- 
a dat seama că situaţia sa era foarte dificilă, tratându-se de fapt de o 
chestiune de viaţă şi de moarte. De trei ori, în timpul 
conversaţiei, Valer şi-a manifestat frica de a muri, dar preotul 
continua să evite subiectul, sau cel puţin să neglijeze dureroasa 
perspectivă. Astfel preotul şi-a dovedit propria lipsă de maturitate 
duhovnicească: el se temea să abordeze cel mai profund şi mai 
important subiect al vieţii duhovniceşti: moartea. Şi aceasta într-un 
moment în care interlocutorul său avea nevoie stringentă să 
cunoască câte ceva despre această realitate, întrucât simţea că îl 
pândeşte. 

Valer se temea de o moarte impersonală, de o moarte la 
care el nu ar fi participat, de care nu şi-ar fi dat seama. El simţea 
că o astfel de moarte i-ar nega posibilitatea de a muri bărbăteşte. 
Mai ştia că în mediul mecanic în care „aceia” l-au adus, moartea ar 
fi fost doar un element al procesului de manipulare umană 
căruia el îi era obiectul. În disperata lui interpretare a realităţii, 
au existat momente de protest. El, ţăran de munte, care muncea dur 
pentru a-şi câştiga pâinea, ştia că are dreptul la o moarte naturală, 
întru totul „a sa”. Vroia să moară după cum a şi trăit. Stia că dacă 
ar fi murit sub anestezie, ar fi fost absent în momentul crucial 
al existenţei umane. 

Dar dincolo de toate acestea, mai exista ceva. Valer nu era 
pregătit să moară. De două ori a încercat să-i comunice 
aceasta preotului Ion în absoluta lui disperare, dar preotul nu 
a înţeles aceasta. Când preotul a spus „Consideraţi că sunteți 
pregătit”, înțelegând prin aceasta operaţia, Valer a dezvăluit ceea 
ce avea realmente în minte: „... să mor, nu sunt pregătit. 
Pentru că dacă vine sfârşitul, se pierde tot ceea ce este aici...”. Se 
poate doar imagina ce se află în spatele acestor cuvinte disperate, 
relevante ale unei agonii fără speranţă. Pentru preot constituia ceva 
prea dificil să vorbească despre aceasta, tocmai de aceea el a diluat 
şi înmuiat mesajul lui Valer evitând confruntarea cu agonia 
personală a pacientului. Preotul Ion nu a fost deci la înălţimea 
exigenţelor momentului, iar întâlnirea cu ţăranul Valer relevă toată 
fragilitatea şi superficialitatea sa duhovnicească. 


O posibilă retrospectivă în trecutul pacientului 


Nimeni nu poate înţelege toate implicaţiile ţipătului interior al 
lui Valer: „Pentru că dacă vine sfârşitul, se pierde tot ceea ce este 

aici”. La 48 de ani, fără familie şi fără prieteni, fără a avea pe nimeni 
care să-i vorbească, în faţa morţii, el se afla cu spatele îngreunat de 
un trecut dureros. Un om solitar şi disperat ca el nu avea probabil 
nicidecum șansa de a se ancora în propriul trecut pentru a 
dobândi conştiinţa dragostei lui Dumnezeu. În plus de aceasta, 
dacă moartea readuce adeseori memoria  muribundului 
reactualizându-i chiar amintirile primei copilării, este foarte posibil 
ca să-i fi revenit în memorie tocmai predicile auzite în „prima 
copilărie” şi educaţia de la şcoală amenințătoare (condamnarea 
veşnică a omului plăcerilor „terestre”). O astfel de „reamintire” nu 
putea face altceva decât să-l constrângă să se identifice cu omul 
care „pierde”. Poate că Valer nu a mai fost în biserică de ani de zile, 
poate că nu a mai vorbit cu un preot de când era copil. Este 
probabil că atunci când preotul a apărut alături de Valer, în mintea 
acestuia, să fi reapărut avertismentele, interdicțiile, avertizările din 
copilăria sa, făcând ca în mintea lui să dobândească o mai mare 
amploare transgresiunile vârstei adulte, percepându-le ca pe o 
greutate mai mare, care nu putea să conducă altundeva decât în 
infern. 

Nu ştim ce se întâmpla cu adevărat în mintea lui Valer. 
Oricum, nu există motive pentru a subaprecia tensiunea 
(încărcătura de angoasă) care este observabilă în cuvintele 
sale: „De moarte nu sunt pregătit...”. Aceasta înseamnă că Valer nu 
era pregătit pentru un act încrezător de predare lui 
Dumnezeu. Nu era pregătit să-și abandoneze viaţa în credinţă şi 
speranţă. Suferințele lui prezente erau nimic raportat la ceea ce ştia 
el că urmează după această viaţă. Valer se temea de moarte într-o 
manieră existenţială. Dar oare, să trăiască, dorea? 


c. Frica de a trăi 

Puţini sunt pacienţii care nu speră să se vindece atunci când 
acceptă o intervenţie chirurgicală. Complexa industrie sanitară 
există pentru a vindeca, pentru a îngriji, pentru a readuce 
persoanele „la viaţa normală”. Oricine a vizitat un spital şi a vorbit 
cu pacienţii ştie că „mâine” înseamnă de fapt o zi mai aproape de 
casă, de prieteni, de locul de muncă, de existenţa cotidiană. 
Spitalele sunt în general Jocuri pe care lumea doreşte să le 
abandoneze cât mai repede posibil. În acest context, un rol 
terapeutic de excepţie îi revine speranţei. 

Un om care nu vrea să abandoneze spitalul nu colaborează în 
vederea împlinirii scopului ultim al instituţiei, punând astfel 
limite puterii celor care vor să-l ajute. Valer depunea oare eforturi în 
vederea vindecării? Ştim că îi era frică de moarte, dar aceasta nu 

însemna că dorea realmente să trăiască. În parte, întoarcerea la 
viaţa normală însemnă de obicei întoarcere la cei care te aşteaptă. 
Dar cine îl aştepta pe Valer? Preotul i-a perceput solitudinea când l-a 
întrebat: „Ce vă aşteaptă când veţi ieşi din spital?” Întrebarea atinse 
o rană deschisă şi Valer răspunse: „Nimeni şi nimic”. 

Este foarte dificil dacă nu chiar imposibil ca un om tânăr şi 
sănătos să poată să înţeleagă ce înseamnă să nu ai pe cineva 
pentru care existenţa ta să aibă vreo importanţă sau pentru 
care să conteze dacă tu mori sau trăieşti. Izolarea este una 
dintre cele mai mari suferinţe umane, şi pentru un tânăr ca 
preotul Ion experienţa izolării era infinit de departe. Îl avea pe 
superiorul său cu care să vorbească, avea prieteni cu care să-şi 
dezbată ideile, avea o familie şi pe toţi aceia care într-un mod sau 
altul se interesau de bunăstarea lui. Ce este viaţa în schimb pentru 
unul pe care nimeni nu-l aşteaptă, care are la orizont doar o muncă 
dură în cultivarea tutunului, pentru care unicul motiv de vindecare 
ar fi redobândirea forţelor pentru anotimpul recoltei? Pentru acesta 
viaţa nu exercita nici un apel viguros. De ce Valer ar trebui să 
revină la viaţa activă? Doar pentru a mai petrece câţiva ani luptând 
sub un soare arzător pentru a câştiga suficient pentru a se hrăni, 
sau pentru a se imbrăca, până în momentul în care va fi calificat 
inapt pentru muncă şi va putea muri de moarte naturală? Moartea 
poate constitui în acest caz infernul, dar viaţa nu este mai 
puțin infernală. 

În realitate, Valer nu mai dorea să trăiască. Se temea de viaţa 
care-i dădea atât de puţină fericire şi atât de multă durere. 
Picioarele îi făceau rău şi ştia că fără picioare pentru el nu ar mai fi 
existat adevărată viaţă. Cu toate acestea, picioarele nu-i mai puteau 
aduce linişte, ci îi puteau promite doar muncă, şi acesta era un alt 
gând paralizant pentru el. 

De aceea preotul Ion l-a găsit pe Valer într-o situaţie foarte 
dificilă: într-un mediu impersonal, îngrozit de moarte, dar la fel de 
mult înfricoşat şi de perspectiva de a mai trăi. Nu ştim cât de gravă 
îi era boala, sau câte şanse avea de a trece cu bine operaţia. Dar 
Valer nu era pregătit. Nu înţelegea ce se petrece în jurul său, nu 
dorea nici să trăiască, nici să moară. A ajuns prizonier într-un 
teritoriu capcană. Orice opţiune i-ar fi fost fatală, condamnându-l 
fie la iad, fie la chin pământesc. 

Aceasta era situaţia lui. Ca mulţi alţii, el suferea de o 
paralizie psihică în care aspiraţiile sale cele mai profunde erau 
distruse, dorinţele sale blocate şi eforturile sale frustrate, 
voinţa sa înlănţuită. A devenit o victimă pasivă, incapabilă de a 
da un sens clar propriului său destin final. Când mâinile 

medicilor ating un om într-o astfel de situaţie, ating de fapt un om 
care „nu mai vorbeşte nici o limbă” şi care a renunţat la orice 
formă de colaborare. Acel om nu poate să lupte pentru a învinge 
bătălia existenţei sau pentru a se preda în pace dacă speranţele de 
victorie se dovedesc a fi vane. Valer a devenit un corp anonim, care 
şi-a pierdut însăşi capacitatea de a trăi. 

Valer nu constituie nicidecum un caz izolat. Multe persoane 
sunt prizoniere ale propriei lor existenţe. Condiţia lui Valer este 
aceea a tuturor celor care nu înţeleg lumea în care se găsesc şi 
pentru care moartea și viața au o încărcătură teribilă de 
teroare. De asemenea, sunt foarte multe persoane de tipul preotului 
Ion: oameni inteligenţi şi idealişti, dornici de a-i elibera pe alţii 
pentru a-i conduce spre un viitor mai luminos. Dar cum să eliberezi 
de paralizie persoane similare lui Valer şi să le conduci spre un 
„mâine” în care să se poate începe o viaţă nouă? 


2. Perspective pentru Valer 

Preotul a mers în vizită la Valer. Întrebarea fundamentală 
este aceasta: ce ar fi putut să facă sau ar fi trebuit să facă 
pentru Valer? Condiţiile lui Valer nu erau clare şi uşor de intuit la 
prima vedere. Chiar după o analiză minuțioasă a dialogului dintre 
cei doi, avem poate o imagine parţială despre ceea ce se petrecea în 
sufletul pacientului. Poate este greşit să criticăm răspunsurile 
preotului pentru a vedea cât de mult a greşit el în procesul 
apropierii lui de Valer. De fapt, am asistat la o tentativă 
conştiincioasă a preotului de a-l asculta pe Valer şi de a aplica 
regulile dialogului psihologic non-directiv învăţate în facultate. Este 
vorba de o tentativă academică, plină - în mod evident - de ezitări şi 
blocaje, de confuzie, de preocupare şi de detaşare. Preotul Ion şi 
Valer reprezintă două lumi diferite prin istoria lor personală, 
prin modul de gândire şi de simţire; nu am fi realişti dacă am 
crede că s-ar putea înţelege aceste două lumi în urma unei simple 
conversații. Ar fi de asemenea ambițioasă pretenţia că noi, graţie 
distincţiilor noastre academice, am putea înţelege cine era 
realmente acel ţăran de munte şi în ce manieră înfrunta el frica de 
moarte. Misterul unei persoane umane este prea mare şi 
profund pentru ca să poată fi explicat exhaustiv de un alt 
individ. Şi totuşi cum putea fi ajutat Valer? 

Cu cât este mai profundă voinţa unui om de e penetra în 
condiţia dureroasă proprie şi a altora, cu atât mai mult va putea 
exercita funcţia de călăuzire duhovnicească, conducându-l pe 
celălalt (şi pe sine însuşi), „în afara deşertului”, spre „pământul 
făgăduinţei”. Nu este cazul să punem în evidenţă modul incompetent 

în care preotul a încercat să-l ajute pe Valer, ci să identificăm în 
condiţia lui Valer agonia umanităţii, strigătul disperat al omului 
pentru a obţine un răspuns uman din partea fratelui. Poate că 
preotul nu ar fi putut face mai mult decât a făcut în timpul dialogului 
pastoral cu Valer, dar o examinare a acelei tragice condiții omeneşti ar 
putea releva că într-adevăr, răspunsul semenului la anumite probleme 
poate deveni o chestiune de viaţă şi de moarte. Răspunsul la 
îndemâna tuturor ar fi o atitudine realmente umană, personală, într- 
un context impersonal. 


Un răspuns personal 

Ce utilitate au oare, pentru un om fără cultură, aflat într-o 
suferință agonizantă, îndemnurile, sfaturile şi argumentările unui 
intelectual teolog? Ar fi oare cineva capabil să schimbe ideile, 
sentimentele, perspectivele unui om cu puţine ore înainte de 
moarte? F sigur că 48 de ani de viaţă este greu să-i reciteşti sumar 
utilizând grila interpretativă a unui student bine intenţionat. 

Putem să ne întrebăm: nu ar fi fost mai bine dacă preotul ar fi 
stat departe de Valer, l-ar fi lăsat singur, împiedicându-l astfel să 
facă în mintea lui asociaţii stranii, la apariţia preotului? Ar fi fost 
atât de bine dacă în anonimatul provocat de mediul sanitar Valer ar 
fi întâlnit un om care ar fi fost cu adevărat dornic de „a-l întâlni”, 
pentru a-i deveni realmente frate. Golul trecutului şi al viitorului 
nu se va putea niciodată umple prin cuvinte, ci doar cu 
prezenţe umane. Pentru că doar atunci se va putea naşte speranţa 
care ar putea fi o excepție la „nimeni şi nimic” al protestului; o 
speranţă care ar putea produce murmurul: „Poate, după ce vor trece 
toate, cineva mă aşteaptă”. 


A aştepta în viaţă 

Nimeni nu va putea călăuzi din punct de vedere spiritual o altă 
persoană - adică s-o determine să iasă din anonimatul şi din 
indiferența mediului - fără a contura posibilitatea unei prietenii. 
Preotul lon cum ar fi putut oare să-l conducă pe Valer spre o 
speranţă reală într-un „mâine” luminos? Putem observa că nici lon, 
şi nici unul din toţi ceilalţi care îl înconjurau pe Valer, nu îi 
doreau acestuia râul. Prin operaţie se urmărea salvarea 
picioarelor sale. De aceea, una din datoriile pastorale ale preotului 
era aceea de a revitaliza dorinţa de vindecare existentă în 
pacient, de a întări energiile sale scăzute în lupta pentru 
viaţă. 

Cum? O demonstrează falsa şi periculoasa generalizare a lui 
Valer, răspuns la întrebarea cine îl aşteaptă la întoarcerea din spital: 

„Nimeni şi nimic”, care demonstrează o  auto-compătimire 
paralizantă. Un atac frontal împotriva falsului concept de sine însuşi 
demonstrat de Valer aici ar fi un răspuns practic al preotului de 
genul: „Priveşte-mă şi încearcă acum să răspunzi din nou - ochii mei 
îţi vor demonstra că ai greşit; eu sunt aici ca să te aştept, voi fi aici 
mâine şi poimâine”... 

Nimeni nu poate rămâne în viaţă dacă nu îl aşteaptă cineva. 
Oricine se întoarce dintr-o călătorie lungă şi dificilă, caută pe cineva 
care să-l aştepte în staţie sau la poartă. Un om poate să-şi păstreze 
raţiunea şi să rămână în viaţă atât timp cât există cel puţin o 
persoană care să-l aştepte. Mintea umană poate da ordine 
trupului chiar şi atunci când lipseşte complet sănătatea fizică 
(o mamă muribundă poate să-şi amâne momentul morţii până ce-şi 
va revedea fiul; un soldat poate evita completa eroziune psihică şi 
fizică dacă ştie că soţia şi copiii îl aşteaptă). Dar când „nimeni şi 
nimic” nu te aşteaptă, nu este speranţă să învingi bătălia cu 
viaţa. Valer nu avea motive să iasă din anestezie, dacă întoarcerea 
la starea de conştiinţă însemna a ajunge într-o staţie unde mii de 
persoane se îmbulzesc încoace şi încolo, dar unde nimeni nu ar 
înălța mâna pentru a se apropia şi a-ţi surâde, a te recunoaşte, 
spunându-ţi un „bun re-venit” în lumea celor vii. A te întoarce la 
viaţă este de fapt un cadou pentru cei care te aşteaptă. Mii de 
persoane se sinucid pentru că nimeni nu le aşteaptă. Nu ai nici un 
motiv să trăieşti dacă nu există cineva pentru care să trăieşti. 

Nu trebuie subevaluat nici faptul că o relaţie de prietenie 
capabilă să salveze o viaţă de om nu se realizează facil într-o oră. 
Totuşi, când o persoană este în agonie, o privire, o strângere de 
mână, pot să înlocuiască prietenii de lungă durată. Dragostea nu 
doar durează o veşnicie, dar are nevoie de o clipă pentru a se 
naşte. Preotul ar fi avut şansa de a-i salva viaţa lui Valer, dacă i-ar fi 
conferit perspectiva unui „mâine” luminos. 


Aşteptând moartea 

Vindecarea lui Valer nu era deloc un fapt cert. Însuşi Valer ştia 
aceasta. În dialogul lor, se vede totuşi că Valer se temea de 
moarte mai mult decât de întoarcerea la viaţă. Şi atunci, 
prezenţa încrezătoare a preotului nu ar fi fost ridicolă în faţa omului 
care probabil în ziua următoare nu va mai fi? Mulţi pacienţi au 
fost înşelaţi cu povestea vindecării sau a unei existenţe mai 
bune, în timp ce puţini consolatori credeau în ceea ce spun. Ce 
sens are să vorbim despre aşteptarea zilei de mâine când aceste 
cuvinte ar putea fi ultimele zise unui bolnav? Este legitim din punct 

de vedere duhovnicesc ca un preot să dea speranţe deşarte de 
vindecare unui pacient aflat pe patul morţii? 

Aici atingem punctul cel mai sensibil al întâlnirii dintre preot şi 
Valer. De ce un tânăr (chiar preot fiind) cu aspect atrăgător, 
sănătos, inteligent, ar trebui să se preocupe de un om în care 
activează deja forţele morţii? Ce înseamnă pentru un muribund să se 
găsească în faţa unei persoane care abia a început să trăiască? Ne 
putem gândi şi la o „tortură psihologică” prin care un tânăr 
aminteşte unui muribund că existenţa lui putea fi diferită, dar că 
acum este prea târziu pentru a mai schimba ceva. 

În societatea noastră majoritatea persoanelor nu vor să fie 
atinse de ideea morţii. Se vrea ca omul să moară fără să 
înțeleagă că moare şi nici că moartea se apropie. În aceste 
condiţii moartea îl va prinde în mod sigur pe om nepregătit. 
Preotul nu putea să-l orienteze pe Valer spre viitor fără a privi 
situaţia lui cu obiectivitate şi cu sinceritate, altfel l-ar fi rătăcit în 
loc să-l călăuzească. l-ar fi furat dreptul uman la moarte. 

Valer se temea de moarte pentru că se temea de o 
condamnare eternă care ar fi fost o prelungire a izolării lui 
pământeşti. Dacă ar fi putut accepta prezenţa preotului poate ar fi 
simţit că în ora morţii nu este singur. „Te voi aştepta” înseamnă 
mult mai mult decât „dacă vei scăpa de operaţie voi fi aici pentru a 
rămâne cu tine”. Nu va mai fi un „dacă”. „Te voi aştepta” merge 
dincolo de moarte şi este cea mai profundă expresie a faptului că 
speranţa şi credinţa vor trece, în timp ce iubirea rămâne 
pentru totdeauna. „Le voi aştepta” este o expresie de solidaritate 
care învinge lanţurile morţii. În acel moment Valer nu ar mai fi un 
om în dubiu dacă va reuşi sau nu să depăşească operaţia; iar preotul 
nu ar mai fi un simplu teolog dornic de a oferi sfaturi conform 
regulilor dialogului pastoral; ar fi fost doi oameni care trezesc unul 
în altul cea mai profundă intuiţie umană: că viața este eternă şi nu 
poate să fie distrusa de un proces biologic. 

Omul protestează în general împotriva morţii pentru că nu este 
mulţumit doar cu o amânare a execuţiei. Tocmai acest protest ar fi 
putut să mobilizeze în Valer atât capacitatea de a vindeca precum şi 
pe aceea de a dărâma zidul fricii, făcând din moarte intrarea într-o 
viaţă unde era aşteptat. De aceea, Ion ar fi putut să-l călăuzească pe 
Valer spre un „mâine” făcându-se prezent în viaţa lui şi aşteptându-l 
în viaţă şi în moarte. Doar printr-o asemenea participare personală 
el ar fi putut să-l elibereze pe Valer de paralizie, făcându-l 
responsabil de propria istorie individuală. În acest sens ar fi putut 
realmente să-i salveze viaţa lui Valer, fără ca aceasta să implice în 
mod obligatoriu vindecarea. Dacă preotul ar fi acţionat 

realmente „întru Duhul Sfânt”, chirurgul nu ar fi acţionat 
asupra unei victime pasive, ci asupra unui om capabil să ia decizii 
importante. 

Condiţia lui Valer este mai mult decât condiţia unui anume 
individ într-un anume spital; în realitate, este o imagine a 
condiţiei umane în general. În plus, călăuzirea duhovnicească nu 
este doar o posibilitate realizabilă de un teolog bine instruit, ci o 
responsabilitate a oricărui creştin. 


3. Principii pentru o călăuzire duhovnicească autentică 


Nu se poate realiza o călăuzire duhovnicească fără a vorbi în 
mod explicit de Hristos, de crucificarea Lui, de moartea şi 
Învierea Lui, pentru că El „a fost cu noi dintru început”. Înțelegerea 
condiţiei lui Valer şi căutarea unui răspuns creativ la problemele 
sale trebuiau fundamentate pe revelaţia lui Dumnezeu în lisus 
Hristos. Această revelaţie demonstrează în paralizia lui Valer 
condiţia umanităţii îndepărtate de Dumnezeu. Ne mai relevă, de 
asemenea, şi posibilitatea de a-l urma pe Hristos într-o aşteptare 
încrezătoare a altuia dincolo de frontierele care separă viaţa de 
moarte. 

De aceea, în întâlnirea dintre Valer şi preot este posibil să 
descoperim principiile fundamentale ale călăuzirii creştine: mai 
întâi, interesul personal al omului pentru semenul său, care trebuie 
să meargă până la jertfa vieţii; apoi, o credinţă puternică în valoarea 
şi semnificaţia vieţii, chiar şi în momentele de „noapte obscură”; în 
al treilea rând, o speranţă vie, ancorată în tărâmul de dincolo de 
moarte. Şi toate aceste principii trebuiesc fundamentate pe 
convingerea fermă că de când Dumnezeu s-a făcut om, omul a 
dobândit puterea de a-l călăuzi pe semenul său spre libertate 
și nemurire. 

Interesul constant faţă de persoana semenului constituie o 
exigenţă majoră a activităţii păstorului. Ceea ce îl răneşte cel mai 
mult pe semenul nostru este detaşarea noastră afectivă faţă de 
persoana sa: dezinteresul. 


Tragedia cea mare (ce determină schimonosirea imaginii 
publice a păstorului) este că foarte mulţi semeni i se adresează în 
momentele de mare nevoie, solicitând să fie ascultați, sau având sete 
doar de o îmbrățişare, de o mână fermă, de un surâs gentil, sau 
Chiar şi de o bâlbâită mărturisire a incapacității de a face mai mult 
pentru ei, şi pe nesimţite semenii se descoperă în faţa unui păstor 
detaşat, rece, superior, distant, arogant, indiferent. Paradoxul 

constă deci tocmai în faptul că cei care pretind că slujesc pe toţi, pe 
fiecare în parte şi pe _ „oricine”, adeseori se demonstrează a fi 
incapabili să se apropie de individul singur, trist şi părăsit. Trebuie 
să subliniem principiul fundamental că nimeni nu poate să 
vorbească cu un altul fără să se implice, fără să participe cu 


întreaga sa fiinţă la situaţia lui dureroasă, fără să existe riscul de a 
se răni el însuşi în acel raport. Adevăratul „martiraj” înseamnă de 


fapt mărturisirea, care începe cu disponibilitatea de a plânge cu „cei 
ce plâng”, de a râde „cu cei ce râd” şi a pune la dispoziţia tuturor 
propria experienţă de durere sau de bucurie ca șansă pentru alţii de 
clarificare şi de înțelegere a propriei vieţi. Cine poate să salveze din 
flăcări un copil fără să suporte el însuşi riscul focului? Cine poate să 
înţeleagă durerea fără să participe el însuşi la ea? 


Marea iluzie căreia îi cad pradă mulţi dintre preoții de 
azi este aceea că omul ar putea fi călăuzit afară din deşert de 
cineva care n-a fost vreodată în el. Mulţi credincioşi au încredere 
în acel păstor care cu cel puţin unul dintre ei, în momentele de 
maximă criză, a mers până la capăt, cercetându-i rana şi oferindu-i 
alinare. Expresia: „se preocupă cu adevărat de noi” vrea să spună că 
adeseori păstorul care îi uită pe cei mulţi pentru unul singur 
căzut, constituie un adevărat exemplu de călăuză duhovnicească.” 


Credinţa în valoarea şi în semnificaţia vieţii, chiar şi în faţa 
disperării şi a morţii, este cel de-al doilea principiu pentru 
călăuzirea creştină. 

Un alt treilea principiu, ar fi speranţa. Preotul autentic este un 
om al speranţei, a cărui forță, în ultimă analiză, nu rezidă în el însuşi, 
ci într-o promisiune care i-a fost făcută omului de Dumnezeu. 


II. 


Vom analiza în continuare colocviul pastoral dintre un preot şi 
o bolnavă canceroasă. 
1. Persoana întâlnită 


45 Am descoperit că tocmai sentimentul care mi se părea cel mai intim, cel mai personal 
şi deci cel mai puțin comprensibil pentru ceilalți, s-a dovedit a fi sentimentul ce a găsit 
cea mai mare rezonanță în sufletele tuturor. Acest lucru m-a dus la concluzia că ceea ce 
este În fiecare din noi mai personal, mai intim, realmente unic, este probabil elementul 
care, împărtăşit şi exprimat altora, este cel mai grăitor pentru alţii. Aceasta m-a ajutat 
să-i înţeleg pe poeţii şi pe artiştii care îndrăzneau să se exprime pe ei înşişi şi erau atât 
de apreciaţi de toţi” - afirmă Carl Rogers. A se vedea Bruno Giordani, La psicologia in 
funzione pastorale. Metodologia del colloquio, ed. Scuola Brescia, 1981, p. 194. 

Este vorba despre o femeie de 37 de ani, pe nume Maria, 
bolnavă de cancer şi internată la salonul de chimioterapie. Durata 
dialogului pastoral este de aproximativ 20 de minute. 


2. Planul pastoral 

Păstorul este conştient de faptul că bolnavele internate aici 
sunt lovite de un rău care nu iartă şi, din cauza terapiei înseşi, au o 
stare extrem de alterată, atât din punct de vedere fizic cât şi moral. 
Mai înainte de a le întâlni fizic, preotul trebuie să fie dispus să le 
întâlnească din punct de vedere psihologic. „Mai înainte de a intra în 
salon, fac o scurtă rugăciune cerând lui Dumnezeu o mare 
capacitate de a le asculta şi multă căldură sufletească pentru ca, 
prin intermediul meu, ele să simtă prezenţa iubitoare a Lui” - 
declară un păstor cu vechime în pastorația bolnavilor. 


Observaţie: 

Este necesară formularea unuia sau a mai multor obiective 
generale, sau mai mult sau mai puţin precise la intrarea într-un 
astfel de salon. De exemplu, acestea ar putea fi pentru început: 
oferirea propriilor servicii religioase, manifestarea disponibilităţii de 
a le ajuta etc. 


3. Colocviul pastoral: (b. = bolnava) 

Pr. Bună seara, doamnă! Cum vă merge? 

b. (cu o privire tristă): Rău, foarte rău... (pauză scurtă). 
Dumnezeu există cu adevărat? 


Pr. Este dificil să simţi prezenţa lui Dumnezeu aici unde este 
atâta suferinţă... (intervenție fericită, prin intermediul căreia 
se evită căderea într-o polemică aridă, iar în schimb păstorul 
dovedeşte că a surprins starea interioară critică a pacientei 
care a generat întrebarea). 

b. (ridică privirea şi îl fixează pe preot ca şi cum ar dori să se 
asigure că este cu adevărat un preot): Da, pentru că dacă ar 
exista, nu ar permite o viaţă ca aceasta. Mai bine să mori decât 
să trăieşti astfel. 


Pr. Decât să continuaţi a trăi aşa preferaţi să muriţi... (această 
afirmație ajută pacienta să-şi clarifice şi să-şi „personalizeze” 
mai mult afirmația). 

b. Da, dar mi-e frică de moarte! (linişte). Să existe oare cu 
adevărat Dumnezeu? 

Pr. Dumneavoastră ce gândiţi? (Preotul răspunde prin această 
interogaţie doar la jumătate din frământările pacientei. Se 
axează pe a doua întrebare, uitând-o pe prima, care poate este 
mai importantă. Ar fi trebuit poate să se oprească asupra fricii 
de moarte a acesteia. Frica ei de moarte este legată într-o 
mare măsură de faptul că pentru moment ea nu poate dobândi 
certitudinea dacă Dumnezeu există sau nu). 

b. Pentru mine Dumnezeu nu există. Dacă ar fi existat, şi-ar fi 
amintit şi de mine şi nu aş fi trăit o viaţă precum am dus. 
Aceasta nu este viaţă! 


Pr. 5. Cred că aţi avut o viaţă plină de suferinţă, realmente 
dură... 

b. Dură? Inumană! Cu adevărat insuportabilă! Eu nu am trăit 
niciodată cu adevărat. Am fost aproape tot timpul bolnavă. 
(Femeia are deci mari dificultăţi în a-şi accepta propria viaţă.) 
De mică copilă am fost supra-solicitată fizic. Am făcut naveta: 
nu la serviciu, ci la spital. Am trecut prin atâtea. Acum cred că 
am ajuns la sfârşit. 

Pr. 6 Şi gândul la moarte vă preocupă... (gândul la morte este 
legat de prezenţa preotului, de boala ei, lucru justificabil); 

b. Da, foarte mult. Eu nu am trăit niciodată cu adevărat; nu am 
făcut niciodată ceva ce merita în mod real osteneala, şi acum 
mi-am pierdut toate speranțele, mi-e tot mai rău, nu mai 
reuşesc să mă târăsc pe mai departe. Piciorul mă doare tot mai 
rău, nu mai pot să umblu, nu mai rezist nici şezută în pat, dorm 
doar cu medicamente. În fiecare zi fac chimioterapie şi îmi este 
tot mai rău. Priviţi bine ce poziţie chircită am ca să-mi 
stăpânesc durerea. Si în fiecare zi, tot timpul singură, 
gândindu-mă la aceleaşi lucruri... 


Pr. 7 Şi ai dori să spui (imprevizibil, preotul trece de la 
persoana a doua plural, la singular) toată suferința ta, toată 
tristețea ta cuiva... 

b. Dar lucrurile acestea eu nu le pot spune nimănui... 


Pr. 8 Acum mi le spui mie... (ultimele două intervenţii par a 
avea scopul de a sublinia prezenţa păstorului şi participarea lui 
la _solitudinea femeii, iar pe de altă parte, a face conştientă 
bolnava de ceea ce ea face în momentul prezent. Intervenţii 
corecte, chiar dacă par puțin seci, fapt demonstrat apoi de 
expresia pacientei: „Da, ...dar...”). 

b. Da, dar eu am întotdeauna un nod în gât. Părinţii m-au uitat, 
şi toţi s-au plictisit de mine... am rămas singură. În ultimii ani, 
iată în sfârşit pe cineva, un preot care mă ascultă puţin.... dacă 
l-aş fi găsit când eram mai tânără, când aveam şi mai mare 
nevoie... poate aş fi fost azi diferită... 


Pr. 9 Faptul că poți să vorbeşti despre tine, despre suferinţa ta, 
te face să te simţi mai bine... 

b. Da! (schiţând un surâs palid). Dar simt că mă îndrept cu paşi 
repezi spre moarte. (Apoi îl fixează pe preot cu privirea); Mie 
îmi este frică de moarte. Dumneavoastră nu? 


Pr. 10 Moartea este un pas serios în viaţa cuiva. Cred că la ea 
ne gândim uneori toți. (Extrem de  grăitor despre 
personalitatea sa este faptul că preotul răspunde la o întrebare 
existențială cu o generalizare... Personalizarea ce a 
caracterizat intervențiile sale precedente, s-a pierdut pe 
parcurs, se teme de provocarea directă ce i se face). 

b. (fixându-l pe păstor): Vedeți că şi Dumneavoastră gândiţi ca 
şi mine? 


Pr. 11 Tocmai pentru faptul că moartea este un lucru extrem 
de serios şi de important, cred că pentru a o înfrunta cu 
seninătate este nevoie de pregătire. 

b. Și eu mă rog uneori, dar deseori nu pot şi mă enervez. De ce 
totul să mi se întâmple tocmai mie? Dacă Dumnezeu există, de 
ce mă face să sufăr atât? De ce permite o viaţă precum a mea? 
Este oribil, insuportabil, această viaţă nu este viaţă, este un 
infern. Spuneti-mi, de ce toate acestea? 


Pr. 12 Vedeţi, Doamnă, este dificil să spunem de ce atâta 
suferinţă; eu ştiu că a trăi însemnă şi a suferi, a fi azi mulțumit 
şi mâine trist, a-ţi fi bine azi, iar mâine să-ţi fie rău, să fii 
bolnav... (aici preotul cade în abstract. Aceste ultime 
intervenţii evidenţiază reacții mai puțin controlate determinate 
în păstor de realitatea mortii. Pacienta i-a impus o confruntare 
cu propria moarte, şi acest fapt a avut un impact emotiv 
puternic, făcându-l mai puţin atent la trăirile interioare ale 
pacientei. De exemplu, el neglijează complet agresivitatea 
împotriva lui Dumnezeu evidenţiată la nr. 11 şi 12). 

b. Dar eu niciodată nu m-am simţit bine, viaţa mea a fost doar 
suferinţă: un infern! 

Pr. 13 Cred că pentru a duce o viaţă ca a dumneavoastră, este 
necesară foarte multă credinţă. 

b. lar eu am puţină, dacă nu am pierdut-o cu totul (scurtă 
perioadă de linişte; devine tristă). Cu puţin timp în urmă m-am 
rugat lui Dumnezeu să fiu eliberată din acest infern şi să mi se 
dea acea fericire - fie aici, fie dincolo - pe care niciodată până 
acum nu am experimentat-o. Aici, mi se pare cu nu mai este 
posibil acest lucru. Mi-o va da, sper, în cealaltă viaţă (începe a 
plânge). 


Pr. 14 Doriţi să fiţi fericită în cealaltă viaţă din moment ce aici 
nu ati putut să fiţi! (Preotul preia controlul situaţiei). 
b. Sper, cu adevărat. 


Pr. 15 Cred că a vorbi puţin despre moarte ar putea face bine 
sufletului şi ar fi un ajutor pentru a o înfrunta cu seninătate. 

b. (cu ochii roşii de plâns şi schițând un surâs): Da, vreau să 
mă pregătesc să mor... (cererea pacientei merge mult dincolo 
de simplul discurs despre moarte; ea doreşte chiar să se 
pregătească de acest eveniment. Este un detaliu ce nu trebuie 
neglijat, pentru că el probabil indică rezistenţa păstorului la un 
angajament pe calea acompanierii acestei persoane pe linia de 
ea indicată...). 


Pr. 16 Atunci, curând mă voi întoarce şi vom vorbi puţin despre 
moarte, da? 
b. Mulţumesc (şi surâde). 


Pe ansamblu, este vorba despre o întâlnire pastorală reuşită, în 
care păstorul se demonstrează capabil să fie în sintonie sufletească 
cu pacienta ajutând-o să-şi exteriorizeze emoţiile şi sentimentele 
care o terorizau. În a doua parte a colocviului, păstorul are mari 
dificultăţi care merită să fie analizate atent, pentru că depăşirea lor 
ar fi necesitat o pregătire specială. 


4. Analiză 

a) Aspecte teologice 

Tipul de relaţie pe care Maria îl are cu Dumnezeu se deduce în 
mod clar din câteva expresii folosite (...). In mod evident, nu este 
vorba despre o relaţie de „prietenie”. Este vorba de o imagine a lui 
Dumnezeu care generează frică, un Dumnezeu care pedepseşte, 
care trimite boala sau sănătatea, fericirea sau nefericirea. 
Dumnezeul iubirii, al iertării, al milei, n-a fost experimentat de 

pacientă în viaţa ei, simțindu-se permanent lovită de Dumnezeu cu 
necaz şi nefericire. Se simte vinovată înaintea lui Dumnezeu pentru 
că L-a blestemat, pentru că s-a revoltat, neacceptându-şi soarta. 
Bolnava noastră nu a reuşit să descopere că suferinţa are o 
valoare mântuitoare. 

Maniera Mariei de a-şi trăi credinţa şi relaţia ei cu Dumnezeu 
are repercusiuni asupra tipului de relaţie pe care păstorul o 
realizează cu ea. Păstorul este condiţionat mult de situaţia concretă. 


Din nefericire, mulţi păstori se poartă cu afectivitate faţă de un 
bolnav numai în măsura în care aceştia i-au garantat anterior 
„credinţa” lor. Ori disponibilitatea spre comuniune a păstorului face 
parte din condiţia lui de preot, şi nu trebuie să fie condiţionată 


nicidecum de starea morală a interlocutorului său. 


Analiză psihologică 

Maria se simte „rău, foarte rău”. Este agresivă şi se revoltă 
împotriva ei înşişi, a lui Dumnezeu şi a altora. Ar vrea să trăiască, 
dar işi dă seama că pentru ea totul este sfârşit; ar vrea să trăiască, 
însă viața ei nu este o viaţă autentică, ci un iad. Nu vrea să accepte 
în nici un fel faptul că este bolnavă, şi nu işi asumă în nici un fel 
situaţia. Negând momentul prezent, se refugiază într-un „dincolo”, 
dar imaginea morţii o înspăimântă. 

De aici angoasa ei, agresivitatea, dependenţa, frica, 
sentimentele de culpă, negativismul. Nu se acceptă pe ea însăşi, şi, 
corelativ, nu se simte acceptată nici de Dumnezeu nici de alţii. Cu 
prezenţa sa atentă dar nu lipsită de căldură, preotul trebuie să o 
facă să înţeleagă că ceea ce trăieşte este foarte important. Dacă el o 
ascultă, o acceptă şi o înţelege, ea însăşi trebuie în consecinţă să se 
respecte, să se accepte şi să se iubească, şi astfel se va simţi 
acceptată şi iubită de Însuşi Dumnezeu. 


Analiză sociologică 

Bolnavii sfârşesc prin a constitui o greutate şi o oboseală 
pentru toţi, şi cu atât mai mult Maria, bolnavă dintotdeauna. Toţi au 
uitat de ea: se simte singură, doar cu ea însăşi, cu suferinţa ei, cu 
frica ei; departe de prieteni şi de rude, în afara lumii şi a contextului 
social. 

Maria suferă de fapt şi din cauza morții sociale, moartea 
unei lumi care nu-i mai aparţine şi care-și urmează propria 
cursă, construindu-se „fără” ea, şi „în ciuda” ei (care este o 
greutate pentru ea însăşi şi pentru alţii). Frica de moarte a devenit 
gigantică din cauza acestei solitudini, ea percepându-se ignorată de 
Dumnezeu şi de oameni. 

Scurt comentariu psiho-pastoral 

Observăm că problemele puse de Maria sunt foarte 
importante: existenţa lui Dumnezeu, viaţa, moartea, iadul. Păstorul a 
trăit în timpul dialogului pastoral momente dificile (unele de 
surpriză), dar la exterior a reuşit să-şi disimuleze incertitudinea şi 
surpriza cu seninătate. Cu întreaga sa persoană a reuşit să 
manifeste faţă de Maria respect şi căldură interioară. Pauzele, în 
schimb, perioadele de linişte prelungite au fost mai numeroase 
decât era indicat, chiar dacă nu erau pauze goale sau suportate, ci 
trăite intens atât de Maria cât şi de păstor. Întrebările puse de 
Maria erau foarte exigente şi nu puteau fi aprofundate într-o singură 
întâlnire. Păstorul a rămas uneori la suprafaţa problemelor, fără a le 
aprofunda. 

Păstorul ar fi putut să o ajute să reflecteze mai mult asupra 
sensului vieţii şi asupra valorii suferinţei. Rolul exercitat de păstor în 
această întâlnire este acela al unei persoane pline de respect şi 
discrete, care a știut să intre în lumea Mariei şi să se 
sintonizeze cu sentimentele ei, chiar dacă nu totdeauna a 
găsit cuvintele şi formularea cea mai fericită. Maria nu a 
dizolvat întreg „nodul” ce-l avea în gât, dar poate a găsit pe cineva 
care puţin câte puţin îi oferă această posibilitate. Pentru Maria se 
pare că preotul a fost un prieten capabil de a o asculta, capabil de a 
o înţelege şi a o însoţi cu iubire, reflectând astfel imaginea lui 
Dumnezeu care este înainte de toate un „tată”, un părinte. 

Păstorului poate i-a scăpat rolul negativ jucat de frică şi de 
ansie în partea a doua a colocviului. Este vorba totuşi de un lucru 
esenţial: doar acționând asupra lui însuşi, asupra propriei frici 
în raport cu moartea, păstorul va putea să ajungă acea 
libertate care îl va abilita, prin harul divin, să acompanieze 
pacientul în această fază a vieţii, în care cărarea conduce spre 
„valea morții”. 


5. Oportunităţi pastorale 

Pentru păstor s-ar impune unele măsuri: 

- Să reflecteze asupra sensului vieţii, valorizând momentul 
prezent; 

- Să înfrunte cu curaj realitatea crudă a mortii încercând să 
evidentieze faptul că şi suferința are o mare valoare, 
întrucât purifică şi mântuieşte; 

- Să mediteze asupra strategiei oportune pentru clarificarea 
şi purificarea imaginii lui Dumnezeu în sufletul pacientei; 

6. Concluzie: 

Dialogul pastoral eficace cu bolnavii în fază terminală şi cu 
muribunzii este în mod cert fructul unei atitudini interioare 
speciale, fecundate de harul supranatural. El este totuşi şi o 
artă şi ca atare, se învaţă şi se cultivă prin intermediul unei 
necesare discipline pastorale orientate spre eliberarea păstorului de 
toate obstacolele care ar putea să-l împiedice să fie el însuşi în 
acompanierea bolnavului, sau care ar putea să-l împiedice să-i 
comunice bolnavului iubirea mântuitoare a Domnului Hristos. 


III 
Vom analiza acum un alt dialog pastoral“: 


Domnul Victor, de 82 de ani, a fost învăţător. În aparenţă, era o 
persoană încă în bună formă, atât sub profil fizic cât şi mintal. Anul 
trecut, a participat chiar la un pelerinaj duhovnicesc pe la 
mănăstirile din Nordul Moldovei. Preotul l-a întâlnit prin intermediul 
Directoarei de la Casa de Bătrâni unde acum locuia. El a fost cel 
care i-a spus directoarei că ar vrea să meargă un preot la el în vizită, 
şi că ar vorbi cu plăcere şi interes cu un preot, preferând însă unul 
mai tânăr. 

Discuţia a fost iniţiată abordându-se problema condiţiilor de 
viaţă din Căminul de bătrâni (hrana zilnică, relaţiile dintre bătrâni); 
apoi preotul a subliniat dificultatea, greutăţile şi suferinţele care 
sunt inerente oamenilor care nu mai au rudenii apropiate şi îşi duc 
zilele într-un cămin de bătrâni. 


Apoi bătrânul a spus: 

- Ştiţi, la vârsta mea începe omul să se gândească tot mai 
mult la moarte, şi de asemenea, meditează mult mai mult la 
religie. Nu mi-ar place să mor pe neprevăzute... 

-  Vreţi să spuneţi că dorinţa dumneavoastră ar fi ca moartea 
să vă găsească pregătit şi deplin conştient de ceea ce se 
întâmplă? 

- Fratele meu a murit cu puţin timp în urmă, fără să fi avut 
timpul să se pregătească. 

- Îmi pare foarte rău... 

- Soţia mea în schimb, a murit doar după foarte multe 
suferinţe. Cele trei luni de agonie ale ei au fost o perioadă 


16 Preluat din Isidor BAUMGARTNER, Psicologia Pastorale, Borla, Roma, 
1993, p. 97. 

cu adevărat extrem de traumatică. O vizitam la spital în 
fiecare zi. La începutul bolii, făceam proiecte de viitor şi 
vorbeam despre multele călătorii pe care le vom face de 
îndată ce va fi vindecată. Doctorul mi-a spus însă curând că 
ea nu se va mai vindeca niciodată: astfel, ori de câte ori 
ieşeam din camera ei, nu făceam altceva decât să plâng, în 
timp ce în salonul ei, continuam să-i fac curaj. Sigur că, spre 
final, a înţeles că trebuia să moară... 


Întrerupem aici firul dialogului. Preotul nu-şi mai aminteşte ce 
a spus cu exactitate atunci, dar oricum nu ceva adecvat momentului. 
Se pare că l-a intrebat dacă nu era mai bine să-i fi spus de îndată 
adevărul. 

Spre sfârşitul dialogului au povestit despre ceilalţi internaţi în 
Cămin şi despre faptul că toată ziua nu aveau nimic de făcut. Preotul 
s-a declarat nesatisfăcut de colocviu şi a declarat că reuşeşte cu 
dificultate să-l catalogheze drept un dialog pastoral. 


A te apropia afectiv de un alt semen nu este un lucru uşor. Cu 
atât mai dificil este în cazul nostru, când domnul V. mărturiseşte că 
se gândeşte adeseori la moarte şi deci şi la „religie”. Termenul de 
„moarte” este reluat de preot într-o întrebare: „Vreţi să spuneţi că 
dorinţa dumneavoastră ar fi aceea de a ...?”. De ce nu îl 
„electrizează” şi termenul de „religie”? Dar ce altceva ar vrea acel 
bătrân să vorbească cu plăcere cu un preot dacă nu despre „religie”, 
despre credinţă şi despre stadiul credinţei care ar trebuie să-l 
ajungă un om în apropierea morții? Preotul - din păcate - 
muţeşte aproape complet când domnul îi povesteşte despre moartea 
soţiei şi despre cum el, acum, după 11 ani, nu reuşeşte să-şi 
regăsească pacea. 

Faptul că preotul nu reuşeşte să se demonstreze familiarizat şi 
să fructifice - în cursul dialogului cu bătrânul dascăl - ceea ce 
constituie rațiunea de a trăi şi vocaţia lui principală de preot - 
religia, întrebările ultime, credinţa, - este un fapt ce dă de 
gândit. Sunt aici în lucrare nişte forţe ascunse foarte puternice, care 
reuşesc să anuleze complet bunele sale intenţii de a-l ajuta pe 
bătrân şi a-l însoţi pe cărarea cunoaşterii lui Dumnezeu. 

Iată câteva din exigenţele esenţiale ale activităţii pastorale: 

- a-l ajuta pe semen, aducând în singurătatea vieţii sale 

prezenţa lui Dumnezeu; 

- a face în aşa fel ca oamenii să simtă că Biserica le este 

aproape şi că joacă un rol special în viaţa lor; 

- a-i încredința pe oameni că întotdeauna moartea este 
condiţie „sine qua non” pentru înviere; 

- a însoţi oamenii şi, citindu-le Scriptura, a le explica lor viaţa 
din punctul de vedere divin; 

- a trăi împreună cu oamenii, a-i ajuta să descopere şi să-şi 
identifice propria lor „istorie” a mântuirii. 

Asistenţa pastorală sanitară depinde extrem de mult de modul 
în care se cercetează până în adâncuri laturile inconstiente 
ale propriei personalităţi, ale propriei „orbiri” sau „întristări”. 

Păstorul poate descoperi în el însuşi unele scuze care ascund 
în spate probleme în propria formare duhovnicească precum: 

- „Sunt încă prea tânăr, astfel că moartea rămâne în afara 

razei mele de observaţie”; 

- „in ciuda studierii teologiei, sunt şi eu - normal - exponent 
al celor care se tem de moarte şi alungă gândul ei”; 

- „Simt că, în cazul Domnului V, nu ajunge să spun ceea ce am 
învăţat în teologie pe această temă, ci trebuie să-mi exprim 
propria convingere personală (unde teologia este, inevitabil, 
inclusă); 

- „Mi-e frică să-mi arăt propria „religie”. Niciodată nu am 
învățat până acum să-mi exprim credința mea 
personală. Mi-e frică să nu fiu rănit de vreo critică, de 
vreun refuz sau chiar de a mă face ridicol dacă zic ceea ce, 
dincolo de rolul meu de teolog, cred”. 

- „in faţa morţii mă simt neputincios, chiar preot fiind, şi cred 
că nu trebuie să las să se vadă aceasta. Neacordând 
atenţie unor cuvinte cheie din discursul 
interlocutorului meu, vreau de fapt să salvez imaginea 
pe care o au alţii despre mine, şi cu care îmi place să 
pozez altora: imaginea unui om puternic, capabil, stăpân pe 
situaţie. Altfel nu mai sunt demn de a fi iubit”. 

Când Domnul V. vorbeşte despre reflexiile sale tot mai 
frecvente despre moarte, despre religie şi despre cum fratele său a 
murit complet nepregătit, el aşteaptă de fapt un răspuns empatic, 
care să nu neglijeze cuvintele „moarte” şi „religie”. Evitarea acestor 
termeni „cheie” este de fapt un clar răspuns într-o altă direcţie: „Nu 
am reuşit încă, nici în mine însumi, nici înaintea lui Dumnezeu, să 
accept şi să mă împac cu ideea morţii”. 

De ce oare domnul V. doreşte atât de mult să-i vorbească 
preotului, povestindu-i experienţa - pentru el răvăşitoare - a morţii 
soţiei, întâmplată 11 ani în urmă? Ce este aici nevindecat, în ciuda 
faptului că au trecut atâţia ani? Aici este de fapt obstacolul care îl 
împiedică pe preot să se lase condus în lumea interioară a domnului 

V. şi să accepte invitaţia de a vizita „casa” vieţii sale. Domnul V. ştia 
că soţia lui trebuia să moară. „Ştiu, dar nu reuşesc să i-o spun”. EI 
nu este capabil să fie sincer cu ea până în ultima clipă, şi 
tocmai în momentul în care ea avea mai mare nevoie de el, el 
o abandonează. Totodată acea pledoarie pentru curaj s-a dovedit a 
fi inutilă. El nu mai era „impreună” cu ea. Nu ea, murind, l-a lăsat 
pe el, ci el pe ea, încă de pe când ea era încă în viaţă. 

Ce umbre nu proiectează acest abandon peste anii de fidelitate 
reciprocă? Poate este aceasta lumea interioară a domnului V, pe 
care el ar vrea s-o repună în ordine, închizând definitiv acest capitol, 
când cere să vorbească cu un preot. Preotul i-ar putea răspunde. 
„Dragă domnul V, ştiu bine că dumneavoastră aţi vrea să-i puteţi 
spune soţiei ceea ce-mi ziceţi în aceste momente mie”: „Ştiam că 
trebuia să mori şi te-am lăsat singură tocmai atunci”. Ce-aţi mai vrea 
să-i mai spuneţi? (lată deci că „iertăciunile” de la inmormântările 
din mediul rural au o dimensiune terapeutică pentru cei vii şi O 
semnificaţie psihologică aparte). 

Păstorul se pune deci la dispoziţia domnului V. pentru ca 
acesta să vorbească cu el ca şi cum ar fi fost soţia lui. El îl 
stimulează, pentru ca să ducă la sfârşit asupra propriei persoane 
ceea ce nu a reuşit să facă cu soţia sa, şi astfel făcând, îi permite 
domnului V. să transfere asupra lui întreaga culpă şi auto-acuză pe 
care o experimentează în raport cu soţia. Păstorul îndeplineşte astfel 
o funcţie prin excelenţă terapeutică. Principiul psiho-terapeutic aici 
folosit ar putea fi următorul: „Nu trebuie să te condamni la 
infinit pentru erorile tale. Nici măcar Dumnezeu nu o face”. 
După necesara perioadă de pocăință, trebuie să devii conştient de 
iertarea divină. 


Preotul şi bolnava anti-clericalistă 
Următorul dialog are loc într-un salon de spital. Preotul 
doreşte să facă o vizită pastorală la un spital. Este îmbrăcat cu 
reverenda având un patrafir pe braţ. Intră într-un salon şi este astfel 
întâmpinat de o pacientă (de aproximativ 47 de ani)”: 
- Voi, preoţii şi maicile nu ştiţi altceva decât să ziceți 
oamenilor simpli ce trebuie să facă pentru a ajunge în rai. 
Câte predici inutile, căci oricum, fiecare face ceea ce 
doreşte! Ce credeţi că nu-i aşa? 
- Desigur că nu este deloc plăcut să te simţi tratat ca un 
copil: fă aceasta, să nu faci aceea... 


17 Preluat, tradus şi prelucrat după Angelo Brusco, La relazione pastorale di aiuto. 
Camminare insieme, ed. Camilliane, Torino, 1993, p. 137. 

- Nu e plăcut? Mi-mi vin nişte nervi...ce drept au alţii să se 
amestece în treburile mele? Să se gândească fiecare la 
treburile sale. 

- Mă pune cu adevărat pe gânduri agresivitatea 
dumneavoastră. Nu credeți că m-aţi luat prea tare? 

Răspunsul preotului este cu adevărat inspirat. De fapt, cum se 

va vedea în continuare, femeia avea o reacție violentă şi nevrotică 
nu la persoana preotului, pe care de altfel nu avea de unde să-l 
cunoască, ci la haina acestuia, la reverendă, care era un simbol 
clerical. Această haină neagră arăta că omul din spatele ei 
desfăşoară un rol anume, acela de reprezentant al lui Dumnezeu. 
Acel om nu venea în numele lui, ci al lui Dumnezeu şi al unei 
instituții, Biserica. Reacția ei nevrotică se explică printr-un trecut 
traumatic, legat de „fețele bisericeşti”. Răspunsul preotului este 
ideal, întrucât, luminat de Duhul Sfânt, el intuieşte aceasta. Tocmai 
de aceea, prin cuvintele sale, lasă să iasă la iveală omul din spatele 
reverendei. Nu se ascunde după rolul de preot pe care îl înfăţişează 
în acest moment, pentru că simte că ideea de preot este 
compromisă în mintea şi inima acestei femei. Tocmai de aceea ştie 
că şansa lui este să o cucerească prin persoana sa, iar nu prin rolul 
pe care îl îndeplineşte în numele instituţiei. 


- Mă iertaţi, părinte. Dar eu când văd preoţi sau maici, nu 
ştiu, dar instinctiv reacționez, poate pentru că îmi amintesc 
de lucruri extrem de neplăcute. 

- O, acum mă simt mai liniştit. Înţeleg că haina neagră ce o 
port vă deranjează, iar nu persoana mea. Imi dau seama 
totuşi că trebuie să fi trăit nişte experienţe negative în 
legătură cu vreun preot sau vreo maică ce aţi întâlnit. 

- Mda... astăzi poate nu mai interesează pe nimeni, dar, în 
urmă cu 35 de ani, când mi-am lăsat vechiul soț şi am plecat 
cu un altul preotul din biserică, a făcut la o slujbă la care 
participam o predică cu un asemenea conţinut că toţi au 
înțeles că se vorbea de mine. Satul acela era mic şi toţi ne 
cunoşteam. Din acea zi, potrivit părerii lui, eu sunt damnată 
infernului şi atunci eu am început să mă îndepărtez de 
biserică. Chiar dacă cineva greşeşte, eu nu cred că este 
permis să-ţi baţi joc de el intr-o asemenea manieră. Unele 
lucruri nu se pot uita... 

- Acum înțeleg supărarea dumneavoastră... nu se poate trăi 
bine cu aceste amintiri traumatice şi cu aceste sentimente 
negative. Poate că greşesc, totuşi aş dori să vă spun ceea ce 


eu gândesc: mi se pare că am observat în dumneavoastră şi 

o imensă sete de a vă schimba imaginea socială şifonată 
atunci... 


Ei, sinceritate pentru sinceritate: eu nu mă voi mai întoarce 
niciodată la preot pentru a face pace cu el. Cu toate 
acestea, cu timpul eu mi-am înţeles greşeala; nu a fost 
corect ceea ce am făcut, dar mai cred că dacă există un 
Dumnezeu iubire infinită, el nu mă va arunca în iad, aşa 
precum prin cuvinte o fac cu multă satisfacţie, unii preoți... 
Îmi dau seama că din ziua în care v-aţi lăsat soţul, ati 
parcurs un lung drum de consolidare a credinţei, de 
revizuire a gândirii, un drum de pocăință... cred că tot acest 
drum nu a fost deloc uşor. 

Vă garantez că nu a fost deloc uşor să-mi recunosc 


greşeala. Şi de fapt, acum este pentru prima dată când 
recunosc aceasta în fața unei alte persoane. Mi se pare că 


m-am eliberat de o mare greutate. 


Experienţa preotului a făcut-o pe bolnavă să facă un pas 
enorm spre reconcilierea cu Dumnezeu şi cu Biserica: o mărturisire 
pe care nu a mai făcut-o niciodată până atunci. 


E minunat ceea ce-mi spuneţi. Am certitudinea că 
dumneavoastră acum vă împăcaţi cu dumneavoastră înşivă 
şi puţin, Chiar şi cu... haina mea neagră... 

Da, mă simt mult mai senină... în ceea ce priveşte haina 
neagră, va mai fi nevoie de puţin timp; dar nu se ştie 
niciodată...ar trebui să-mi clarific mai întâi cu 
dumneavoastră atâtea lucruri... 


KEKEKE LL 


Psihologie pastorală clinică 


Un preot tânăr îşi propune să meargă să viziteze un pacient, 
credincios din parohia sa, aflat într-o fază terminală a bolii sale. Este 
vorba despre o persoană a cărui viaţă extrem de dificilă a fost 
întotdeauna iluminată de credinţă. În cameră se află sora bolnavului, 
însoţită de o prietenă de familie. Sora vorbeşte despre atitudinea de 
resemnare a fratelui aflat atât de aproape de moarte, sigur că-şi va 
întâlni în paradis soţia şi alţi membri ai familiei. Prietena, ce 
rămăsese să asculte în linişte, intervine pe neprevăzute, angajându- 
se în dialogul pastoral.“ 


13 Preluat şi prelucrat după Angelo Brusco, I] colloquio con i malati gravi e in fase 
terminale, în Anime e corpi 118(1985), p. 167-177. 

(P.= preotul D. =doamna G. = gazda, sora bolnavului) 


D. Ei, cel puţin, are credinţa ca punct de susținere! 

P. Vreţi să spuneţi că dumneavoastră nu credeţi în Dumnezeu? 

D. Ah, ba da, în Dumnezeu cred, nu cred într-o altă viaţă, 
dincolo. După viaţa aceasta, nu mai urmează nimic, şi este mai bine 
să mori decât să trăieşti aşa... 

G. Ea (vorbind despre prietenă) A văzut atâtea... prea multe... 

P. (adresându-i-se doamnei) Cred că aţi trăit în viaţă 
experienţe foarte grele. 

D. Am avut o viață plină de suferinţe, de chin, de amar, şi 
presupun că încă nu s-au terminat. Aproape niciodată un moment de 
pace, de bucurie autentică. Aceasta nu este viaţă! 

P. (sora credinciosului se apropie de pat. Preotul rămâne 
singur cu doamna. Amândoi se aşează). Aţi suferit, şi continuaţi să 
suferiţi foarte mult, nu? 

D. Niciodată nu pare să se sfârșească suferința. Nu cred în 
paradis, există prea multă suferinţă pe pământ, parcă nu va fi 
niciodată pace pe pământ. Nu cred că va fi un loc unde totul să fie 
liniştit şi frumos. Dar dumneavoastră credeți cu adevărat în aceasta? 

P. Desigur. Și aceasta îmi conferă un sentiment de mare 
seninătate şi linişte interioară. Atâtea greşeli de pe pământ, atâtea 
suferinţe pot fi redimensionate. Vom putea în sfârșit să trăim o 
fericire de durată, profundă. Aceasta-mi dă o mare speranță şi un 
nou avânt în înfruntarea dificultăților. 

D. Ah, după un anumit timp, nu mai există forțe, nici resurse 
pentru a înfrunta dificultăţile... 

P. Este adevărat. Uneori într-adevăr te simţi strivit de 
încercările vieţii. 

D. Când sunt strivită de încercări, mă revolt, blestem. Dacă 
există un Dumnezeu, nu poate să permită această suferinţă şi încă la 
aceeaşi persoană. 

P. Vă simțiţi lovită în mod nejustificat şi deci vă revoltați... 

D. Ce aş putea să fac? 

P. După părerea mea faceţi totuşi bine. Este un sentiment 
profund şi acela al revoltei. În Biblie există un personaj celebru, care 
ca şi dumneavoastră se revolta împotriva lui Dumnezeu în faţa 
nedreptății: Iov. 

D. Şi Dumnezeu ce îi răspunde? 

P. Nu-i răspunde în mod clar, dar îi spune că suferinţa sa are 
un sens, chiar dacă el nu îl înţelege pe loc. 

D. Nu-i înțeleg sensul nici eu..., şi acesta este un lucru tragic. 

P. Cred că considerați mai dificil de suportat faptul că nu 
înțelegeţi, decât durerea însăşi ce o experimentați. 
D. Oh, da, desigur. Toţi, mai devreme sau mai târziu, trebuie să 
suferim, dar de ce sunt copii care mor de foame? Dacă este război se 
înțelege; este răutatea cuiva, este voită de oameni. Dar cei care sunt 
inocenți, nu au nici o vină, de ce trebuie să moară? Nu înțeleg... 
Sunt revoltată şi uimită... Spuneti-mi părinte, spuneți-mi... 


6. Culisele psihice ale sexualităţii 
Perversiunile sexuale şi patologia familiei contemporane 


Maturitatea psiho-afectivă 

Capacitatea de a trăi o viaţă sexuală normală presupune o 
personalitate psihică matură, rezultat al echilibrării şi maturizării 
diferitelor instincte infantile elementare existente în omul în momentul 
venire sale pe lume. Maturitatea psiho-afectivă a individului este 
punctul de sosire al unei lente evoluţii marcată de mai multe etape. 

Există în noi, începând de la naştere, tendinţe primitive 
fundamentale, de a căror existenţă şi manifestare putem să nu fim 
conştienţi. Ele se reduc, potrivit psihologiei, la două instincte 
fundamentale, Frosul - sau instinctul erotic-sexual şi Tanatos - sau 
instinctul de distrugere: de la o formă elementară, primitivă, explozivă, 

individul trece, prin mecanisme inconştiente de sublimare, la capacităţi 
constructive şi, drept urmare, pozitive.“ 

Interferenţe din interiorul, dar mai ales din exteriorul 
mediului familiar şi social, asupra normalei dezvoltări a copilului 
pot să întrerupă procesul de maturizare şi să facă astfel ca 
instinctele elementare ale copilului să nu se integreze în mod 
armonios într-o afectivitate şi o sexualitate matură. Când aceste 
impulsuri primitive infantile se descarcă în adult în forme izolate, 
devenind scopuri în ele însele, avem de-a face cu perversiunile“%; pervers 
este deci adultul dezechilibrat, imatur, deoarece factori circumstanţiali - 
foarte adesea generaţi de mediu - au încetinit, blocat sau chiar făcut să 
regreseze la etape precedente, evoluţia sa.” 


1. Inter-sexualitatea: când biologicul şi psihologicul nu 
coincid 

Sexul oricărui individ trebuie considerat sub două aspecte 
diferite: biologic şi psihologic. Sexul biologic este rezultatul unei serii 
de factori (cromozomi - adică sexul genetic; testicule sau ovare - adică sex 
gonadic; situaţie hormonală etc.). Sexul psihologic în schimb corespunde 
comportamentului individului şi este rezultatul experienţei educative 
familiale şi sociale. În majoritatea indivizilor sexul biologic şi cel 
psihologic coincid (băiatul este „masculin” iar fata este „feminină”), dar 
există şi cazuri, chiar dacă rare, care prezintă nu doar un contrast între 
sexul biologic şi cel psihologic, dar şi discrepanțe de comportament între 
ele.*? 

Malformaţiile de natură fizică care provocau în trecut erori în 
diagnosticarea sexului la naştere pot să fie corectate astăzi chirurgic, 


19 „De o importanţă fundamentală este fuziunea impulsurilor agresive cu cele sexuale: în timp 
ce în raporturile inter-personale agresivitatea este limitată, ea poate deveni dominantă dacă 
nu este compensată de Eros. Instinctele agresive deci, şi nu doar cele sexuale, sunt la 
originea tuturor perversiunilor. Satisfacţia care derivă din practicile de sadism şi masochism - 
de exemplu - este în mare parte o manifestare a agresivităţii. Impropriu ar fi deci termenul 
de perversiuni sexuale (ale sexului), mai exact ar fi să fie numite „perversiuni ale 
instinctelor”, ale modului de a simţi”. Cfr. Giacomo Dacquino, Educazione psicoaftettiva, ed. 
Borla, Torino, 1972, p. 13. 

50 Folosim termenul nu în accepțiunea lui morală, ci psihiatrică, adică în sensul de impulsuri 
sexuale infantile care poartă adultul la orgasm. 


51 3 AEE : P Ș A 
„În general, perversiunile sexuale sunt caracterizate de un interes erotic-agresiv 


imatur, persistent şi devenit obişnuit, pentru un individ sau de acelaşi sex, sau de sex 
opus dar nepotrivit pentru o relație de acest gen (debil mintal, inconştient temporar, imatur 
sexual), sau mort, sau pentru un animal sau un obiect fără viață”, Ibidem, p. 90. 


32 O eventualitate fiziologică este hermafroditismul autentic, extrem de rar. Corespunde 


coexistenței caracterelor genitale - puțin diferențiate - atât masculine cât şi feminine, în 
acelaşi individ. Este frecvent între animalele inferioare în scara zoologică. Mai frecvent este 
pseudo-hermafroditismul în care se posedă un aparat genital perfect diferentiat, în timp ce 
organele genitale prezintă caractere mixte ale ambelor sexe, în diferite combinaţii. Pseudo- 
hermafroditismul se împarte în două categorii (feminin sau masculin) în funcţie de cazul în 
care subiectul posedă realmente sex masculin sau feminin (băiatul poate prezenta la naştere 
un penis mic şi un scrot divizat, fapt pentru care în mod uşor poate fi calificat de sex feminin; 
fetiţa poate avea un clitoris foarte dezvoltat şi un vagin redus, care o fac să fie considerată de 
sex masculin). Ibidem, p. 91 

dar nu este vorba de o reală schimbare de sex, cum vine uneori 
considerată, chiar dacă este necesară modificarea registrelor anagrafice. 
Este vorba, de fapt, despre o târzie şi artificială adecvare a individului la 
caracterele anatomice pe care le posedă chiar de la naştere. 

În lumea noastră se vorbeşte despre transexualism în cazul în care 
sexul biologic și cel psihologic nu coincid. Lransexualii sunt indivizi 
care adoptă comportamentul şi caracteristicile psihologice de sex contrar 
şi care caută, prin intermediul unor îngrijiri hormonale şi chirurgice, o 
transformare a propriului sex biologic în cel opus, pentru a-l armoniza cu 
cel psihologic. Sunt aproape întotdeauna indivizi de sex masculin care se 
simt psihologic femei. 

Geneză: În majoritatea cazurilor, transexualitatea este 
consecința unor alterări ale dezvoltării psiho-afective din primii ani 
de viață, având cauze familiale sau conjuncturale care au dereglat 
normala evoluţie a heterosexualităţii. Persoana în cauză nu este deci 
responsabilă de propria situație, necesitând o atenție pastorală specială.” 

Dacă copilul nu achiziţionează o clară identitate sexuală, din 
motive conjuncturale sau biologice, dobândeşte o anumită 
incetitudine psihologică şi o anumită ambiguitate privitoare la 
propria sexualitate, care pot să se mențină latente, sau, ca urmare a 
unor circumstanțe dezlănțuitoare (traume, frustrări etc.) să ducă la 
transexualitate. 

Cauzele familiale ale transexualităţii sunt foarte diferite. Dacă 
părinţii nu acceptă sexul fiului începând de la naştere, ei pot 
determina astfel în copil o inversiune psihologică. Dacă mama este 
posesivă şi tatăl este absent din punct de vedere psihologic, sau perceput 
ca persecutor, fiul poate să se replieze pe un rol pasiv-feminin, pentru că a 
interiorizat modelul matern, iar nu pe cel patern. Imaginea maternă, 
puţin câte puţin, invadează psihicul fiului şi un „eu” feminin se substituie 
„eu”-lui masculin, până ce şi „eu”-l corporal (sau conştiinţa propriului 
corp) se transformă, iar viitorul adult ajunge să „simtă” ca o femeie; 
interesele hetero-sexuale sunt slabe, existând carenţe de autostimă şi de 
autoafirmare, precum şi dorinţe homosexuale pasive. 


53 Ibidem, p. 98. 


34 Manifestare: Transexualul - care este întotdeauna un travestit - refuză sexul său biologic 
şi îi urăşte atributele: experimentează un sentiment de repugnanţă pentru organele genitale 
proprii, pentru barba sa etc., uneori ajungând la automutilare. Este posibil să se însoare (57% 
conform lui Randell) dar matrimoniul se încheie cel mai adesea prin separație sau prin divorț; 
în timpul sarcinii sau a maternității soției se simte inhibat şi în competiţie, deoarece consideră 
inferior rolul său faţă de cel al consoartei. Ibidem, p. 99 


32 „Conştiința propriei identități sexuale este achiziționată de copil în primii 2-3 ani de viață, 
şi elementele care contribuie la aceasta pot fi de natură contextuală: de fapt, comportamentul 
psihologic al unui individ este consecința unor introspecţiuni care s-au stratificat în psihic de- 
a lungul creşterii, prin sugestii, instrucţii, noţiuni pe care mediul de viaţă i le-a furnizat în 
raport cu sexul de apartenenţă: băieţelul dintru început este îmbrăcat în albastru nu în roşu, 
însăşi mama comportându-se în mod diferit - atât conştient, cât şi inconştient - în funcţie de 
sexul copilului”, Ibidem, p. 100. 

Terapie. În cazurile de transexualitate, pacienţii recurg 
actualmente la tratamente hormonale şi chirurgice. Tratamentele 
hormonale (testosteron) se conjugă de obicei cu injectarea de substanţe 
pentru a mări volumul sânilor, chiar dacă există riscul degenerării în 
tumoare canceroasă a ţesuturilor mamare. Terapia chirurgică constă în 
eliminarea organelor genitale şi în construirea unui organ feminin 
improvizat; acest lucru nu este privat de riscuri, şi semnifică de fapt doar 
o „travestire” anatomică, o aparenţă a sexului opus, cu o limitată 
satisfacţie sexuală şi însoţită de sterilitate. In cazul operaţiilor, adeseori 
castrarea chirurgicală determină dificultăţi psihologice privitoare la 
integrarea socială a noului rol şi deteriorarea personalităţii; s-au 
verificat cazuri în care au fost pretinse ulterioare intervenţii, mai drastice, 
sau s-a dorit reluarea precedentei anatomii sexuale. 

În Europa unicul stat care a permis în mod legal castrarea 
chirurgică pentru transexuali a fost Danemarca; ilegal s-a practicat şi în 
Maroc şi Statele Unite. Actualmente, cadrul juridic este mult mai flexibil. 
Persoanele cu acest gen de probleme necesită o grijă pastorală 
specială, în urma căreia să-şi poată asuma, chiar dacă cu mare 
întârziere, rolul sexual pe care îl au prin natură. Din punct de vedere 
spiritual se poate recupera timpul pierdut, traumele suferite pot fi 
vindecate, iar rănile interioare cicatrizate.5 

Avem deci în obiectiv bolnavi care nu au dobândit identitatea 
sexuală legitimă şi naturală, voită de Dumnezeu; ei aparţin doar din 
punct de vedere psihologic sexului opus, şi o manifestă în opţiunea 
vestimentară, în modul de a munci etc. În timp ce travestitul cu haine 
feminine caută printr-o identificare cu mama, obiecte de iubire masculine, 
travestita cu haine masculine tinde să fie bărbat, în tentativa de a se 
iluziona şi de a induce în eroare că posedă caractere masculine. 

La nivel social, în lumea contemporană şi în istoria umanității s-a 
înregistrat o tendință de  „masculinizare” a femeii, şi de 
„feminizare” a bărbatului. Aceasta demonstrează că, la nivel colectiv, 
au avut loc anumite traume ce au alterat identitatea feminină şi masculină 
din societate. Femeia, de-a lungul modernităţii, a optat pentru pantaloni, 
în timpurile mai recente pentru scurtarea părului imitând tunsura 
masculină, preluând unele obiceiuri aparținătoare în trecut exclusiv 
bărbaţilor, precum fumatul sau sporturile masculine (boxul, fotbalul). 
Bărbatul societăţii postmoderne, în schimb, are la rândul său tendinţe 
tipic feminine: îşi vopseşte părul, demonstrând astfel o preocupare 
exagerată, tipic feminină, pentru aspectul exterior, poartă cercei - 
elemente ce în unele culturi, precum cea latino-americană constituie un 
element definitoriu al feminităţii (Maica Domnului din icoanele latino- 


56 z z : E 3 PARI z 
„Să nu se confunde în schimb transexualitatea cu travestimentul care se limitează la 


tendința de a îmbrăca haine ale sexului opus. Poate fi în cauză lenjeria intimă (travestire 
interioară) sau întreaga îmbrăcăminte (travestire totală). Travestiţii nu sunt în mod absolut 
necesar transexuali; uneori travestirea face parte dintr-un ritual erotizant, acompaniat de 
autoerotism. Frecvent în prostituție vine asumat rolul sexului contrar celui biologic”, Ibidem, 
p. 101. 

americane poartă în mod obligatoriu cercei) - etc. Societatea noastră 
prezintă simptomele clare ale unei crize a rolului social atât al 
femeii, cât şi al bărbatului. 


2. Homosexualitatea - o patologie exclusiv psihică 

Este definită homosexualitate atracţia afectivo-sexuală între 
persoane de acelaşi sex. Este o problemă extrem de veche, la care se 
fac referiri în Sfânta Scriptură a Vechiului Testament, şi mulţi occidentali 
preferă să nu o mai numească „inversiune” sexuală, întrucât termenul ar 
avea o semnificaţie rasistă, discriminatorie, de excludere, în timp ce 
femeile şi bărbaţii care aparţin acestei categorii, din punct de vedere 
biologic, aparţin fie sexului masculin, fie feminin. 

Homosexualii sunt, aproape în totalitate, indivizi cu echilibrul 
hormonal perfect, iar din punct de vedere anatomic şi fiziologic normali. 
Perversiunea lor nu este aproape niciodată de origine ereditară şi 
nici măcar organică, ci în mod esenţial psihică. inseamnă, de fapt, 
supraviețuirea în adult a unor elemente, chiar dacă elaborate şi rafinate, 
ale unor tendinţe sexuale infantile.” 

Absolut cert este că orientarea  psiho-afectivă a 
homosexualului, bărbat sau femeie, se decide în primii 6 ani ai 
vieţii.” Homosexualitatea nu este, precum unii consideră, o problemă 
„intelectuală” sau „artistică” (dacă un homosexual este artist, este în 
ciuda perversiunii sale şi nicidecum homosexualitatea nu constituie 
originea talentului său), sau o depășire a heterosexualității. O 
persoană care atinge o heterosexualitate matură nu caută nicidecum să se 
„vindece”, şi cu atât mai puţin să o depăşească, căutând 
homosexualitatea. În plus de aceasta, în timp ce există o evoluție între 
heterosexualitatea unui adolescent şi aceea a unui adult, nu se constată 
această dinamică în homosexual, în care o constantă imaturitate psiho- 
afectivă supravieţuieşte în ciuda înaintării în viață. 


a) Homosexualitatea masculină” - erotismul exacerbat 

Radiograma genezei perversiunii. Aceasta cuprinde, potrivit 
unor statistici, un procent de 3-5% din populaţia masculină. Homosexual 
poate fi definit - din punct de vedere psihologic - adultul nematurizat 
în sens psiho-afectiv din cauze familiale, sociale şi - foarte rar - 
organice. Prin „cauze familiale” înţelegem o criză a raportului dintre 
fiu şi părinţi, într-o familie în care aproape întotdeauna se impune 
mama care este dominatoare, „virilă” şi tatăl este absent 
realmente, sau din punct de vedere psihologic slab; sau predomină tatăl 


57 A nu se înţelege prin aceasta că în dezvoltarea psiho-afectivă a individului ar exista o etapă 
homosexuală propriu-zisă. Ibidem, p. 102 

58 Ibidem, p. 102 

5 Un studiu deosebit de competent, accesibil în limba română aparţine lui William Basil Zion, 
Eros şi transfigurare, ed. Reîntregirea, Alba Iulia, 2001, în traducerea lui loan Ovidiu Bobăilă, 
paginile 235-264. 

prea autoritar, care este perceput de fiu ca represiv, răzbunător sau 
„castrator”.% 

Dacă vom examina triunghiul familial, compus din tată, mamă şi fiul 
viitor homosexual, constatăm că raporturile dintre ei sunt de obicei 
tipizabile. Aceasta înseamnă că preotul care cunoaşte o anumită familie 
şi raporturile interfamiliale poate rapid identifica condiţiile genezei 
perversiunii în copii. Legătura mamă-fiu este caracterizată în aceste 
cazuri de o intimitate excesivă (adesea dorm împreună în aceeaşi 
cameră până când fiul ajunge adolescenţa), posesivitate şi hiper- 
protecţie maternă şi complicitate mamă-fiu în dauna tatălui. Mama îl 
hiper-protejează pe fiu, nu îi încurajează comportamentele bărbăteşti 
(„virile”), tocmai pentru că se teme de sexualitatea bărbatului în general, 
şi deci şi de aceea a fiului; îi reprimă interesele hetero-sexuale: îl 
„castrează” din punct de vedere psihologic."! 

În raportul soţie-soţ, mama viitorului homosexual este de obicei o 
„frigidă puritană”, care-şi domină şi dispreţuieşte soţul, menţinându-l 
într-un rol secundar faţă de fiu. Figura soţului este mai mult aceea a unui 
bărbat care se repliază pe muncă (profesie), care produce bani şi care 
lasă conducerea familiei mamei, fapt pentru care raportul tată-fiu este 
aproape întotdeauna neinteresant şi adeseori de ostilitate reciprocă. 
Legătura intensă dintre mamă şi fiu alimentează în fiu dorinţa de a avea o 
mamă în exclusivitate, accentuând rivalitatea agresivă cu tatăl; din cauza 
acestui conflict, fiul pierde necesarul model de identificare 
masculină, se identifică cu mama, unicul model prezent şi 
acceptabil, şi are dificultăţi să se îndepărteze de aceasta, din cauza unei 
tot mai mari dependențe patologice. Ne-,virilizat”, fiul rămâne condiţionat, 
fixându-şi iubirea sa pe mamă; frustrarea în raportul cu tatăl 
determină o „foame afectivă” de iubire paternă, pe care 
homosexualul pasiv încearcă să o compenseze ulterior prin căutarea unui 
partener masculin. În plus de aceasta, lipsa identificării şi a reconcilierii 
inconştiente cu tatăl provoacă în homosexual persistenţa agresivităţii spre 
figura paternă, agresivitate proiectată apoi pe orice autoritate (nu suferă 
nici un fel de „superior”). 

Avem deci de a face cu o situaţie dramatică complexă, care se cere a 
fi analizată profund şi care pretinde soluţii pastorale clare. O simplă 
atitudine de refuz a homosexualilor nu epuizează nicidecum complexitatea 
problematicii. 

Comportamente. Adeseori homosexualii, pentru un fel de „alibi 
interior” se lasă însoţiţi de femei frumoase, pentru că ele sunt pentru ei 
„din punct de vedere sexual neinteresante” deci „ne-periculoase”; sunt 
însoţitoare care, puţin feminine, aproape întotdeauna frigide, au un rol 
pseudo-matern. Homosexualul poate avea şi raporturi heterosexuale, dar 
doar ca o activitate mecanică fără erotism, tandreţe, afecţiune; o 
necesară formalitate (a se vedea poziţia comunistă“?). Din acest punct 


50 Giacomo Dacquino, Educazione psicoaffettiva, ed. Borla, Torino, 1972, p. 102. 
51 Ibidem, p. 103. 

de vedere, avem de a face realmente cu un handicap, iar din punct de 
vedere pastoral trebuie să luăm în calcul acest fapt.” 

Homosexualitatea nu este o opțiune voluntară: persoana în 
cauză nu se vrea a fi aşa, ci se descoperă astfel. Nu se poate vorbi 
despre viciu, pentru că nu este ceva dorit sau intenţional. Este o 
psihopatie şi, ca toate bolile, necesită mai mult îngrijiri, şi mai puţin critici 
morale. Iar grija supremă de care trebuie să beneficieze este una 
pastorală. 

Presa homosexuală şi asociaţiile de acelaşi gen pretind să 
justifice homosexualitatea afirmând că „omul se naşte 
homosexual”, considerând această perversiune un capriciu al 
naturii, un destin inevitabil şi incurabil. Vor să facă să se creadă că 
este natural a fi „homosexual”, la fel cu a fi „hetero-sexual”. Împotriva 
acestei păreri, Biserica trebuie să ia o atitudine clară, nu neapărat 
absolutizând argumentele sale teologice, cât coalizându-se cu ultimele 
descoperiri ale psihologiei care infirmă această părere „ideologică”, şi 
pledând pentru o sexualitate naturală.$* 

Factori sociologici, precum o anumită literatură docilă, anumite 
filme care, mascând cu estetism această perversiune, tind să o expună ca 
semn al elevaţiei şi al rafinamentului, pot să-i favorizeze 
extinderea. Homosexualitatea este deci expresia simptomatică a unei 
familii şi a unei societăţi bolnave.% 


Canonul 29 (Canoanele Sfântului loan  Ajunătorul):  osânda 
desfrâului cu bărbaţie? 


52 Lucrările despre sexualitate apărute în perioada comunistă încearcă să mascheze 


fenomenul homosexualității masculine vorbind despre „cazurile” bărbaţilor care întreţin 
legăturile conjugale din familie ca pe nişte simple „obligaţii” familiale, fără să simtă nici un fel 
de plăcere. A se vedea în acest sens Vasile Niţescu, Adolescenţa. Sexualitate între normal şi 
patologic, ed. Științifică şi enciclopedică, Bucureşti, 1985. 

55 Homosexualul poate uneori să se însoare, în speranţa naivă că matrimoniul îi va vindeca 
perversiunea, şi poate avea - bineînţeles - şi fii. Dar capacitatea sa reproductivă (fizică) 
nu corespunde unei maturităţi psiho-afective, fapt pentru care falimentează atât ca 
soţ, cât şi ca tată. El este imatur din punct de vedere afectiv, trăind raporturile sale cu 
alţii la un nivel infantil, şi este incapabil să comunice cu lumea adulţilor, în special cu cea 
feminină. Se mulţumeşte cu schimburi afective precare, adeseori amestecate cu 
elemente sado-masochiste, cu colegii de aceeaşi „vârstă psihică” (băieţi sau adulţi 
rămaşi la o vârstă infantilă) în care el, de fapt, se oglindeşte şi se caută pe sine însuşi. 
Partenerul nu este niciodată un adevărat „altul“, ci un „alter ego”. A se integra cu un 
adevărat „altul“, diferit de „sine”, înseamnă de fapt a ieşi din egocentrismul 
infantil”, cfr. Giacomo Dacquino, Educazione psicoaftettiva, ed. Borla, Torino, 1972, p. 107. 


64 : $ A : y L A s ă 
„Rareori această perversiune se poate trata cu medicamente sau intervenţii chirurgicale şi 
hormoni. Nu se poate afirma cu absolută siguranţă dacă homosexualitatea este azi mai 
răspândită ca în trecut, chiar dacă actualmente, în contextul de emancipare sexuală, este mai 
evidentă, mai ostentativă. După publicarea raportului Kinsey, atitudinea homosexualilor, în 
special în mediul urban în Statele Unite, s-a schimbat: la început se simțeau o minoritate, 
acum au convingerea de a fi foarte mulţi, şi ca atare, au devenit militanţi, considerându-se 
„normali”, şi chiar normativi pentru alţii”, Ibidem, p. 108. 
6 ASCOR, Homosexualitatea, propagandă a degenerării umane, Bucureşti, 1994. 
56 Cfr. Arhidiacon prof. dr. loan N. Floca, Canoanele Bisericii Ortodoxe. Note şi comentarii, 
ed. Arhiepiscopiei Sibiului, 1991, p. 417. 

„Canonul 4 al lui Grigore de Nissa exclude de la împărtăşanie 
pentru 18 ani pe cel ce comite necuviinţă cu bărbaţii; iar canonul 62 al lui 
Vasile cel Mare pentru 15 ani. Noi însă socotim că pentru 3 ani să se 
excludă de la împărtăşanie unul ca acesta, plângând şi ajunând, şi spre 
seară mâncând mâncări uscate şi 200 de metanii făcând. lar dacă se dedă 
mai mult trândăviei, să împlinească 15 ani”. 

(Canoanele Sfântului Ioan Ajunătorul): 

Canonul 53: desfrânarea nefirească între fraţi 

De va face cineva sodomie cu fratele său, se pedepseşte cu 8 ani, 
mâncând uscat după ceasul al nouălea din zi, şi făcând în fiecare zi 400 de 
metanii. 

Canonul 54 

Dacă vreun frate mai mic ar suferi sodomie de la cel mai mare, fără 
să facă el sodomie, se pedepseşte 3 ani, mâncând uscat după ceasul al 
nouălea din zi şi făcând 100 de metanii. 


b) Homosexualitatea feminină sau „compensație afectivă” cu 
orice preţ 

Este frecventă precum cea masculină; raportul Kinsey consideră că 
se întâlneşte la populaţia feminină din Statele Unite cu o frecvenţă de 3%, 
dar considerând şi cazurile de homosexualitate latentă, de 30%. 
Subevaluată de opinia publică şi neglijată de studiile ştiinţifice, această 
perversiune, deşi este adesea evidentă şi chiar expusă ostentativ, este 
mai puţin luată în considerare decât cea masculină, mai puţin suspectată 
şi incriminată. Aceasta şi pentru că în raportul hetero-sexual normal, 
femeii revenindu-i în general un rol pasiv, bărbatul denaturat, în 
superficialitatea sa, nu consideră problematic sau nesatisfăcător raportul 
său cu o femeie lesbiancă. 

În raportul homosexual feminin componenta afectivă prevalează 
asupra celei sexuale, constituind punctul de plecare mai uşor pentru 
căutarea unei partenere şi iniţierea unei legături. Raportul homosexual 
feminin poate să se exteriorizeze pe un plan afectiv, fără să se 
genitalizeze, sau sexualizarea acestui raport poate să se realizeze abia 
într-o a doua etapă. Important din punct de vedere pastoral este faptul că 
primează  afectivitatea asupra  patimii  trupeşti, iar această 
afectivitate, în urma unui efort pastoral susţinut, poate fi sublimată şi 
orientată spre un scop mai nobil.“ 

Partenerele trăiesc împreună, „căsătorite”, într-un raport mamă- 
fiică. Instinctul matern al lesbienelor este mult mai puternic decât 
instinctul patern al homosexualilor, fapt pentru care recurg la adopţii 
clandestine de copii, sau cresc copii dobândiţi în urma unor relaţii 
heterosexuale, căutate anume cu acest scop. Legătura dintre lesbiene este 
57 „Cuplul lesbi este format de un element de tip agresiv cu rol masculin, care îl predomină 
psihologic pe celălalt de tip pasiv, cu rol feminin. În ceea ce priveşte activitatea sexuală în 
schimb, raporturile au loc cu roluri pasive sau active, şi jocul sexual are loc la nivel de 
preludiu doar (arareori recurg la mijloace instrumentale care simulează organul masculin) şi 


de aceea este frustrantă, pentru că este incompletă şi anti-fiziologică”, cfr. Giacomo 
Dacquino, Educazione psicoaffettiva, ed. Borla, Torino, 1972, p. 109. 

mult mai stabilă şi mai prelungită în timp decât a homosexualilor, cu toate 
acestea, continuitatea este foarte rară, deoarece sunt tot timpul 
prezente ambivalenţe afective, instabilitate, depresie, trădări, 
gelozii: caracteristici constante în orice raport afectiv imatur. Acest 
fapt poate fi deci exploatat din punct de vedere pastoral, arătându-li-se 
persoanelor în cauză că nu au ajuns maturitatea afectivă necesară, şi nici 
nu o pot ajunge continuând să avanseze în direcţia pe care au pornit. 
Maturitatea afectivă poate fi atinsă şi la o vârstă adultă printr-o practică 
spirituală constantă. 

Inconştientul are un rol mai important decât conştientul în 
această perversiune, care vine dobândită în copilărie ca urmare a unor 
tulburări ale evoluţiei psiho-afective. În copilărie se înregistrează o 
blocare a creşterii psihologice, persistând şi în femeia adultă o legătură 
afectivă de tip infantil cu tatăl, fapt ce face imposibil un raport inter- 
personal matur. 

Geneza perversiunii. O mamă ostilă, dominantă, tiranică în 
raport cu fiica, face imposibilă identificarea acesteia cu modelul matern. 
Agresivitatea în raport cu mama provoacă în fiică neacceptarea propriei 
feminităţi. Aceeaşi evidenţă poate să se întâlnească şi cu un tip de mamă 
slabă, victimă şi sclavă a soţului; acel model matern negativ nu doar 
deranjează identificarea cu mama, dar favorizează excesiva identificare cu 
modelul viril patern, fapt pentru care fiica poate asuma pe viitor rolul de 
lesbiană activă. O mamă apoi cu atitudine ostilă faţă de bărbați, 
poate reprezenta o cauză determinantă a homosexualității fiicei, care se 
aliniază astfel anti-hetero-sexualităţii materne; la fel se poate întâmpla cu 
o mamă care reprimă feminitatea fiicei, pentru că o percepe ca pe 
o figură competitivă şi devalorizantă.“ 

Motivaţiile inconştiente ale homosexualității feminine sunt 
deci multiple. Aceste imaturităţi psiho-afective determină inhibiţii ale 
impulsului hetero-sexual şi fobie de hetero-sexualitate, manifestându-se 
prin fugă de bărbat, frică de deflorare, de maternitate, de boli sexuale etc. 

Motivaţii exterioare, ca lipsa unei iubiri hetero-sexuale, o deluzie 
afectivă, chiar conjugală, pot să ducă la homosexualitate, ca compensație 
afectivă: este un regres la un stadiu precedent de dezvoltare psiho- 
afectivă, şi presupune o predispoziţie latentă. Aceste circumstanţe 
externe, de fapt, sunt doar cauza dezlănţuitoare a homosexualității 


58 Ibidem, p. 110. 


63 „Şi rolul patern are o importanță deosebită în dezvoltarea psiho-afectivă a fetei. Un tată 
slab, dominat de soție, detaşat psihologic, dedicat completamente muncii, fără nici o 
implicare afectivă în familie, nu oferă un ideal de virilitate căruia fiica să i se poate lega în 
perioada în care fiica necesită o primă orientare heterosexuală. Acelaşi lucru se poate spune 
de un tată violent, represiv şi care blochează feminitatea fiicei (împiedicându-i un anumit mod 
de a se vesti, de a se truca, etc.): dacă o fiică se simte refuzată de tată ca femeie, este uşor ca 
ea să proiecteze această frustrare în viitor pe întreaga linie masculină de care nu se 
simte acceptată şi să se replieze pe o relație homosexuală, pentru a-şi descărca tensiunile 
afectivo-sexuale. Un tată cu o atitudine seducătoare, erotizantă sau maternă spre fiică are ca 
efect faptul că fiica ajunsă adultă, va trăi orice raport heterosexual inconştient prohibit pentru 
tabu-ul incestului (întrucât îl proiectează pe tată în orice bărbat) cu profunde sentimente de 
culpă şi de inhibiție sexuală”, Ibidem, p. 111. 

profunde, care îşi trage originea din primii ani de viaţă. Chiar şi alegerea 
unui tip de activitate profesională derivă uneori dintr-o latentă 
predispozitie homosexuală: uneori unele profesii ca infirmieră, paznic 
în închisori, învăţătoare, vin alese inconştient întrucât favorizează 
contactul direct cu acelaşi sex în medii mono-sexuale. Şi anumite 
atitudini feministe exagerate pot camufla o homosexualitate latentă, 
mascată de o finalitate-alibi, care are valide raţiuni sociale.” 

Psihiatrul este arareori consultat în cazurile de homosexualitate 
feminină, atât pentru că această perversiune are simptome nevrotice mai 
puţine faţă de cea masculină (şi deci mai puţine motivații pentru a căuta 
tratamente) şi pentru că este trăită cu mai puţine sentimente de culpă, 
deci e mai puţin cauză de angoase, întrucât prevalează în ea legătura 
afectivă asupra celei sexuale; poate şi pentru că opinia publică acceptă 
mai mult convieţuirea a două femei decât a doi bărbaţi; din punct de 
vedere legislativ, cu excepţia Austriei, Greciei, Finlandei şi Elveţiei, 
homosexualitatea feminină a fost complet ignorată în trecut, în timp ce 
legislaţia a fost foarte represivă cu cea masculină aproape în toate ţările. 


3. Pedofilia - pervertirea inocenţei 


Le pretexte ordinaire de ceux qui font 

le malheur des autres este qu'ils veulent leur bien 
(Pretextul obişnuit al celor care fac nenorocirea altora 
este că le voiesc binele.) 

Vauvenargues 


Se defineşte astfel interesul afectivo-sexual din partea adulţilor 
pentru copii sau adolescenţi de amândouă sexele. Acest interes se 
poate limita la raporturi afective platonice, sau poate ajunge chiar la 
manifestări sexuale faţă de partenerul tânăr, la adevărate corupţii morale 
şi sexuale, iar în cazuri extreme, chiar omucideri. Este o perversiune care 
aparţine adulţilor, atât homesexuali cât şi heterosexuali; există bărbaţi 
care ademenesc fetiţe şi, chiar dacă mai rar, şi femei care ademenesc 
băieţi. 

Geneza perversiunii. Adeseori pedofilul este fiul unui tată 
absent din viaţa afectivă a familiei şi al unei mame dominatoare, 
care asumă un rol erotizant, dar şi inhibant şi castrant. Din cauza 
imaturităţii sale psiho-afective, pedofilul refuză să accepte situaţia de 
adult şi trăieşte în propriul trecut; tinde să fugă de timpul care 
trece şi caută o eternă tinereţe în cei de aceeaşi „vârstă psihică” cu 
el. Identificându-se cu mama şi nu cu tatăl, adeseori se comportă aşa 
precum atunci când era mic ar fi dorit să se poarte mama cu el: îi 


10 „Adeseori lesbienele nu se consideră bolnave, chiar dacă suferă de tulburări nevrotice şi 
folosesc psiho-farmaceutice. Ele doresc să iasă din clandestinitate, să fie considerate normale, 
să trăiască nederanjate. În acest scop se reunesc în grupuri sau asociaţii ce militează pentru 
drepturile lesbiencelor”, Ibidem, p. 112. 

iubeşte deci pe copiii pe care îi simte similari lui însuşi, şi îi 
„Ccadoriseşte” cu acea tandreţe maternă pe care el nu a avut-o. 
Ceea ce a fost şi ceea ce ar mai vrea încă să fie formează nucleul 
perversiunii lui: perversiune narcisistă care îl duce la o opțiune 
narcisistă, unde partenerul este substituit, în care el se iubeşte pe 
el însuşi. Pedofilul stagnează deci în această situaţie de imaturitate, 
rămânând însă singur, întrucât orice obiect de iubire este întotdeauna 
numai şi numai o oglindă care reflectă imaginea lui: cel care se caută 
întotdeauna pe sine însuşi nu poate decât să rămână singur.”! 

Fără îndoială, pedofilia este cea mai periculoasă dintre 
perversiuni din punctul de vedere al vieţii sociale.” Adeseori, situaţia 
psihologică specială a minorului este cea care face posibilă această 
ademenire. Dacă excludem cazurile de violenţă fizică (situaţii uneori 
evitabile dacă fiul este educat din timp de părinţi în privinţa pericolelor de 
acest fel), pedofilii ştiu să-şi selecteze victimele: subiecţi receptivi, pasivi. 
Este vorba despre copii care nu au avut o relaţie solidă şi validă cu 
tatăl sau cu mama lor şi sunt în mod inconştient în căutarea unui 
substitut. In apropierea afectivă de pedofil ei caută protecţie și 
căldură şi încearcă să cunoască secretele acelei bărbății sau acelei 
feminităţi de care au fost privaţi. Este vorba despre o foame 
inconștientă de model patern şi matern, „primus movens” care-i 
poartă la relaţia cu pedofilul. Căutarea de interese materiale şi prostituţia 
pentru bani pot să aibă loc abia într-o a doua etapă, servind adeseori ca 
răzbunare pe adult, pentru a se auto-valoriza, reacționând deci la 
sentimentele de culpabilitate cu care părinţii îi împovărează; cu alte 
cuvinte, pentru a se simţi „ca cei mari”.'5 

Din punct de vedere pastoral, copilul trebuie să se afle într-o 
continuă atenţie a preotului. Acesta din urmă poate să devină realmente 
un „părinte” substitut al părinţilor denaturaţi care uită să-şi hrănească 
copilul cu cel mai eficient nutriment posibil: dragostea maternă şi paternă. 
In acest caz, printr-o relaţie de apropiere de familia cu probleme, preotul 
poate deveni un „membru” special al acesteia, gata să intervină în 
momentele critice, învăluind în iubirea divină copilul care este privat de 
aceasta prin neglijenţa sau inconştienţa părinţilor. 


Canonul 30 (Canoanele Sfântului loan Ajunătorul): copiii pângăriţi 
nu pot fi clerici” 


71 Ibidem, p. 112. 
72 În Italia de exemplu, se calculează că aproximativ 20.000 de minori au fost ademeniţi de 


adulţi perverşi în ultimul deceniu. Ibidem, p. 113 


7 : y setul Ee : : : A 
3 „O educație sexuală autentică, care să informeze copilul asupra pericolului pedofilei, este 


cea mai bună profilaxie până ce minorii se vor şti singuri apăra. În cazul unui „incident”, 
este de dorit să nu fie dramatizat, pentru a nu traumatiza mai mult copilul. Să nu uităm faptul 
că o seducţie suferită în copilărie din partea unui pedofil, nu trebuie considerată o catastrofă 
iremediabilă: chiar dacă răscoleşte lumea emotivă a minorului, nu determină nicidecum în 
mod iremediabil un comportament pervers de viitor al acestuia”, Ibidem, p. 113. 

74 Arhid. Prof. dr. Ioan N. Floca, Idem, p. 411. 

Copilul, de se va pângări de cineva, să nu intre în preoție. Căci deşi 
acela din cauza nevârstniciei nu a păcătuit, dar vasul s-a sfărâmat şi 
netrebnic s-a făcut pentru sfânta slujbă. lar dacă pe coapse a primit 
scurgerea, canonisindu-se potrivit, nu se va opri să se aducă la preoție. 


4. Sadismul - vocaţia de criminal 

Termenul este preluat după autorul romanelor marchizului francez 
Donatien Alphonse de Sade (1740-1814), în care sunt povestite istorii de o 
rară violenţă sexuală. Această perversiune afectează în special sexul 
masculin şi este caracterizată de dorinţa, însoţită de plăcerea 
sexuală, de a face să sufere în sens fizic şi moral obiectul sexual. 
Uneori plăcerea se naşte din reprezentarea fantastică a provocării 
suferinţei, sadicul mulţumindu-se cu fantezii. Uneori însă necesită o 
acţiune reală cu un partener, pe care sadicul îl supune la acte violente, 
ajungând până la omucidere (fapt demonstrat de cazurile de delicvenţă 
sadică pe care istoria criminologiei le înregistrează). 

In timpul dezvoltării psiho-afective normale, încărcăturile 
agresive sunt neutralizate de cele erotice, amestecându-se cu 
acestea. Dacă cauze circumstanţiale deranjează această fuziune a 
instinctelor primare, impulsul erotic şi cel distructiv se disociază. 
Dacă deci instinctul distructiv al copilului nu este sublimat şi nu se 
integrează în sexualitate, se manifestă în adult ca perversitate 
sadică (o anumită doză de agresivitate rămâne totuşi în bărbat în timpul 
raportului sexual normal şi constituie un element erotizant). Agresivitatea 
sadicului se descarcă pe un plan primitiv, infantil şi vine actualizată doar 
pentru a căuta plăcerea sexuală.” 

Sadicii sunt de obicei persoane labile, care au o scăzută experienţă 
în viaţa de relaţie şi care doar „stricându-i” pe alţii pot să compenseze şi 
să anuleze propriul sentiment de inferioritate. Adeseori trecutul lor este 
marcat de un excesiv rigorism, care se exercită ca reprimare patologică 
asupra instinctului agresiv: tată tiranic, violent, mamă hiper- 
moralistă, perfecţionistă.”* 

Şi în cazul acestei perversiuni acţiunea păstorului ar trebuie să 
fie mai mult profilactică, respectiv ar trebuie să se concentreze asupra 
copilului tocmai la vârsta când este posibil să ia naştere această 
perversiune. Copilul trebuie ajutat să-şi stăpânească instinctul distructiv 
şi ieşirile violente, pentru ca acestea odată sublimate, să poată fi 
transfigurate. În cazul persoanelor pentru care această perversiune a 
devenit deja o a doua natură, atitudinea păstorului trebuie să devină deja 
personalizată, respectiv să ia în calcul în mod concret fiecare caz în 
unicitatea şi concreteţea lui. Se poate acţiona gradual, progresiv, în 


75 Giacomo Dacquino, Idem, p. 114. 


d „Perversiunea sadică este însoţită întotdeauna de masochism, deoarece impulsul distructiv 
care induce individul să-i facă pe alţii să sufere, se reflectă şi asupra propriei persoane, şi îi 
provoacă impulsuri inconştiente auto-lezioniste, auto-distructive. Se vorbeşte deci cel mai 
adesea de sado-masochism”, Ibidem, p. 115. 

măsura în care persoana sau persoanele în cauză sunt dispuse schimbării 
în bine. 


5. Masochismul - auto-distructivitatea demonică 

Termenul de masochism derivă de la numele romancierului austriac 
Leopold Sacher-Masoch (1836-1895) care privilegia în naraţiunile sale 
multe aspecte ale acestei perversiuni. Această constă în dobândirea 
plăcerii sexuale prin intermediul căutării formelor de suferinţă 
fizică şi morală. 

Masochistul îşi orientează propriul instinct agresiv nesublimat 
înspre sine însuşi, dirijând adică impulsurile sadice împotriva propriului 
„eu”, într-o combinaţie de durere şi plăcere, de plăcere în durere. 
Această auto-distructivitate inconștientă este consecinţa unui 
Super-„eu” hipertrofiat, sever şi tiranic, care împiedică atingerea 
plăcerii altfel decât prin suferinţă. Masochistul trebuie să sufere o 
„daună”, pentru a-şi linişti exigenţele auto-punitive; urmăreşte plăcerea, 
dar nu poate să se bucure de ea din cauza angoasei care s-ar naşte din 
experimentarea ei, şi doar suferinţa pare să estompeze această angoasă, 
eliberându-l de sentimentele de culpă care-l pândesc şi-l inundă. 

Geneza perversiunii. Motivaţiile acestei dinamici inconştiente sunt 
frustraţiile şi represiunile familiale. Un părinte rigid şi frustrant 
(cel mai adesea mama) face astfel ca fiul să-şi modeleze şi 
concentreze Super-„eu”-l asupra lui însuşi şi să continue şi ca 
adult să caute pedeapsa pe care a suferit-o tot timpul copilăriei. 
Masochistul este adeseori un individ puţin masculin, care caută 
experienţe pasivo-feminine; uneori caută suferinţe doar morale, insuccese 
sau umiliri, care pot să se concretizeze în expresii ascetice.” 


6. Fetişismul - erotismul „obiectual” 

În timp ce pentru popoarele primitive fetişul era un obiect din lemn 
sau din piatră venerat ca simbol al divinității sau forţă a naturii, în 
psihopatologia sexuală el se reduce la un obiect sau la un complex 
de obiecte care pentru pervers au o funcţie erotizantă, independent 
de persoana care le posedă sau le îmbracă.” 

Fetişistul are o asemenea atracţie patologică intensă pentru obiectul 
respectiv, că uneori recurge la cleptomanie sau la acte criminale din 
dorinţa obsesivă de a-l colecţiona. E] este izvor de erotism şi are un rol 


4 Dinamica inconştientă a masochismului este la baza multor boli (ulcer gastric sau 

duodenal, astm, colită etc.), zise „psiho-somatice”, a căror vindecare necesită şi o intervenţie 
psiho-terapeutică. Masochismul este acompaniat adeseori de sadism, dar uneori se poate uni 
cu exhibiţionismul şi cu fetişismul. Ibidem, p. 116. 
78 Fetişiştii, de obicei bărbaţi, pot fi clasificați după obiectul perversiunii lor. Există perverşi 
erotizaţi de obiecte substitutive femeii, ca party-doll (păpuşa de 165 cm de înălţime, de 
material plastic moale, gonflabilă, uzată în privat de unii bolnavi americani); alţii de obiecte 
feminine ca ciorapi, papuci, lenjerie intimă etc.; alţii de un particular anatomic, care în mod 
normal nu are valoare erotizantă, precum părul, mâinile, picioarele, dinţii etc. Alţii în schimb, 
sunt excitaţi sexual de parteneri care prezintă deformaţii psiho-fizice; pe lângă aceasta, unii 
fetişi sunt solicitaţi erotic de stimulări olfactive aberante. Ibidem, p. 117 

de protagonist iar nu de obiect intermediar între pervers şi 
parteneră, care este reprezentată şi simultan îndepărtată.”? 

Această perversiune demonstrează în mod clar lipsa de maturitate 
psiho-afectivă a celui stăpânit de ea. Păstorul trebuie să se raporteze 
la aceşti indivizi cu multă grijă pastorală, precauţie şi compasiune, fiind 
conştient de faptul că ei trebuie să evolueze constant spre o maturizare 
psiho-afectivă la care nu a avut ocazia să ajungă până în momentul 
întâlnirii cu preotul păstor. 


7. Voyeurismul - „spionajul“ psiho-patologic 

Este o perversiune în care plăcerea sexuală derivă din 
observarea sau studierea atitudinilor erotice ale altor persoane. 
Pentru adolescent este o normală exigenţă instinctivă, nu doar 
curiozitatea de a cunoaşte faptele sexuale, ci şi de a le vedea. În cazul în 
care este traumatizat în satisfacerea acestei exigenţe, poate să menţină o 
patologică curiozitate vizibilă şi ca adult. 

Voyeuristul caută să spioneze cuplurile în timpul raportului 
sexual, sau o persoană în timp ce se dezbracă; îi sunt indiferente 
persoanele, plăcerea dobândită este insaţiabilă şi îl expune la osteneli şi 
neplăceri evidente. Acţiunii sexuale i se substituie privitul, deoarece a 
rămas fixat pe angoasa infantilă a „scenei primare”, pe care a 
experimentat-o într-o manieră excesiv de erotizant şi de traumatizant. Cu 
această perversiune voyeuristul caută în mod inconştient o fortificare a 
acelei tensiuni infantile ne-depăşită. 

Adultul normal prezintă o anumită doză de voyeurism, care se 
satisface în preludiul sexual, fără să interfereze cu completarea 
raportului. Reintră în schimb în patologie cazurile persoanelor interesate 
de spectacole de „streaptease” („spogliarello”). 


8. Exhibiţionismul - ofensa impudică 

Psihopatologiei sexuale îi aparţine şi exhibiţionismul, perversiune 
care priveşte aproape exclusiv sexul masculin. Copilaşul găseşte plăcere 
în expunerea organelor genitale şi își controlează această tendinţă 
prin intermediul normelor educative. Exhibiţionistul, care nu a depăşit 
această situaţie infantilă, care pradă, în schimb, şi la maturitate, la acest 
impuls.80 

Geneza. Motivația inconştientă a acestei perversiuni este complexul 
de „castrare” ne-depăşit. Exhibiţionistului, în mod inconştient, îi este frică 


19 Psihologia consideră că motivația inconştientă a acestei deplasări de interes erotic este 
complexul de castrare care nu a fost depăşit. Fetişistul evită contactul direct cu femeia, pe 
care el o consideră castrată şi cu tendinţă castrantă. Negarea defensivă a raportului direct cu 
femeia are ca efect o activitate sexuală cu precădere auto-erotică. Aproape întotdeauna 
fetişismul se acompaniază altor perversiuni. 

80 „Acest act pervers reuşeşte extrem de dificil să satisfacă realmente persoana în cauză: 
expunerea scandaloasă trebuie repetată de nenumărate ori, de fiecare dată crescând 
tensiunea sexuală, iar orgasmul final fiind atins doar printr-o auto-masturbare. Impulsul 
obsesiv îl determină pe pervers să repete adeseori actele sale, făcându-l chiar imprudent”, 
Giacomo Dacquino, Idem, p. 119. 

de a fi castrat, şi trebuie să-și verifice virilitatea prin expunerea 
simbolului esenţial al acesteia, expunându-şi organele pentru a-şi 
linişti angoasa profundă ce-l stăpâneşte. Prin intermediul reacției de frică 
pe care o provoacă în victimele sale, „spectatoare” de ocazie, care iau 
cunoştinţă într-o manieră barbară de virilitatea sa, el vrea să se convingă 
(în urma reacției lor de groază) că nu e castrat, dobândind astfel o 
fortificare interioară. Acest tip de perversiune prezintă, de asemenea, o 
dimensiune sadică, care se manifestă prin a face să sufere victima, 
ofensându-i pudoarea.! 

Perversiunea se poate manifesta şi la o vârstă matură, după 
căsătorie. Este - în general - cazul „căsătoriile materne”, cu femei mai în 
vârstă atât fizic cât şi psihologic, pentru că de obicei individul 
exhibiţionist este puţin viril sau bărbătesc. Acesta evită exhibiţionismul 
între cunoscuţi sau familiari, şi preferă să se expună de la o fereastră sau 
în locuri publice.8? 

Există în schimb şi un exhibiţionism verbal, care se manifestă în a 
da telefoane altora transmițând fraze obscene. Chiar şi a scrie sau a 
desena obscenităţi în locurile publice are semnificaţie ostentativă de 
descărcare agresivă: exhibiţionistul dobândeşte o plăcere perversă la 
gândul reacțiilor emotive ale cititorului sau privitorului. 

Aproape întotdeauna  exhibiţionismul se acompaniază de 
narcisismul excesiv, deoarece brutala exhibiţie are şi finalitatea de a 
satisface o nevoie de a fi sesizat. În plus de aceasta, orice exhibiţionist 
este şi un voyeur. 

În general, cei afectaţi de tip de perversiuni arareori ajung la preot 
pentru a-şi mărturisi faptele. Dacă o fac, o fac la o vârstă la care 
perversiunile respective nu mai sunt active, şi la care persoanele au 
suferit un relativ proces de convertire interioară. Păstorului îi revine în 
schimb sarcina de a avertiza asupra negativităţii acestora tinerii aflaţi la 
începutul experienţelor sexuale. 


9.  Auto-erotismul  masturbatoriu -  „aventuri” erotice 
imaginare 
Mulţi psihologi susțin că auto-masturbarea ar constitui o 


manifestare normală în evoluţia psiho-afectivă a individului, dar o dată 
81 „Exhibiţionistul reacţionează la nesiguranța profundă ce-l stăpâneşte încercând să o 
înspăimânteze pe victimă de departe, şi se mulțumește cu o iubire de la distanţă, 
deoarece se teme că un raport sexual normal cu o parteneră l-ar putea castra. De fapt, dacă 
victima acceptă provocarea, acceptă actul exhibiţionist şi se arată a fi disponibilă pentru un 
raport sexual, el nu mai experimentează - în mod subit - plăcere, nu acceptă actul sexual, din 
cauza fricii lui de vagin, perceput ca un organ periculos. De aceea de cele mai multe ori 
preferă spectatoare tinere, chiar copile, neexperimentate”. Cfr. Giacomo Dacquino, 
Educazione psicoaffettiva, ed. Borla, Torino, 1972, p. 124. 


82 „O anumită doză de exhibiţionism este prezentă în adultul normal, dar se distinge de cel 


patologic pentru că nu este limitat la organele genitale, are loc într-un reciproc consens cu 
partenera, şi constituie de obicei un preliminar al raportului sexual. In femeie apoi, există o 
anumită tendință exhibiționistă, care este satisfăcută prin intermediul modei, care îi permite 
să expună părţi ale corpului ei cu un scop pozitiv-erotic însă, nicidecum din dorinţa de a-l 
traumatiza pe bărbat”, Ibidem, p. 127. 

continuată la vârsta adultă, în condiţii care permit raportul hetero-sexual, 
ar deveni o perversiune. În auto-erotismul masturbator, numit impropriu 
„onanism”, adultul substituie auto-masturbarea raportului hetero-sexual 
normal, şi aceasta din cauza unei stagnări în evoluţia sa psiho-afectivă 
(e vorba de împotmolirea în faza auto-erotică infantilă). Diferite motive îl 
determină să fugă de hetero-sexualitate şi să se replieze pe căutarea 
plăcerii sexuale la nivel infantil şi  adolescenţial, însoţind auto- 
masturbarea cu fantezii hetero-sexuale normale sau sadice. 

Factori precum obiceiul, intensitatea ispitei sexule şi vehemenţa 
propagandei erotice (stimuli şi factori producători de tensiune ce 
favorizează într-o mare măsură excitaţia sexuală) privează persoana 
umană de conştiinţa şi libertatea deplină. Tradiţia ortodoxă a pus accentul 
pe caracterul nenatural al masturbării, care încalcă scopul facultăţilor 
sexuale, arătând că ea este o poartă larg deschisă spre patimile trupeşti.8 
William Basil Zion afirmă că „cu cât mai târziu apare căsătoria în 
societatea noastră, cu atât mai mare va fi dificultatea şi înclinația spre 
masturbare ca formă a unei satisfacţii substitutive”. Ea este semnul 
unei sexualităţi în derivă.8 


Canoanele 10 şi 11 (Canoanele Sfântului loan Ajunătorul): canon 
pentru malahie: 

Cel ce a făcut malahie, 40 de zile se pedepseşte, cu mâncare uscată 
hrănindu-se şi în fiecare zi făcând 100 de metanii. lar amestecare cu alții 
făcând, ca una ce face malahia îndoită, primeşte epitimia arătată până la 
80 de zile. 

Canonul 9 

Iar cel ce s-a întinat deştept fiind cu trupul, şapte zile se opreşte de 
la împărtăşanie, cântând în fiecare zi Psalmul 50 şi făcând 49 de metanii 
(4 Dion. Alex.; 1 Atanasie; 12 tim. Alex.) 

Canonul 13 (pentru fapte asemenea malahiei) 

Va primi epitimia însă pentru malahie, şi între femei aceea care s-a 
sărutat şi pipăit cu un bărbat, dar nu a fost stricată.5 


10. Incestul - desfrâul indecenţei 

Se înţelege prin incest raportul sexual între consângeni. Este 
întâlnit cel mai adesea între tată şi fiică (tatăl în acest caz prezintă grave 
dereglări psihice sau intoxicații alcoolice) şi creează în fiică grave 
sentimente de culpă inconştiente şi conştiente, care se manifestă adeseori 
în tendinţe auto-punitive şi depresive pentru toată viaţa. Din punct 
de vedere moral este un păcat extrem de grav, care trebuie tratat cu 
maximă severitate. Grija pastorală constă în ajutarea fiicei să se elibereze 


8 V.V. Zenovsky, Convorbiri cu tinerii despre sexualitate, ed. Bizantină, Bucureşti, 1998, p. 
40. 

5 William Basil Zion, Eros şi transfigurare, sexualitate şi căsătorie, Ed. Reîntregirea, Alba 
Iulia, 2002, p. 217. 

55 Arhid. Prof. dr. loan N. Floca, Idem, p. 412. 

de sentimentele de culpă şi depresie cărora le este victimă, iar în cazul 
tatălui, preotul va acţiona conform contextului concret al evenimentelor. 


Canonul 24  (Canoanele Sfântului loan  Ajunătorul):  osânda 
împreunării între frați. 

Aceia dintre cei ce au căzut în incest, care a comis necuviinţă cu 
sora sa proprie, după Vasile cel Mare, se exclude pentru 15 ani de la 
împărtăşanie. lar noi rânduim ca acesta să se învrednicească de 
împărtăşanie, după 3 ani, dacă în fiecare zi va posti până seara şi va 
mânca mâncare uscată şi va face în fiecare zi 500 de metanii. 

Canonul 55 (Canoanele Sfântului loan Ajunătorul): păcătuirea cu 
fiica sa 

De va păcătui cineva cu fiica sa o dată se pedepseşte cu 5 ani. lar 
dacă de mai multe ori, cu 6-7 ani, mâncând uscat după a noua oră din zi şi 
făcând în fiecare zi 500 de metanii. 


11. Zoofilia - pasiunea animalică 

Este o perversiune rară care constă în a avea raporturi sexuale cu 
animalele. Zoofilul este de obicei un individ bădăran, incult, adeseori 
retardat din punct de vedere psihic, care îşi descarcă instinctele sexuale 
pe animalele domestice (bovine, suine etc.). Bărbatul are în aceste cazuri 
un rol activ, în timp ce femeia, care alege cel mai adesea câinii sau 
maimuţele, are un rol pasiv. 

Zoofilia poate să se manifeste într-o manieră tranzitorie în timpul 
tinereţii, în indivizi care au contacte cotidiene cu animalele (ţărani, 
ciobani, crescători de animale etc.) sau în situaţii de abstinenţă sexuală 
forţată, datorată carenţei unor contacte hetero-sexuale normale, precum 
în război. Devine perversiune constantă când se preferă raportul 
zoofil celui natural. Şi această perversiune constă într-un comportament 
de „repliere”, datorat unor conflicte inconştiente nedepăşite.* 


Canonul 59 (Canoanele Sfântului loan Ajunătorul): 

De va păcătui cineva de mai multe ori cu dobitoc, având şi soţie, se 
pedepseşte cu 8 ani, iar de nu are femeie şi a păcătuit o dată sau de două 
ori iar de mai mult de trei ori nu a păcătuit, se pedepseşte pe 3 ani, 


55 Ibidem, p. 413. 


8 Necrofilia. Perversiune extrem de rară, în care satisfacția sexuală se realizează cu un 
cadavru sau într-un context funerar. Necrofilul, care adeseori face o activitate prin care intră 
în contact cu morţii, se masturbează în prezența morţilor, şi în cazuri mai rare, poate realiza 
contact sexual cu femeile sau fetele moarte. Dificultăţi de ordin psihologic (angoasă profundă 
de castrare) sunt la baza acestei perversiuni. 

Coprofilia. Este numită astfel excitaţia sexuală provocată de funcţia excretorie proprie sau a 
altora. Perversiune foarte rară care derivă dintr-o fixare infantilă într-o epocă foarte precoce 
(primul sau al doilea an de viaţă), adeseori aceasta constituie simptomul unei foarte grave 
boli mintale. Anumite preocupări şi interese ciudate pot trăda existenţa latentă a acestei 
perversiuni (a se vedea în acest sens discursul „literar” al lui Salvador Dali despre „Arta 
pârțului” în volumul Jurnalul unui geniu - Humanitas, Bucureşti, 2001 - care pe parcursul a 35 
de pagini (203-238) are în centrul atenţiei „delire intestinale”, declarând că „mirosurile 
trupeşti au ajuns pentru mine un fel de chestii cu semnificaţii liturgice...”. 

mâncând uscat după ceasul al nouălea din zi, şi făcând 300 de metanii. 
Aceste epitimii le va primi şi femeia care a păcătuit cu dobitoc.” 


Concluzii 

Cercetările psihologice evidenţiază faptul că perverşii prezintă 
întotdeauna un „eu” slab, pasiv, fără iniţiativă, cu lipsă de simţ al 
realităţii, cu o insuficientă sublimare a instinctelor infantile, cu scăzute 
sentimente de culpă, adeseori insuficient conştienţi de perversiunea lor, 
chiar dacă în mod conştient manifestă o anumită pudoare socială. 

Perversul - din cauza unor incidente sau traume de natură 
psihologică (influenţe educative negative familiale sau sociale) - nu 
a ajuns o maturitate psiho-afectivă, sau a ajuns-o într-o formă precară, 
doar aparentă, care în urma traumelor psihologice poate regresa în 
adult la acele forme de instincte parţiale primitive care au oferit în 
trecut o satisfacţie sigură. 

Motivaţiile inconştiente ale perversiunilor nu corespund doar 
impulsurilor instinctive infantile, deoarece există o hipertrofie a unui 
instinct parţial care se substituie unei sexualităţi integrale a adultului. În 
plus de aceasta, mai multe dinamici profunde pot să determine o 
perversiune, deoarece fiecare individ la vârsta evolutivă reacţionează într- 
o manieră diferită la situaţii traumatice diferite. 

Perversiunile nu sunt fructul unor opţiuni voluntare, şi 
adeseori sunt simptomele unei psiho-nevroze, deoarece, dacă individul 
normal este dirijat de propriile impulsuri normale spre un raport hetero- 
sexual matur, perversul are impulsuri anormale pe care nu le poate 
satisface decât într-un mod anormal. El a actualizat în mod inconştient un 
mecanism defensiv, care s-a structurat patologic de-a lungul dezvoltării 
sale psiho-afective, şi care îi consimte să-şi descarce instinctele doar în 
perversiune.8? 

Specific perverşilor este şi diminuarea capacităţii lor sociale 
în familie şi la muncă, nu doar ca o reacţie negativă a mediului ce-i 
înconjoară, dar şi din cauza imaturităţii lor intrinseci. Uneori 
capacităţile lor intelectuale şi culturale pot să fie mai mari faţă de 
normă, pentru a compensa inconştient deficitul psiho-afectiv, sau 
cantitatea de muncă realizată poate să fie mai mare pentru a neutraliza în 
mod auto-punitiv sentimentele profunde de culpă are acestora. 

Frecvența mai mare cu care întâlnim perversiunile masculine se 
explică prin superioara intensitate cu care sunt trăite traumele de aceştia. 
Gravitatea patologică a perversiunilor este în raport cu nivelul de 
maturizare  psiho-afectivă ajuns de cel bolnav. Frontierele dintre 
normalitate sexuală şi perversiune sunt foarte labile, precum cele dintre 


58 Arhid. Ioan N. Floca, Idem, p. 416. 

5% Specific diferitelor perversiuni este tensiunea paroxistică care îi obligă pe aceşti imaturi să 
repete actul pervers deoarece sunt polarizaţi pe plăcerea preliminară raportului sexual şi nu 
găsesc adevărata satisfacţie tipică raportului sexual normal. Chiar dacă ajung orgasmul 
depăşind conflictele interne şi vicisitudinile externe, senzațiile lor libidonale sunt minore. Cfr. 
Giacomo Dacquino, Educazione psicoaffettiva, ed. Borla, Torino, 1972, p. 135. 

boală şi sănătate, fiind condiţionate de diferitele medii şi structuri sociale 
în care individul trăieşte.” 

Uşoare urme de tendinţe perverse sunt prezente în orice individ 
matur, ca urmare e persistenţei unor tendinţe instinctive infantile, 
derivate din anumite faze ale dezvoltării sale. În timpul preludiului, 
adultul hetero-sexual cu partenera potrivită poate satisface acte cu 
valențe imature perverse, dar întrucât acestea nu sunt scopuri în 
ele însele, nu exclud o încheiere naturală a raportului afectiv-sexual. 
Totuşi aceste fragmente de imaturitate nu sunt definite şi organizate ca în 
perverşi, adică nu sunt preponderente şi capabile de a îndepărta individul 
de la finalitatea biologică a procreaţiei.”! 

Nu trebuie deci să fie izolat perversul, este necesar în schimb să 
evităm a-l face să ajungă astfel. Dispreţul, ostracismul sau stimularea 
(de câţiva ani perversiunile au ieşit din domeniul psiho-patologiei 
şi interesează comerţul industrial) pe care societatea îl revarsă asupra 
perverşilor nu le favorizează re-integrarea în societate ci le măresc 
izolarea. Această strategie nu contribuie deloc la înfruntarea şi rezolvarea 
problemei acestor bolnavi, care suferă întrucât se simt excluşi de la 
unul din raporturile umane cele mai semnificative, acela dintre un 
bărbat şi o femeie. 

Deoarece perversiunile depind de experienţe infantile şi deoarece 
perversul stabileşte un raport inter-personal bolnav cu ceilalţi semeni, 
care derivă dintr-o relaţie greşită cu părinţii, doar o educaţie psiho- 
afectivă a fiilor poate să fie o acţiune preventivă și eficace 
împotriva perversiunilor şi călăuzire chiar din fragedă pruncie pentru 
canalizarea energiei instinctuale spre o sănătoasă maturizare psiho- 
afectivă. 


Pentru o igienă mintală 
- Psihodinamica lui Eros şi a lui Tanatos- 


Primul stadiu de evoluţie al lui Eros este acela autoerotic, care 
începe de la naştere la 6 ani fiind caracterizat de capacitatea de a dobândi 


% Anumite practici perverse precum homosexualitatea, sadismul etc., frecvent întâlnite la 
unele populaţii primitive (triburi din Noua Guinee, Australia Centrală, Maroc, Indonezia), sunt 
tranzitorii în dezvoltarea psiho-sexuală a individului şi nu îl frustrează de o ulterioară 
activitate sexuală normală şi matură; reprezintă în schimb un sistem de virilizare a 
adolescenților exprimând gradul de maturitate al acestor societăţi, rămase infantile sub multe 
aspecte. Cfr. Giacomo Dacquino, Educazione psicoaffettiva, ed. Borla, Torino, 1972, p. 140. 


31 Deoarece dezvoltarea psiho-afectivă a copilului poate trece prin diferite faze care 


corespund diferitelor perversiuni ale adultului, din această dinamică îşi trage originea 
intoleranța violentă față de perversiuni manifestată de mulţi indivizi prin condamnare publică 
şi militantism, din cauza fricii inconştiente de a nu fi contagiaţi ei înşişi (condamnă deci 
violent şi virulent propriile valențe imature). Condamnarea pe care o face o societate față de 
perversiuni reprezintă deci o formă de auto-apărare. Deja Freud afirma - dând un exemplu - 
că persoanele cele mai ostile faţă de homosexuali sunt acelea care au o mai mare tendință 
inconştientă spre homosexualitate: condamnă deci pe aceştia ca urmare a unei reacții de 
apărare aceia care au o doză mai mare de homosexualitate latentă, Ibidem, p. 141. 

plăcerea prin stimularea senzorială a propriului corp. Are loc în jurul unor 
zone ale corpului în care copilul găseşte excitări senzoriale: zona orală, 
anală şi genitală. În această perioadă este prezentă şi orientarea hetero- 
erotică, ca transferare şi dislocare a afectelor asupra persoanelor 
apropiate, în mod special părinţii: de la 3 la 6 ani când - consideră 
psihologia - copilul prezintă un interes afectivo-sexual înspre părintele de 
sex opus, şi o anumită rivalitate faţă de cel de acelaşi sex. Este vorba însă 
de o iubire interesată, întrucât copilul iubeşte obiectul din afara sa 
nu „pentru el însuşi”, ci pentru satisfacția pe care i-o poate oferi. 
Este de fapt egocentric şi narcisist. 

După 6 ani, iubirea faţă de alţii se manifestă într-o formă socializată: 
băiatul, dincolo de relaţiile cu părinţii, caută raporturi afective cu cei de 
vârsta lui, cu comunitatea, cu societatea care îl înconjoară. În acest stadiu 
de iubire socializată predomină încă interesul personal, dar este 
vorba totuşi de o socialitate egocentrică. 

Ne aflăm deci la o vârstă de fortificare a propriului „eu” şi a 
identităţii copilului. La această vârstă, ar fi o mare eroare pastorală să i se 
pretindă copilului un comportament de iubire „oblativă”, de iubire 
dezinteresată a celuilalt, întrucât acest lucru ar avea efecte negative în 
perioada ulterioară a vieţii sale. Este perioada de fortificare a „eu”-lui său 
interior, şi deci principii ca „renunţarea la sine”, „iubirea aproapelui” etc., 
sunt înţelese de copil într-o manieră extrem de reductivă. 

Orientarea afectivă spre  „alţii” se concretizează odată cu 
adolescenţa: tânărul pierde individualitatea egocentrică şi egoistă, 
pentru a trece la o individualitate socială. lasă din „sine” pentru a 
transforma raportul cu un „altul” într-o relaţie altruistă, specifică 
adultului: este stadiul iubirii oblative."? 

Stadiul iubirii absolute nu exclude raporturi inter-personale, precum 
cel al iubirii oblative nu îl exclude pe Dumnezeu; nu constituie o 
contradicţie cu viaţa conjugală, ci un stadiu de evoluţie psiho-afectivă 
superioară. Căsătoria şi celibatul nu sunt deci în antagonism, ci sunt 
două stadii distincte ale dezvoltării psiho-fiziologice atât ale individului 
care are o activitate afectivo-sexuală, cât şi a aceluia care trăieşte într-o 
completă castitate, când aceste situaţii sunt determinate nu de 
motive nevrotice ci de opţiuni derivate dintr-o maturitate 
psihologică. 

Autentica castitate este de fapt, realmente, o harismă, ceva 
acceptat cu întreaga fiinţă şi nicidecum o consecinţă a unei impuneri 
juridice (precum în dreptul canonic romano-catolic privitor la sacerdoţiu), 


92 Evoluţia lui Eros se actualizează prin intermediul unei graduale şi progresive perfecționări 
a acestui instinct primitiv şi corespunde atingerii unei capacități de iubire oblativă, prin 
intermediul unei parțiale detaşări a subiectului de sine însuşi, grație unor sublimări mai mult 
sau mai puţin conştiente. O ulterioară şi superioară sublimare a Erosului - care s-ar putea 
denumi stadiul iubirii absolute - le realizează într-o expresie exclusiv spirituală: este 
nivelul dificil de a fi ajuns al unei sănătoase şi echilibrate cuceriri a fazelor 
precedente. Corespunde fecioriei consacrate, celibatului sacerdotal şi religios, dedicării 
ştiinţei sau problemelor sociale, renunțând la o viață sexuală. Ibidem, p. 90 

a unei dispreţuiri sau a unei fugi de sexualitate: este ultima etapă a unei 
dezvoltări profunde, o iubire mult mai oblativă decât cea conjugală. 

1. Primul stadiu al evoluţiei agresivităţii este acela autodistructiv. 
Coincide cu faza orală (primul an de viaţă) în timpul căreia copilul are ca 
tendinţă satisfacerea imediată şi obedienţa necondiționată la principiul 
plăcerii, manifestând o agresivitate primitivă şi violentă nu doar spre 
obiectele exterioare, ci şi înspre sine însuşi.” 

2. Ulteriorul stadiu este acela posesiv, care coincide cu faza anală 
(al doilea an de viaţă), în timpul căruia copilul trăieşte raportul cu adulţii 
acceptându-i pentru că îl gratifică, refuzându-i când este frustrat, cu 
aceleaşi modalităţi pe care le actualizează privitor la conținuturile 
intestinale, în care găseşte sentimente de plăcere fie când le elimină, fie 
când le reţine. 

3. Succesivul stadiu de agresivitate este competitiv, de la 3 la 6 
ani, coincide cu faza falică. În această perioadă copilul se confruntă în 
raporturile cu alţii cu sentimentul rivalităţii, al competiţiei şi al cuceririi." 

4. Ultimul este stadiul agresivităţii genitale, care interesează 
adolescenţa şi vârsta matură. Intervine fuziunea dintre instinctul afectiv şi 
cel sexual şi agresiv: Tanatos se uneşte cu Eros, se sublimează devenind 
constanţă, iniţiativă, autosiguranţă, responsabilizare şi capacitate de 
colaborare.’ 

Evoluţia instinctului agresiv, precum aceea a lui Eros determină în 
om un traseu ascendent: de la o formă primitivă, distructivă, se trece, prin 
intermediul mecanismelor inconştiente de sublimare la capacități 
constructive şi pozitive.% 

Copilul, de-a lungul copilăriei şi adolescenţei, evoluează de la un 
stadiu agresiv posesiv la unul oblativ, de la dependenţă la autonomie, de 
la egocentrism la socializare. Totuşi fazele evolutive ale lui Eros şi Tanatos 
pot să nu urmeze această dinamică, deoarece fixări, deviații şi regrese din 
fazele precedente pot să determine prezenţa unor caracteristici imature 
ale personalităţii adultului. Nu este vorba în mod necesar de o imaturitate 
globală, care investeşte întreg comportamentul, ci de sectoare de 
imaturitate în straturile profunde ale personalităţii, adică în tendinţe 
afective şi agresive. O blocare a adultului - de exemplu - în starea 
auto-erotică, poartă la un infantilism afectiv, la dorinţa însetată de 
a dobândi iubire şi admiraţie, la dificultăţi în raporturile afectivo- 
sexuale mature, la instrumenitalizarea partenerului. 

Incepând de la naştere, individul se găseşte în conflict între 
sentimente de iubire şi sentimente ostile şi tocmai depăşirea acestui 
conflict marchează maturitatea psihologică. Este matur dacă a integrat 
tendinţele sale instinctive, fără să le reprime în mod inconştient. Pentru 


% Cfr. Giacomo Dacquiono, op. cit., p. 145. 
% Ibidem, p. 146. 
% Ibidem, p. 147. 


96 Ă 3 ia 4 i . 

Un chirurg de exemplu, poate să fi fost condiţionat în alegerea sa profesională de o 
motivaţie agresivă unită cu sentimente oblative, altruiste; vânătoarea, a cărei finalitate este 
uciderea, reprezintă o sublimare a agresivităţii. 

aceasta este necesar să aibă în timpul copilăriei o relaţie validă cu 
amândoi părinţii, a căror datorie este nu de a accentua în mod 
patologic reprimarea tendinţelor instinctive, şi ce a favoriza 
evoluţia şi sublimarea lor.” 

Trebuie, în plus de aceasta, să nu se confunde agresivitatea cu 
ostilitatea, pentru a se evita să reacţionăm agresiv (adică ostil) favorizând 
reprimarea acestui instinct, împiedicându-i necesara integrare, încurajând 
în acest mod pasivitatea. Nu toţi părinţii simt necesitatea de a 
favoriza, împreună cu sănătatea şi dezvoltarea fizică, şi dezvoltarea 
psihică a copiilor: adeseori neglijează punerea în valoare a factorilor 
psihici şi recunoaşterea normelor esenţiale ale igienei mintale. 


Lectură: 
Licit şi ilicit, moralitate şi perversiune în viaţa conjugală* 


Prezentăm un scurt dialog din volumul „I sesso nel confessionale”, apărut 
în Italia, în anul 1973. Volumul prezintă o serie de dialoguri duhovniceşti din 
timpul spovedaniei. Editorii volumului au fost foarte critici la apariţia cărţii, 
acuzând faptul că Biserica nu ar avea o poziţie foarte clară în privinţa 
frontierelor dintre ceea ce este licit şi ilicit în viaţa conjugală. Cu alte cuvinte, 
Biserica ar fi relativistă la acest capitol, preoţii din Italia având poziţii diferite 
faţă de probleme identice puse de credincioşi. 


Preotul: P.; Femeia care se spovedeşte: F. 

P. De cât timp nu v-aţi mai spovedit? 

F. Cam de patru luni... 

P. Cu ce aţi mai greşit între timp? 

F. Nu ştiu... dar mi se pare că mai nou soţul meu şi-a pierdut interesul față de 
mine... Nu ştiu ce aş putea să fac... poate pentru că sunt puţin cam retrasă în 
raporturile conjugale, nu ştiu... Aş vrea să ştiu ce am voie să fac... ce este licit... 
P. l-aţi dat vreun motiv soțului să se îndepărteze de dumneavoastră, i-aţi refuzat 
ceva? _ 

F. Nu, nu... eu am fost tot timpul normală. Insă, poate... ştiţi... eu sunt o fire 
timidă, şi nu ştiu, poate ar trebui să iau iniţiativa şi să fac anumite lucruri... nu 
ştiu bine. Biserica permite anumite lucruri? 

P. Da, în special dacă este vorba despre salvarea căsătoriei. Trebuie să fiţi mai 
afectuoasă, mai expansivă în anumite momente... Aţi refuzat vreodată obligaţiile 
conjugale sau nu? 

F. Nu, nu, dar la început poate am ezitat, mă ruşinam... însă acum, mi se pare... 
pot să-mi deschid sufletul, nu? 

P. Desigur... cred că nu este lucru mai frustrant pentru un soţ în căsătorie decât 
să nu simtă nici o participare a soției... Deci şi dumneavoastră trebuie... 

A Maturizarea afectivo-sexuală nu se obţine cu hiper-protecţie sau cu autoritarism 
(prevenţie, dispreţ sau fugă de sexualitate), ci favorizând integrarea licită cu sexualitatea 
pentru a achiziţiona virilitatea sau feminitatea şi prevenind integrarea ilicită, cu educarea 
spre responsabilitate, sacrificiu, control al propriilor instincte. Ibidem, p. 91 

38 Preluat şi prelucrat din volumul: „IZI sesso nel confesionale” ed. Marsilio, Padova, 1973, p. 
117. 

F. Nu pot să zic că-mi displace, dar am un simţ al pudori... 

P. Am înţeles. Nu trebuie să credeţi că acest simţ al pudorii nu-i place soţului. 
Dar trebuie să participaţi la actul conjugal. Asta nu înseamnă că trebuie să-l 
cereti dumneavoastră soțului... 

F. Dar eu... uite... e destul timp de când el nu... 

P. Trebuie să ştiţi că e bine să investiţi eforturi în această direcţie nu numai în 
acel moment, ci întreaga zi, de dimineaţă chiar... Aţi înţeles doamnă? Trebuie să 
fiți mai liniştită... De dimineaţă să vă aranjaţi, să vă faceţi frumoasă... 

F. Mie mi-e frică că şi-a găsit vreo altă femeie... înțelegeţi? 

P. De acest lucru vă veţi da seama mai târziu, dacă această răceală va continua. 
Să nu-i faceţi în schimb scene de gelozie de-acum... 

F. Nu, aceasta nu. Aş vrea în schimb să ştiu dacă pot începe să... 

P. Să-i treziţi interesul... 

F. Dacă pot face unele lucruri cum am văzut la televizor... 

P. Ar trebui să vă controlaţi modul de a vă îmbrăca, să nu-i neglijaţi prezența, 
bine? Să fiţi tot timpul elegantă, atrăgătoare, altfel el va fi tentat să privească 
după altele. Și lucrurile cele mici, dincolo de actele fizice, îl fascinează pe bărbat. 
F. Eu aş vrea să ştiu dacă atunci când suntem numai noi doi, seara târziu, pot să 
mă apropii de el, să caut să... 

P. Desigur. 

F. Dar dacă iau iniţiativa nu este păcat? 

P. Nu! Dar cine v-a zis una ca asta? Precum ia iniţiativa bărbatul, doamnă, la fel 
şi femeia poate să o facă. Nimic nu interzice ca împlinirea datoriei conjugale să o 
provocati dumneavoastră. 

F. Ştiţi, dintotdeauna eu mi-am interzis anumite jocuri pentru că mi se păreau, să 
Zic aşa, imorale... ... .... 


Subiecte propuse pentru examen: 


1. Caracterizaţi din perspectivă psiho-pastorală un anumit tip de 
perversiune sexuală; 

2. Expuneţi din punct de vedere psiho-pastoral geneza 
perversiunilor sexuale; 

3. Punctaţi sintetic fazele psiho-sexuale ale evoluției unui individ 
din copilărie la maturitate; 

4. Din experienţa voastră de până acum (ceea ce aţi văzut într-un 


film, ceea ce aţi întâlnit mai mult sau mai puţin accidental) 
preluaţi şi analizaţi din punct de vedere psiho-pastoral un caz 
macroscopic de perversiune sexuală; 

7. Curs pastoral de „onestitate, cuvioşie şi bun simţ” 


Înţelepciunea 

ne împiedică să judecăm după simple aparenţe, 
să credem tot ce auzim, 

să facem tot ce putem, 

să spunem tot ce ştim 

și să cheltuim tot ce avem. 

Oxenstierna, Refl. 413 


I. Comportamente dăunătoare dialogului pastoral 

Comunicarea dintre persoane poate fi condiţionată negativ de 
prezenţa unor obstacole sau impedimente de natură psihologică, 
legate de realitatea psiho-emotivă şi socială a persoanelor 
implicate în dialog. Pentru a favoriza şi a dezvolta o comunicare 
clară, coerentă şi facilă, este necesar să reducem la minim şi să 
eliminăm factorii psihologici negativi. Se impun anumite strategii de 
comportament alternative, care, chiar dacă uneori nu elimină 
complet obstacolul, consimt o bună comunicare între interlocutorii 
dialogului pastoral. 

Relaţia pastorală este una comunicativă prin excelenţă. 
Păstorul are de comunicat interlocutorului său nu doar un mesaj „cu 
un conţinut informaţional”, ci „o stare a inimii”, o stare de suflet. 
Pentru aceasta este absolut necesar să cunoască mecanismele 

interioare ale psihicului uman. Orice conduită comportamentală 
trebuie privită sub aspectul dimensiunii ei comunicative. 
Omul, punând în aplicare anumite comportamente, comunică altuia 
sau altora nu doar un conținut teoretic, ci şi consideraţia pe care o 
are despre sine însuşi şi pe aceea pe care o are despre altul. 
Chiar dacă orice generalizare este supusă riscului de a neglija 
situaţiile concrete, vom încerca să analizăm comportamentele care 
în relațiile  inter-personale acţionează în mod negativ, 
comportamente ce odată identificate şi analizate, pot fi modificate. 
Toate aceste comportamente sunt extrem de periculoase în cazul în 
care sunt puse în act de un preot, întrucât au capacitatea de a 
degrada dialogul pastoral la nivelul unei discuţii banale între 
doi indivizi, preotul pierzându-şi demnitatea nobilă de călăuzitor 
duhovnicesc a interlocutorului său.” 


1. Egocentricul 

Înţelegem prin egocentrism atitudinea aceluia care tinde să 
vorbească extrem de mult despre sine, conducând orice subiect 
de discuţie spre sine însuşi şi spre situaţia concretă a lui. Mesajul 
care vine comunicat în mod implicit printr-un astfel de 
comportament este de tipul: "Eu sunt persoana cea mai importantă; 
tu nu meriţi consideraţia pe care în schimb o merit eu", creând în 
interlocutor un sentiment de frustrare, de refuz, uneori de 
inferioritate, cu succesive tendințe de dezagregare a relaţiei. 
Individul care vorbeşte prea mult despre sine comunică de fapt un 
fel de nevoie continuă de a fi luat în consideraţie, fapt ce poate 
trăda complexe de inferioritate, insecuritate, neadaptare, sau 
depresie. Atitudinea egocentrică este dăunătoare în orice tip de 
relaţie şi în mod special în cea pastorală. 


2, Taciturnul 

Este comportamentul celui care se mulţumeşte să realizeze 
intervenţii verbale puţine şi esenţializate, adeseori doar ca 
răspuns la provocări explicite. El se izolează de mediul în care 
trăieşte şi pune obstacole subtile unei eventuale angajări în relaţii 
inter-personale. Comportamentul acesta - ca de altfel toate celelalte 
comportamente analizate aici - poate să fie doar momentan, 
consecinţă a unor situaţii temporare pe care individul le trăieşte (de 
exemplu: a se găsi într-un context nou, cu oameni necunoscuţi, sau a 
avea gânduri şi preocupări de preferat a le păstra în intimitate) sau 


9% A se vedea volumul lui Stefano Mambriani, La comunicazione nelle relazioni di aiutzo, 
ed. Cittadela, Assisi, 1994, cu precădere paginile 80-112. 

poate fi o stare generală a spiritului său. În acest din urmă caz, se 
impune o riguroasă muncă de analiză de sine şi de auto-corecţie. 


3. Limbutul 

Limbut este acela care vorbeşte aproape în continuu, fiind 
imposibil de stăvilit, adesea oprindu-l pe altul pentru a se putea 
exprima el şi ignorând toate semnalele care-i sunt trimise de alţii în 
încercarea lor disperată de a-l opri din insistentul său monolog. 
Adeseori limbutul, dacă privim lucrurile din perspectiva subiectului 
discursului - pierde firul logic al discuţiei sale. El poate chiar să 
ajungă să-l „paralizeze psihologic” pe celălalt, să-l anihileze 
complet. Interlocutorul, la rândul lui, se simte acostat şi agresat de 
limbut, poate să aibă clare stări de oboseală fizică şi psihică, şi astfel 
doreşte - inevitabil - să pună capăt cât mai repede dialogului şi apoi 
relaţiei. 

Comportamentul limbutului poate fi însă doar temporar, ca 
urmare a nevoii de a-şi descărca stresul, sau pentru a compensa 
situaţii momentane de dificultate la serviciu sau în familie. În ciuda 
aparenţelor, acest comportament demonstrează o redusă posibilitate 
sau capacitate de expresivitate şi de comunicare în general. Poate să 
fie şi o atitudine cronică, ce se dezvoltă pe un substrat similar 
celui al egocentricului: complex de inferioritate, nesiguranţă de 
caracter, dificultăţi în înfruntarea relațiilor cu alţii, depresii mascate 
etc. La toate acestea limbutul răspunde „ascunzându-se”, producând 
fluvii de cuvinte ce au drept scop mascarea propriilor 
probleme şi îndepărtarea posibilităţii ca un alt individ să intre 
în propriul univers interior. Şi limbuţia trebuie cu multă 
precauţie evitată în relaţia pastorală, din moment ce foarte uşor 
generează „fuga” celuilalt, îi limitează iniţiativele şi îi anulează 
participarea la dialog. 


4. Umoristul 

În general, umorist este cel preocupat de a provoca râsul sau 
surâsul altora; în cazul nostru, se înțelege prin umorism 
comportamentul celui care, cu prea multă frecvență şi în mod 
premeditat, transformă sau ar vrea să transforme 
comunicarea proprie şi a altuia în ocazii pentru a crea 
momente de spirit. Umorist este acela care în relațiile normale 
demonstrează o tendință excesivă spre a sublinia un aspect umorist 
în subiectele pe care el însuşi sau alții le tratează. 

În optica în care îl analizăm noi, umorismul nu trebuie înțeles 
ca acea calitate - atât de apreciată - de a se arăta simpatic. Chiar şi 
această tendinţă poate deveni obositoare şi deranjantă. Umorismul 

constituie un obstacol în comunicare pentru că celălalt 
experimentează un fel de devalorizare a ceea ce zice (şi deci 
implicit a lui însuşi). Aceasta este cu atât mai valabil cu cât 
conversaţia poate să se axeze pe argumente ce au de-a face cu 
suferința, sau cu problemele dramatice, de diferite tipuri, ale 
persoanei. In acest caz, a face uz de ironie este cu adevărat 
dăunător: umoristul orientează spre ceva ridicol ceea ce pentru 
interlocutor nu este deloc astfel, şi drept urmare acesta se simte 
neînțeles, neacceptat, sau chiar ridiculizat. 

În acest tip de raportare la celălalt nu se găseşte empatia şi 
comuniunea care în situaţiile de suferinţă sunt absolut necesare şi 
benefice. Umoristul, prin această modalitate de relationare, implicit 
determină în alţii construcţia unei imagini limitate şi defavorizante 
lui. De obicei este perceput ca un individ superficial, incapabil 
să înfrunte problemele de profunzime. Drept consecinţă, nu este luat 
în calcul sau este exclus din dezbateri atunci când acest lucru se 
demonstrează necesar (de exemplu, în cadrul unui grup, când se ia o 
decizie importantă, sau când se discută un subiect delicat şi 
complex). Umoristul poate în plus să fie perceput ca insensibil sau 
neserios, mai ales dacă-şi exteriorizează umorismul într-un context 
inoportun. 

Ceea ce stă în spatele comportamentului umoristului, 
este în realitate o dezvoltare anormală a personalităţii sale, 
care se traduce într-o incapacitate de relaţionare într-o 
manieră specifică adultului. Umorismul are deci semnificaţia unei 
strategii de apărare, graţie căreia individul expune din sine doar 
o parte, parte care este mai superficială şi mai puţin 
vulnerabilă, cea care - în aparenţă - pare mai plăcută altora, cea 
care de fapt facilitează cel mai mult detașarea şi ne-angajarea. 
Acest comportament poate constitui şi o strategie de tip reactiv, 
adică o mascare a unor trăiri şi situații de nefericire, insatisfacție 
existenţială şi suferinţă psihică. Umoristul pare să fie determinat, în 
acest excesiv comportament al său, de o „foame“ de acceptare, 
consideraţie şi recunoaştere, căreia îi subzistă frica inconştientă de 
excludere şi marginalizare (precum şi complexe de inferioritate). În 
orice caz, comportamentul excesiv umoristic acţionează în 
direcţia limitării relației pastorale, întrucât aproape 
întotdeauna se opreşte la un nivel superficial, evitând o 
angajare emotivă reală şi profundă. 


5. Falsul 


Comportamentul de falsitate constă în a prezenta altora 
o realitate inexistentă, cu intenţia explicită sau implicită de a 

o face să fie crezută adevărată sau reală. Arareori falsitatea se 
explică în invenția completă a unei realităţi sau situații, iar în cazul 
acesta trebuie considerată un comportament patologic, indiciu al 
unui psihic profund tulburat; în schimb, aproape întotdeauna 
falsitatea se manifestă prin manevrarea şi manipularea doar a 
unor aspecte ale realităţii obiective. 

În ceea ce priveşte repercusiunile asupra comunicării şi asupra 
relaţiei pastorale, comportamentul acesta devine dăunător în 
momentul şi în măsura în care interlocutorul îşi dă seama, sau 
suspectează, că celălalt minte; în absenţa acestei situaţii, 
comunicarea poate fi considerată normală în toate privinţele, cel 
puţin în ceea ce priveşte binomul „falsitate-sinceritate”. 

Unul din motivele psihologice care stau în spatele unei 
atitudini de falsitate poate fi setea de considerație pe care o are 
individul, sete ce adeseori ascunde frica de excludere şi complexe de 
inferioritate. În plus de aceasta, falsitatea poate fi considerată un 
mecanism de apărare, în sensul că individul se serveşte de ea 
pentru a înfrunta situaţii pe care nu reuşeşte să le controleze 
în alt mod. În sfârşit, uneori falsitatea poate să fie instrumentală, 
adică folosită doar pentru atingerea unui anumit obiectiv - 
considerat imposibil de atins cu mijloacele normale de care 
respectivul individ dispune. 

Efectele pe care atitudinea de falsitate le produce în relaţia 
pastorală sunt catastrofale. Cel mai important constă în schimbarea 
de opinie pe care o operează cel care devine victima falsificării în 
raport cu falsificatorul. Falsul este în general perceput ca o 
persoană puţin credibilă. Indivizii cu care el intră în relaţie nu se 
hazardează să ofere altora informaţiile şi veştile obţinute, întrucât 
sunt conştienţi de riscul pe care acest fapt îl comportă. 

Un alt efect pe care atitudinea de falsitate îl poate avea este 
acela de a face să se nască în interlocutor suspiciunea de a fi 
considerat naiv sau prost. El poate foarte bine să gândească că 
dacă falsul continuă la infinit să-i expună minciunile, este pentru că 
îl consideră atât de naiv, încât le-ar putea crede, iar aceasta 
dăunează extrem de mult comunicării inter-personale. 

Numeroase sunt deci cauzele şi numeroase efectele 
falsităţii. Ea obstacolează comunicarea reală dintre două persoane şi 
minează la fundament relaţia pastorală. 


6. Îngâmfatul - Atitudinea de superioritate 

Prin superioritate se înţelege comportamentul celui care, 
într-un raport inter-personal, subliniază verbal sau non-verbal 
propria diferenţă în raport cu altul, încercând să evidenţieze 

faptul că această diferenţă îl pune pe un nivel social şi 
cultural superior. Poate mai mult decât celelalte atitudini, 
superioritatea este manifestată într-o manieră selectivă, adică în 
anumite contexte relaţionale (de exemplu, un medic de spital poate 
să-şi manifeste cu insistenţă superioritatea faţă de un infirmier, dar 
să se comporte ca subaltern directorului spitalului unde lucrează). 
Superioritatea este deci o atitudine pe care individul o manifestă 
adeseori în funcţie de contextul în care îşi desfăşoară activitatea. 
Există indivizi extrem de înclinați spre a sublinia propria 
superioritate de îndată ce au posibilitatea. De obicei, o astfel de 
atitudine se concretizează prin uzul frecvent al unor „semnale” bine 
definite, emise atât la nivel verbal cât şi non-verbal, mimic, gestual 
etc. Aceste semnale sunt rapid decodificate de interlocutori, care 
deduc tipul de consideraţie pe care superiorul îl are faţă de sine 
însuşi şi faţă de indivizii cu care intră în relaţie. 

Atitudinea de superioritate demonstrează de obicei o 
mare sete de dominare, de omnipotenţă, de consideraţie, a 
cărei substrat pot fi anumite sentimente de inferioritate. Este 
o experienţă comună aceea a aversiunii pe care o creează individul 
care cu aroganță încearcă să-şi pună în evidență presupusa 
superioritate; reacţia imediată pe care o generează este aceea de 
refuz, iar ambiția ce se naşte în interlocutor este aceea de a-i 
demonstra că atitudinea sa este inadecvată. Această atitudine este 
profund dăunătoare dialogului pastoral, întrucât împiedică naşterea 
şi instaurarea unei relaţii confidenţiale între păstor şi credincios. 


7. Inferiorul - atitudinea de inferioritate 

Atitudinea de inferioritate constă în a recunoaşte în 
continuu superioritatea altuia, în a accepta tot timpul şi fără 
discernământ cererile altuia, în a te des-personaliza pentru a 
demonstra cât este el de important şi în a-l pune în mod 
constant pe interlocutor în centrul atenţiei. Atitudinea de 
inferioritate are multe puncte în comun cu adularea, cu 
permisivismul fără limite, cu lipsa de personalitate sau de puncte de 
vedere individuale. Este tipică persoanelor care au un spirit gregar 
sau demonstrează incapacitate de a depăşi contrastele, slăbiciune 
de caracter, deficit de siguranţă şi lipsă de modele de referinţă. 
Chiar dacă cel care demonstrează o disponibilitate necondiționată şi 
o toleranţă deosebită este foarte uşor acceptat, nu este exclus ca, 
într-un termen de timp mai lung, să devină victima unor profitori 
care să-l instrumentizeze, considerându-l privat de personalitate şi 
de caracter. 

În relaţia pastorală este indubitabil că în centrul 
interesului trebuie pusă persoana celui care primeşte 
ajutorul. Cu toate acestea, este cert că a demonstra inferioritate în 
raport cu acesta poate să ducă la un anumit servilism dăunător 
relaţiei, întrucât preotul nu va mai apărea ca un individ dotat cu idei 
şi puncte de vedere proprii, cu forţă şi capacitate de a deveni un 
punct de referinţă puternic: în mod dificil deci în aceste condiţii cel 
care are o atitudine de inferioritate reuşeşte să comunice siguranţă, 
fermitate şi decizie. 


8. Grăbitul 

Prin grabă se înţelege comportamentul aceluia care 
exteriorizează o constantă lipsă de timp, evidențiind tendinţa 
să limiteze sau să accelereze schimburile verbale. In fiecare zi 
este întâlnit acest comportament, mult mai mult ca în epocile 
trecute. Graba se manifestă atât ca reducere a timpului dedicat 
relațiilor cu alţii, cât şi ca accelerare a schimburilor verbale, care 
devin esenţializate, uneori excesiv de sintetice. Moderna cultură 
eficientistă a făcut din grabă un mit, o valoare asociată 
utilizarii raționale şi economice a timpului. Mai mult ca 
niciodată, expresia americană „The time is money” găseşte astăzi în 
vieţile oamenilor o împlinire de excepţie, mulţi văzând în 
economisirea timpului o adevărată economie de bani. 

Dacă se examinează însă consecinţele pe care graba le poate 
avea, se observă că doar în puţine cazuri ea se demonstrează a fi 
realmente utilă. În cea mai mare parte a contextelor relaţionale, 
graba limitează cantitatea mesajelor şi informaţiilor pe care 
indivizii le schimbă. În puţin timp nu se reuşeşte a se comunica tot 
ceea ce ar trebui să fie comunicat şi foarte uşor unele lucruri sunt 
pierdute sau uitate, sau în mod intenţionat evitate, din frică că 
interlocutorul ar putea continua discuţia pe mai departe legându-se 
de ideea nou menţionată. 

În al doilea rând, comunicarea grăbită rezultă a fi marcată 
negativ şi din punct de vedere „calitativ“: grăbitul tinde adesea 
a vorbi cu aproximaţie, imprecis, repede, şi toate acestea în dauna 
inteligibilităţii mesajului său. Drept consecință, informațiile 
transmise sunt rău înţelese, deformate; cel care ascultă este 
constrâns a asimila într-un timp extrem de restrâns un număr mare 
de mesaje, care din cauza modului în care sunt transmise sunt 
insuficient de clare. 

O a treia consecinţă negativă constă în „reducția emotiva” de 
care se face vinovată relația pastorală în care graba este prezentă: 
interlocutorul destinatar al unei comunicări grăbite, observă 

scăzutul interes pe care cel care vorbeşte îl manifestă în raport cu 
sine. Reducţia cantitativă şi calitativă precum şi detașarea 
emotivă reprezintă consecințele cele mai vizibile ale 
comunicării realizate în grabă, iar nocivitatea lor în raportul 
inter-personal este într-un raport direct cu percepţia pe care 
interlocutorul o are despre motivul grabei. Cu cât mai puţin 
acesta înțelege şi poate justifica raţional comportamentul grăbitului, 
cu atât mai mari vor fi efectele negative ale comportamentului 
acestuia. 

Efectele cele mai nefavorabile ale grabei se văd în relaţiile 
pastorale, adică în acele contexte în care există o persoană într-o 
situaţie de nevoie fizică, psihică şi emotivă şi un păstor de la care 
primul aşteaptă o oarecare formă de ajutor şi de susţinere. In aceste 
cazuri, păstorul care are o atitudine grăbită, comunică implicit un 
mesaj de tipul: „Nu am vreme să stau să te ascult”. Destinatarul, în 
mod automat interpretează acest mesaj ca o lipsă de interes în ceea 
ce-l priveşte şi vede grăbitul ca pe un individ care nu 
intenţionează să intre într-un raport semnificativ din punct de 
vedere emoţional. În plus de aceasta, se percepe pe sine însuşi în 
urma acestei relaţii ca fiind nesemnificativ, neglijabil, privat de 
importanţă şi de valoare. 

Orice individ care intenţionează să se facă util în plan psiho- 
emotiv şi afectiv prin intermediul comunicării, trebuie să devină 
conştient de faptul că exteriorizarea grabei este unul dintre 
erorile cele mai grave pe care le poate comite. Dimpotrivă, a 
oferi timp celuilalt, conferă destinatarului posibilitatea să 
experimenteze sentimentul de acceptare şi de calm care favorizează 
dialogul şi raportul pastoral. 


9. Anticipatorul (pripituD 

„Anticiparea” constă în formularea concluziilor sau a 
conţinutului sintetic al unui discurs mai înainte ca 
interlocutorul să fi terminat să vorbească. Anticipatorul este 
deci acela care il precede pe altul într-o manieră adesea invazivă, 
încercând să demonstreze că ştie ceea ce acesta vrea să zică (sau 
cunoaşte concluziile la care ajunge); în acest mod, comunicarea 
este întreruptă, fiindu-i anticipat momentul ei esenţial, 
noutatea și originalitatea ei. 

Originile acestui tip de comportament pot fi foarte diferite: 
cine îl pune în act poate fi determinat de dorinţa de a-şi demonstra 
propria „abilitate” (comunicând un mesaj de tipul: „mi-am dat eu 
repede seama de ceea ce tu vrei să spui”). În cele mai multe cazuri, 
anticiparea are un rol limitativ în comunicare: celălalt tinde să- 

şi reducă propriile intervenţii verbale, văzând propria comunicare 
verbală golită de utilitate, de interes şi de noutate de către 
anticipator. Nu găseşti multă satisfacţie interioară în a zice lucruri şi 
a comunica experienţe pe care cel căruia îi sunt destinate le 
cunoaşte deja; doar în cazurile în care anticipatorul este animat de 
intenţii pozitive în raport cu interlocutorul, comportamentul său 
poate să aibă efecte pozitive pentru relaţia pastorală, cu condiţia să 
nu fie o tentativă de exteriorizare a superiorității. 

Trebuie subliniat faptul că în relaţia pastorală, comportamentul 
anticipativ poate fi uşor pus în act cu intenţia clară de a-l face pe 
interlocutor să înţeleagă că ceea ce zice el a fost înţeles, acceptat şi 
împărtăşit. Dar şi în acest caz este uitat faptul că uzul limbajului, 
exprimarea, are efecte purificatoare şi eliberatoare, şi deci este 
bine să-i oferim şansa celui care trăieşte experienţe neplăcute 
să le exteriorizeze, să le „verbalizeze” aşa „precum” şi „cât“ 
doreşte, chiar dacă ceea ce zice este banal şi previzibil de către 
păstorul care se află pe poziţia de ascultător. Nu foloseşte deci deloc 
să-l întrerupem pe interlocutor pentru a-i spune: „Ştiu...”, cu atât 
mai mult dacă se ia în considerare faptul că a-l întrerupe pe celălalt 
în timp ce vorbeşte reprezintă întotdeauna un semn de proastă 
creştere. Indicat este să se acţioneze cu calm, să se aştepte să-şi 
termine propria intervenţie, pentru a-i zice eventual la sfârşit: 
„Înţeleg”. 


10. Invadentul. 

Comportamentul de invadenţă constă în intervenţia 
violentă în discursul altuia, în mod indecent, de exemplu 
„ridicând vocea”, sau întrerupându-l în mijlocul discursului pe cel 
care vorbeşte, cu scopul de a impune, sau oricum, pentru a exprima 
într-o manieră focoasă propria poziţie. Există o clară distincţie între 
comportamentul anticipator şi cel invadent. În cazul nostru, prin 
invadent se înţelege comportamentul ce constă în întreruperea celui 
ce vorbeşte pentru a afirma propriul punct de vedere, indiferent 
dacă acesta este în acord sau în dezacord cu cele afirmate. 

Comunicarea între indivizi este dirijată de reguli adeseori 
nescrise şi inexplicite: orice individ participă la conversații şi la 
comunicarea cu alţii respectând aceste reguli chiar dacă nu le-a 
conştientizat. Una dintre aceste reguli prescrie ca, cu rare excepţii, 
să se lase timpul necesar interlocutorului să-și încheie intervenția, 
respectiv să-şi expună până la capăt propriile idei. Doar în anumite 
cazuri este permisă transgresarea acestei reguli, şi în această 
situaţie, pot exista consecinţe negative asupra calităţii relaţiei inter- 
personale. Comportamentul de invadenţă este perceput de 

interlocutor ca un semnal de respect redus faţă de propria-i 
persoană. Mesajul invadentului este de tipul: „Eu sunt mai 
important decât tine şi am deci dreptul de a te întrerupe pentru a-mi 
afirma punctul de vedere, care este mai important decât al tău.” 


11. Incoerentul 

Comportamentul sau atitudinea aceasta constă în a 
declara şi susţine idei, opinii, puncte de vedere între ele 
contrastante sau contradictorii. |Incoerent este acela care 
demonstrează că nu posedă o logică clară în momentul în care 
dezbate anumite problematici, şi care, în diferite contexte 
relaţionale, îşi schimbă frecvent opiniile şi atitudinile. Această 
evazivitate poate privi atât opiniile referitoare la realitate, precum şi 
pe cele privitoare la relaţiile inter-personale şi deci la persoane. In 
primul caz, incoerenţa se manifestă în lipsa unui punct de vedere 
stabil şi sigur privitor la anumite teme de discuţie (religie, politică, 
cultură etc.). 

În al doilea caz, mai dăunător pentru calitatea relaţiei, 
incoerenţa se manifestă prin schimbarea atitudinii faţă de 
persoane, oferindu-le aprecieri diferite şi evidențiind diferite 
niveluri de consideraţie, în funcţie de indivizii cu care este în relaţie 
în acel moment (de exemplu: a arăta unui prieten multă consideraţie 
într-un dialog privat, şi apoi a-l critica aspru când sunt de faţă mai 
multe persoane). Incoerența relevă un caracter instabil şi volubil, 
tipic persoanelor nesigure şi nesincere. În relaţiile interpersonale 
incoerenţa acţionează în direcţia reducerii stimei tuturor faţă de 
acea persoană care o pune în act şi generează în alţii - lucru extrem 
de grav când în cauză este un preot - o substanţială neîncredere şi 
„tinere la distanţă”. Reprezintă, în general, un comportament ce se 
repercutează negativ asupra calităţii unei relaţii. În contextul 
relaţiei pastorale,  incoerenţa limitează drastic potențialul 
duhovnicesc al relației înseşi; se poate crea un raport de încredere 
numai şi numai dacă cei doi parteneri ai dialogului se consideră 
reciproc coerenţi şi de încredere. 


12. Recitatorul 

Recitarea poate fi definită drept comportamentul 
constând în accentuarea în mod excesiv şi artificial a unor 
conotaţii para-verbale ale vocii, făcând-o în mod forţat 
expresivă, bogată în inflexiuni și coloraturi, în contrast 
evident cu naturalitatea pe care vocea normală o posedă. Dacă 
în schimburile verbale dintre adulţi se tinde a se insista prea mult pe 
anumite inflexiuni para-verbale, cel care ascultă percepe un fel de 

forţare intenţionată din partea vorbitorului, şi o discrepanţă între 
ceea ce afirmă şi ceea ce simte şi gândeşte realmente. Urmarea unei 
astfel de atitudini este scăderea calităţii relaţiei pastorale. Acest 
comportament obstacolează deci instaurarea unei relaţii autentice şi 
sincere între două persoane. 


13. Absolutistul 

Comportamentul acesta constă în prezentarea propriilor 
opinii ca şi cum ar fi absolute şi indiscutabile; cel care are o 
astfel de atitudine se consideră deţinător sau posesor exclusiv al 
adevărului, adevăr pe care nu intenţionează să-l pună în 
dezbatere şi pe care il impune altora cu violenţă. Adeseori, acest 
comportament este asociat unei deosebite capacităţi de comunicare 
verbală, sau chiar unei capacităţi deosebite în demonstrarea şi 
justificarea propriilor convingeri. Cel ce pune în act acest 
comportament reuşeşte uneori să-şi demonstreze propriile motivații, 
şi astfel işi demotivează interlocutorul de a conversa, sau de a pune 
în discuţie puncte de vedere divergente; comunicarea va fi deci 
limitată, întrucât tinde să se priveze de aportul celuilalt. 
Sentimentele acestuia din urmă sunt de frustrare (1) şi de negare de 
sine (2): frustrare(1), ca urmare a dificultății sale de a face să-i fie 
acceptat - măcar parţial - propriul punct de vedere, de a-l pune cel 
puţin ca alternativă la argumentările celuilalt individ; negare de sine 
(2), drept consecinţă a percepţiei propriei inferiorităţi intelectuale. 

În toate tipurile de relaţie, comportamentul absolutist are 
repercusiuni negative, favorizând apariţia în interlocutor a unor 
sentimente de antipatie şi de refuz faţă de cel care îl pune în act. 


14. Desconsideratorul 

Comportamentul de desconsideraţie constă în a nu da 
importanța cuvenită la ceea ce altul zice, la punctele lui de 
vedere, la participarea sa la un dialog. Este un comportament 
care vine pus În act mai ales în relaţiile dintre trei sau mai mulți 
participanţi: doi dintre aceştia conduc o relaţie sau un schimb 
comunicativ între ei, excluzându-l pe al treilea, care se simte 
marginalizat şi ignorat. Desconsiderarea - reprezentând de fapt o 
formă radicală de excludere - nu are niciodată efecte pozitive într-o 
relaţie de tip pastoral. 

XXX 

Sintetizând afirmăm că în relaţia pastorală - precum în orice 
altă relaţie - există comportamente care, dacă şi când sunt puse în 
act de către păstor, determină o limitare a comunicării şi drept 
consecinţă au efecte negative asupra calităţii relaţiei. Aceste 

comportamente acționează în direcția anulării anumitor 
potenţialităţi ale raportului pastoral, şi deci a unei părţi 
semnificative a dimensiunii pastorale a raportului. Este deci 
indispensabil ca păstorul să ia în consideraţie şi să analizeze critic 
repercusiunile pe care propriul comportament le poate avea asupra 
interlocutorilor săi. 


Anexă: 
Caracterele 
- Teofrast (372-287 î.e.n.) - 


Melior est puer pauper et sapiens, 
rege sene et stulto, 

qui nescit praevidere in posterum. 
„Este mai presus un băiat sărac şi înţelept 
decât un rege bătrân şi neghiob, 

care nu ştie să prevadă viitorul”. 


În continuare ne vom opri asupra câtorva caractere aflate în 
atenţia lui Teofrast!%. Analiza lui, în ciuda mutaţiilor culturale 
intervenite de-a lungul istoriei, este extrem de actuală şi plină de 
semnificaţie pentru oamenii lumii noastre. Multe din gesturile 
surprinse cu măiestrie şi ridiculizate de Teofrast sunt actualizate de 
contemporanii noştri într-un alt registru comportamental şi cultural. 

Menţionăm şi noi, alături de Erasm”: Admonere voluimus, non 
mordere; prodesse, non laedere; consulere moribus hominum, non 
officere (Am vrut să atragem atenţia oamenilor, nu să le dăunăm; să 
le fim de folos, nu să-i jignim, să îndreptăm moravurile oamenilor, 
nu să le facem rău”. 


Prefăcutul 

Am putea înfăţişa cusurul acesta ca fiind o lipsă de 
sinceritate atât în ceea ce spunem, cât şi în ceea ce facem. 
Prefăcut este omul care de faţă cu duşmanii lui se fereşte să le arate 
ura ce le-o poartă. În taină se năpusteşte asupra lor, iar când sunt 
de faţă îi ridică în slăvi. Când duşmanii lui au pierdut un proces, 
prefăcutul este gata să le arate părerea lui de rău. Nu se arată că ar 
pătimi din pricina celor ce-l bârfesc, iar vorbele lor de ocară pare că 
nu le pune la inimă. Vorbeşte cu blândeţe cu cei nedreptăţiţi şi care 
vin la el să-şi arate nemulţumirea. Celor ce vin cu alte treburi le 


1% Textul de bază folosit este cel publicat în La Bruyere, Caracterele sau moravurile 
acestui veac, ed. „Pentru literatură”, Bucureşti, 1968, p. 28-76. 
101 Erasm, Scrisori, 11642, cartea XXXI, scrisoarea 42. 

recomandă să nu-l ocolească. Nu destăinuie altora nimic din 
ceea ce pune la cale, ci spune că mai are de gândit. Când este 
rugat să sprijine un prieten aflat la nevoie, ca să-l împrumute, spune 
că are ce vinde pentru a-l ajuta, şi chiar dacă nu are ce vinde, susţine 
că are. Când a aflat o veste, se face că n-a aflat; tăgăduieşte c-ar 
avea cunoştinţă de unele lucruri; zice că nu-şi aminteşte să fi ajuns la 
o înţelegere. Uneori răspunde că problema îl preocupă, alteori că 
habar n-are de ea, sau că i se pare ciudat cazul, iar alteori, în sfârşit, 
că şi el a ajuns să fie acum de aceeaşi părere. 

Într-un cuvânt, putem spune că e dibaci în a născoci răspunsuri 
de felul acesta: „La drept vorbind, nu mi-a prezentat lucrurile astfel”; 
„Nu mă lasă inima să-ţi dau ţie crezare, dar nici să-l condamn pe el”. 
„Fii cu băgare de seamă. Nu fi prea credul”. lată ce fel de vorbe şi de 
vicleşuguri ştie să descopere omul prefăcut şi cum se dezice el. 


Linguşitorul 

Linguşirea ar putea fi definită ca o comportare lipsită de 
demnitate, de pe urma căreia însă, linguşitorul are partea lui 
de folos. Mergând pe drum alături de un altul, linguşitorul este capabil 
să-i spună: „Bagi de seamă cu câtă admiraţie se uită lumea la 
tine? Nu e om în cetate cu care să se petreacă lucrurile aidoma. Ai 
fost la înălțime ieri în agora. Erau acolo adunați peste 30 de oameni 
şi care mai de care vorbeau despre cel mai brav dintre cetățeni. Cel 
dintâi nume pomenit a fost al tău, şi tot el a stăruit pe buzele lor 
până la urmă”. Şi în timp ce linguşitorul rosteşte astfel de cuvinte, se 
face că scutură o scamă de pe haina celui linguşit, iar dacă 
vântul i-a suflat vreun fulg pe păr, se grăbeşte să-l ia 
spunându-i surâzând: „Firele de păr alb demonstrează 
înțelepciune”. 

Când cel linguşit vorbeşte, /ingușitorul porunceşte celorlalti 
să tacă; când cântă, îi aduce laude, iar atunci când a încetat, 
îl aplaudă strigând:  „Bravo!'”. Dacă a făcut o glumă 
neizbutită, linguşitorul râde în hohote şi aduce haina în dreptul 
gurii, prefăcându-se că nu-şi poate stăpâni râsul. Pe drum, face semn 
trecătorilor să se oprească spre a trece „onoratul domn”. Când 
târguie din piaţă mere şi pere pentru odraslele prietenului, le aduce 
şi le împarte de faţă cu tatăl lor, ba îi şi îmbrăţişează pe copii, 
spunându-le: „Ce copii buni, şi cum mai seamănă cu tatăl lor!”. Când 
se întâmplă să-şi cumpere încălţăminte amândoi, îi spune că piciorul 
lui are o linie mai frumoasă decât gheata, iar dacă se duce în vizită la 
un prieten, linguşitorul aleargă să ducă ştirea „Vine la tine”, şi apoi 
se întoarce ca să-i spună „l-am dat de veste”. La masă este cel dintâi 
dintre invitaţi care laudă vinul şi nu uită să adauge: „Mâncaţi cu 

atâta graţie”. Gustând din bunătăţile de la masă, îl îndeamnă: „E 
delicios”. 

Intre timp, are grijă să îl întrebe dacă nu cumva îi e rece şi 
dacă n-ar fi bine să îi pună haină pe spate. Şi când rosteşte 
aceste cuvinte îi şi pune o haină pe el. Se pleacă apoi să-i 
şoptească ceva la ureche. Când vorbeşte cu alţii, îl urmăreşte cu 
privirea. La teatru, se grăbeşte să ia pernele din mâna 
sclavului ca să le aşeze pentru prietenul său. Îi mai spune că 
are o locuinţă clădită după un plan minunat, că are o grădină îngrijită 
şi că portretul îi seamănă leit. 

Intr-un cuvânt, Jingușitorul spune şi pune la cale numai 
lucruri prin care bănuieşte că poate fi cuiva pe plac. 


Flecarul 

Flecăreala este o înşirare lungă de vorbe fără rost. Flecar 
este omul care, stând alături de un necunoscut, incepe să-şi laude 
nevasta, îi povesteşte ce-a visat, îi înşiră bunătăţile cu care s-a 
ospătat la cină. (Apoi, întinzându-se la vorbă, zice: „Oamenii din zilele 
noastre sunt mai vicleni ca cei de pe vremuri”: „Nu s-a ieftinit grâul 
de pe piaţă”; „E plăcut să călătoreşti pe mare”; „La anul îmi voi 
semăna singur ogorul”; „O povară mare este viaţa”. Flecarul 
vorbeşte apoi de numărul coloanelor Odeonului, mai spune că a avut 
vărsături, că nu ştie ce zi este.) Dacă se încumetă cineva să-l 
asculte, flecarului nu-i vine să plece de lângă el. 

Dacă nu vrei să te apuce durerea de cap, e bine ca pe flecar să- 
l alungi din preajma ta, şi s-o iei la picior, căci este greu să faci pe 
plac unor oameni care nu ştiu cât preţuieşte munca, nici odihna! 


Grosolanul 

Grosolânia pare să fie necunoaşterea bunei-cuviinţe. 
Grosolanul este omul care vine la adunarea publică chiar şi în ziua în 
care s-a îmbătat cu cea mai ţărănească ţuică (sau „a fumat cele mai 
puturoase şi mai rău mirositoare trabucuri”). Este omul care poate 
să susțină că parfumul nu este mai plăcut la miros ca 
usturoiul. Poartă încălţăminte mai mare decât piciorul lui. Vorbeşte 
cu glas tare tot timpul. Nu are încredere în prieteni şi în rude, în 
schimb destăinuie slujitorilor lui cele mai importante secrete. 

Când se aşează pe scaun, ridică haina mai sus de genunchi şi i 
se vede goliciunea. Pe stradă, admiră şi nu rămâne mirat de nimic, 
decât numai dacă dă cu ochii de vreun bou, un măgar sau un ţap. 
Atunci se opreşte şi rămâne cu ochii pe ei. În cămară, îmbucă grăbit 
de ici de colo. Face curte slujnicei care frământă pâinea, dar se 
fereşte să fie văzut; apoi îi dă o mână de ajutor ca să macine făina 

trebuincioasă pentru el şi ai lui. Când bate cineva la uşă, aleargă el 
cel dintâi; cheamă câinele şi, apucându-l de bot, spune: „Lui i-am 
încredinţat spre pază moşia mea şi casa”. Când primeşte bani de 
la cineva, se uită la ei cu neincredere, de teamă să nu fie 
falşi; pretinde apoi alţii. Dacă a dat cuiva în împrumut un plug, un 
COŞ, o coasă sau un sac, nu-l părăseşte gândul nici noaptea şi 
nu poate dormi. Se scoală din aşternut şi pleacă în căutarea lor. 
Când coboară la oraş întreabă pe fiecare drumeţ cât costă peştele, cu 
cât se vând pieile; la baia publică, îi vine să cânte. 


Neobrăzatul 

inseamnă  neobrăzare îndrăzneala pe care o arăţi 
spunând şi făcând lucruri dezgustătoare. Neobrăzat este cel 
care jură cu uşurinţă pentru orice fleac şi se lasă lesne defăimat şi 
ocărât, are o fire josnică şi este în stare de orice nesimţire. Să nu te 
mire faptul că se apucă să danseze în mod deşănţțat mai înainte 
de a fi ametit. La serbările de la bâlci se pune bine cu spectatorii, 
doar o face rost de ceva bani. Neobrazatul se ia la ceartă cu cei 
fără bilet, care dau năvală să vadă un spectacol gratuit. Nu se 
dă în lături să deschidă o cârciumă, o casă de desfrâu, să strângă 
dările, şi nu este nici o meserie atât de josnică de care să nu se 
apuce. 

Neobrăzatul face pe crainicul public, face pe bucătarul şi joacă 
la jocurile de noroc. Refuză să-și întreţină mama, este urmărit 
pentru furt şi-şi petrece timpul mai mult în puşcărie decât acasă. In 
jurul lui, lumea se adună ca la bâlci; unii vin, alţii pleacă, fără să-l ia 
în seamă. Unii ascultă începutul flecărelii, alţii câteva cuvinte, iar 
câţiva doar sfârşitul. Neobrăzatul crede de cuviinţă să-şi dea în vileag 
nemernicia ca s-o cunoască lumea, ca la un spectacol. E mereu în 
proces - când acuzator, când acuzat. Când este pârât, jură strâmb. 
Când acuză, vine la proces ţinând în piept cutia cu dosare şi cu 
mâinile pline de hârtiuţe. li place să fie în fruntea unor gură-cască, le 
dă bani cu împrumut, cerând o dobândă de trei jumătăţi de obol la o 
drahmă pe zi. Dobânda o încasează colindând cât e ziua de mare prin 
cârciumi, prin halele cu peşte proaspăt ori sărat, iar banii adunaţi 
de pe urma şmecheriilor îi bagă în gură (obicei al oamenilor din 
popor ironizat adesea de către scriitorii comici). 

Astfel de oameni sunt obositori, abia aşteaptă prilejul să te 
ocărască şi strigă cât îi ţine gura, făcând zarvă prin ateliere şi pieţe. 


Guralivul 


Dacă am vrea să definim năravul acesta, am putea spune că 
este neputinta de a-ţi stăpâni gura, iar guralivul este omul care 

indiferent de ce i-ar spune cel ce-i iese în cale, îi răspunde că nu 
reprezintă importanţă, că el le ştie pe toate şi că-i stă la dispoziţie cu 
informaţii. 

Când cineva vrea să continue conversaţia, guralivul îl întrerupe 
zicându-i: „Bagă de seamă să nu uiţi ceea ce aveai de gând să 
spui”; „Iti mulţumesc că mi-ai amintit tocmai ceea ce intenţionam eu 
să-ţi comunic”. „Ce mult ai de câştigat când mai stai cu cineva de 
vorbă”. „Uitasem tocmai de acest lucru”. „Ai sesizat repede totul”. 
„Te urmăresc de mult ca să văd dacă vei ajunge la aceleaşi concluzii 
cu mine”. Guralivul se pricepe să facă şi altfel de intervenții 
asemănătoare şi nu îngăduie celor cu care se întreţine nici să 
răsufle. Şi după ce a plictisit, rând pe rând, pe fiecare, este în 
stare să se îndrepte şi spre oamenii pe care-i vede adunați în 
grup şi-i obligă să se împrăştie, măcar că aveau de discutat 
lucruri importante. 

Guralivul îşi face drum prin şcoli şi palestre, tulbură lecţiile 
copiilor, pălăvrăgind cu profesorii. Pe cei ce invocă un motiv ca să 
se despartă de el, este în stare să-i însoțească până acasă. E 
destul să-i pui o singură întrebare, şi e capabil să înşire nu numai ce 
s-a petrecut în adunarea poporului, ci să-ţi povestească şi de disputa 
dintre cei doi oratori de pe vremea lui Aristophon şi despre succesul 
discursurilor sale în faţa poporului. 

Între timp, nu uită să strecoare câteva ocări la adresa 
mulțimilor, obligând în felul acesta pe ascultători să nu-i mai dea 
atenţie. Unii adorm, iar alţii pleacă, lăsându-l singur. Când face parte 
dintr-un juriu de judecată, împiedică cu pălăvrăgelile lui pe colegii lui 
să judece; dacă asistă la un spectacol, împiedică pe ceilalți să 
privească, iar dacă se află la o masă cu un altul, nu-i dă răgaz 
să mănânce; susţine că tăcerea e o pedeapsă pentru guraliv şi că 
limba lui alunecă aşa cum alunecă peştele în apă, şi n-ar putea să tacă, 
chiar dac-ar fi să ajungă mai gureş decât rândunelele. Guralivul 
îndură până şi batjocura copiilor lui: voind să adoarmă, îi cer să le 
spună o poveste: „Tăticule, spune-ne o poveste ca să adormim mai 
degrabă”. 


Născocitorul de ştiri 

Năravul aceste te îndeamnă să plăsmuieşti ştiri şi fapte 
care să fie luate drept bune de alţii. Născocitorul este omul care 
întâlnindu-şi un prieten își schimbă glasul şi-l întreabă cu surâsul pe 
buze: „Dincotro?” „Ce mai zici?” „Ce noutăţi?” „Cum se face că n-ai 
nici o veste bună?” „Şi cu toate acestea, se aud lucruri bune”. Fără 
să aştepte un răspuns, continuă: „Ce spui? Cum de n-ai auzit nimic? 
Mi se pare că acum o să te saturi de noutăţi”. Începe apoi să 

povestească că tot ce va spune sunt lucruri auzite de la un 
soldat ori de la sclavul flautistului Asteion. Sursele lui de informaţii 
sunt de aşa fel, încât nimeni n-ar putea să le atace. Pe baza acestor 
informaţii povesteşte că cutare a câştigat o mare bătălie, iar cutare 
este prizonier. lar dacă vreunul dintre ascultători intervine 
întrebându-l: „Tu crezi în toate acestea?” el răspunde: „E un 
lucru pe care-l ştie toată lumea; vestea s-a răspândit pretutindeni 
şi toţi povestesc la fel. Fiecare ştie amănunţit cum s-a dat lupta şi că 
a fost o adevărată vărsare de sânge”. Apoi cere ascultătorului să 
păstreze taina pentru el. Şi tot el aleargă să împrăştie noutăţile 
prin tot oraşul. 

Aceşti născocitori de ştiri nu doar că spun lucruri false, dar mai 
au de tras şi ponoase. S-a întâmplat de multe ori ca astfel de oameni 
să fie înconjurați de multime în băile publice şi în timpul acesta să 
rămână fără haine. Alţii au fost condamnaţi în lipsă, pentru că în 
timpul judecării lor se aflau în Portic, unde înşirau izbânzile repurtate 
pe mări şi pe uscat de un oarecare. Alţii au uitat de masă, cucerind 
cu vorba cetăţile. 

Apucătură mai rea ca aceasta nu găseşti. Există oare, vreo 
prăvălie, vreun colţişor în piaţă, în care să nu-şi piardă vremea 
născocitorul de ştiri? El nu face decât să-i obosească pe cei ce-l 
ascultă şi să-i plictisească de moarte prin minciunile lui. 


Obraznicul 

Încercând să cuprindem într-o definiţie năravul obrăzniciei am 
putea să spunem că este o nesocotire a bunului nume, în 
vederea unui câştig. Firea obraznicului îl împinge să ceară bani cu 
împrumut de la un cunoscut pe care l-a mai înşelat cândva (...), apoi, 
după ce a adus jertfă zeilor, pune la păstrat în sare carnea animalelor 
sacrificate (o parte din carnea provenită din animalele jertfite trebuia 
să fie servită la ospăț, iar o altă parte era trimisă prietenilor) iar el se 
duce la masă în altă parte. Acolo, cheamă şi pe sclavul lui, îi dă o 
bucată de carne şi una de pâine şi-l îndeamnă, ca să audă şi 
ceilalți: „Mănâncă, Tibios, şi satură-te”. Când se află la piață 
după târguieli, aduce aminte măcelarului că i-a făcut cândva 
un bine; apoi, dând târcoale pe lângă cântar, aruncă pe taler 
o bucată de carne ori un ciolan pentru o ciorbă. Dacă izbuteşte, 
e mulţumit. Dacă nu, ia de pe taraba măcelarului o legătură de 
mate şi pleacă râzând. Când cumpără bilete de teatru pentru străinii 
pe care-i găzduieşte, îşi face şi el rost de un bilet fără bani. A doua zi 
aduce la reprezentaţie şi pe copii împreună cu pedagogul lor. Când 
află că un cunoscut a târguit lucruri ieftine, îi cere să-i dea şi 

lui ceva. Obraznicul dă buzna în case străine, ia cu împrumut 
orz fin şi pretinde să-i fie aduse şi acasă. 

Când vine la baie, se spală singur; îşi umple căldăruşa şi nu ia în 
seamă protestele băieşului. La plecare îi spune că s-a spălat singur şi 
nu uită să adauge: „Nu poti spune că ţi-am rămas dator”. 


Zgârcitul 

Zgârcenia este o economie ce întrece orice măsură. 
Zgârcit este omul care înainte de a se fi împlinit luna, bate la uşa 
datornicului şi-i cere dobânda, chiar dacă aceasta nu face măcar o 
jumătate de obol. Când se află la o masă pregătită pe socoteala celor 
ce iau parte la ea, zgârcitul numără câte pahare a băut fiecare, iar 
zeiţei Artemis îi jertfeşte mai puţin decât oricare altul dintre cei 
prezenţi. Dacă un cunoscut i-a procurat un obiect pe un preț scăzut, 
Zgârcitul consideră că e îngrozitor de scump. Dacă sclavul i-a spart 
o oală ori o farfurie, îi scade din hrană. Dacă nevasta a pierdut 
un bănuţ, cotrobăie prin oale, răscoleşte paturile, lăzile, caută până şi 
în aşternuturi. Dacă are ceva de vânzare, pretinde un preţ aşa de 
ridicat, încât cumpărătorul aproape nu are nici un folos. Din grădina 
zgârcitului nu poţi lua nici măcar o smochină. Nici pomeneală să te 
lase să treci prin livada lui sau să ridici de jos o smochină sau o 
curmală. Zi de zi este cu ochii pe semnele de hotar şi stă cu 
frica-n sân să nu i le mişte careva din loc. Cum a trecut 
termenul dobânzii, începe să urmărească pe datornic şi-i pune la 
socoteală dobândă peste dobândă. Când are la masă invitaţi din 
acelaşi sat cu el, are grijă să taie carnea în bucăţi cât mai mărunte. 
Se duce în piață cu gândul de a târgui, dar se întoarce cu 
mâna goală. Nu îngăduie nevestei să dea cuiva cu împrumut 
sare, un capăt de fitil, un vârf de chimin; măcar că e vorba de 
nimicuri, îşi face socoteala că ele valorează mult la sfârşitul 
unui an. 

Casele zgârciţilor de genul acesta sunt doldora de bani. 
Mucegăitul stă prins pe ele, iar pe chei s-a pus rugina. 


Mojicul 

Nu e greu să cuprinzi în câteva cuvinte năravul acesta. Mojicia 
este, de pildă, o glumă necuviincioasă, spusă pe față, fără 
ocolişuri şi care se cuvine condamnată. Mojic este omul care atunci 
când se află în tovărăşia unor femei de conditie liberă, este capabil 
să-şi ridice haina să i se vadă goliciunea. La spectacol, e singurul 
care continuă să aplaude atunci când toți ceilalţi spectatori s- 
au oprit, şi tot el este cel ce fluieră pe actorii pe care ceilalți 
spectatori îi urmăresc cu admirație. Când în teatru domneşte 


132 


tăcerea, mojicul işi dă capul pe spate şi sughite, atrăgând 
atenţia celor din jur. Când târgul este în toi, mojicul se apropie de 
taraba unde se vând nucile. Stă în picioare, se apucă să ronţăie nuci 
şi caută prilej de vorbă cu negustorul. Pe unii dintre trecători pe 
care abia i-a cunoscut îi strigă pe nume. Dacă-i vede grăbiţi, îi 
obligă să-l aştepte. E în stare să se ducă şi să strângă mâna unuia 
care a pierdut un proces de seamă chiar în clipa când omul părăseşte 
tribunalul. Proptit în faţa unei frizerii sau parfumerii, povesteşte că 
are de gând să se îmbete. 


Inoportunul 

Inoportunitatea înseamnă o intervenţie făcută într-un 
moment atât de puţin potrivit, încât indispune pe cei cu care 
vii în contact. lnoportunul este omul care vine să-ți ceară sfatul 
tocmai când nu-ţi vezi capul de treburi. Găseşte nimerit să 
facă o serenadă unei curtezane tocmai când ea zace în pat cu 
temperatură. Pretinde unui girant condamnat de justiție să dea 
chezăşie şi pentru el. 

Dacă este invitat la o nuntă, vorbeşte de rău tot „neamul 
femeilor”. /nvită la o plimbare pe jos oameni abia sosiți de la un drum 
lung. Găseşte cumpărător care să ofere un preţ mai mare pentru 
obiecte vândute. /n adunare, se ridică şi vorbeşte luând-o de la 
început despre lucruri deja auzite şi cunoscute de toată lumea. Este 
gata să-şi ofere serviciile pe care nu i le-a solicitat nimeni şi care nu 
pot fi refuzate. Vine să ceară dobânda de la datornici tocmai când au 
adus jertfe zeilor şi se află la ospăț. Când un sclav este bătut în faţa 
lui, povesteşte că a avut şi el cândva un sclav şi că s-a spânzurat din 
pricina bătăii. Ca arbitru, întărâtă părțile care erau pe punctul 
de a cădea la o înţelegere. 


Pripitul 

Pripeala înseamnă manifestarea unui interes puternic 
față de alţii, prin vorbe şi fapte. Omul pripit este în stare să 
făgăduiască lucruri pe care nu este în stare să le ducă la 
îndeplinire. Dacă se pune în discuţie o chestiune recunoscută de 
toți ca dreaptă, el este de părere opusă, dar este combătut. Dacă doi 
s-au luat la bătaie, el păşeşte în mijlocul lor şi-i desparte, chiar dacă 
nu-i cunoaşte. Te călăuzește pe un drum necunoscut, pentru ca 
până la urmă să nu descopere drumul adevărat. În ajunul unei 
lupte, întreabă pe comandant când va intra în dispozitivul de luptă şi 
ce ordine va da peste două zile. Se duce şi vesteşte pe tatăl său că 
mamă-sa a şi ajuns în iatacul ei. Nesocoteşte prescripţiile medicului 
şi dă unui bolnav cu temperatură vin, susținând că vrea să 

încerce dacă nu cumva îl poate vindeca. Dacă s-a prăpădit 
nevasta unui prieten, îi gravează o inscripţie pe mormânt, în care 
pomeneşte numele bărbatului ei, al tatălui şi al mamei, numele 
decedatei, locul ei de baştină, ba mai adaugă că erau cu toții oameni 
de treabă (considerându-i pe toti morti, deşi trăiau). Când urmează 
să jure într-un proces, spune celor de faţă: „Am mai jurat de 
atâtea ori până acum”. 


Prostănacul 

Căutând să definim prostia, am putea spune că este o 
încetineală a minții exteriorizată prin vorbe şi fapte. 
Prostănacul este omul care socotește cu socotitoarea, face 
suma întregului dar întreabă totuşi pe cel de alături cât face. 
Dacă este citat într-un proces ca acuzat, el uită şi pleacă la ţară. Cum 
îl laşi singur la teatru, îl cuprinde somnul. Mănâncă până se 
îmbuibă, se trezeşte din somn, iese afară pe întuneric şi este 
muşcat de câinele vecinului. la un lucru şi-l pune la loc sigur, 
ca apoi să-l caute fără să-i mai dea de urmă. Aflând de 
decesul unui prieten, se duce la înmormântare cu fața 
posomorâtă, cu ochii în lacrimi şi spune: „Să fie într-un ceas 
bun”. Când primeşte o datorie de la cineva, e în stare să-şi 
aducă martori. În toiul iernii, îşi dojeneşte sclavul fiindcă nu i-a 
cumpărat castraveți. Îşi istoveşte copiii, punându-i să facă exerciţii de 
gimnastică şi alergare. Când e la țară îşi pune linte la fiert, o 
sărează de două ori de n-o mai poate mânca nimeni. 


Brutalul 

Brutalitatea se manifestă prin folosirea unui ton aspru, iar 
brutal este omul pe care dacă l-ai întrebat „Unde e cutare” îşi dă 
replica: „Ce mă întrebi pe mine?”. De-l saluti, nu-ți răspunde. De 
are ceva de vândut, nu anunţă cumpărătorilor prețul, ci îi 
întreabă pe ei cât valorează obiectul. Celor ce-l apreciază şi-i 
trimit daruri de sărbători, le răspunde că darurile primite nu 
rămân fără răsplată. Trece cu vederea greşeala de a atinge, a 
împinge sau a călca pe picior pe cineva. Când îl rogi să ajute cu 
bani pe un prieten, la început refuză, pentru ca apoi să-ți 
aducă banii; nu uită însă să se plângă că sunt bani aruncați 
pe gârlă. Dacă s-a împiedicat pe drum, e în stare să blesteme piatra 
de care s-a poticnit. Dacă ai întârziat, nu te aşteaptă deloc 
peste ora stabilită. E în stare să nu se roage nici zeilor. 

Nemulţumitul 

Nemulțumirea este  subestimarea fără o cauză 
întemeiată a darurilor primite. Nemulţumitul este omul care 
atunci când un prieten îi trimite bunătăți de la un ospăț spune 
aducătorului: „Nesuferit om e stăpânul tău: nu m-a invitat la masă ca 
să nu gust şi eu ciorba şi cu vinişorul lui”. |n locul îmbrăţişărilor, 
spune hetairei'%: nu-mi vine să cred că mă iubeşti din toată 
inima. Nemulţumitul cârteşte împotriva lui Zeus, nu fiindcă nu 
trimite ploaie, ci pentru că ploaia vine cu întârziere. Dacă găsește 
pe drum o pungă de bani, spune: „N-am avut norocul să dau 
nicicând peste o comoară”. Dacă a cumpărat un sclav la un 
preț ieftin, în urma stăruinţelor vânzătorului, nemulțumitul 
zice: „M-aş mira să fie bun la ceva, căci prea e ieftin”. lar faţă 
de acela care-i aduce vestea bună că a dobândit un fiu, are 
replica: „Dacă ai avea încredere că odată cu acest eveniment, 
s-a dus pe gârlă jumătate din averea mea, ai spune 
adevărul”. După ce a câștigat un proces - şi încă cu 
majoritate de voturi - învinuieşte pe acela care i-a compus 
discursul că a scăpat din vedere multe argumente care i-ar fi 
venit în sprijin.1% Dacă il felicită cineva pentru că a început o 
afacere datorită prietenilor, care au pus mână de la mână să-i vină în 
ajutor, nemulțumitul răspunde: pot oare să fiu vesel, de vreme ce am 
datoria să iînapoiez fiecăruia banii şi le rămân pe deasupra şi 
recunoscător?” 


Neîncrezătorul 

Neîncrederea este convingerea greşită că toţi ne 
înşeală. Neincrezător este omul care după ce şi-a trimis sclavul 
după târguieli trimite pe un altul pe urma lui, ca să 
controleze cât a plătit. În timpul călătoriei îşi păstrează banii la el 
(în mod obişnuit, banii erau încredintati unui sclav), şi din când în 
când se opreşte să-i numere ca să vadă câți sunt. După ce s-a suit 
în pat îşi întreabă nevasta dacă a încuiat lădița, dacă a 
pecetluit dulapul, dacă a tras zăvorul porții de la ogradă. 
Chiar dacă femeia îl asigură că a încheiat peste tot, omul 
neîncrezător părăseşte aşternutul şi, aşa dezbrăcat şi descult, 


102 Hetaira era o femeie de moravuri uşoare care - fără a fi o prostituată propriu-zisă - 
era o concubină sau curtezană. În mentalitatea greacă, este opusă aceleia de soţie 
legitimă. Hetairele nu erau dispreţuite în societate; adesea, femei culte şi de spirit, erau 
foarte căutate. Situaţia de inferioritate a femeilor legitime faţă de hetaire a fost 
subliniată de unii scriitori antici. 

1% Legea prevedea la Atena ca fiecare cetăţean să-şi susţină singur dreptatea. Dar cei 
mai mulţi apelau la serviciile unui logograf, adică ale unui profesionist, care în schimbul 
unei retribuţii, redacta discursul, iar cel în cauză urma să-l înveţe în faţa forului 
judecătoresc. 

aprinde lampa, colindă şi cercetează fiecare locşor cu grijă. Şi cu 
toate acestea, abia-l prinde somnul. 

Cere ca dobânda să i se plătească de faţă cu martori, pentru ca 
datornicii să nu poată tăgădui condiţiile. Nu dă haina la curățat 
meseriaşului celui mai priceput, ci aceluia care îl poate 
despăgubi mai bine. Dacă vine cineva să-i ceară cu împrumut 
câteva pahare de argint, de obicei refuză; dacă este vorba de o rudă 
sau de un prieten apropiat, le împrumută, după ce a încercat mai 
întâi metalul în foc, după ce le-a pus pe cântar; parc-ar fi vrut şi o 
garanţie pentru ele. Porunceşte sclavului care duce paharele să nu 
meargă în urma lui, ci să treacă înainte, ca să fie cu ochii pe el, de 
teamă să nu fugă pe drum. Celor ce au cumpărat un obiect de la el 
şi-i cer să precizeze locul unde să depună banii, nedispunând în 
momentul acela de timp, le răspunde: „Nu fi ingrijorat de acesta, căci 
te voi urma până vei găsi răgazul necesar”. 


Nesimţțitul 

Nepăsarea față de curăţenia propriului trup care 
produce altora dezgust se numeşte nesimţire. Nesimţitul este 
în stare să iasă la plimbare cu plăgi de lepră pe el, cu pete de 
pecingine sau cu unghiile murdare. Nesimţitul se justifică în faţa 
tuturor că sunt boli moştenite, că de ele au pătimit şi bunicul şi tatăl 
lui şi că fără semnele bolilor acestora cu greu ar putea cineva avea 
pretenţia că face parte in familia lui. Chiar dacă are bube la genunchi 
şi răni la degete, nu-i pasă. Le neglijează până nu se mai pot vindeca. 
Dinţii îi sunt negri şi găunoşi şi ţi-e greu şi cu totul neplăcut să stai în 
apropierea lui. Pe lângă alte cusururi îl are şi pe acela că-şi 
suflă nasul în timpul mesei(!?') când vorbeşte te stropeşte, 
iar când bea sughite; se culcă alături de nevastă pe un aşternut 
murdar, iar la baie îşi unge corpul cu un ulei rânced. Când toţi 
ascultă cântecul executat de flautistă, se trezeşte aplaudând, face 
zgomot, acompaniază în surdină şi ocăreşte cântăreaţa că a sfârşit 
prea devreme. Încearcă să scuipe pe deasupra mesei şi 
nimereşte pe paharnic drept în față. 


Înfumuratul 

Înfumurarea este goana după onoruri câştigate pe urma 
unor lucruri meschine. Înfumuratul este omul care invitat la un 
ospăț caută cu orice preţ să se aşeze în apropierea gazdei. Îşi duce 
singur feciorul la templu la Delfi (sediul celui mai cunoscut oracol al 
lui Apolo) ca să-şi tundă pletele (era un obicei la vechii greci ca în 
pragul adolescenţei să-şi tundă pletele, închinându-le unei divinităţi, 
de cele mai multe ori zeului Apolo de la Delfi; ulterior, pe vremea lui 

Teofrast, obiceiul a fost abandonat din pricina dificultăţilor unei 
călătorii la Delfi. Înfumuratul prezentat de Teofrast persevera în 
vechiul obicei). Când sacrifică un bou, îl leagă de coarne cununi 
mari şi atârnă căpățâna animalului de stâlpul porții, pentru ca cei 
veniți să-şi dea seama că a jertfit un bou. lar dacă aduce ca dar de 
închinare în templul lui Asclepios un deget de aramă, se duce zi de zi 
să-l împodobească cu cununi şi să-l ungă cu uleiuri parfumate. 

Se tunde des, are grijă ca dinţii să-i fie albi, îşi schimbă hainele, 
deşi le-ar mai putea purta; se parfumează exagerat; la 
reprezentațiile de la teatru îşi caută loc în apropierea tribunei 
oficiale. Are acasă şi o mică palestră cu nisip şi un loc amenajat 
pentru jocul cu mingea, loc pe care-l pune la dispoziţia sofiştilor 
(sofiştii - cei dintâi învăţaţi care pun problema cunoaşterii - erau 
propagatori ai unor teorii sociale pentru emanciparea individului din 
legăturile lui gentilice. Cu excepţia câtorva, aveau o concepţie 
materialistă despre lume. Ei au inaugurat dialectica şi au rămas 
celebri prin latura negativă a activităţii lor: abuzul de permise false şi 
de silogisme greşite). 


Câărpânosul 

Cărpănoşia este lipsa de generozitate în fața 
cheltuielilor. Cărpănosul este omul care după succesul repurtat la 
concursurile tragice (în calitate de organizator al corului şi al 
reprezentaţiei dramatice) consacră zeului Dionisos o placă de lemn 
pe care şi-a gravat doar numele lui. Cu prilejul cotizaţiilor făcute 
în adunarea poporului, cărpănosul părăseşte locul fără să 
scoată un cuvânt. Când işi mărită fata, vinde carnea animalelor 
aduse jertfă, afară de cea rezervată preoților, iar pe servitorii tocmiți 
cu acest prilej ii angajează cu hrana de acasă. 

Când comandă corabia pe care el însuşi a avut sarcina s-o 
echipeze!%, se culcă pe punte pe aşternutul cârmaciului, în timp ce 
pe al lui îl pune la păstrare. La sărbătoarea Muzelor (sărbătoare 
consacrată şcolii, prilejuind jocuri şi sacrificii organizate prin 
cotizaţiile elevilor) de teamă de nu plăti taxa impusă, nu-şi 
trimite copiii la şcoală, pretextând că sunt bolnavi. Aduce el de 
la piaţă carnea şi legumele, pe care le ascunde în faldurile 
veşmântului. Zărind de departe pe un prieten cu care a avut 
prilejul să stea de vorbă mai înainte şi care face o colectă de 
bani, se abate din drum, ocoleşte şi se duce acasă. 

Nevestei nu-i ia slujnică, măcar că i-a adus o zestre mare, ci-i 
tocmeşte o fetiță care s-o insoțească. Cărpănosul poartă o 


104 Echiparea sau întreţinerea unei corabii cu cheltuieli proprii sau în comun era o 
sarcină impusă de cetate cetăţenilor înstăriți. 

încălțăminte peticită, dar susține că e tot atât de bună ca şi 
una nouă. Dimineaţa, deretică singur prin casă şi face paturile. Când 
vine la teatru, se aşează pe o haină veche şi întoarsă pe jos, pe care 
şi-a adus-o singur. 


Lâăudarosul 

A fi lăudăros înseamnă a face caz de calităţi inexistente. 
Lăudăros este omul care se aşează pe digul Pireului (digul portului, 
loc obişnuit de plimbare pentru atenieni) şi înşiră străinilor că a 
investit sume mari în împrumuturi maritime, arată amănunțit ce 
profituri pot rezulta de pe urma unor astfel de treburi, câtă avere a 
realizat şi ce pagubă a avut, iar în timp ce spune aceste enormități işi 
trimite sclavul să ridice bani de la bancă, deşi nu are nici o depunere. 

Călătorind pe mare, e în stare să-şi amăgească tovarăşul de 
drum, spunându-i că a participat la expediție alături de Alexandru 
Macedon, că s-a bucurat de atenţii din partea lui, că la întoarcerea 
din expediţie a adus o sumedenie de cupe încrustate cu pietre 
preţioase, că pe meleagurile Asiei ai să găseşti meşteri mai iscusiţi ca 
cei din Europa. Toate acestea le debitează un om care n-a păşit 
nicicând dincolo de zidurile cetăţii lui. Aminteşte că pe vremea când 
a bântuit foametea a cheltuit - dac-ar fi să i se dea crezare - peste 
cinci talanti cu concetățenii lui săraci, pe care nu s-a îndurat să-i lase 
fără ajutor. 

Aflându-se în mijlocul unor necunoscuţi, îndeamnă pe 
unul dintre aceştia să-i facă favorul de a socoti cu pietricele 
ce sumă a cheltuit, şi pune o parte din acestea pe seama unor 
pretinşi datornici, pentru a fi mai uşor de crezut. Calculând 
astfel, cheltuielile se ridică la zece talanţi. Adaugă însă că 
aceste cheltuieli n-a fost prevăzut decât ajutorul dat 
prietenilor, că n-a ţinut socoteala de cheltuielile impuse de 
echiparea corabiilor sau alte sarcini publice. 

Se îndreaptă apoi spre cei ce vând cai şi se preface că ar 
vrea să cumpere şi el unul. Ajungând în dreptul prăvăliilor cu 
îmbrăcăminte, cere haine care să nu coste mai mult de doi talanti şi 
la urmă îl ceartă pe sclavul care îl însoţeşte că n-a luat banii cu el. 
Deşi stă în chirie, încearcă să-l convingă pe cel ce nu-l 
cunoaşte că locuieşte în casa lui părintească şi că are de 
gând s-o vândă fiindcă e neîncăpătoare față de mulţimea 
musafirilor pe care-i primeşte. 


Îngâmfatul 


Ingâmfarea înseamnă dispreţuirea tuturor celorlalți, în 
afară de propria-ţi persoană. |lngâmfatul este omul care spune 

celui ce vine să-i vorbească că nu poate fi disponibil decât după 
masă, la ora plimbării. Mergând pe stradă, expediază fără prea multă 
bătaie de cap pricinile în care a fost desemnat arbitru (în mod 
obişnuit, şedinţele se ţineau în templu). Când este numit într-o slujbă 
publică, refuză sarcina şi susține sub prestare de jurământ că nu 
dispune de timp (cetăţeanul desemnat să îndeplinească o sarcină de 
interes public putea invoca o boală, o călătorie pentru a fi eliberat de 
obligaţii, dar trebuia să-şi susţină declaraţia prin jurământ). Când dă 
un ospăț pentru prietenii săi, nu se aşează la masă, ci porunceşte 
unuia dintre oamenii lui să le poarte de grijă. Dacă e vorba să viziteze 
pe cineva, trimite vestea mai întâi (!). În corespondenţa pe care o 
întreține nu întrebuințează formulele obişnuite, ca de pildă „mi-ar 
face plăcere”, ci scrie: „Pretind să se execute”, „Am trimis la tine ca 
să ia”, „Cât mai urgent”. 


Laşul 

Laşitatea pare să fie o slăbiciune a sufletului, provocată 
de frică. Laş este omul care, călătorind pe mare, ridică ochii spre cer 
şi întreabă pe cârmaci dacă e cu putinţă să se avânte în larg (departe 
de țărm, navigația devenea periculoasă, din pricina furtunilor) şi ce- 
au prevestit zeii. Tovarăşului de drum îi destăinuie că l-a cuprins 
spaima în urma unui vis. Pornind la război şi aflând că s-a dat ordin 
ca pedestrimea să iasă la atac, laşul cheamă oamenii din aceeaşi 
trupă cu el şi îi îndeamnă să stea pe lângă el, atenti la fiecare 
mişcare, pretextând că nu poate recunoaşte uşor pe vrăjmaşi. Când 
aude strigăte şi vede soldaţii prăbuşindu-se la pământ, 
destăinuie celor din jur că a plecat în grabă mare şi a uitat 
sabia; apoi o ia la fugă spre cortul lui şi dă poruncă sclavului să 
observe în ce parte se află duşmanii. În acest timp îşi ascunde 
sabia sub pernă, iar apoi îşi iroseşte vremea prefăcându-se că 
o caută prin cort. Dacă zăreşte vreun prieten rănit, îi iese în cale, 
încearcă să-l îimbărbăteze, îl ridică pe sus şi-l duce în cort. Aici îi dă 
îngrijirile necesare, îl şterge de sânge, se aşează alături de el şi-i 
apără rana de muşte. Şi nu e lucru pe care să nu-l facă, numai 
şi numai să nu dea ochii cu vrăjmaşii. 

Când trompetul a sunat marşul de război, laşul strigă din cort: 
„Mânca-te-ar corbii, că nu dai pace omului să adoarmă din pricina 
semnalelor tale atât de dese”. Mânjit cu sângele scurs din rănile 
altuia, aleargă înaintea celor ce se întorc din luptă şi 
povesteşte că „şi-a salvat prietenul, punându-şi viaţa în mare 
cumpănă”. Apoi însoţeşte pe cunoscuţii şi concetăţenii rănitului 
până la patul lui de suferinţă şi nu uită să spună fiecăruia cum l-a dus 
în cort pe braţele lui. 

Oligarhul 

Starea de spirit oligarhică ar putea fi caracterizată ca 
dorinţa de a te impune, în vederea obţinerii puterii şi a unor 
câştiguri. Poate fi numit oligarh omul care la propunerea Adunării 
Poporului (organul suprem de conducere a statului, ce hotăra asupra 
problemelor fundamentale ale cetăţii: pacea, războiul, aprovizionarea 
oraşului cu alimente, dările de seamă ale magistraţilor ieşiţi din 
funcţii şi altele) de a fi supuse discuţiei persoanele care vor 
îngriji împreună cu arhontele de pregătirea unei ceremonii, se 
înfăţişează cu pretenţia ca viitorii aleşi să se bucure de puteri 
depline. Apoi, dacă s-au făcut zece propuneri, el are pregătită 
replica: „Este de ajuns un singur om, numai să fie un om adevărat” şi 
spune aceasta bazându-se pe singurul vers din Homer pe care-l 
cunoaşte: „Rău e când domnii sunt mulţi, numai unul să fie-ntre 
oameni, poruncitor şi stăpân...”. 

De celelalte versuri ale lui Homer nici n-a auzit măcar. Fără 
îndoială că are la îndemână formule de felul acesta: „Avem datoria 
de a ne întruni noi între noi, spre a hotări cele necesare; să ne 
descotorosim odată de gloată. În felul acesta, nu vom mai fi 
nici ocărâţi de mulţime, nici copleşiţi de onoruri. 

Oligarhul iese la plimbare numai la ora mesei. Poartă mantia 
frumos prinsă pe umăr, are barba tăiată potrivit şi unghiile deosebit 
de îngrijite. Păşeşte brav şi declară pe un ton emfatic: „Viaţa în 
cetate a devenit de nesuferit din pricina delatorilor (deletorii se 
îndeletniceau cu denunţarea persoanelor care adunaseră averi pe căi 
nepermise). Adaugă de asemenea: „Mă surprinde faptul că mai 
sunt pe lume oameni care umblă după demnități publice. Ce 
urmăresc, ce interese au? Recunoştinţa celor mulţi? Aceştia 
sunt totdeauna de partea celor ce dau sau împart mai mult”. 

În adunare, oligarhului îi este ruşine să stea alături de un 
sărac. 


Bârfitorul 

Bârfeala este năravul care te împinge să-i defăimezi pe 
alţii. Dacă intrebi pe bârfitor „Ce zici de cutare”, îti va răspunde: 
„Voi face începutul la fel cu cei ce întocmesc genealogii, amintind 
mai întâi de neamul din care se trage. Tatăl lui purta la început 
numele de Sosias, apoi, în vremea cât a făcut serviciul militar, şi-a 
schimbat numele în Sosistratos (numele pe care bârfitorul îl atribuie 
victimei sale sunt un indiciu că acesta fusese eliberat din situația de 
sclav). Mama lui este o tracă de neam mare (femeile din Tracia erau 
considerate printre femeile cele mai libere ca mod de a se comporta). 

În ţara lui, femeile cu un astfel de nume sunt socotite de neam, iar el, 
descendentul unor astfel de părinţi, e un netrebnic şi un decăzut. 

Când i se adresează cineva, cerându-i să-i spună ce ştie 
despre femeile care locuiesc într-un loc oarecare, este în stare să 
răspundă astfel: „Le ştiu bine şi nu mă pot înşela”. Apoi dă 
amănunte: „Sunt dintre acelea care-i trag de mânecă pe trecători”, 
sau „Femeile acele îşi ridică poalele. Eu nu-ţi spun vorbe 
goale. Ele se dau în drum ca nişte căţele. Într-un cuvânt, 
toate sunt puse să vâneze bărbaţii şi când bate cineva în 
poartă sar chiar ele să deschidă. 

Dacă unul bârfeşte, bârfitorul se aliază cu el. „Pe acest om 
l-am urât mai mult decât pe oricare altul. E respingător ca înfăţişare, 
iar ca răutate nu are pereche. Vrei o dovadă? Nevestei, cu toată 
zestrea pe care i-a adus-o şi care se ridică la atâţia şi atâţia talanti, şi 
cu toate că i-a dăruit un fiu, îi dă trei bănuţi de aramă drept 
cheltuială pe zi şi o sileşte să se scalde în apă rece şi în ziua lui 
Poseidon (femeia tratată astfel era considerată ca o sclavă, întrucât 
numai sclavele se îmbăiau în apă rece. Sărbătoarea lui Poseidon era 
celebrată în cursul lumii ianuarie). Dacă cel ce stă alături de el se 
ridică să plece, e în stare să-l vorbească de rău. Şi, o dată făcut 
începutul, nu-i vine greu să bârfească întreaga familie. Vorbeşte de 
rău prietenii şi rudele, nu-i iartă nici pe morţi (defăimarea 
morţilor era o atitudine condamnată prin lege). 

Această comportare a lui o numeşte sinceritate, spirit 
democratic şi libertate şi nu cunoaşte desfătare pe lume mai 
mare ca aceasta. Această poftă de bârfeală supără pe oameni şi-i 
scoate din sărite. 


Mediocrul - Prietenul celor netrebnici 

Prietenia cu cei netrebnici dovedeşte o înclinare către 
stricăciune. Prietenul celor netrebnici este omul căruia îi place 
să-şi ducă viaţa în mijlocul celor care, suferind o condamnare 
într-un proces, au fost supuşi degradării civice. El consideră că 
în preajma acestor oameni poţi dobândi o experienţă mai vastă. 
Când vine vorba despre netrebnici, el argumentează că toţi oamenii 
sunt la fel. Este plin de ironie faţă de omul moral, iar despre 
netrebnic afirmă că este un om lipsit de prejudecăţi. Dacă un 
netrebnic este acuzat, el recunoaşte că societatea are dreptate când 
îl osândeşte pentru unele din păcatele lui. Celelalte păcate nu i le 
recunoaşte. Crede despre ticălos că e inteligent, că are 
dragoste pentru prieteni, că e priceput, că n-a întâlnit unul 
mai capabil decât el. 

Este binevoitor faţă de netrebnicul ce se apără în faţa 
adunării sau când acesta apare în fața tribunalului. E în stare să 
spună apărătorilor dreptăţii că nu omul trebuie judecat, ci 
acţiunile lui. Şi adaugă că netrebnicul veghează ca un câine 
neadormit la apărarea intereselor poporului. 

Cel căruia îi place tovărăşia cu cei netrebnici se erijează în 
apărătorul lor când sunt acuzați de afaceri dubioase. lar dacă este 
judecător într-un proces este în stare să interpreteze în sensul cel 
mai rău acuzațiile părților. Într-un cuvânt, tovărăşia cu cei 
netrebnici dovedeşte adevărul proverbului care spune că cei 
ce se aseamănă se adună. 


Calicul 

Calicia constă în urmărirea unor câştiguri înjositoare. 
Calic este omul care nu pune la dispoziţia oaspeţilor pâine îndeajuns. 
Este omul în stare să ia bani cu împrumut de la cineva care se află 
găzduit la el. Când împarte carnea la o masă, spune că celui ce 
împarte i se cuvine o porţie dublă şi face întocmai cum a 
spus. Când are vin de vânzare, prietenilor le vinde vinul 
amestecat cu apă. Se duce cu copiii la teatru numai când 
organizatorii lasă intrarea liberă. Plecând din cetate într-o delegaţie 
cu caracter oficial, lasă acasă diurna de deplasare pusă la dispoziţie 
de cetate şi se împrumută cu bani de la ceilalţi membri ai delegaţiei. 
Sclavului însoțitor, îi dă o povară mai mare decât aceea pe care o 
poate duce, iar de mâncat îi dă mai puţin decât oricare altul. Pretinde 
o parte din darurile delegaților şi apoi le vinde. Când se află la baie 
şi vrea să se ungă cu uleiuri parfumate, se adresează 
sclavului, imputându-i că a cumpărat un ulei rânced numai şi 
numai ca să ia din uleiul vecinului. Dacă slujitorii lui au găsit 
întâmplător pe stradă bănuţi de aramă, e capabil să ceară partea ce i 
se cuvine, susţinând că zeul Hermes e binevoitor cu toţi. 

Calicul nu dă haina la spălat şi împrumută pentru el o 
alta, de la un cunoscut; o ţine la el, tot amânându-i înapoierea, 
până într-o zi, când îi este cerută. Şi mai pune la cale şi alte 
lucruri de felul acesta. Raţiile cuvenite sclavilor le măsoară cu 
zgârcenie şi se serveşte de o măsurătoare ruptă, având grijă să n-o 
umple bine. Când i se pare că un prieten vrea să-i vândă vreun obiect 
cu un preţ scăzut, îl cumpără, dar are grijă să-l dea mai scump. Când 
are de achitat o datorie de treizeci de mine, o restituie reținând din 
ea patru drahme. 

Dacă din întâmplare s-au îmbolnăvit copiii calicului şi nu se pot 
duce la şcoală, scade o sumă proproţională din taxa la care e obligat, 
iar în cursul lunii februarie când sunt multe sărbători, nu-i trimite la 

şcoală, numai ca să nu plătească. Atunci când pregăteşte un banchet 
prin contribuția participanților, cere o parte pentru sclavii lui şi; tine 
cont de cele mai mici lucruri procurate de el, ca lemne, linte, sare şi 
chiar şi de undelemnul turnat în opaiț. Dacă un prieten de-al lui este 
pe punctul de a se însura sau de a-şi căsători fiica, calicul are grijă să 
plece de acasă mai devreme, spre a nu fi obligat să-i facă dar de 
nuntă. la de la prieteni cu împrumut obiecte pe care nu numai 
că nu le mai cere nimeni înapoi, ci chiar dacă le înapoiază 
proprietarului, acesta refuză să le mai primească. 


Prost-crescutul 

Căutând o definiţie pentru proasta-creştere, am putea spune că 
este o comportare supărătoare, dar nu dăunătoare. Prost 
crescut este cel care intră în casa omului îndată ce a adormit 
şi-l trezeşte ca să-i spună ceva. Dacă eşti pe punctul de a porni 
într-o călătorie, se întinde la vorbă cu tine şi te face să întârzii. Celor 
ce vin în vizită la el le recomandă să-l aştepte până se va 
întoarce de la plimbare. Omul prost crescut ia copilul din 
braţele doicii, îi dă în gură resturi mestecate de el mai întâi, îl 
alintă strângând din buze şi-l numeşte „odorul tatei”. 

Când se află la masă povesteşte că a luat un elebor (plantă cu 
efect purgativ, bună şi ca leac împotriva nebuniei) că l-a servit de 
minune şi că fierea evacuată o dată cu resturile era mai neagră ca 
sosul din farfurie. Omul prost crescut e în stare să întrebe de 
faţă cu sclavii: „Măicuţă, ce-ai simţit şi ce zi era când te-au 
cuprins durerile naşterii şi m-ai adus pe mine pe lume?” În 
locul mamei, răspunde tot el, că la naştere a simţit bucurie, şi durere 
şi că anevoie poţi afla pe lume un om care să nu fi avut parte de 
amândouă. 

Când e invitat la un ospăț, povesteşte că are acasă un rezervor 
cu apă rece, o grădină cu belşug de zarzavaturi fragede, un bucătar 
nespus de dibaci în pregătirea bucatelor, casa lui geme de musafiri, 
iar prietenii pe care-i are sunt la fel cu un butoi fără fund. Nu-i poate 
mulțumi, oricâte atenţii ar avea faţă de ei. Atunci când are el 
prilejul să ofere un ospăț, nu mai conteneşte lăudându-şi 
bufonul pentru ghiduşiile lui. Ţinând în mână paharul, îşi 
îndeamnă invitaţii să bea, dându-le asigurări că s-a îngrijit ca 
petrecerea lor să fie cât mai reuşită, că e de ajuns un singur semn 
din partea lor pentru ca sclavul să şi alerge la prăvălia 
„negustorului de fete”. 

8. Psihologia vârstei a treia 
- Pastorala pensionarilor - 


Motto: Modul de comportare cu bătrânii 
este un indiciu al gradului de umanitate 
al familiei, al parohiei şi al societății. 


0. Introducere: Lumea de mâine - lumea vârstei a treia 

Omul este mamiferul cel mai longeviv, poate pentru că 
dezvoltarea sa este lentă şi tardivă faţă de cea a animalelor. Orice 
alt mamifer, chiar de talie net superioară lui, trăieşte mai puţin: 40 
de ani cimpanzeul, 50 de ani hipopotamul şi balena, 70 de ani 
elefantul. 

Ciclul vital uman a fost împărţit de biologi în trei faze: vârsta 
evolutivă („creşterea ” - de la 0 la 25 de ani), etapa adultă (05- 
65 de ani) şi bătrâneţea (de la 65 de ani în sus). Aceasta din 
urmă cunoaşte două subdiviziuni: vârsta a treia (de la 65 de ani la 
85 de ani) şi vârsta a patra (după 85 de ani). Imediat după 
încheierea etapei evolutive, de la 25 de ani, începe o lentă perioadă 

de îmbătrânire, caracterizată de progresive procese involutive. 
Această diviziune pe grupuri de vârstă este însă relativă. 

Se presupune că de-a lungul mileniilor durata vieţii omului s-a 
mărit: s-a trecut de la 20 de ani în perioada neolitică, la 30 de ani în 
epoca romană, la 40 de ani în Evul Mediu, la 50 de ani în secolul al 
XIX-lea şi la 60 de ani în 1990 (aceasta pentru că s-au creat condiţii 
favorabile prelungirii vieţii, diminuându-se factorii de risc soldaţi cu 
moartea). Populaţia lumii îmbătrâneşte, în toate părţile lumii. 
Progresele medicinii şi ştiinţei au permis o dublare a duratei vieţii 
medii, de la 40 la 80 de ani. Între cauzele principale ale acestei 
longevităţi sporite sunt de amintit: declinul natalității, controlul 
mortalităţii prenatale şi infantile, îmbunătăţirea nutriţiei şi a 
condiţiilor sanitare în general, controlul bolilor infecțioase şi 
contagioase etc. 

Astfel, popoarele bogate au devenit cele mai îmbătrânite. 
Pentru ele, durata medie de viaţă este de aproximativ 76 de ani, în 
timp ce pentru cele sărace nu depăşeşte 61. Se trăieşte mai puţin în 
Guinea (41 de ani), în Angola şi Afganistan (42 de ani), în Mauritania 
şi Mozambic (45 de ani). În Bolivia (unde există 6 milioane de 
locuitori pe un teritoriu aproape de patru ori cât România) este „o 
fericire” să mori la 35 de ani. 

Dacă secolul XX a fost cel al creşterii demografice, 
secolul al XXI-lea este cel îmbătrânirii, ca efect al declinului 
cifrei de fecunditate şi mortalitate. În lumea occidentală, 
populaţia bătrână creşte proporţional cu cât scade cea infantilă. Se 
naşte mai puţin şi se moare mai puţin. Aceasta este situaţia 
demografică în ţările dezvoltate, cu o înaltă tehnologie, unde la 
începutul secolului XX existau 6 copii la un bătrân, iar acum, la 
începutul secolului XXI, situaţia este inversă: 6 bătrâni la un copil. 

Longevitatea la feminin. În societatea noastră maschilistă, a 
te naşte femeie comportă multe dezavantaje, dar nu şi pe acela al 
longevităţii: sexul feminin trăieşte cu 7-8 ani mai mult decât cel 
masculin. Bărbatul este deci, din acest punct de vedere, adevăratul 
„sex slab” al speciei „sapiens”. Femeile trăiesc în medie mai mult 
decât bărbaţii întrucât sunt din punct de vedere psihologic mai 
puternice. De exemplu, rezistă mai mult la durere şi sunt mai 
puţin fragile în sens emotiv. Astfel, dacă 7% dintre văduve mor în 
primul an după moartea soţului, între văduvi moartea la mai puţin 
de un an de la moartea soţiei se înregistrează într-un procentaj de 
22%. Bărbaţii nu sunt deci „sexul puternic”, ci acela mai puţin 
adaptat la supravieţuire, în fiecare etapă a vieţii, de la zămislire la 
100 de ani. 

În concret, putem spune că ţările bogate, şi în special Europa 
au devenit pe nesimţite, Casa de Bătrâni a Terrei. 


Gerontofobia 

Trăim într-o societate care pe bătrâni îi doar tolerează, iar pe 
tineri îi privilegiază. Niciodată de-a lungul istoriei, tinerii n-au 
beneficiat de atâta consideraţie ca în epoca noastră, în care au 
devenit o categorie privilegiată de mass-media şi de lumea 
politică. Publicitatea exaltă tinereţea şi frumuseţea ca şi când ar fi 
unica monedă de schimb prețioasă. Este exaltată tinereţea ca mitică 
condiţie de viaţă într-o societate în care domină conceptul de 
prestație, de hedonism, de consumism. Se doreşte totul, şi imediat. 
Răbdarea e considerată un cusur al bătrânilor. 

În secolele trecute, bătrânul era aproape „divinizat”, 
foarte respectat, şi aceasta poate pentru că era „rar, o 
fericită excepţie. A îmbătrâni era foarte dificil, dar foarte 
prestigios. În societatea premodernă bătrânul îşi pierdea forţa 
musculară, dar rămânea cu experienţa, un „depozit” preţios care era 
transmis în serile de iarnă când figura patriarhului reunea în jurul 
său fiii, nepoţii şi strănepoţii pentru a le destăinui secretele 
trecutului şi ale pământului. Graţie sfaturilor cum trebuie îngrijiţi 
pomii şi cum trebuie să fie respectate fazele lunii pentru însămânţat, 
sau cum să se îmbutelieze vinul, peste secole s-a transmis cultura 
agricolă. 

Actualmente bătrânul nu mai este utilizat ca un „depozit” de 
știință agricolă, întrucât pentru a cultiva pământul se studiază 
agronomia şi se consultă programele computerizate. Astăzi, când 
bătrâneţea este un fenomen de masă, nimeni nu mai are timp să- 
l asculte pe „moşu”. Progresul tehnologic l-a privat de valoare. 
Actualmente depozitarii experienţei sunt cărţile, microfilmele, 
memoriile electronice. În actuala societate industrială nu mai este 
nevoie de experienţa trecutului, întrucât aceasta devine aproape 
instantaneu depăşită. Nu miră pe nimeni deci că astăzi bătrânii nu 
mai au nimic de zis tinerilor, care cred că ştiu deja totul şi vor să 
greşească după cum li se pare loc mai interesant. Pe mulţi tineri nu-i 
mai interesează trecutul, deoarece a lua conştiinţă de cât de dificilă 
a fost cândva viaţa constituie un reproş viu la voinţa lor de a vrea 
„totul, pe loc”. 

Dacă mai demult societăţile au fost gerontocratice, 
actualmente cea occidentală este gerontofobică. Bătrânii 
focalizează asupra societății groaza îmbătrânirii. Ei sunt 
concretizarea a ceea ce nu se vrea a deveni. 

1. Primul pas în vârsta a treia: „ieşirea din societate” 


Motto: Trebuie să ne dorim 
nu doar să adăugăm ani vieții, 
ci şi să dăm viaţă anilor. 

„Desocializarea” este fenomenul în urma căruia o persoană 
iese din câmpul muncii regulate, abandonând toate relaţiile sociale 
pe care aceasta le presupunea. Ceea ce până acum a constituit 
ritmul existenţei - trezirea de dimineaţă, deplasarea la locul de 
muncă, colaborarea cu colegii, subordonarea faţă de un şef în timpul 
serviciului, întoarcerea acasă după-masa - totul acum este schimbat. 
Se impune un nou mod de sistematizare a zilei, trebuie găsite alte 
grupuri de referinţă şi alte modalităţi de auto-realizare. 

Într-o primă fază, „ieşirea din societate” este percepută de 
mulţi ca o experienţă dureroasă sau oprimatoare; pentru alţii 
constituie o ocazie de bucurie („Nu vom mai fi constrânşi la o zi dură 
de muncă”). În primele săptămâni după pensionare se trece prin 
momente de nesiguranţă, de nelinişte, de experimentare. Aceste 
momente, în care trebuie stabilit un nou tip de raport cu timpul 
disponibil din abundență, devin cu atât mai lungi şi mai 
neliniştitoare cu cât subiectul în chestiune și-a găsit în trecut 
satisfacția aproape exclusiv din propria muncă. 

Intr-un alt doilea caz, „ieşirea din societate” a avut loc deja, de- 
a lungul ultimilor ani, cu mult înaintea pensionării. Este vorba 
despre constatarea faptului că fiii au abandonat definitiv casa 
părinţilor şi şi-au format o familie proprie. Momentul decisiv poate 
fi definit acela în care fiii nu mai simt nevoia părinților, în special 
a mamei. De acum înainte, grija lor neîntreruptă nu va mai fi cerută. 
Părinţii vor trebui să fie disponibili eventual pentru sfaturi sau 
pentru vreun ajutor cerut expres de fii. Cum se ştie, familiile tinere 
apreciază mult pe tatăl sau pe mama care locuiesc în apropiere, şi 
care din când în când îndeplinesc gratuit rolul de baby sitter. În 
acest caz e valabil principiul „aproape, dar la îndepărtare” 
(„Vecini, dar la distanţă”). De fapt, o convenţie de acest tip 
garantează procesul de eliberare a părinţilor restituindu-le propria 
viaţă. 

O altă formă a „ieşirii din societate”, radicală şi traumatică de 
cele mai multe ori, este reprezentată de intrarea într-un cămin 
pentru bătrâni. Unii bătrâni preferă să ducă o existenţă asistată, 
sub îngrijirea altor persoane, pentru a beneficia în fiecare moment 
de asistenţă şi de hrană. Deoarece viaţa într-un cămin de bătrâni 
este foarte liniştită, ei îi este asociată ideea de „ieşire din societate”, 
întrucât aici bătrânii sunt sustraşi mediului normal de viață şi 

raporturilor obişnuite dintre oameni. Ei sunt puşi în situaţia de a se 
confrunta într-o măsură mai mare cu semeni similari, de aceeaşi 
categorie - trăind, cu alte cuvinte, „uşă în uşă” - fiind mai 
dependenţi unii de alţii. Simplul fapt că între propriile mobile 
trebuie să fie alese doar unele care vor putea fi duse în noua 
„locuinţă” şi că mare parte din ele vor trebui să fie înstrăinate sau 
aruncate, determină o rană profundă în inima bătrânilor. Această 
mutație comportă atât câştiguri cât şi pierderi. 

Reţeaua de relaţii sociale în care persoana este angajată suferă 
cu trecerea anilor mutații atât sub aspect cantitativ cât şi calitativ, 
de exemplu, prin detaşarea de viaţa profesională, prin moartea celor 
de aceeaşi vârstă, prin schimbările intervenite în viaţa de familie. 

1. Precum demonstrează gerontologia, bătrânii care trăiesc 
singuri consideră „timp liber”, timp al relaxării şi al 
bucuriei de a trăi, doar acea parte a timpului pe care nu 
trebuie să o folosească făcând de mâncare, spălând sau 
călcând hainele, sau pentru curăţenia din domiciliu. 

2. În faţa fenomenului de creştere a coeficientului vieţii medii 
a populaţiei în general şi al îmbătrânirii excesive a 
societăţii (20% dintre germani au peste 60 de ani) doar o 
analiză diversificată, pe  „fâşii” de vârste, va putea 
identifica specificul şi problemele reale ale vârstei a treia. 
Se vorbeşte azi de „bătrâni”, „bătrâne” sau de „moşi” şi de 
„babe”. Criteriul ce fixează terminologia poate fi atât 
vârsta biologică, cronologică, cât şi „gradul de 
capacitate de care dispune încă o persoană pentru a 
conduce o existenţă auto-suficientă”. A vorbi în general 
de „bătrâni” este prea simplificant şi nivelator, neglijând 
complexitatea situaţiei. 

Există două grupuri de probleme de care o „pastorală a 
vârstei a treia” trebuie să se ocupe: pe de o parte sunt bătrânii 
sănătoşi, care nu vor absolut deloc să fie asistați şi care suferă de 
stresul pensionarului (o existenţă neliniştită); pe de altă parte, 
bătrânii bolnavi. Mulţi bătrâni sunt în condiţia de demenţă senilă, 
deci au nevoie de griji intense, nefiind conştienţi de ceea ce li se 
întâmplă. 

Pentru orice formă de îmbătrânire se pune problema 
dificultății tranziţiei şi marea sfidare este aceea de a găsi o nouă 
structură a zilei. Igiena proprie şi curăţenia casei sunt considerate 
momente de muncă, precum şi vizitele medicale. Pensionarul poate 
spune: „Astăzi voi profita de timpul frumos pentru a mă plimba”; 
„Astăzi voi rămâne în pat până târziu, pentru că nu am chef să mă 
ridic din pat”. Această suveranitate asupra timpului face posibilă o 

viaţă în două lumi diferite: în aceea a ordinii, care aminteşte de 
zilele de serviciu, şi în aceea a libertăţii în care pensionarul îşi este 
„propriul lui rege”. Totuşi, mai înainte de a găsi un echilibru, el va 
trebui să irosească zile sau să-şi plătească căutarea cu ore de plictis. 


2. Efectele „societăţii timpului liber” 


Motto: În ultima etapă a vieții, 
nu mai contează atât 
„Ce faci”, ci ceea „ce eşti”. 

O societate a timpului liber s-a putut naşte doar când timpul 
liber şi inactivitatea au încetat să mai constituie privilegii ale 
claselor selecte, după ce sindicatele (în America de Nord, în 1866) 
au obţinut oficial aprobarea unei zile lucrătoare de 8 ore. Diferite 
cuceriri ale tehnicii au avut un rol fundamental în crearea de timp 
liber. 

Multe persoane işi extrag sensul autentic al existenţei 
lor din activităţile pe care le desfăşoară în timpul liber şi din 
prestigiul pe care îl dobândesc prin sport, artă, munci artizanale, 
vânătoare sau grădinărit. Serviciul propriu-zis le foloseşte doar 
pentru a dobândi un salariu pentru susţinerea familiei. Ei nu pun 
munca în relaţie cu sensul vieţii, chiar dacă muncitorul, în 
calitatea lui de fiinţă umană, realizează o muncă ce este valoroasă în 
ea însăşi, care contribuie la binele întregii comunităţi. Munca are, 
realmente, o valoare pentru autorealizarea omului, de aici născându- 
se dreptul la muncă al omului. 

Calitativ, timpul liber este pus deasupra timpului de muncă, 
fapt ce în trecut nu era posibil. Într-un studiu al lui Horst W. 
Opaschowski, cu titlul „Timpul liber al anului 2001”, se spune: „Ne 
aflăm în faza de tranziţie spre un nou mileniu, care va fi şi o 
epocă a timpului liber de masă. Aşa am vrut noi să fie. Trebuie să 
facem astfel ca în viitor să avem nu doar timp pentru a munci, ci 
și pentru a ne bucura de viaţă”. 

Ritmurile timpului liber. Timpul liber poate fi categorisit în 
„timp liber de seara”, de „sfârşit de săptămână”, timp „al 
concediului anual” garantat de contractul de muncă şi timp liber de 
care dispun bătrânii. Fiecare dintre aceste „timpuri libere” are 
importanţa lui. (De exemplu, timpul liber al serii e util pentru a 
regenera energiile consumate de-a lungul zilei.) Timpul liber este în 
general petrecut acasă, în familie. În acesta, televiziunea are azi un 
rol esenţial: Televiziunea a redus cercul familiei la un semicerc. 
Acest timp liber seral în cazul bătrânilor este devorat de timpul liber 
aproape nelimitat de care dispun. Sfârşitul săptămânii, care uneori 


149 


durează de Vineri după-masa până Luni dimineaţa, oferă 
posibilitatea unor excursii care se constituie în scurte vacanțe. În 
majoritatea cazurilor, dorinţa de odihnă cedează în faţa dorinţei 
de noi experienţe sau de divertisment. Bătrânii mai sănătoşi se 
asociază voluntar la excursiile generaţiilor mai tinere, când primesc 
invitaţii în acest sens. Concediile de odihnă garantate de contractele 
de muncă împărţite în două faze (vara şi iarna) sunt de obicei 
folosite pentru a călători. În occident, în perioadele de vacanţă 
şcolară există un adevărat turism de masă. 

Consumul în timpul liber. În timpul liber, omul contemporan 
cheltuieşte mai mulţi bani decât în restul timpului. Suma consumată 
de o familie în fiecare lună în lumea occidentală a crescut de la 50 
de dolari în 1965 la 350 de dolari în 1990, deci aproape de şapte 
ori mai mult. Piaţa timpului liber implică multe cheltuieli, 
accesorii sport, valize, costume de baie etc. Piaţa e influenţată de 
modă şi înregistrează o cifră de afaceri de miliarde. Aici trebuie 
adăugate produsele cosmetice şi medicamentele. Pentru tinerele 
generaţii, cheltuielile pentru timpul liber constituie o componentă 
importantă în proiectele de viaţă. Aceasta şi pentru că nu este vorba 
doar de divertisment, ci şi de prestigiul social al cuiva. 

Sensul timpului liber. Cum se poate integra timpul liber în 
totalitatea existenţei? Pentru ca viaţa să nu se scindeze în două părţi 
- pe de o parte munca, pe de alta timpul liber - trebuie să existe un 
sens care să îmbrăţişeze întreaga totalitate. Munca și timpul liber 
constituie două aspecte ale aceleiaşi realităţi, momente 
diferite ale unui ritm care tinde spre plenitudine. Munca este 
utilă atât auto-realizării, cât şi colectivităţii. Succesul şi bucuria de a 
trăi izvorâte din timpul liber şi din muncă sunt într-o relaţie 
reciprocă. Ambele contribuie la reuşita unei vieţi. Pensionarul 
trăieşte, la rândul lui, în lume iar nu într-o insulă, şi în această lume 
oamenii se dedică adeseori doar unei frenetici căutări a plăcerii 
și a divertismentului („Să ne distrăm!”) pe care le-ar putea găsi în 
timpul liber. Bătrânii nu vor putea uşor să facă abstracţie de sensul 
vieţii pe care-l proclamă societatea vremii lor, pe care l-au 
urmărit şi ei până acum, trăind între ceilalţi. 


3. Coordonate ale pastoralei timpului liber 


Motto: Una dintre responsabilităţile comunităţii creştine 

este promovarea unei arte de a îimbătrâni. 

Pastorala timpului liber nu are alte scopuri decât acela 

de a duce la bun sfârşit existenţa unui om, determinându-l să 
se întoarcă la Dumnezeu şi să trăiască o existenţă fericită, o 

viaţă deplină, trăită din abundență, după cuvintele Sfântului 
Evanghelist loan (loan 10,10): „Oamenii trebuie să aibă viaţă şi s-o 
aibă din belşug”. 

Fericirea sau nefericirea propriei vieţi poate fi conştientizată 
tocmai în spaţiul oferit de timpul liber. Odihna înseamnă 
reconstituirea omului în forţele şi în energiile sale, redându-i 
acestuia curaj şi linişte. În acest proces se experimentează şi 
„fericirea”, care nu poate fi detaşată de libertate şi de demnitate. 
Acestea sunt în antiteză cu fenomenele negative care pot apărea în 
timpul liber: plictiseala, agresivitatea, violenţa, nevroza de 
duminică, consumismul şi criminalitatea. Aceste manifestări din 
societate demonstrează că oamenii aspiră la tot ceea ce este 
superlativ: frumuseţea la superlativ, viteza maximă, ceea ce este 
cel mai costisitor etc. Incompleta satisfacere a acestor dorinţe 
grandioase va determina continuu sentimente de frustrare. El este o 
fiinţă orientată şi însetată de infinit, şi cu cât îşi va orienta această 
sete spre lucruri create, cu atât îi va mai imposibil să devină 
satisfăcut. „Patimile sunt elanuri infinite spre realităţi finite” 
spunea părintele Stăniloae. 

Întrucât adeseori contactul cu transcendenţa are loc 
tocmai în timpul liber, se pune chestiunea privitoare la sensul 
religios al acestui timp. Bătrâneţea este legată de experienţe de 
limitare şi declin. Bătrâneţea - spunea Romano Guardini - este 
moartea prelungită de-a lungul anilor. |n acest mod, timpul 
bătrâneţii dobândeşte o importanţă specială, care se manifestă 
diferit, de la persoană la persoană. Ar putea fi aici menţionate: 
pierderea memoriei, slăbiciunea fizică, incapacitatea de 
concentrare, de a se mişca, de a vedea şi de a auzi, şi multe alte 
experienţe dureroase. Acceptarea acestui declin progresiv face 
mai uşoară bătrâneţea. Oamenii rămân fiinţe finite, în ciuda 
aspirațiilor lor infinite. 

Potrivit analizelor psihologice, nu se poate demonstra că 
bătrânii sunt mai sensibili decât tinerii din punct de vedere 
religios. Pentru a demola această prejudecată, putem analiza 
diferite biografii umane, care se încheie pozitiv sau negativ. Romano 
Guardini afirmă că „A îmbătrâni fără credinţa în Dumnezeu este 
rău”. Aceasta pentru că realitatea divină deschide noi dimensiuni 
momentului în care scurgerea vieţii devine evidentă. Guardini 
afirmă: „Nucleul vieţii bătrânului poate să fie doar rugăciunea, sub 
orice formă ar fi realizată aceasta”. Cum se poate aprofunda această 
perioadă de întrebări ultime, trezind speranţa? A pune problema 
lui Dumnezeu este un lucru absolut necesar şi urgent la 
bătrâneţe. Totuşi trebuie să ne apropiem de această realitate într-o 

manieră delicată, dacă nu dorim să suscităm reacţii de protest sau 
de tristeţe. 


Gustarea satisfacţiilor vârstei 

Bătrâneţea poartă cu sine oportunitatea de a putea arunca 
o privire înapoi, spre existenţa trecută, şi de a gusta cu mulţumire 
ceea ce este reuşit în ea. Satisfacţiile pot fi date de propriii fii şi 
nepoți, de lucrările duse cu bine la sfârşit. Trebuie să împărtăşim 
altora bucuria unei vieţi reuşite, să ne minunăm de darurile primite. 

Trei imperative sugerează Opaschowski pentru cheltuirea 
timpului liber de către bătrâni: să gândească pozitiv, să fie activi, să 
trăiască complex. Viaţa se realizează continuu, şi la vârsta a treia, 
iar finalitatea oricărei pastorale este împlinirea de sine, şi 
acesteia îi sunt dedicate predica, Tainele şi întreaga slujire a 
Bisericii. 


5. Bătrânul şi familia 


Motto: În lumea noastră, a părea bătrân, 

N nu este deloc un compliment. 

In trecut, când lumea avea un metabolism cultural lent, 
cunoştinţele unei generații erau folosite de generațiile 
succesive. Trecerea de la societatea statică (familială, agricolă şi 
patriarhală) a secolului al XIX-lea, la aceea dinamică (industrială, 
individualistă şi  eficientistă) de azi, a anulat greutatea 
tradițională a experienţei, calificându-i pe bătrâni „inutili“. 

Cândva, familia îngăduia cu drag în sânul ei atât pe cel care se 
năştea (şi care nu producea) cât şi pe cel care murea. Actualmente, 
familia mononucleară, nu este deschisă faţă de mai multe generaţii; 
ocupă 60 de m? şi cunoaşte o mişcare centrifugală pe parcursul 
întregii zile (determinată de studiul celor tineri şi de munca celor 
mai în vârstă) membrii ei petrecând mai mult timp în afara casei 
decât intra muros. Familia de astăzi este marea bolnavă a societăţii 
noastre; este în criză pentru că membrii ei se suportă tot mai greu 
între ei. 

Acest modus vivendi conduce la o fragmentare a raporturilor şi 
la o dureroasă rupere a legăturilor afective: este vorba de o nouă 
formă de solitudine, o nouă formă de a se simţi singuri, în ciuda 
vecinătăţii rudeniilor apropiate. Este fructul „civilizaţiei“ post- 
sentimentale în care progresul tehnico-știinţific nu a fost 
acompaniat de o reală îmbunătăţire a condiţiei umane. Astăzi 
lumea este mai bogată din punct de vedere economic, dar mai 
săracă în sentimente. 

Capacitatea de a iubi a adultului este consecinţa 
dragostei pe care a primit-o la rândul lui, în special când era 
copil. Familia este locul în care el învaţă ce înseamnă să fii iubit şi să 
iubeşti. Uneori adultului i se pare că pruncul nu ascultă şi nu vede, 
dar de fapt acesta simte, vede, aprofundează, interiorizează. Îşi va 
aminti de toate mâine, când viaţa îi va rezerva aceleaşi probleme pe 
care părinţii le înfruntă astăzi. 

Intr-o dimineaţă, un copil îl vede pe tatăl său, stând pe prispă, 
scobind într-un trunchi de lemn o gaură şi îl întreabă: „Ce faci, 
tată?” Tatăl răspunde: „Fac o cană de lemn pentru bunicul. Acum îi 
tremură mâinile şi pe cea de porțelan o sparge” (în acele vremuri nu 
exista încă plasticul). Atunci copilul comentează: „Fă-o trainică, tată, 
astfel îţi va fi utilă şi ţie când vei fi bătrân!” 

Copiii văd cum tatăl şi mama îl tratează pe bunici. Ca 
adulţi, se vor comporta similar cu părinţii lui ajunşi bătrâni, pentru 
că și-au însuşit modelele lor. Este important deci ca părinţii să nu 
aibă crize nevrotice în raport cu bunicii, pentru ca fiii lor, să nu aibă 
amintiri negative din care să se inspire şi pe care să le reactualizeze 
ulterior. Ceea ce se seamână aceea se culege: fiii noştri ne vor 
trata, când vom fi bătrâni, cum ne-au văzut tratându-ne părinţii, 
adică pe bunicii lor. Pregătim deci „cana” de lemn pentru bătrânii 
noştri, dar trebuie s-o facem trainică, pentru că vom bea noi înşine 
din ea. 

Bătrânii constituie totuşi un depozit de înţelepciune pentru 
restul membrilor familiei. Totul este ca acest depozit să fie folosit. 
Există un proverb din Zimbawue care spune: Orice bătrân care 
moare este o bibliotecă care arde. Preşedintele din statul Kenia 
poartă titlul foarte sugestiv de „bătrân”. 


Generaţia „sandwich” 

Bătrânii sunt de obicei ajutaţi de fiii ajunşi la vârsta de mijloc. 
Şi deoarece majoritatea dintre aceştia lucrează şi trebuie să aibă 
grijă şi de nepoţei, grija de părinţi constituie o responsabilitate 
familială foarte dificilă, în special dacă părinţii bătrâni sunt bolnavi 
şi au nevoie de îngrijiri continue. Persoanele de 40-50 de ani 
poartă deci greutățile generaţiei care le-a precedat şi pe cele 
care le urmează. Sunt în cauză în special femeile, care după ce şi- 
au dedicat 20 de viaţă pentru creşterea fiilor, mai dedică alţi 20 
pentru a îngriji bătrânii familiei. Bărbaţii se limitează de obicei la a 
da o contribuţie economică. 

Vârsta de mijloc este o perioadă critică. Acum apar sinptomele 
care anunţă pierderea tinereţii (ridurile şi hipotonia musculară). 

Aspectul fizic este însă doar un pretext, deoarece factorii psihici 
datoraţi tensiunilor familiale sunt cei care preocupă realmente. 

În jurul vârstei de 45 de ani se realizează adesea o 
restructurare existenţială, datorată bolii şi morţii părinţilor, 
detaşării de fii şi de familie sau pierderilor afective. În deceniul al 4- 
lea sau al 5-lea al vieţii, mulţi se găsesc în situaţia de a asuma un rol 
(nu filial) ci aproape pseudo-parental faţă de părinţii ajunşi în nevoie 
de asistenţă. Datoria cea mai dificilă a bătrânilor este tocmai aceea 
de învăţa (deşi sunt părinţi!) să facă pe fiii, adică să accepte să 
treacă de la o situaţie de independenţă la una de dependenţă, 
din „capi“ de familie, în „menţinuţi” de fiul care câştigă mai 
mult. Astăzi puterea şi respectul stă în mâinile celui care 
munceşte. Acest „eu lucrez” care dă toate drepturile în lumea 
noastră nu este o realitate uşor de acceptat, în special dacă bătrânul 
a exercitat dintotdeauna o putere despotică, tinzând să ţină cu 
crispare în mâini conturile financiare ale familiei şi gestiunea 
patrimoniului. 

Generaţia de mijloc trebuie să înfrunte şi contrastele cu fiii 
adolescenţi, trăind astfel între două focuri, sufocată de pretențiile 
încrucişate ale ascendenţilor şi ale descendenților. Dacă se mai 
adaugă aici tensiuni (inevitabile!?!) între soţi şi la locul de muncă 
(salar mic, şef autoritar etc.) se observă că perioada de mijloc a 
vieţii nu este deloc „de repaus”. 

Când bătrânii îşi menţin o anumită eficienţă colaborează cu fiii 
şi nepoţii. Nu toate persoanele mai în vârstă doresc repaus şi 
inactivitate, multe se simt fericite dacă devin utile. Ajută la 
muncile casnice la îngrijirea copiilor. Se stabileşte astfel un raport 
inter-generaţional de interdependenţă, în care părinţii bătrâni, 
fiii adulţi şi nepoţii beneficiază de ajutor reciproc. 


6. Vocaţia de „bunic“ 


Motto: În lumea noastră, 

contactele umane şi raporturile sociale 

sunt substituite tot mai mult 

de intervenții tehnice şi mecanice. 

Raportul bunic-nepot este util amândoura: bunicii dau 
nepoților ritmul generaţiilor şi le transmit anumite valori culturale, 
precum acelea care consimti conservarea memoriei colective. 
Din partea lor, nepoții comunică bunicilor bucurie de a trăi, 
dinamism, entuziasm, făcându-i să se simtă importanţi nu doar 
pentru rolul de baby-sitter pe care-l prestează, ci şi pentru că 

apreciază lucrurile pe care ei le povestesc, timpul pe care li-l dedică 
lor, secondându-i în jocurile şi în fanteziile lor infantile. 

Bunicii sunt pentru nepoţei o prezenţă vie, o companie caldă. 
Jocurile şi televiziunea nu pot să umple anumite goluri 
afective. Fascinaţia unei poveşti pe viu este superioară celei 
propuse de orice mijloc mass-media, iar copiilor nu le lipseşte 
niciodată curiozitatea de a cunoaşte cum se petreceau cândva 
lucrurile. lar bunicii sunt afectuoşi şi răbdători, nu precum părinţii 
stresaţi de muncă, puţin disponibili şi având tendinţa de a educa 
într-o manieră severă, pentru a-şi proteja liniştea. 

În schimb, raportul dintre bunici şi nepoți nu este poluat 
de condiţionări sociale, şcolare şi psihologice, precum cel 
dintre părinţi şi copii. De aceea, bunicii, care foarte adesea au fost 
severi cu fiii, nu mai sunt la fel cu nepoţii. Între ei se creează o 
complicitate bazată pe afecţiune, o alianţă solidară împotriva 
generaţiei de mijloc, în special când bătrânii pun mai mult preţ pe 
iubirea nepoților decât pe cea a fiilor. Când copiii sunt mai legaţi 
afectiv de bunici decât de părinţi, se manifestă o rivalitate şi 
gelozie între părinţi şi bunici. Separarea sau divorţul dintre 
părinţi îi privează pe nepoți de compania multor bunici şi de şansa 
de a fi răsfăţaţi. 

Cândva, fiii îi onorau pe cei bătrâni. Locul din capul mesei era 
rezervat bunicului. Atunci bătrâneţea constituia echivalentul unui 
doctorat în experienţă de viaţă şi înţelepciune ancestrală. Astfel, 
se putea povesti mult nepoţeilor, care ştiau să asculte. În societatea 
contemporană, figura bunicului şi-a pierdut harisma. De obicei 
este considerat incapabil să educe potrivit principiilor pedagogiei 
moderne şi să pregătească nepoţii pentru realitatea dinamică a 
vieţii. 

Din nefericire, în familia mononucleară nepoţii nu trăiesc 
cu bunicii, ci doar merg duminica să-i viziteze, luând împreună câte 
un prânz ocazional. Bunicii nu mai apucă să le spună poveşti. „A fost 
odată ca niciodată” a fost substituit de filmele video, iar nepoţii, 
prea ocupați pentru a „sorbi” programele micului ecran, nu mai 
comunică cu ei. Viitorul oricărei societăţi presupune o punte 
între bătrâni şi tineri. Este necesar să fie eliminate anumite 
bariere generaţionale şi să se repună în valoare statul de „bunic”. 
Dacă acest raport ar fi recuperat, ar fi mai puţin aroganţi 
copiii care ştiu deja totul, şi care sunt despoți ai existenţei 
adulţilor. Ar fi mai puţin adolescenţi în criză şi mai puţin toxico- 
dependenţi. 

Acest lucru trebuie să-l ştie însă şi acei bunici care trăiesc 
izolaţi egoist şi se lamentează mai apoi de propria solitudine. Sunt 


155 


persoane hedoniste care nu vor să fie tulburate de nepoti, dar a 
căror libertate înseamnă, de fapt, solitudine egoistă. 


7. Apropiaţi fizic, îndepărtați afectiv 


Motto: Calitatea relațiilor familiale 
este exprimată de modelul 
„apropierii interioare” şi 

al simultanei „distanţări exterioare”, 
sau de cel opus, 

_ al „distanţei interioare” şi al „apropierii exterioare”. 

In mediile urbane şi industrializate, adulţii muncesc şi nu au 
posibilitatea de a-i asista pe bătrâni. Când prezenţa acestora este 
„neproductivă”, devin incomozi şi deranjanţi pentru cei care 
„produc”. Intoleranţa familialilor se manifestă în special când 
apare o boală invalidantă care íl face pe bătrân să nu mai fie 
auto-suficient. Atunci izbucnesc încărcături agresive latente, 
subterane, ascunse. In asemenea cazuri membrii familiei se 
comportă ca locatarii unui bloc în şedinţă de regie, familia 
transformându-se într-un spaţiu de ceartă, de discuţii aprinse, de 
nemulțumiri. 

În aceste cazuri, bătrânul este maltratat sau abandonat. Devine 
o victimă care nu poate să se apere din slăbiciune sau din frică de 
represalii. Privitor la violenţa împotriva bătrânilor se estimează că 
10% dintre americanii de peste 65 de ani au fost maltrataţi de 
familialii lor. 

Un factor care declanșează violenţa este sărăcia 
economică. Alte motivații sunt dificultăţile de comunicare dintre 
generaţiile diferite, raportul bolnav de cuplu între fii, consecinţele 
unor conflicte nerezolvate între copii şi părinţi. A fi bătrâni 
înseamnă de fapt a ajunge în situaţia de a ţi se întoarce ceea 
ce ai dat. Fiii tratează părinţii cum au fost, la rândul lor, trataţi. 
Astfel, părinţii care au fost ipoafectivi, autoritarişti sau violenţi 
ajung să plătească pentru aceasta. Există copii care îşi ironizează 
părinţii, chiar râd de ei, le fură ochelarii, protezele dentare sau 
aparatele acustice, îi leagă de pat, le refuză medicamentele sau 
uneori chiar hrana, iar uneori îi chiar lovesc. Alţii îi exploatează, iar 
după ce nu mai au ce obţine de pe urma lor, rup relaţiile cu aceşti 
„părinţi-stăpâni”. 

Cu excepţia cazurilor de violenţă explicită, este frecvent şi 
cazul persoanelor bătrâne expulzate din familie în anumite 
perioade ale anului. Este o violenţă afectivă care este consumată de 
obicei, vara, în timpul concediului. Atunci spitalele sunt locuri 

potrivite pentru a-i plasa pe bătrâni, care nu au dreptul la o 
vacanţă întrucât „odihnesc întreg anul...”. Când problemele 
bătrânilor intră în conflict cu aspirațiile de comoditate ale 
descendenților, bătrânii sunt expediaţi la ospiciu. 

Lipsa de afecţiune manifestată de familiali într-o perioadă a 
vieţii în care se are mare nevoie de aceasta din cauza pierderii 
parţiale a autosuficienţei, îi face pe bătrâni să se simtă singuri, 
uneori chiar disperaţi, din cauza imposibilității lor de remedia 
situaţia. Singurătatea poate fi frumoasă pentru o seară sau o 
săptămână, dar devine un infern dacă e prelungită prea mult 
în timp. Bătrânului singur şi neputincios, prizonier al amintirilor şi 
al nostalgiilor, nu-i mai rămâne decât tăcerea. 

Nu este necesar să trăieşti izolat pentru a te simți 
singur. Poţi să te simţi singur şi în familie, iar în acest caz 
singurătatea este şi mai disperată. Există o linişte ucigătoare, o 
durere care deschide răni necicatrizate şi care obligă la separarea 
domiciliară. Există o intensitate în toate, inclusiv în durere. Trădarea 
fiului sau a fiicei este pe primul loc în acest caz. Îndepărtarea 
fizică este mult mai puţin gravă decât cea afectivă. 

Cu trecerea timpului, raportul reuşeşte să se reînnoade, cel 
puţin formal, cu condiţia ca ambele generaţii să trăiască separat în 
locuinţe şi în menaj. Astfel bătrânii asumă rolul de vizitatori din 
când în când: o relaţie afectivă potrivit formulei: „intimitate, 
dar la distanţă”. 

Graţie medicinii şi tehnologiei, bătrânii n-au fost 
niciodată atât de numeroşi şi atât de singuri. În ţările 
europene, doar 2% dintre bătrâni trăiesc împreună cu fiii. Adeseori 
anumite drame familiale sunt rezultatul carenţei de locuinţe, a 
dificultăţilor economice, a mobilităţii sporite impusă de locul de 
muncă. Astfel, familia mononucleară, dimensiunile limitate ale 
apartamentelor, ritmul muncii, preocupările feminine extracasnice, 
tensiunile şi conflictele intergeneraţionale îl expulzează pe bătrân 
din lumea familială unde, mai demult, respectat şi protejat, îşi 
încheia existenţa. 


8. Absența fiilor 


Motto: Sub profil juridic şi social fiii abandonează astăzi mult 

mai repede decât în trecut casa părinților. 

Sub aspect economic în schimb, o fac mult mai lent. 

Adeseori bătrânii spun preotului: „Să nu spuneţi asta fiilor mei, 
oricum ei nu ar lua măsuri, şi eu aş avea o durere în plus...”. Există 
cazuri dureroase care demonstrează cum adeseori tatăl şi mama nu 

ar trebui să aştepte recunoştinţă de la propriii fii. Orice părinte 
trebuie să-şi amintească că uneori egoismul filial este feroce, iar 
el nu poate conta pe consolare din partea fiilor, cel puţin până în 
momentul în care aceştia devin la rândul lor părinţi. Doar atunci 
copiii devin capabili a da, nu doar a lua. 

Uneori copiii cresc într-o viață de familie care acordă 
puţină atenţie calităţii relaţiilor inter-umane. Părinţii doresc 
binele copiilor, dar această dorinţă este gestionată greşit, 
preocupându-se doar de bunăstarea lor materială. Acest 
comportament este în acord cu actuala societate consumistă, care 
tinde, mai înainte de toate, să asigure odraslei un anumit nivel 
economic şi social. Nu este apoi de mirare că tinerii vor satisface, 
la rândul lor, doar nevoile materiale şi nu cele afective ale 
bătrânilor. 

În alte cazuri, fiii nu cresc şi nu se maturizează din punct 
de vedere psihologic din vina părinţilor, care favorizează şi 
promovează dependenţa acestora, întrucât dependenţa 
acestora îi face pe părinţi să se simtă importanţi. Doar când 
ajung la bătrâneţe, părinţii pretind, pe neaşteptate, ca fiii să fie 
independenţi şi autonomi. Dar aceştia au dobândit mentalitatea celui 
care primeşte doar, fără să dea, deoarece au fost crescuţi într-o 
continuă aşteptare în raport cu viaţa. 

A trăi doar pentru copii este o mare eroare: dăunător 
pentru toţi. Când aceştia se simt „legaţi” de sacrificiul părinţilor, 
aceştia nu reuşesc să se autonomizeze, adică să se maturizeze 
psihologic. În profesia de psihoterapeut se întâlnesc adeseori cazuri 
când se primeşte vizita unei persoane de 35-40 de ani însoţită de o 
mamă bătrână care se lamentează astfel: „Mi-ar plăcea să închid 
ochii şi să ştiu că fiul acesta al meu se va descurca pe propriile 
picioare!” Este vorba despre părinţi care nu au transmis fiului 
lor convingerea că poate găsi în sine însuşi soluţiile la 
propriile probleme. Nu au luat niciodată distanţa faţă de 
dificultăţile lui. S-au implicat întotdeauna prea devreme, fără să-l 
lase să-şi rezolve problemele singur. 

Părintele trebuie să aibă puterea să suporte detașarea de 
fiu. O mamă trebuie să-şi controleze inconfortul interior ce-l 
generează constatarea faptului că „copilaşul” ei a plecat în lume 
fără să mai aibă nevoie de ajutorul ei. Doar în aceste condiţii ea nu-l 
va pierde. Este apoi normal dacă fiul, pentru a se elibera de o mamă 
posesivă, este uneori sever, chiar dur. Şi când i se reproşează: „Și 
câte am făcut eu pentru tine...” - se tinde a-l culpabiliza, pentru a 
obţine ceea ce doreşte. Sentimentul de culpă este de fapt, un 
puternic combustibil pentru a ţine vie flacăra dependenţei. 

Chiar dacă părintele a făcut ceva „în interesul” fiului, nu are merite, 
pentru că şi-a îndeplinit doar datoria. Procreaţia este un act voluntar 
căruia persoana responsabilă îi acceptă riscurile şi eventualele 
dezamăgiri. 

Copilul, mai înainte de a se naşte din pântecul mamei, 
trebuie să se nască în psihicul viitorilor părinţi. Dar uneori fiul 
se naşte din greşeală, adică dintr-o eroare contraceptivă; alteori 
dintr-un profund egoism. Greşit se crede că iubirea părinţilor este 
totalmente dezinteresată: se poate face un copil nu pentru a-i da 
viaţă, ci pentru a putea conta pe „un baston” la bătrâneţe, 
pentru a avea un sprijin în clipele de restrişte. 

Copiii pretind timp, atenţie, dialog. Pun întrebări şi pretind 
răspunsuri. Nu doresc „predici”, ci disponibilitate. Înainte de toate 
doresc ca părinţii lor să fie realmente părinţi: îi deranjează când 
tatăl şi mama nu îşi menţin rolul. Când lipseşte materialmente un 
părinte sau figura lui este absentă din punct de vedere psihologic, 
sau puţin semnificativă, adică „periferică”, fiii sunt irascibili în faţa 
regulilor, au comportamente rebele şi adeseori deviate. 
Achiziţionarea individualităţii este de fapt un proces psihologic 
extrem de complex. Este iluzoriu să pretinzi o etică centrată pe 
implicare şi angajare, când simţul datoriei a fost substituit de 
permisivism, onestitatea cu disponibilitatea spre înșelare, 
spiritualitatea cu hedonismul. 

În acestea şi în alte cazuri, nu este surprinzător că fiii, deveniți 
adulţi, nu  consolează  „cărunteţile” bătrânilor. Anumite 
comportamente ale lor faţă de părinţi nu sunt altceva decât un fel de 
răzbunare pentru ceea ce nu au primit când erau copii. Nervozitatea 
lor are rădăcina în insatisfacţiile din copilărie. A provoca suferinţa 
părinţilor, a-i pedepsi, este de fapt un obiectiv inconştient. 

Neînţelegerea părinților de către fii este o constantă 
psihologică. Deja în lucrările lui Platon întâlnim lamentările unor 
părinţi de tratamentul pe care fiii li-l rezervă. Aceasta se întâmplă 
pentru că se tinde a se iubi în termeni de profit, pentru a dobândi 
adică un avantaj. Este o voinţă de bine narcisistă, întrucât se 
iubeşte ceea ce ne este asemănător, sfârșind astfel prin a ne 
iubi pe noi înşine în alţii. 

Nu este uşor să fii „fiu ascultător”, pentru că orice raport 
afectiv, chiar şi cel de mamă-fiu, este ambivalent, cu sentimente 
contradictorii, de interes şi de indiferenţă, de respect şi dispreţ, de 
iubire şi ură. Reacţia nevrotică a celor „mai puţin bătrâni” faţă de 
cei „mai bătrâni” derivă şi din faptul că aceştia reprezintă 
imaginea a ceea ce nu se doreşte a deveni. În cadrul familiei toţi 
se gândesc mai întâi la copil şi mai apoi la bunic; se sacrifică pentru 

fii, dar nu pentru părinţii bătrâni. Specia trebuie să se perpetueze: 
mai bine să favorizăm „viitorii” decât „supravieţuitorii”. 


9. Vârsta a III-a: 
o continuă dependenţă emotivo-afectivă 


Prima parte a vieţii este caracterizată de nevoia de 
dezrădăcinare, de eliberare şi de autonomie; a doua parte a 
vieţii de urgenţa de a recupera rădăcinile şi de a le afunda 
pentru a avea puncte stabile de siguranţă (cazul emigranților). 
Bătrânul dobândeşte o dependenţă economică (pensie mică), 
fiziologică (îmbolnăvirea aparatului locomotor şi a organelor 
senzoriale), psihică (deficit de memorie, pierderea orientării spaţiale 
şi temporale) socială (pierderea rolului şi a raporturilor de orice fel). 
Dar mai presus de toate, persoana în vârstă suferă de o 
dependenţă emotivo-afectivă. 

Afecţiunea constituie seva vieţii şi căutarea ei este 
motorul direct sau indirect al majorităţii actelor pe care le 
facem. Bătrânul, precum şi copilul, are o mare nevoie de o 
înţelegere afectuoasă din partea familialilor, de a experimenta 
senzaţia liniştitoare de a fi acasă, de a fi acceptat, protejat. 

Nu este uşor să accepţi o plimbare cu un bătrân, să-i oferi 
timp, un gest de prietenie, să-i strângi cu dragoste mâinile 
tremurânde. Nu este uşor să-i înţelegi nevoia de solidaritate 
afectivă. Dacă afecțiunea altora nu este manifestată într-o manieră 
explicită, bătrânul ajunge la concluzia: „Nimeni nu îmi vrea 
binele!” El conştientizează faptul că nimeni nu are nevoie de el, se 
simte inutil şi tinde să se izoleze tot mai mult, construind o barieră 
defensivă între el şi lume, fapt ce îi facilitează decăderea şi declinul 
psihic. 

Susținerea afectivă determină o creştere a autostimei, 
reduce simptomele depresive şi diminuează riscul de 
mortalitate. Grija continuă şi afectuoasă a familialilor sunt 
indispensabile pentru a îmbătrâni bine. Studiile psihologice 
demonstrează că a beneficia de o rețea de raporturi afective 
garantează longevitatea. Maxima longevitate se poate ajunge doar 
într-un mediu optimal. 

Fiii, în special, trebuie să investească în susținerea emotivă a 
bătrânilor, oferindu-le o asistență mai presus de cea economică. Nu 
este suficient a ţine fotografia tatălui sau a mamei pe o mobilă. 
Trebuie să le fii aproape, mai ales să-i respecţi. 

Substituirea bătrânului în lucrurile pe care el le-ar putea face 
provoacă regrese, deoarece blochează iniţiativa proprie şi determină 

infantilizarea celui care primeşte ajutorul. Minoritatea psihică a 
bătrânilor nu este cauzată doar de violenţa socială (casele de 
bătrâni) ci şi de aceea familială, excesiv de protectivă. Nu este bine 
să fie trataţi bătrânii ca nişte obiecte iresponsabile, deoarece 
„infantilizarea” lor generează regrese. 


Toamna vieţii 
- O invitaţie la reflecţie - 


1. „Exilul” bătrânilor 

Casa înseamnă extrem de mult pentru fiinţa umană, în special 
pentru bătrâni. Imbătrânind, omul are o tot mai mare dorinţă de a se 
„întoarce acasă”, simțind mai mult nevoia refugierii în familie. 
Societăţile avansate din punct de vedere tehnologic tind însă să-i 
îndepărteze pe bătrâni de casă. (Există oraşe întregi locuite exclusiv 
de bătrâni în California şi Florida, iar japonezii „exportă” bătrâni, 
deschizând colonii pentru ei pe coastele spaniole, canadiene sau 
australiene.) 

Fiii îi exilează pe bătrâni, care astfel sunt excluşi din 
lumea la a cărei construire au contribuit. Dar fiecare om 
reuşeşte să-şi găsească propria identitate personală pornind de la 
modul în care este perceput în cadrul familiei, şi de modul în care 
este iubit. 

Bătrânul acumulează în inima proprie suferinţa şi o exprimă cu 
dificultate. Uneori regresează, în nevoia sa de afecţiune şi de 
asistenţă, la o nouă copilărie, iar cei tineri nu voiesc să-l ierte pentru 
decăderea sa şi să-i scuze declinul progresiv, nedându-şi seama că el 
are nevoie de curajul lor pentru a continua să trăiască. 

Când fiii nu devin un punct de siguranţă pentru descărca 
tensiunii şi a fricii interioare, bătrânul utilizează durerea 
corporală pentru a atrage atenţia. De aceea, invocă dureri, sa 
lamentează de constipaţie, diaree, astenie, exprimând, de fapt, o 
durere afectivă cauzată de solitudine. Simptomele fizice şi 
psihice sunt limbajul inconştient utilizat pentru a cere 
căldură umană. Din păcate, pentru un bătrân, adeseori a fi bolnav 
nu înseamnă a beneficia de grijă şi de tandreţe, cum se întâmplă cu 
un copil, ci reacţii agresive. 

De asemenea, tot nevoia de protecţie declanşează în bătrâni 
„naveta” de la un medic la altul, sau de la o clinică la alta. În aceste 

cazuri, medicamentele şi psihoterapia sunt utile, dar este necesară 
îmbunătăţirea condițiilor de viață  psiho-afectivă ale 
bătrânului. Un surâs plin de bunăvoință ajută mai mult decât multe 
medicamente. 

Fiecare dintre noi ar trebui să-şi reproşeze multe privitor la 
propriii părinți. Privitor la raportul cu ei, ne găsim, cel mai adesea, 
scuze, justificări, raționalizări. Ne iertăm cu uşurinţă. Dar va sosi 
timpul în care sentimentul culpei va fi greu de stăvilit, întrucât este 
imposibil să mai ajutăm un mort. Se va trăi de atunci încolo cu 
sentimentul trist de a nu fi făcut „mai înainte” ceea ce nu mai 
este posibil să facem „dupã”. 

A nu fi stat aproape „de tata şi de mama”, în special în 
ultimii ani ai vieţii, generează în fii sentimente de vinovăţie. 
Uneori o viaţă petrecută cu ei nu a fost suficientă pentru a-i 
cunoaşte în profunzime. Apucă să moară fără să fi fost înţeleşi si 
iubiţi pentru ceea ce erau realmente. Nu s-a înţeles, de exemplu, 
că nimeni nu îşi este suficient lui înşişi, că bătrânii au nevoie 
de afecțiunea fiilor, că orice părinte visează ca fiul să-i vrea 
numai binele, fără rezerve. Adeseori fiii înţeleg aceste lucruri 
doar după moartea părinţilor, când este prea târziu pentru a 
remedia ceva. 

Fiii îşi dau seama că, atunci când trupul devine duşman 
deoarece se pierde stăpânirea lui până într-atât încât trebuie cerut 
ajutorul cuiva şi pentru a efectua cele mai elementare acte ale vieţii 
cotidiene, bătrânul se simte atins în demnitatea şi identitatea lui, 
trecând uşor de la depresie la iritabilitate, de la ceartă la izolare. 

Fiii trebuie să înţeleagă că părinților nu le este suficientă 
pietatea socială care distribuie bănci în parcuri pentru 
bătrâni. Şi chiar o pensie demnă nu garantează împotriva depresiei. 
Un surâs oferit fără motiv şi fără grabă bătrânilor lor poate să-i ajute 
enorm, un cuvânt de-al lor poate avea o valoare terapeutică 
sau un efect toxic. 


2. Bătrânul ca educator 

Bătrânul, când are harismă, care este şi rezultatul unui efort 
personal, poate să constituie o persoană depozitară de 
certitudini, deci să reprezinte un punct de siguranţă. Pentru 
bagajul său preţios de experienţe, pentru vârsta care îl pune în 
gradul de a înţelege într-o manieră superioară viaţa, pentru faptul 
de a fi mai puţin angajat în competiţia socială, poate să-i ajute 
pe tineri să se construiască ca persoane. Poate să constituie un 
punct orientativ pentru o generaţie destinată să lupte pentru 
a se afirma pe piața de muncă şi apoi să fie sacrificată 

carierei, consumului ostentativ, efemerului. Şi, de fapt, tocmai 
în tineri întâlnim o nevoie de apartenenţă, o nostalgie după 
siguranţă, o necesitate de a şti unde stă binele şi răul, ce înseamnă 
just sau injust pentru a se proteja în faţa devianţelor tehnologiei, 
capitalismului, biogeneticii. 

Tinerii întâlnesc mari dificultăţi să se identifice cu modele 
pozitive, deoarece cele propuse sunt adeseori marcate de 
imaturitate psiho-afectivă. Într-o societate care a făcut din 
violenţă o cultură de comportament, prevalează agresivitatea. 
Din cauza inversării valorilor şi a incertitudinii normelor, astăzi 
există un cult al transgresiunii. 

Criza valorilor denotă o lipsă de educaţie fundamentată pe 
anumite mesaje pseudo-educative care pun banii şi succesul 
în fruntea piramidei valorilor. În trecut, una din responsabilităţile 
bătrânilor era educaţia tinerelor generaţii. De câteva decenii, 
pierzând rolul pe care-l posedau în sistemul familial al societăţii 
preindustriale, au fost privaţi şi de această importantă funcţiune. 
Astăzi, lumea i-a pus deoparte, din grabă sau din îngâmfare. Sunt o 
voce intrată în trecut, un capital uman neutilizat, un depozit 
de experienţe şi de înţelepciune abandonat. 

Bătrânii pot constitui o măsură în viaţă. Pot să-i înveţe pe 
tineri că „ismele” care au parazitat anii '80, (comunism, hedonism, 
consumism etc.) nu au servit neamului omenesc, că însuși 
triumfalismul, adică a vrea să învingi cu orice preţ, este 
extrem de periculos, că nu trebuie să devii puternic profitând 
de slăbiciunile altora. Tot de la bătrâni tinerii pot învăţa că 
goana spre fericirea exterioară este adeseori cauză de 
nefericire interioară, că a te lăsa sedus de promisiunile pe care le 
fac spoturile publicitare echivalează cu înstrăinarea de propriul 
sine, cu pierderea identităţii. Chiar dacă în actuala societate 
narcisistă viaţa valorează în funcţie de ceea ce se posedă, tinerii nu 
trebuie să fie educați în spiritul setei de putere, de succes şi de 
„realizare profesională”. Dacă aceste obiective îl vor hipnotiza pe 
om, cei care nu vor avea şansa să le împlinească în propria viaţă vor 
rămâne dezamăgiţi, cu riscul de a se intoxica, ucigând sau 
sinucigându-se. 

Bătrânii sunt anticorpi pedagogici importanţi împotriva 
bacteriilor declinului. 


3. Pensionarea: ocazie de traume psihice 

Îmbătrânirea fiziologică presupune pierderi sociale legate în 
special de pensionare, care constă în încetarea activităţii stabilită 
prin norme juridice. 

Când viaţa medie era mult mai scurtă decât cea actuală, 
momentul încetării muncii preceda cu puţin momentul morţii. În 
lumea agricolă din trecut, bătrânul nu abandona niciodată 
complet activitatea, menţinând astfel o valoare în nucleul 
productiv al familiei. În economia rurală nu se vorbeşte deci de 
o „depăşire“ a vârstei productive. 

În societatea industrială, în care accelerarea evoluţiei 
tehnologice face repede depăşite competențele dobândite şi unde 
metrul-valoare este constituit de productivitate, omul de 60 de 
ani este împins de-o parte. De aici se declanşează o criză 
determinată de pierderea rolului profesional, economic şi social. 

Pensionarea provoacă uneori grave traume psihice, 
deoarece determină o schimbare profundă a stilului de viaţă. După o 
perioadă de entuziasm, în care neopensionatul îşi umple timpul cu 
vreun hobby sau cu „interese” neglijate în trecut, viaţa este invadat 
de plictis, de sentimente de inferioritate faţă de cei care încă 
lucrează şi de nostalgie faţă de activitatea din trecut. Pensionatul 
îşi dă seama că Duminica nu mai este frumoasă dacă este 
generalizată în toate zilele săptămânii şi că a nu avea nimic de 
făcut echivalează cu o stare de inutilitate. leşirea la pensie 
semnalizează graniţa dintre vârsta matură şi bătrâneţe, şi aceasta 
independent de îmbătrânirea biologică. 

Pe lângă pierderea rolului profesional, îndepărtarea de muncă 
presupune pierderea puterii economice, deoarece pensia este 
întotdeauna inferioară salariului, iar costul vieţii, în continuă 
creştere, sărăceşte. In societatea noastră, în care se impune un 
rasism economic care dă valoare vieţii conform cu ceea ce se 
posedă, „cine nu are” devine sinonim cu „cel ce nu e”. 

İn plus de aceasta, în străfundurile civilizaţiei occidentale care 
se extinde tentacular şi în lumea noastră, sunt prezente asocierile: 
bogăţie = reuşită, sărăcie = faliment ca şi cum succesul 
economic ar constitui permanent o valoare. Această mentalitate face 
ca pensionatul să se simtă un „sărac falit” un „client anti-economic”. 
Acesta este un aspect al crizei de valori specifice civilizaţiei 
tehnologice. Pensionaţii sunt doar „bătrâni săraci”, anonimi 
eroi cotidieni ai supravieţuirii, condamnaţi la renunțare. Nu 
este vorba doar de cerşetorul care caută în coşurile publice de 
gunoi, sau de bătrânica care recuperează verdeţurile aruncate în 
containerele pieţei de zarzavat, ci de acei pensionari cărora sărăcia 
nu le permite să-şi petreacă lungile nopţi de insomnie cu lumina 
aprinsă, de frica plăţii de întreţinere. 

Este vorba adeseori de o sărăcie timidă, solitară, 
silenţioasă, pudică chiar, deoarece în opulenta societate 

venerată de lumea noastră acest lucru este ruşinos, deci 
trebuie ascuns. Trăim într-o societate care, din cauza miturilor 
eficienţei şi productivităţii, culpabilizează pensionarul. Când 
se vorbeşte de costul pensiilor, se tinde întotdeauna să li se impute 
vina de a mai supravieţui. Se afirmă într-o manieră puţin corectă, că 
fiecare muncitor activ trebuie să menţină un pensionar, 
ignorând faptul că de fapt pensionarul când muncea, a plătit în 
fiecare lună contribuţia pentru viitorul său. 


4. Pierderi afective 

Bătrâneţea constituie o fază dificilă a vieţii, nu doar pentru 
deficitul fizic şi intelectual ce se înregistrează acum, ci şi pentru 
pierderea legăturilor afective, tocmai în anii în care se are mai mare 
nevoie de puncte sigure de referinţă. 

În cuplul de bătrâni, momentul periculos este reprezentat de 
pensionare, care, pe lângă reducerea prestigiului personal şi a 
puterii economice, poate determina scăderea calităţii relațiilor 
familiale şi sociale. Acest eveniment modifică radical viaţa unei 
persoane, care dobândeşte, pe neprevăzute, timp mult pentru a-l 
ocupa. 

Indepărtarea de muncă poate să fie traumatică şi când soţul 
sau soţia, pentru prima dată se regăsesc împreună într-o convieţuire 
strânsă cu care nu mai sunt obişnuiţi şi de care nu sunt pregătiţi. 
Munca, absorbind energii şi emoţii, nu ar fi trebuit niciodată să-i 
izoleze de familie. Unii însă sacrifică viața privată carierei. Alţii, 
mai puţin ambiţioşi dar mai nevrotici, își trăiesc munca ca pe un 
drog: a face pentru a nu gândi („Noi muncim, nu gândim! ”), a face 
pentru a nu se privi în oglindă, pentru a nu experimenta anumite 
emoţii care nu se vrea a fi experimentate, pentru a nu cădea în 
depresie. Sunt persoane care au trăit permanent în funcţie de 
muncă, care s-au măsurat doar cu ceea ce făceau, care au fost 
permanent în căutarea unei eficienţe care le-a izolat. 

Pensionarea soţului, şi deci continua sa prezenţă în casă, poate 
să declanşeze conflicte latente pe care absenţa lui precedentă le 
absorbea. Urmează o deteriorare afectivă. Atunci pensionarea, 
care implică o restructurare a raportului cu partenerul, 
conduce la separe şi la divorț. 

Viaţa înseamnă adeseori pierdere, abandonarea a ceva: 
persoane, lucruri, locuri, părţi din noi, etc. Trecem prin multe 
detaşări, multe separaţii: de corpul mamei, de familie prin 
frecventarea şcolii. Ne separăm de casă şi când plecăm de acasă 
pentru muncă. Apoi, o dată cu moartea părinţilor, ne pierdem 
rădăcinile. Viaţa noastră este făcută din plecări (A pleca este un fel 

subtil de a muri), uneori fără întoarcere. Maturizarea noastră 
psihoafectivă este făcută cu preţul acestor progresive detaşări 
de diferitele obiecte ale iubirii. Doar în momentul în care a reuşit 
să se interiorizeze, omul va fi capabil să suporte detaşarea 
succesivă, inclusiv detaşarea definitivă, separarea finală, care este 
moartea. 

Angoasa abandonului ne însoţeşte toată viaţa, poate din cauza 
separării primitive de corpul matern. Şi de fiecare dată când 
rămânem singuri (prin moartea părinţilor, a fraţilor, sau a altor 
persoane dragi) ne simţim „descoperiţi”. Pierderea unei persoane 
iubite îi taie celui rămas pofta de a trăi. Chiar pierderea unui 
animal poate constitui o dureroasă carenţă afectivă. Cu trecerea 
timpului, se diminuează flexibilitatea şi capacitatea de adaptare la 
diferitele  exigenţe emotive, devenind tot mai dificil să 
metabolizăm durerea. 


5. Pierderi relaţionale 

Prin îmbătrânire relaţionalitatea tinde să se reducă în cantitate 
şi în calitate, din cauza unui anumit egocentrism. Referitor la 
propria bunăstare fizică şi psihică, persoana în vârstă tinde să se 
gândească mai mult la ea însăşi decât la alţii, adică practică o 
retragere emotivă, substituind exigenţele sociale cu cele personale. 

Uneori, pensionarea împinge spre izolare. Creşterea 
duratei de viaţă şi răspândirea familiei nucleare poartă - şi va purta 
şi în viitor - la dureroasa problemă a bătrânilor care trăiesc singuri. 
Solitudinea nu înseamnă doar absenţa celuilalt, ci 
incapacitate de a comunica cu altul. Şi mulţi oameni sunt 
condamnaţi să trăiască alāturi, dar nu laolaltă, aproape, dar nu 
împreună. Sunt soţi mărginiţi de propria singurătate şi care cu 
timpul îşi devin străini unul altuia. Singurătatea, altă „sărăcie” a 
omului de azi, este marea boală a bătrâneţii. În urma însingurării, 
ziua poate deveni o înspăimântătoare dilatare a golului afectiv din 
interior. 

Un zid de indiferenţă îl poate izola pe bătrân şi drama sa este 
constituită tocmai de excludere. Bătrânul este redus la o ramură 
uscată. La acest deşert afectiv se adaugă adeseori o precoce 
„moarte psihică”, care poate anticipa moartea fizică: tot mai adesea 
ziarele ne informează de găsirea vreunui cadavru de bătrân într-o 
casă urbană, unde se poate muri, chiar putrezi, fără să fii descoperit 
săptămâni întregi. 

6. Toamna vieţii 

Viaţa nu este statică, ci un flux dinamic într-o continuă 
devenire. Există o continuă necesitate de definire a propriei 
identități, a rolului propriu, a semnificației proprii, şi pentru a salva 
integritatea persoanei de mediul exterior. 

Nu doar anii îi îmbătrânesc pe oameni. Un om se poate simţi 
„bătrân” nu atât din cauza unor factori legaţi de vârsta biologică sau 
de condiţiile de sănătate, cât din motive psihologice privitoare la 
pierderea partenerului, pensiei, pierderii puterii de seducţie etc. 
Omul care se simte bătrân intră într-o stare de neincredere 
faţă de sine însuşi, când îşi pierde din vitalitatea, optimismul şi 
speranţa care în mod normal îl susţin. 

Din păcate, adeseori omul ajunge să se întrebe asupra 
sensului vieţii doar atunci când, paradoxal, şi-a cheltuit 
întreaga viaţă. Se întreabă dacă merita să depună atâta efort 
pentru cariera profesională şi se gândeşte cu jind la atâţia ani 
cheltuiţi în muncă. Bagă de seamă că a trăit rău sau că nu a trăit 
deloc, şi are remuşcări pentru faptul de a fi lăsat timpul să 
treacă fără să iubească îndeajuns. Regretă că nu a fost mai 
generos, că a fost prea confiscat de contingent, prea hipnotizat de 
ambiţie. 

O anumită solitudine este condiţia naturală a omului, o 
condiţie structurală a vieţii. Acceptarea acesteia, face parte din 
maturitatea psihologică, pentru că o anumită dificultate în raportul 
cu alţii a fost întotdeauna prezentă. Mai repede sau mai târziu, 
soseşte pentru toţi o zi în care se constată că s-a rămas 
singur. Dar la fiecare vârstă ne este frică de provizoriu, de nesigur, 
de gol: ne e frică de singurătate. 

Autonomia psihologică este un obiectiv care trebuie cucerit, în 
special în anumite perioade ale anului. (In zilele care precedă 
Naşterea Domnului şi Revelionul, cine este singur se simte şi mai 
singur, pentru că şi-i imaginează pe alţii în mijlocul familiei, 
înconjurați de cei dragi, fericiţi şi mulţumiţi.) Din acest motiv, în a 
doua jumătate a lui decembrie, în orice spital psihiatric creşte 
depresia și angoasa pacienţilor. Marea lor majoritate este 
„singură ” din punct de vedere emotiv, deci disperată, plină de 
frig interior, cu puţină voinţă şi elan de a trăi. Toate acestea sunt 
mai bine puse în evidenţă de adevăratele „orgii” de falsă căldură, de 
falsă iubire, pe care publicitatea mass-mediei le propagă. Fiecare 
om simte nevoia unui loc unde să se simtă „acasă”, întrei cei care-l 
iubesc, între neamuri, fraţi, prieteni. Este vorba despre un spaţiu în 
care să se simtă iubire şi căldură şi să se împartă afecţiune. 

7. Să îmbătrânim „inteligent” 

Motto: Direcţia de marş a pastoralei vârstei a treia 
este indicată de aceste patru categorii: 

1. Fortificarea credinţei; 

2. Terapie duhovnicească; 

3. Consolare; 4. Călăuzire. 

Bătrâneţea are atât aspecte negative, cât şi pozitive: ea nu este 
sinonimă cu infirmitatea mentală şi fizică, chiar dacă se constată 
o diminuare a capacităţii de concentrare şi de memorie, fiind 
prezentă în plan fizic o anumită stare de oboseală şi existând o mai 
lentă recuperare după acţiunile care obosesc (de exemplu, urcarea 
scărilor). 

Anii trec fără ca omul să-şi dea seama şi la un moment, 
privindu-se în oglindă, se înspăimântă. Atunci se naşte frica de 
viitor, de timpul care trece prea repede. Îşi dă seama omul că de la 
tinereţe a trecut la bătrâneţe fără să trăiască perioada 
maturității, şi în loc să privească la viitor cu entuziasm, se 
gândeşte la trecut cu nostalgie. Se ajunge astfel la o vârstă în 
care omul incepe să se nutrească cu amintiri, sfârșind în 
bilanţuri. Adeseori omul ajunge la bătrâneţe descoperind că a trăit 
ca şi cum ar fi fost nemuritor, cheltuindu-şi anii în furtuni 
hormonale, valuri afective şi explozii emotive; A trăit fără a gusta 
lucrurile în profunzime, fără a râde şi a se bucura realmente, fără a 
fi învăţat a plânge. 

În anumite cazuri, omul poate descoperi în propria lui viaţă un 
trecut înecat în falimente, poate descoperi că viața lui a constituit 
un enorm efort având un rezultat minim, că nu ai ce recolta la 
bătrâneţe dacă nu ai semănat la tinerețe, că cu cât se 
înaintează în vârstă cu atât mai mult trecutul se răzbună. |n 
plus, omul experimentează şi angoasa întrevederii zilei în care viaţa 
va fi la apus. 

Solitudinea şi golul existenţial îi loveşte în general pe aceia 
care nu s-au pregătit anterior pentru bătrâneţe, planificându-şi 
bătrâneţea printr-o îmbogăţire a patrimoniului mental şi afectiv. 
Este indispensabilă realizarea acelei maturități psihologice care 
să permită nu doar acceptarea bătrâneţii, ci şi de a conserva 
interesele (sau a găsi altele noi), de a participa la lumea care se 
transformă cu flexibilitate. Nu se pot avea la bătrâneţe bun simţ, 
măsură, toleranţă, înţelepciune, dacă aceste capacităţi nu au 
fost exercitate mai întâi. 


8. Derivele vârstei: A voi cu exasperare să fii tânăr 
Motto: Istoria unei vieţi nu este 

doar rezultatul unor condiţii obiective, 
ci şi accentul subiectiv pus pe anumite evenimente şi relații. 

O persoană matură ştie că fiecare vârstă trebuie trăită 
pentru ceea ce ea este, fără excesive nostalgii. Trebuie să existe 
curajul îmbătrânirii. Vine, pentru toate femeile, momentul în care, 
este mai bine să se renunţe la fardurile excesive şi la veşmintele de 
adolescentă, pentru a nu se pune în evidenţă, în loc să se ascundă, 
daunele timpului. 

Viaţa este un mixt de evenimente, senzaţii și emoţii care 
sunt interiorizate, devenind parte ale propriei structuri interioare. 
Există deci chipuri umane care reflectă o încărcătură de sentimente 
pozitive, în timp ce altele mărturisesc dezastre afective, frustraţii 
neacceptate, ură profundă. Astfel, fiecare bătrân are faţa pe care 
o merită. 

Acceptarea bătrâneţii este în mare parte legată de tipul de 
existenţă avută. Satisfacţia de a fi ajuns anumite obiective afective şi 
practice facilitează conservarea propriei identități. Când există o 
imagine pozitivă despre sine, omul este capabil să înfrunte 
sfidările îmbătrânirii. 

A şti să îmbătrâneşti este deci rezultatul unei maturităţi 
psiho-afective, chiar dacă stereotipurile negative identifică 
bătrânețea cu trecerea de la capacitate la incapacitate, de la 
activitate la pasivitate, de la mobilitate la imobilitate, de la 
independentă la dependență, de la apartenență (la familie, la un 
grup), la excludere. 


9. Longevitatea şi mitul eternei tinereți 

In societatea contemporană, care este o societate a imaginii, 
continuă războiul declarat vârstei şi domină mitul eternei 
tinereţi. În era cultului extrem adus cormporeităţii, a nu îmbătrâni 
este de fapt, a 11-a poruncă divină. De aici se naşte o luptă nevrotică 
împotriva schimbărilor corporale care afectează estetica. 

Secretul longevităţii trebuie căutat în factorii individuali şi de 
mediu. Factorul biologic-genetic, adică ereditar, este în noi înşine, în 
celulele noastre, în genele noastre, astfel că a muri echivalează cu 
a epuiza rezerva de viaţă moştenită de la naştere. Noi suntem 
deci programaţi pentru a muri. Este ca şi cum în trupul nostru ar 
exista un „orologiu al morţii”, introdus în codul genetic. Influenţa 
factorului biologic-genetic se evidenţiază în longevitatea fiilor care 
au părinţi ce au trăit îndelung. Fiecare poate spera să trăiască cât 
media istorică a familiei sale. 

Îmbătrânirea este şi rezultatul declinului celulelor, cauzat de 
factori interni de uzură care se dezvoltă în organismul nostru 

precum toxinele metabolice sau de factori de uzură externi, precum 
smogul, aditivii alimentari, tipul de muncă, fumatul etc. 

Nemurirea cu trupul. Conform actualelor statistici, doar o 
persoană dintr-o mie atinge 90 de ani. Nu s-a găsit deocamdată nici 
un mijloc capabil să influenţeze sau să stopeze procesul biologic al 
îmbătrânirii. Nu există pe pământ vreo persoană care să fi depăşit 
vârsta de 115 ani şi această vârstă constituie deocamdată durata 
maximă de viaţă în ţările în care înregistrarea naşterilor este 
obiectivă. 

XXX 

Gerontologia este ştiinţa care învaţă cum să îmbătrâneşti. O 
bătrâneţe fericită este garantată de aspectul psihic, care îşi afundă 
rădăcinile în disponibilitatea afectivă dobândită în relaţia fiu-părinţi, 
disponibilitate care apoi va condiţiona omul pe durata întregii vieţi. 
Fiecare deci este responsabil de bătrâneţea sa. Multe probleme 
se nasc din faptul de a nu fi ştiut adopta măsurile potrivite pentru a 
elimina factorii care dăunează psihic şi fizic. Platon afirma în 
Republica că bătrâneţea este condiţionată de tipul de viaţă avut la 
tinereţe şi la maturitate. 

A avea conştiinţa propriei vârste şi acceptarea acesteia are ca 
efect îngrijirea propriului corp. Aspectul exterior are 
repercusiuni asupra raportului cu noi înşine şi asupra 
raporturilor sociale. O îmbunătățire estetică poate să ajute la 
depăşirea unei crize sau la mascarea ei. A îmbunătăți propria 
imagine fizică nu ajută doar să-ți placi ţie însuţi, ci să placi şi altora. 
Din nefericire, bătrânul, deoarece manifestă neîncredere în 
funcționarea propriului corp, tinde să-l devalorizeze atât sub 
aspectul extern cât şi în cel intern. 


10. Sănătatea socială 

Pentru a avea o bătrâneţe senină este necesar să menţinem un 
anumit nivel al activităţii fizice şi psihice, adică a rămâne inserat 
într-o comunitate, integrat într-un mediu social. Adultul matur 
nu se izolează, ci continuă să comunice cu lumea înconjurătoare. In 
plus, bătrânul nu trebuie doar să primească, ci să ofere 
relaţionalitate. Doar aşa se va simţi viu, util. Trebuie să vibreze la 
dramele altora, pentru a evita să ajungă precum acei bătrâni care, 
şezuţi la colţul străzii, salută pe toţi pentru a comunica cu cineva. 

Din nefericire, experienţa derivată din mulţimea anilor, nu 
întotdeauna constituie un „certificat de maturitate psihologică”. 
Trecutul, în sine, nu îmbogăţeşte dacă nu este integrat şi re- 
elaborat. Este cazul celui care parcurge propria existenţă ca un 

spectator, fără să reflecteze niciodată asupra experienţelor 
avute, care ar fi trebuit să-i servească drept învăţăminte. 

Există şi bătrâni care nu au simţul experienţei, care se 
simt „posesori“ de înţelepciune şi „depozite“ de adevăr fără să 
fie. Sunt persoane care se cred importante doar pentru că au 
trăit mai mult decât altele, care se gândesc că au învăţat să 
trăiască doar întorcând paginile unei cărți, fără să o citească, 
care consideră că pot să critice totul şi pe toţi. Ele au o 
judecată dogmatică, care nu admite interpretări sau medieri. A fi 
bătrân nu constituie o medalie de merit de agăţat în piept. 
Astfel gândesc doar bătrânii bolnavi de „diaree” verbală, care 
preferă să înşire banalităţi, pretenţiile lor de a rezolva totul fiind 
dovezi concrete ale omnipotenţei infantile nedepăşite. 

Toţi avem câte un gram de imaturitate psihologică, dar 
individul realmente matur nu-şi pierde echilibrul şi bunul simţ, ci 
dobândeşte o înţelepciune şi o generozitate a inimii pentru că ştie să 
se pună în locul altora, ştie să-i asculte, să dialogheze cu ei. 
Imaturul, în schimb, nu ştie să se iubească nici pe sine însuşi 
realmente, nici pe cei care-l înconjoară. Pentru că este lipsit de 
altruism şi de „umanitate”, are puţine de oferit. Uită că există 
„ceilalţi”, cu dorinţele lor, nevoile lor, aşteptările lor. Cel mai adesea 
el îi foloseşte pe ceilalţi, descărcându-şi asupra lor mânia sau ura. 

Stratagemele pentru descarcarea agresivităţii sunt multe. 
Aceasta se poate face în mod subtil, puţin explicit, evidențiind, de 
exemplu, inegalităţi estetice şi sociale. Se pot chiar masca cu un fals 
compliment: „Ce bine arăţi azi! Parcă te-ai îngrăşat chiar...”; sau: 
„Astăzi eşti chiar drăguță! În sfârşit, te-ai dus la coafor! Bravo, azi 
eşti mai elegantă”. Sunt fraze în aparenţă politicoase, dar bogate în 
agresivitate, şi care creează inconfort destinatarului lor. 

Bătrânul agresiv este îndârjit împotriva celorlalţi, în special 
împotriva celor care sunt mai drăguţi şi mai disponibili faţă de el. 
Prizonier al propriei uri, este incapabil să accepte realitatea; plin 
de zbucium, convins că a suferit toate nedreptăţțile lumii, este 
într-un continuu conflict cu familia, cu cei de o vârstă cu el şi cu alte 
generaţii. Descărcându-şi agresivitatea asupra altora, evită să 
o întoarcă spre sine însuşi şi să cadă astfel în depresie. li 
critică pe toţi, încercând să-şi regăsească încrederea în sine, 
prin dispreţuirea şi devalorizarea altora. Dar această strategie, 
pe lângă faptul că-i transformă viaţa într-un infern, este destinată 
falimentului. Pentru că în spatele a ceea ce el consideră răutatea 
altuia, se ascunde o rană de-a lui, o teamă, o frică imensă. El 
doreşte să pară ceea ce nu este, „pretinde“ ceea ce poate să 
fie primit doar „în dar”. 

Bătrânul nu trebuie să fie obiectul pasiv al iniţiativelor altuia, 
ci o persoană activă, ce poate oferi o mână de ajutor altora. 
Energiile şi competențele lui pot să fie de folos unei întregi 
colectivităţi. Şi cu cât va fi pus în condiţia de a participa la 
viața socială, cu atât mai mult îşi va păstra sănătatea. 
Important este să fie util, să se simtă util şi respectat, dar să nu fie 
„utilizat”. Senzaţia pozitivă de a face ceva ce i-a fost cerut şi mai 
ales consideraţia altora că este capabil realmente să facă ceva util, 
oferă bătrânului gustul de a trăi. De fapt, încrederea pe care alţii 
și-o pun în noi este propria noastră forţă. 

Cu trecerea anilor, se tinde a se diminua comunicarea cu 
lumea exterioară. Dorinţa de „retragere” se manifestă prin dorinţa 
de a se opri, de a se izola, de a se „întoarce în pântecele matern”. 
Fiecare vârstă are o funcţie specifică în societate. Bătrânii trec 
de la o productivitate economică, la una socială, punând la dispoziţia 
comunităţii (şcoală, asociaţii, biserică) propriul capital de 
experienţă. Poţi deveni util implicându-te în asistenţa socială sau 
sanitară, în protecţia ecologică din teritoriu, în asistenţa bolnavilor, 
a handicapaţilor sau a marginalizaţilor. Fiecare întâlnire cu alţii 
este o ocazie de dărui şi a te dărui. Este dramatic să ajungi la 
concluzia că nu mai eşti util nimănui. 


11. Sănătatea spirituală 

Omul de dezvoltă şi evoluează pe întreg cursul existenţei: la 
tinereţe este predominantă pasiunea, la maturitate lupta, iar la 
bătrâneţe meditaţia. După beţia narcisistă şi omnipotentă a 
copilăriei, după îngâmfarea megalomană a adolescenţei, după 
ambiţioasa angajare în muncă de la maturitate, soseşte bătrâneţea, 
şi trebuie să se dea socoteală de sensul vieţii şi să înfrunte propria 
realitate spirituală. 

Căutarea de sens este conaturală fiinţei umane, este normală, 
maturizându-l pe om. Nu este însă uşor, într-o societate secularizată, 
să găseşti răspunsuri exhaustive. Credinţa în ştiinţă a substituit- 
o pe aceea în supranatural. Societatea noastră a distrus 
trăirea religioasă, dar nu a fost capabilă să o înlocuiască cu 
alte valori. Răspândirea de astăzi a vrăjitoarelor, a practicilor 
magice, a filosofiilor orientale sunt tentative de a umple acest gol. 
Majoritatea oamenilor de azi au pierdut consolarea credinţei, 
fără a găsi însă alte alternative. „Mistica” puterii şi a succesului 
nu gratifică precum cea supranaturală. 

Pentru tineri, sensul timpului este mulţumitor pentru că 
viitorul pare nelimitat. Pentru cei în vârstă, în schimb, este 
frustrant, pentru că sunt mai puţin puternici, mai lenți, cu dificultăţi 

de a ţine pasul cu ritmurile rapide de azi. Tinerii pot să „consume 
azi şi să plătească mâine”, cei în vârstă însă nu pot amâna plata. 
La o anumită vârstă, omul începe să se gândească mai mult la 
timpul care rămâne decât la acela care a trecut. Omul observă 
că nu mai are mult timp pentru a „profita” de viaţă, şi îi vine spontan 
ideea de a folosi cu maxim folos ceea ce i-a mai rămas. 

Constatarea timpului scurt care a mai rămas poate declanşa o 
stresantă competiţie împotriva timpului. La o anumită vârstă, creşte 
stimulul spre reflecţie, existând posibilitatea de a privi propria viaţă 
într-o manieră mai amplă. Se ajunge astfel la o superioară 
conştientizare a propriei  interiorităţi. Când s-au atenuat 
emotivitatea şi pasiunea, o nouă respiraţie spirituală se naşte din 
adâncuri. O dată depăşite obstacolele productivităţii cotidiene, 
diminuaţi fiind stimulii externi şi tensiunile instinctuale, din 
subteranul minţii se eliberează religiozitatea, această instanţă 
naturală prezentă în fiecare individ. 

La o anumită vârstă, se acceptă ideea de supranatural cu mai 
multă umilinţă: experienţa de viaţă conduce la concluzia că nu există 
doar ceea ce este măsurabil; există altceva, deasupra evidenţelor 
obişnuite, deasupra aspectelor instituţionale şi deasupra ştiinţei. La 
o anumită vârstă omul ajunge la conştiinţa că metoda științifică nu 
este unicul mod de căutare al adevărului pentru că a gândi în 
mod doar raţional înseamnă a limita psihicul la conștient. 
Chiar dacă ştiinţa a adus umanităţii mari avantaje, 
cunoaşterea nu se epuizează în „ştiinţific“, ci cuprinde 
dimensiuni de o importanţă fundamentală pentru echilibrul 
psihic, precum metafizica şi arta. 

Credinţa religioasă are şi o funcţie de semnificaţie, deoarece 
ne ajută să descoperim sensul vieţii. Raportul cu ceva extern şi 
superior reprezintă aspiraţia fiinţei umane care, tocmai pentru că 
este limitată în timp şi spaţiu, este însetată de absolut şi de infinit. 
Speranţa într-un  „dincolo” diminuează şi linişteşte angoasa 
existenţială comportând şi o superioară acceptare a durerii fizice 
(boala) şi psihice (pierderea unei persoane dragi). 

Existenţa în această lume devine o fază tranzitorie în 
aşteptarea trecerii spre o viaţă mai bună, „adevărata viaţă”. 
Statisticile socio-religioase indică că tocmai cei de 60 de ani, încep 
un proces de reluare a reflecţiilor spirituale şi o relansare a 
practicilor pioase şi meditative, cunoscând deci un fel de 
reintegrare în circuitul religios. 

Frica de moarte poate să fortifice viziunea religioasă. Adeseori 
însă împroprierea cu imaturitate a valorilor religioase este un factor 
destabilizant care poate să deraieze în fobia de infern. Pentru mulţi 

bătrâni există angoasa infernului, adică groaza de pedeapsa eternă. 
Nevroticul care suferă de această angoasă nu a înţeles conceptul 
creştin de Dumnezeu al dragostei şi al iertării. Bătrâneţțea deci ne 
ajută să-L înţelegem mai bine pe Dumnezeu. 


12. Iubirea: unica energie a bătrâneţii 

Şi la bătrâneţe omul are nevoie să iubească şi să se simtă 
iubit. Capacitatea afectivă nu este condiţionată de îmbătrânirea 
biologică. De fapt, adevărata maturitate presupune experienţa 
pozitivă de a te simţi disponibil pentru iubire, de a te recunoaşte 
însetat de a fi iubit, însetat de înţelegerea, stima şi iubirea altora. 
Bătrânul nu face excepţie de la această regulă, ci dimpotrivă, 
încărcătura afectivă creşte odată cu trecerea anilor. În special 
atunci când rămâne singur, işi redescoperă un mare potenţial 
emotiv liber și simte o mare nevoie de a-l reinvesti. 

Bătrâneţea nu este deci o etapă a vieţii privată de iubire. Chiar 
dacă iubirea este făcută din sentimente care nu-şi pierd niciodată 
frumuseţea şi nu sunt erodate de trecerea timpului, în societatea 
noastră problema afectiv a vârstei a treia este subevaluată. Şi 
aceasta tocmai de către cei care nu ştiu să iubească, ignorând faptul 
că în inima omului se sălăşluieşte pentru întreaga viaţă 
dorinţa unei iubiri intense şi infinite. 

Omul este un animal afectuos, poate din cauza faptului că 
are o lungă perioadă de dependenţă infantilă. Frica de a nu fi iubit îi 
creează angoasă. Doar în braţele care îl iubesc el redevine un 
copil senin, într-un loc sigur. În cultura noastră, există 
tendinţa de a condiţiona stima de sine de iubirea care se 
primeşte de la ceilalţi. 

Sub crusta cotidiană a vieţii se scurge limfa iubirii. Se 
gândeşte greşit că magia iubirii este circumscrisă vârstei de 20 de 
ani, că doar atunci oamenii se pot îndrăgosti, şi că odată cu trecerea 
timpului amorţesc completamente pasiunile erotice, instalându-se în 
om un fel de anestezie. În realitate, chiar la bătrâneţe, se continuă 
să se caute iubirea. Dacă tinereţea este dominată de pasiune şi 
maturitatea de dragoste, bătrâneţea este etapa tandreţei. La 
vârsta a treia se iubeşte într-o manieră nouă, mai profundă şi mai 
sensibilă, întrucât la această vârstă omul este mai tolerant şi mai 
înţelegător; reuşeşte să detaşeze şi să purifice iubirea de 
pasiune, care devine mai puţin trupească. Bătrânul este mai 
disponibil pentru intimitate, care nu înseamnă „raport intim” ci 
comunicare profundă, grijă de celălalt, sintonizare cu el. 

La o anumită vârstă este mai uşor să comunici prin limbajul 
inimii, printr-o tăcere afectuoasă. Există tăceri mai calde şi mai 

afectuoase decât multe cuvinte. Dragostea care există între doi 
bătrâni este ceva care impresionează. Însă nu toţi bătrânii au un 
partener de viaţă, majoritatea trăind singuri. Se întâmplă însă 
tuturor să descopere într-o zi că şi-au pierdut puterea de seducţie, 
că nu mai beneficiază de consideraţia de care se bucurau mai 
demult. Se accentuează astfel contrastul între „cum se simte 
dinăuntru” şi cum este perceput de alţii „din afară”; se 
descoperă astfel existenţa unei inimi tinere prizonieră într-un 
trup bătrân. Constatarea pierderii puterii seductive, legată de 
modificările fiziologice specifice îmbătrânirii, determină bătrânul la 
o progresivă retragere din viaţa de relaţie. 

Dar la iubire nu trebuie să se renunţe, indiferent de 
vârstă. Iubirea reîntinereşte, face să se piardă noţiunea de „timp”. 
Trăind o poveste de dragoste, omul învaţă să trăiască mai bine 
prezentul, să ştie gusta mai bine cotidianul. 

Filosofia iubirii de azi este caracterizată de simţul 
tranzitoriului şi de supraevaluarea prezentului. Bătrânul în schimb, 
deoarece se teme de viitor, preferă stabilitatea prezentului. Cu 
timpul, se schimbă durata raporturilor: în locul relaţiilor scurte, 
specifice tinerilor, bătrânii doresc legături de durată şi profunde, 
dorind să îmbătrânească împreună într-o protecţie reciprocă. Şi 
aceasta intră în logica psihologiei evolutive: tânărului îi este frică 
de stabilitate şi dorește schimbări; bătrânul, dimpotrivă, 
caută eternul în locul contingentului, certitudinea în locul 
dubiului. 

De la o anumită vârstă, nu se mai doreşte o persoană cu care 
„să se facă sex” sau să se petreacă sfârşitul săptămânii, ci un 
partener pe care să-l păstrezi pentru totdeauna. Doar la o anumită 
vârstă se conştientizează faptul că solitudinea este toxică, că 
răsfăţatul nu este o simplă slăbiciune. Când se ajunge la înseratul 
vieţii, se înţelege că ceea ce contează nu sunt aparențele, ci 
realitatea din spatele lor; se va privilegia astfel interiorul în 
dauna exteriorului,  reflecţia în dauna  activismului, 
profunzimea în dauna superficialului, tăcerea în dauna 
cuvântului. 

Odată cu trecerea anilor, omul devine mai selectiv şi mai 
exigent, mai interesat de calitatea decât de cantitatea 
legăturilor afective. Simultan însă, se teme să renunţe la 
raționalitate pentru emotivitate. Adeseori îşi pune stavilă 
sentimentelor pentru a nu se destabiliza psihic. 

La bătrâneţe nu este uşor să iniţiezi o prietenie. În special este 
dificil să găseşti un partener care să trăiască aceleaşi emoţii, care să 
fi avut acelaşi parcurs în viaţă, să fi întâlnit aceleaşi obstacole. 

Există o imensă cerere de iubire, dar o foarte mică ofertă. 
Femeile, care trăiesc mai mult decât bărbaţii, rămân singure şi 
suferă pentru că nu găsesc un partener care să se abandoneze în 
universul dragostei fără să se lase confiscat de muncă sau să se lase 
capturat de sex. De fapt, generaţia masculină de după război simte 
doar exigenţele lui „trebuie” şi este tentată să urmărească 
scopuri care pretind reprimarea emoțiilor. Aceşti bărbaţi devin 
victime ale unei etici sacrificaile, ale unei tendinţe profunde spre 
renunțare, spre singurătate afectivă. 

Viaţa este vrednică de a fi trăită la orice vârstă ne-am 
afla, pentru că în ea ne este dat să iubim. Fără iubire suntem 
deja bătrâni, fără să ne dăm seama: bătrâni devenim când 
încetăm să mai iubim. Lumea crede că îimbătrâneşte pentru că 
trăieşte, în realitate îmbătrâneşte pentru că nu mai iubeşte. 


Lectură: 

Sabin Olea (1907-1984): O biografie sub semnul normalităţii 

„Este necesar să se arunce o privire scurtă asupra mediului 
socio-religios in care s-a format Sabin Olea, chestiune fără de care 
nu se poate înțelege dinamica atmosferei confesionale a satului Cib. 
Un aspect fundamental din viața comunităţii cibiene este acela al 
rolului central pe care îl hărăzeau localnicii preotului: „Totul 
se învârtea în jurul bisericii”. Încă în secolele XVII-XVIII preoții - 
aşa cum reiese din documente - erau în general lipsiţi de învăţătură, 
însă de educaţia şi de cultura lor liturgică se ocupau preoții 
bătrâni. S-a coagulat astfel o tradiţie preoțească transmisă din 
generaţie în generaţie, care surprinde dimensiunile unui modul 
mentalitar conform căruia  înaintaşii căpătau o valoare 
specială, lucru confirmat şi de mărturia preotului Sabin Olea: „Cu 
nețărmurită recunoştinţă, în memoria scumpilor mei părinţi: Petru 
Olea lui Aronu popii şi Ana, născută Pâşcău, de la care am primit 
cea dintâi şcoală a vieţii şi am învăţat a fi om cinstit, perseverent 
în muncă şi iubitor de neam şi trecutul lui - ca Tata, şi curajos în 
muncă cinstită ca Mama!”. 


(Colecţia muzeală „Sabin Olea”) 
Vei cunoaşte, bătrân fiind, cât de greu e să înveţi la această 


vârstă, când se cere să fii deja înțelept. 
Aeschyilus 

Bătrânețea este o mutilare a corpului, care rămâne întreg: 
toate le are şi la toate lipseşte câte ceva. 
Democritus 


Nu-i bătrân cel cu capul albit, chiar dacă are o sută de ani. 
Acela-i bătrân între oameni a cărui minte e mai matură. 
Bothlingk 


Acesta-i lucrul cel mai dureros la bătrâneţe: să simţi la vârsta 
aceasta că eşti nesuferit altuia. 
Caecilius 


Urmându-ne în fugă, nu demult copii, nu demult tineri, pe 
negândite ne-a ajuns din urmă bătrâneţea. 
Cicero 


Nimeni nu este atât de bătrân, încât să nu spere pe drept la 
încă o zi de viaţă. 
Seneca 


Dorinţa de plăceri a încetat, stima oamenilor s-a dus, cel de-o 
vârstă cu noi au plecat la cer, şi-n curând nu vor mai fi nici prietenii 
dragi ca viaţa. Ne ridicăm cu ajutorul toiagului: ochii sunt acoperiţi 
de întuneric adânc, corpul, vai, e gârbovit. Şi totuşi tremură să nu-l 
surprindă moartea! 

Bhartrhari 


Cât suntem în stare să dobândim avere, cei din jurul nostru ne 
arată simpatie. Dar după ce corpul nostru s-a gârbovit de bătrâneţe, 
nimeni nu mai întreabă de casa noastră. 

Mohamudgara 


Un bătrân este de două ori copil! 
An old man is twice a child! 
Shakespeare 


Puţini oameni ştiu să fie bătrâni! 
Peu de gens savent être vieux. 
La Rochefoucauld 


Toată lumea e de acord că nebunia este inseparabilă de 


tinerețe. Atunci ce să gândim despre bătrânii care caută să pară 
tineri sau cărora le pare rău că nu mai sunt? 

Oxenstierna 

9. Tehnică psihologică şi trăire duhovnicească în demersul 
pastoral 
- Importanţa metodologiei în colocviul pastoral - 


Problema metodei (sau a tehnicilor) de acţiune pastorală în 
relaţiile interpersonale este evaluată diferit de nenumăratele şcolile 
psihologice existente. Dacă pe de o parte sunt acele curente de 
gândire care supraevaluează importanţa aparatului tehnic 
(conferind o importanţă absolută schemei de intervenţii a 
interlocutorului, folosirii unor instrumente etc.), pe de alta, sunt 
acelea care  subevaluează aspectul metodologic negând 
posibilitatea identificării unor piste operative concrete. Vom oferi 
câteva reflecții care urmăresc să pună în valoare atât potenţialul 
tehnicilor colocviului pastoral, cât şi limitele lui. 


1. Valoarea şi limitele tehnicilor de acţiune pastorală 

Aruncând o privire sintetică asupra bibliografiei privitoare la 
raportul psiho-pastoral în diferitele lui finalităţi (terapeutică, 
educativă, de consultare pastorală), se observă o multitudine 
dezorientantă de tehnici metodologice şi o scăzută importanţă 
acordată dispoziţiilor interioare ale preotului. Nu trebuie, deci, 
să ne situăm nici de partea celor care manifestă o încredere 
exagerată în tehnici, nici a celor care le exclud complet, în numele 
unui aşa-zis spontaneism, ci trebuie să precizăm locul pe care 
tehnicile trebuie să-l aibă întrun raport pastoral autentic. Astfel vom 
analiza natura tehnicilor şi funcţia pe care ele le au, precum şi 
atitudinea pe care preotul trebuie să o asume întrun colocviu 
pastoral. 

Simpla aplicare a anumitor reguli nu este nicidecum 
suficientă pentru a garanta eficacitatea unui colocviu 
pastoral. De aceea, este greşită tactica de a învăţa, la nivel 
descriptiv, prin exerciţii practice, tehnica colocviului pastoral, fără a 
o insera în contextul principiilor care o justifică şi fără a ilustra 
dispoziţiile de fond interioare din care ea se naşte şi cărora ea 
trebuie să le servească drept instrument. Tehnica este necesară, 
dar este ambivalentă, duplicitară. 

In alte sectoare ale existenţei decât cel al raporturilor 
interumane, semnificaţia tehnicilor este uşor de definit. Prin 
definiţie, tehnica presupune o multitudine de mijloace, alese în mod 
liber, care garantează o anumită funcţionalitate operativă. A aplica 
acest concept la raporturile interpersonale ar echivala cu 
considerarea persoanelor drept obiecte. În plus, ar rezulta practic 

imposibil de utilizat „tehnica”, dată fiind continua şi inevitabila 
interacţiune care animă o întâlnire duhovnicească dintre un preot şi 
un credincios, determinând într-un mod mai mult sau mai puţin 
conştient, reacţiile reciproce ale celor doi interlocutori. 

Rezultă deci că în ştiinţele umane noţiunea de „tehnică” de 
intervenţie are o dublă conotaţie: pe de o parte ea e necesară, pe de 
alta este ambivalentă. Este necesară pentru că experienţa imediată 
a preotului psiho-terapeut nu este separabilă de activitatea 
discursivă şi operativă concretă, adică de o tehnică conştientă pe 
care o aplică în situaţiile concrete şi în care experienţa însăşi se 
exprimă într-un mod mai autentic decât în tumultul emoţiei. În acest 
caz, tehnica este realmente expresivă și creatoare a unui 
raport uman interpersonal pozitiv. Ea, cu toate acestea, este însă 
ambivalentă, deoarece orice activitate tehnică, fie ea la nivel de 
rațiune, fie pe plan operativ, creează o diafragmă între preotul 
terapeut şi realitatea imediată. Tehnica îi obiectivizează (într-un 
anumit sens) pe cei doi interlocutori, are tendinţa de cuantifica 
dinamismul relaţiilor interpersonale. Această ambivalenţă este atât 
de conaturală tehnicii aplicate relaţiilor interpersonale, încât nu 
poate fi eliminată. Unica condiţie eficace pentru a reduce la minim 
ambivalenţa ei este gradul de armonie și de fuziune dintre 
gândirea tehnică şi realitatea imediată. 


a. Rolul tehnicii în psihologia lui Karl Rogers 

Analizând evoluţia gândirii lui Karl Rogers şi practica 
terapeutică corespunzătoare ei, observăm că, sub aspectul folosirii 
tehnicilor, psihologia pastorală a trecut prin intermediul a diferite 
stadii care pot să fie astfel sintetizate: 

- Iniţial acesta a oferit o mare importanţă aparatului 
tehnic, considerând tehnica absolut necesară pentru a 
structura corect o relaţie interpersonală şi pentru a facilita 
procesul terapeutic; 

- Într-un al doilea moment, ea a accentuat importanţa 
dispoziţiilor interioare ale preotului  psiho-terapeut 
punând în umbră tehnicile; 

- În sfârşit, ea a declarat în mod răspicat că tehnicile au doar 
o importanţă relativă, având valoare doar în măsura în 
care servesc pentru a comunica credinciosului stările 
interioare ale terapeutului. 

Se poate afirma că actualmente K. Rogers oferă maximum 
de relevanţă personalităţii terapeutului şi dispoziţiilor sale 
interioare, în timp ce tehnicilor le conferă doar un rol pur 
funcţional, acela de a vehicula şi exprima într-un mod de 

adecvat şi eficace dispoziţiile lui interioare. În metoda 
rogersiană aparatul metodologic este simplu şi flexibil, coerent şi 
eficace; stilul şi forţa intervenţiei sunt foarte importante, poate sunt 
mai importante chiar decât conţinutul mesajului, întrucât ele 
transmit dispoziţiile interioare ale terapeutului, condiţia absolut 
necesară şi suficientă a terapiei. 

Dacă, pe de o parte, Rogers consideră că tehnicile nu sunt 
strict necesare în relaţia pastorală, pe de alta el susţine cu fermitate 
necesitatea ca terapeutul să ştie sa-şi exprime şi să comunice 
în mod eficace propriile dispoziţii interioare. Se poate întâmpla 
ca aceste dispoziţii sincere şi autentice să fie exprimate de terapeut 
într-un mod inadecvat, ambiguu, fapt ce paralizează comunicarea 
unor trăiri duhovniceşti ce ar putea avea efect terapeutic asupra 
credinciosului. 


b. Adaptarea la situaţie 

Cel care activează în domeniul pastoral ştie că dacă doreşte să- 
şi expună şi înregistreze minuţios comportamentul din timpul unui 
dialog pastoral, nu va reuşi să-l traducă în termeni de „tehnică” sau 
să-i facă o descriere analitică exhaustivă. El e conştient de faptul că 
la baza propriului comportament stă un factor greu de 
înregistrat, care se situează în punctul de întâlnire dintre modul de 
a percepe situaţia şi aparatul tehnic din care el se inspiră. El ştie că 
propriile intervenţii verbale sau nonverbale sunt caracterizate de o 
continuă mişcare, pentru a se adapta la situaţia fluidă concretă. 
Acest mod concret de a acţiona este analizat din exterior. Numai cel 
care conduce colocviul hrănindu-se din propria experienţă interioară 
poate să perceapă forțele și orientările care se trezesc în el şi 
care-l fac să asume atitudini care însoțesc, urmează şi sunt 
determinate clipă de clipă de starea sufletească a interlocutorului. 


2. Nondirectivitatea 

În prezentul paragraf ne oprim asupra conceptului de 
nondirectivitate cum a fost formulat şi înţeles de K. Rogers, în raport 
cu activitatea terapeutică. Prin termenul de „non-directive therapy” 
el vrea să definească o atitudine specifică pe care preotul terapeut 
trebuie să o aibă în faţa credinciosului: este vorba de o atitudine pe 
baza căreia preotul refuză să orienteze persoana întro direcţie 
predeterminată şi evită să-l conducă pe individ, să gândească 
sau acţioneze în locul lui, potrivit unei reţete sau scheme 
universale. 

Acest aspect negativ din definirea nondirectivităţii trebuie 
corelat cu cel pozitiv care s-ar putea exprima astfel: asumând o 

atitudine nondirectivă, preotul îşi mărturiseşte în mod practic 
propria încredere în capacitatea de auto-direcţionare cu care fiecare 
persoană umană este dotată de Dumnezeu. 

Termenul non-directivitate, poate fi înţeles şi în moduri foarte 
diferite de acela al lui K. Rogers. Un alt autor, Y. Saint-Arnaud, 
sugerează ca preotul psihoterapeut să maturizeze în sine o 
dispoziţie de fond din care să izvorască în mod natural 
atitudinea non-directivă. El numeşte această dispoziţie ignoranță 
creativă. Această ignoranță se referă la sectorul perceptiv al 
interlocutorului, adică la semnificaţia pe care situaţia expusă o 
are pentru el. Ea nu se referă, bineînţeles, la adevărul care 
trebuie proclamat, valorile care trebuiesc propuse, riscurile în 
care persoana ar putea să naufragieze, indicaţiile operative 
care se emană inevitabil din dialog. Dacă preotul este „ignorant” 
din punctul de vedere al acestor conţinuturi, nu poate nicidecum 
califica această ignorantă drept „creatoare”. 

Altă atitudine greşită în aplicarea nondirectivităţii este aceea 
de a o considera drept pură tehnică. Dintr-un sondaj realizat în 
clerul Episcopiei de Montreal, a reieşit că majoritatea preoţilor care 
simpatizează şi aplică colocviul nondirectiv, se preocupă mai mult 
de a învăţa aparatul metodologic decât să maturizeze ei înşişi 
dispoziţii de fond în primirea acceptarea credincioşilor. 
Cercetarea a evidenţiat că acest mod mecanic de a aplica 
nondirectivitatea îl conduce pe preot să fie în mod practic, 
paradoxal, foarte directiv. 

Nondirectivitatea trebuie să se nască dintr-un mod de a 
fi al preotului şi dintr-o convingere profundă a lui, şi nu este 
rodul unei învăţări mecanice, fapt reconfirmat de atâtea ori de 
Rogers. Interpelat într-un interviu pentru ca să specifice condiţiile 
necesare pentru a face operantă nondirectivitatea şi pentru a evita 
abuzurile facile la care ea se pretează, răspunse: „De fapt, eu 
consider că nondirectivitatea nu poate să fie eficace decât atunci 
când face parte integrantă din filozofia (şi viziunea despre viaţă a) 
persoanei care o aplică. Nu este vorba, de fapt, de o tehnică care s- 
ar putea în mod simplu învăţa, adopta şi apoi respinge. Dacă cineva 
o utilizează ca o ustensilă oarecare, există riscul de a se bloca în ea. 
Eu cred că trebuie să o utilizăm cu precauţie şi să pregătim lumea 
mai înainte de a-i permite să facă această experienţă”. 


3. Intervenţiile inadecvate 

Păstrând în atenţie principiile de inspiraţie şi indicaţiile 
metodologice prezentate până acum, vom ilustra câteva forme de 
intervenţie care nu aplică în practică orientările propuse. Este vorba 

de modalităţi des întâlnite în orice tip de relaţie interpersonală (de 
la simpla conversație  prietenească până la şedinţele 
psihoterapeutice sau la colocviul pastoral). Nu vrem să calificăm 
drept dăunătoare orice tip de intervenţie care va fi analizată, ci şi 
doar să le arătăm ca fiind incoerente cu conceptul pozitiv de 
„personalitate“ propus de psihologia umanistă şi contrastant cu 
principiile operative propuse pentru colocviul nondirectiv. 

Prezentăm deci şase tipuri de intervenţii pastorale greşite. La 
acestea vom adăuga o scurtă prezentare de tipul intervenţiei 
considerată adecvată şi care va fi clasificată cu termenul de 
„comprensivă”, empatică. Pentru a expune mai clar semnificaţia 
diferitelor tipuri de intervenţie şi pentru a ne obişnui să distingem 
între ele, prezentul paragraf se va încheia cu câteva exemple 
practice pe diferite tipuri de intervenţie. 


a. Replica estimativă 

Acest tip de răspuns exprimă o opinie privitoare la meritul, 
utilitatea sau exactitatea a ceea ce credinciosul a afirmat. Într- 
un mod mai mult sau mai puţin directiv şi explicit, preotul indică 
interlocutorului cum ar putea sau cum ar trebui să acţioneze. 
Preotul pune deci situaţia expusă de către credincios în raport 
cu o serie de norme şi valori pe care el le ţine în mare stimă, şi 
alunecă, chiar dacă nu în mod explicit, în sfaturi şi indicaţii morale 
sau moralizatoare care ajung să fie considerate adevărate şi valide 
de către credincios. 


b. Replica interpretativă 

Intr-un anumit sens, acest răspuns are scopul de a ajuta 
persoana să devină conştientă de situaţia în care se află, fiind 
vorba despre o formă de diagnosticare spirituală a situaţiei 
credinciosului. Într-un mod mai mult sau mai puţin explicit preotul îi 
indică individului cum ar putea sau cum ar trebui să re- 
examineze situaţia. 

În general credincioşii pun accent pe ceva anume, adică 
subliniază importanţa unui anumit aspect al dramei lor, acela care, 
potrivit judecății lor, este mai important. Acest accent se pune fie 
reflectând acel aspect, fie interpretând întreaga situaţie în lumina 
lui. Este clar, deci, că făcând astfel, preotul expune şi impune modul 
său personal de a vedea lucrurile. 


c. Replica asigurativă 


Recurgând la acest tip de intervenţie, preotul caută să 
infuzeze siguranţă în sufletul credinciosului, să-l ridice din 

anguoasă, să-l calmeze şi să-l consoleze. Indirect, preotul 
minimalizează reacţia credinciosului, prezentând-o ca 
disproporţionată la problemă şi poate chiar ca nejustificată. Cu acest 
tip de răspuns, preotul își propune să încurajeze subiectul, să-l 
susțină cu o proptea care, de fapt, constă întro solidaritate 
emoțională (sau doar verbală, prin cuvinte generoase şi optimiste, 
dar adeseori pronunţate fără convingere interioară). El se forţează 
să-l asigure pe interlocutor, să-l consoleze, minimalizând drama 
expusă şi ignorând eventualele reacţii ale persoanei. Este evident că 
este vorba de o atitudine paternalistă care nu favorizează 
creşterea şi autonomia persoanei. 


d. Replica - (de tip) interogatoriu 

În general, această intervenţie constă în întrebări, mai mult 
sau mai puţin explicite, care urmăresc să descopere elemente 
noi, apte să verifice sau să aprofundeze situaţia expusă de 
interlocutor. În acest mod, preotul îl face să înţeleagă pe subiect că 
el poate şi trebuie să examineze mai de aproape diferitele aspecte 
ale problemei. 

Cu un anumit tip de indivizi şi în determinate momente, poate 
să fie avantajos recursul la întrebări în scop informativ, pentru a 
facilita expunerea a ceea ce ei intenționează să comunice. Insă 
dacă preotul recurge deseori, în special în primele întâlniri, la 
întrebări explicite, există riscul de a-l descuraja pe credincios, sau 
de a anula tentativele acestuia de a lua iniţiativa în comunicare, sau 
de a opri procesul de autonomizare. O întâlnire fundamentată pe 
întrebări se aseamănă mai mult unui interogatoriu decât unui 
colocviu pastoral. Preotul trebuie să evite în mod special să pună 
întrebări privitoare la realităţi de care persoana se ruşinează sau are 
dificultăţi să vorbească, întrucât ar provoca reacţii de apărare. 


e. Replica rezolutivă (rezolvativă) 

Unii preoţi sugerează după expunerea făcută de credincios, 
aproape instantaneu, o soluţie la problema propusă. Această reacţie 
este în mod clar directivă. Preotul are tendinţa să încadreze în 
anumite structuri problema prezentată de interlocutor, 
făcând presiune spre rezolvarea problemei întro anumită 
direcţie. Adeseori, soluţia întrevăzută şi propusă este mai potrivită 
pentru persoana preotului decât pentru aceea a credinciosului. 
Uneori această atitudine poate să derive dintr-o convingere sinceră 
de a face ceva util, dar cel mai adesea reprezintă un mod elegant de 
a închide cazul şi de a încheia discuţia. Este evidentă în această 
situaţie amprenta de autoritarism şi nota de directivitate. 

f. Replica de confruntare 

Uneori preotul consideră că poate să favorizeze înţelegerea de 
către credincios a situaţiei sau poate crea o stare de suflet aptă să 
depăşească dificultăţile, expunând experienţe proprii (sau a altor 
persoane) mai mult sau mai puţin similare celei prezentate de 
credincios. Pe lângă a indica un scăzut indice de ascultare empatică 
din partea preotului, această intervenţie nu respectă principiul 
fundamental potrivit căruia orice experienţă este irepetabilă sub 
aspectul ei subiectiv. Pentru aceasta, experienţa trăită de un altul, 
chiar dacă din punct de vedere exterior este identică cu cea a 
credinciosului, îi este acestuia total străină în nucleul ei intim, 
pentru că nu este lecturată prin intermediul propriei personalităţi. 

XXX 

Cele şase atitudini enumerate mai sus sunt inspirate dintr-un 
principiu de bază: acela de a oferi credinciosului ceva valid din 
experienţa duhovnicească a preotului. Preotul trebuie să evite să 
demonstreze neîncredere în resursele altuia. Nu trebuie să-i fie 
expuse interlocutorului structuri pentru a se înţelege pe sine, în loc 
să i se ofere elementele de la care el însuşi să-şi dobândească 
cunoaşterea de sine. Când preotul asumă această atitudine se 
vorbeşte de comportamente structurante, care denunţă prezenţa 
nesiguranţei în sine însuşi în faţa problemelor puse şi constituie un 
act de neîncredere în posibilităţile subiectului de a-şi rezolva 
problemele, blocând libera expresie a stării lui de suflet. 

Adeseori este vorba despre proiecția nevoilor nesatisfăcute 
ale preotului asupra interlocutorului mai mult decât 
preocuparea pentru soarta credinciosului. Ne aflăm deci în faţa unui 
sistem inspirat din nevoia de a crea şi de a menţine o poziţie de 
siguranță. Preotul menţine subiectul întro stare de dependenţă, 
pentru a controla situația. Interlocutorul se autoiluzionează că va 
găsi ceea ce caută încredinţându-se autorității preotului şi 
renunțând să-şi asume responsabilitatea de decizie şi să înceapă 
procesul de dezvoltare a propriei autonomii. 


4. Răspunsul comprensiv 

Când preotul intervine, după ce a ascultat şi a înțeles cu 
empatie drama credinciosului, raportându-se la el cu sinceră 
acceptare şi autenticitate, este uşor ca el să reuşească să formuleze 
un răspuns comprensiv, înţelegător, empatic. Cu acesta preotul 
relevă şi reflectă credinciosului adevărata dimensiune a situaţiei lui, 
pătrunde semnificaţia afectivă şi personală a comunicării. Acest 
răspuns este perceput de credincios ca rezultatul unei afectuoase 

atenţii a preotului, interesat să înţeleagă în mod corect 
semnificaţia situaţiei şi să desprindă componenta ei afectivă, 
chiar dacă ea nu este verbalizată. 
Acum vom expune câteva cazuri pentru a ilustra în mod practic 
cele şapte tipuri de răspuns posibil. 
O fată de 19 ani: 
- Vă spun că-l detest pe tatăl meu... îl urăsc, îl urăsc, îl urăsc! 
Și fără nici un motiv. Tatăl meu este preot. Este un om drept 
şi bun. Nu m-a bătut niciodată şi în ciuda acestui fapt, faţă 
de el am un sentiment de refuz şi chiar o sete de violență, 
dar nu găsesc nici un motiv logic pentru a-l detesta. Ştiu că 
este foarte rău să-ți urăşti tatăl, în mod special când nu ai 
nici un motiv. Asta mă preocupă foarte mult. 


1. Răspunsul estimativ 

- Iată o problemă care trebuie rezolvată realmente. Raporturile 
dintre părinţi şi copii sunt un lucru foarte prețios nu doar la vârsta 
ta, ci şi pentru viitor, tocmai de aceea este necesar să ne preocupăm 
de stările tale... 


2. Răspunsul interpretativ 

- Ințeleg. Desigur că dumneavoastră vă reproşaţi acest fapt cu 
atât mai mult cu cât nu există nimic care să poată justifica 
sentimentele ce le aveţi. Dar, pe de altă parte, veţi descoperi că sub 
această ură se ascunde o anumită dragoste față de tatăl 
dumneavoastră. Această dragoste este demonstrată de sentimentul 
de vinovăție ce-l aveți. 


3. Răspunsul asigurativ (reconfortant sau fortificant) 

- Cred că toți trecem într-o anumită perioadă a vieţii prin astfel 
de situaţii: ne detestăm unii pe alţii sau pe părinţii noştri. Este un 
fenomen foarte răspândit. Aparent, desigur, o mare parte dintre noi 
reuşeşte să găsească metode prin care să depăşească această 
perioadă. 


4. Răspunsul interogatoriu 

- Este important să descoperim cauza acestui sentiment. 
Vorbiţi-mi despre tatăl dumneavoastră, despre tot ceea ce gândiţi 
despre el. Dumneavoastră spuneţi că nu v-a bătut niciodată... Dar 
poate să se fi întâmplat ca el să vă fi impiedicat să faceţi ceva ce ați 
fi dorit foarte mult. Nu vă amintiţi nimic de acest fel? 


5. Răspunsul rezolutiv (rezolvativ) 

- Ați putea începe să vă gândiţi la bunătatea tatălui 
dumneavoastră, pe care chiar dumneavoastră îl definiti „un om bun 
şi drept”. Şi să încercaţi să demonstraţi această disponibilitate faţă 
de el, să vă arătaţi drăguță în raport cu el. 


6. Răspunsul de confruntare 
- Da, mi-amintesc un caz ca cel al dumneavoastră. Si-n acela 
era vorba de o tânără, care n-avea 20 de ani, care-şi ura tatăl... 


7. Răspunsul empatic (sau înţelegător) 
- Faptul de a experimenta fără nici o justificare acest sentiment 
vă creează un sentiment de zbucium interior... 


Cazurile expuse succint mai jos fac referinţă la diferite situaţii 
pastorale. În primul exemplu este expusă intervenţia unui credincios 
urmată de diferitele posibile răspunsuri ale preotului, care sunt 
notate cu un anumit calificativ, care este în raport cu principiile 
colocviului nondirectiv. Terminologia nu o reflectă în mod exact pe 
aceea prezentată deasupra pentru a indica cele şapte tipuri de 
intervenţie. 


Un tânăr: 

- Părinte, când am aflat că ea mă părăseşte, m-am gândit chiar 
la ştreang. După aceea, m-am gândit să mă înrolez în regiunea 
străină, să plec undeva în război... să mor undeva departe dar să se 
vorbească de mine ca de un martir... Vroiam Chiar să fac astfel. Să-i 
pară rău că m-a abandonat... să ştie cât de mult preţuiesc... Vă 
închipuiți, acum se afişează cu un altul... 


Posibilele răspunsuri ale preotului: 
1. Răspuns directiv 
- Trebuie să-ţi dai seama că făcând astfel iţi dăunezi ție însuți... 


2. Răspunsul diagnostic 
- Vă lipseşte simţul valorii personale... 


3. Răspunsul interpretativ/critic 
- Acest mod de a acţiona mi se pare că este dovada unei 
imaturităţi interioare... 


4. Răspunsul moralizator 


- Nu este oare rău să te gândeşti aşa de puţin la propria 
persoană? 

5. Răspunsul dogmatizator 

- Acest mod de a reacţiona este oare expresia unei iubiri faţă 
de aproapele cum cere Biserica sau este o formă rafinată de iubire 
de sine? 


6. Răspunsul comprensiv 

- Cu alte cuvinte, te-ai simţit atât de traumatizat şi atins în 
fibrele adânci ale sufletului tău de plecarea ei, că pe moment te-ai 
gândit la orice pentru ca să-ţi domoleşti durerea interioară... 


XXX 


Un alt caz este oferit de o doamnă care se găseşte în spital. 
Preotul, care nu o cunoştea înainte, se apropie de pat şi îi zice: 

- Pot să fac ceva pentru dumneavoastră? 

Ea, într-un anumit sens incertă şi timidă, îi răspunde: 

- Aş vrea să vă rugați împreună cu mine! 


Posibile răspunsuri ale preotului: 

a) Cu plăcere. Să-mi spuneti, însă, care rugăciuni să le facem... 
(el răspunde la conținutul cererii, nu la setea de sentiment 
cu care cererea a fost făcută); 

b) Uneori este dificil să găsim cuvintele potrivite pentru a ne 
ruga...(replică generalizatoare) 

c) Desigur, dumneavoastră ați avut un anumit mod de a gândi, 
de a reflecta... (rāspuns interpretativ care conduce spre o 
diagnosticare a situaţiei) 

d) Păcat că nu învăţăm să ne rugăm când suntem sănătoşi; în 
momentele în care avem nevoie, nu mai reuşim (Răspuns 
moralizator) 

e) Rugăciunea, când ne aflăm în momente dificile, reprezintă 
un optim ajutor pentru a crede (Răspunsul dogmatizant şi 
generalizator) 

f) Simţiţi că dacă eu mă rog împreună cu dumneavoastră, v-aţi 
simţi mult mai bine... (Preotul înţelege empatic şi reflectă 
starea de suflet a pacientei) 


- Mâine voi fi operată şi-mi este frică... 


Posibile răspunsuri ale preotului: 
a) Să punem aceste dificultăţi înaintea lui Dumnezeu prin 
rugăciune... (neglijează sentimentele) 

b) Astăzi medicii sunt atât de competenţi, fapt pentru care nu 
trebuie să vă preocupați prea mult (minimalizare); 

c) Multora le este frică mai înainte de a fi operati, chiar şi când 
este vorba despre o intervenţie de nimic... (Răspuns generalizator) 

d) Vă este dificil să vă resemnați în faţa realității şi față de 
ceea ce v-a fost propus... (diagnostic) 

e) Adeseori această frică îşi are originea în copilărie, derivă din 
amintiri sau drame ale copilăriei... (Răspuns care interpretează) 

g) Gândul că veţi fi operată mâine, vă înspăimântă... (Reflectă 

sentimentul) 


- Resimt ca pe o vinovăţie faptul că acum nu mai am 
suficientă credinţă... 


Posibile răspunsuri ale preotului: 

a) Dar nu numai dumneavoastră vi se întâmplă aceasta. Sunt 
destui oameni care în această situaţie n-ar mai putea să zică 
că au o credință puternică. Gândiţi-vă la Mântuitorul în 
grădina Ghetsimani. (Răspuns generalizator) 

b) Nu este apoi aşa de grav să simţiţi dubii în această situaţie 
(Răspuns minimalizator) 

c) Nu uitaţi că în Ghetsimani şi Hristos s-a rugat ca să nu mai 
fie nevoie să bea din acel potir... (Răspuns dogmatizant) 

d) Ar trebui să vă gândiţi tot timpul la altceva şi să fiţi mai 
puțin  suspicioasă în fața acestei operații... (Răspuns 
moralizator şi paternalist) 

e) Vă simţiți aproape vinovată că în această situaţie credinţa 
dumneavoastră nu este suficient de puternică, nu vă ajută 
suficient... (Reflectare a stării sufletului ei) 


- Ce o să gândească despre mine Dumnezeu văzându-mă 
că îmi pierd puterea? Că nu îmi mai împlinesc datoriile faţă 
de EI? 


Acum preotul poate să aleagă între două intervenţii diferite: 

1) Să reflecteze asupra sentimentului de nesiguranţă şi de 

angoasă al pacientei şi să zică: 

- „Dumneavoastră vă întrebaţi dacă Dumnezeu poate să vă 
acuze pentru angoasa şi frica pe care le experimentați în 
fața operaţiei, pentru faptul că nu aveţi suficientă credinţă”. 
Dar acest fapt ar putea să nu corespundă adevăratei stări 
interioare a persoanei care ar putea să reacționeze, zicând: 
„Nu, cred că Dumnezeu mă consideră încă o creatură a Sa 

şi tocmai pentru că mă aflu în această stare de slăbiciune, 
mă va ierta”. 
2) Să răspundă la întrebarea concretă, cu un răspuns de 
credinţă: 
- Mă gândesc că rugăciunea lui Hristos din grădina Ghetsimani 
ne indică calea corectă de urmat în acest moment. 
XXX 
Acum avem în atenţie o doamnă bătrână, necăsătorită, care s-a 
angajat să-l îngrijească pe fratele ei în ultimii ani ai vieţii lui. Un an 
după moartea fratelui ei, ea cere să se întâlnească cu preotul. 
Incepe printr-o ezitare: 
- Domnule preot, mă tem că o să mă judecaţi, o să mă 
considerați poate chiar nebună. Dacă vă povestesc motivul pentru 
care am venit şi care mă supără. 


Posibile răspunsuri ale preotului: 

a) Mulţi se tem că dacă îşi expun propriile probleme vor fi 
consideraţi deplasaţți de ceilalţi... (replică generalizatoare) 

b) La vârsta dumneavoastră nu ar trebui să vă mai temeti să 
vă exprimaţi liber propriile nevoi... (replică moralizatoare) 

c) Puteţi să începeți linistiti să vorbiţi, o să vedeți că lucrurile 
vor merge de la sine. (Răspuns directiv) 

d) Este vorba deci despre ceva care vă deranjează. Dar vă 
temeti că o să vă judec... Stati liniştită, nu e cazul... 
(Răspunsul empatic) 


- Nu mai reușesc să depăşesc durerea cauzată de 
moartea fratelui meu! 


Posibile răspunsuri: 

a) Mulţi au dificultăţi similare în astfel de situaţii... (Replică 
generalizatoare) 

b) Poate este o caracteristică a personalităţii dumneavoastră 
de a nu reuşi să vă detaşaţi de persoane care au avut o 
semnificaţie relevantă în propria viaţă. (Răspuns diagnostic) 

c) La distanță de un an de un asemenea eveniment, ar trebui 
să începeţi să vă preocupaţi şi de alte lucruri (Răspuns 
moralizator) 

e) Acesta nu este oare un indiciu clar al faptului că Dumnezeu 
a implementat foarte adânc în noi nevoia de a iubi? 
(Răspuns dogmatizant) 

f) Poate că pot să încerc să găsesc o familie care vă va ajuta... 
(Răspuns directiv) 

g) Vă simţiţi jenată de faptul că încă aveți dificultăţi să 
acceptaţi moartea propriului frate... (Răspunsul empatic) 


- Pentru mine este ca şi cum viaţa nu ar mai avea sens... | 


Posibile răspunsuri: 

a) După dispariţia cuiva drag, adeseori suntem năpădiţi de 
astfel de gânduri... (Răspuns generalizator) 

b) Acesta mi se pare un indiciu că vă gândiţi prea mult la 
propria persoană... (Răspuns interpretativ-critic) 

c) N-ar fi mai bine oare ca dumneavoastră să vă ocupați mai 
puțin de trecut? (Răspuns moralizator) 

d) Dumnezeu este un Dumnezeu al viilor, nu al celor morţi! 
(Răspuns dogmatizator) 

e) Aveţi sentimentul că viața şi-a pierdut sensul pentru 
dumneavoastră. (Răspuns empatic) 


- Când mă-ntorc acasă am un sentiment de mare, mare gol 
interior... 


Posibile răspunsuri ale preotului: 

a) Când o persoană iubită nu mai este printre noi, Chiar şi casa 
pare că este pustie... (generalizator) 

b) Cred că starea dumneavoastră de spirit este generată de 
faptul că vă gândiţi prea mult la propriul frate. (Răspuns 
diagnostic) 

c) Trebuie să căutaţi să fiți mai curajoasă. (Răspuns 
moralizator) 

d) Și astfel este goală casa când lipseşte o primire afectuoasă... 
(Răspunsul empatic.) 


- Domnule părinte, dar o fi păcat dacă eu zic aceste 
lucruri?... 


Răspunsurile preotului: 

a) Mă gândesc că, în realitate, poate fi chiar aşa, depinde de 
cum experimentați dumneavoastră interior această stare. 
(Preotul se opreşte asupra conţinutului) 

b) Unii, în faţa a unor astfel de întrebări, disting între iubirea 
proprie şi păcat. (Răspuns dogmatizator) 

c) Adeseori se nasc astfel de interogative în persoanele care au 
experiența durerii... (Răspuns generalizator) 

d) Oamenii care au preocupări duhovniceşti nu ar trebui să 
folosească atât de uşor termenul „păcat“... (moralizator) 

e) Dumneavoastră aveți impresia că trebuie să  luptaţi 
împotriva propriei persoane şi vă temeti să nu cădeți astfel 
în păcat. (Răspuns diagnostic) 

f) Vă temeti că Dumnezeu vă va judeca aspru pentru că aveţi 
dificultăți în a continua să trăiţi după moartea fratelui... 
(Răspuns empatic) 


Un ultim exemplu pentru a ilustra cel mai grav deserviciu pe 
care-l poate face preotul, în ciuda intenţiei pozitive, când este prea 
sigur de sine, este să recurgă la răspunsul estimativ. Este vorba 
despre o tânără de 20 de ani, care de mult timp se gândeşte să intre 
în mănăstire, dar care are serioase dubii în privinţa vocației ei. 
Recurge deci la un profesor de religie care o apreciază mult, pe care 
ea însăşi îl apreciază mult, şi căruia îi mărturiseşte: 

- Dumneavoastră ştiţi în mod cert, desigur, că eu am intenţia să 
intru în mănăstire. Aş fi atât de mulţumită să pot să vă vorbesc puțin 
despre vocația mea! 

Preotul, care o cunoaşte ca o elevă foarte bună, continuă 
îndată: 

- Ei bine, îmi face mare plăcere să te revăd. Chiar cunoscându- 
te doar de la şcoală, îndrăznesc să afirm, după convingerea mea, că 
eşti realmente potrivită pentru mănăstire. Da, da, nu trebuie să te 
roşeşti. Eu cunosc puține fete care pot să intre cu atâta convingere 
în perioada de verificare anterioară călugăririi. Crede-mă, vei fi O 
călugăriţă de excepție. Desigur este nevoie să răspunzi în mod 
necondiționat la exigenţele vieţii religioase. Viața monahală 
presupune mari sacrificii. Dar cel care este generos, şi tu eşti, 
indubitabil, acceptă cu bucurie şi cu solicitudine „provocarea“. Sunt 
sigur, vei corespunde deplin chemării divine. Dumnezeu te va 
binecuvânta şi întreaga ta viaţă va fi binecuvântată, ţi-o spun în mod 
Sigur! 

Este evident că tânăra nu a mai avut curajul să insiste asupra 
dubiilor ei, chiar dacă acestea au determinat-o să dorească 
întâlnirea cu profesorul de religie. Acest tip de intervenţie 
estimativă poate sa creeze interlocutorului o siguranță 
provizorie, dar nu va maturiza o stare a sufletului credinciosului. 
Dacă certitudinile, ezitările, dubiile, vor fi reprimate, iar nu 
rezolvate, mai repede sau mai târziu se vor întoarce vulcanic, 
într-un mod mai acut, mai vijelios şi mai distructiv decât prima dată. 

5. Formarea preotului pentru un colocviu pastoral 
adevărat 

De curând, s-a introdus psihologia pastorală în curriculum 
universitar de pregătire pentru preoţie deoarece în ultimii ani a 
crescut interesul pentru psihologia aplicată la acțiunea 
pastorală. Fiind vorba despre o formare care trebuie să se traducă 
în mod direct în plan operativ, este clar că, pe lângă o expunere de 
principii psihologice inspiratoare a metodelor dialogului, este 
necesar să fie oferită preoților ocazia de a exercita în mod 
practic în seminarii şi în grupuri organizate această 
aptitudine. 

Ţările în care tehnicile psihologice ale lui K. Rogers sunt 
aplicate la pastorală sunt Anglia, Olanda, Franța, Belgia şi 
Germania. Publicațiile specifice pe această temă, organizarea de 
cursuri, seminarii, dezbateri, centrele de ajutor pastoral sunt 
nenumărate, chiar dacă insuficiente, pentru a satisface toate 
aşteptările şi necesitățile. Cea mai mare şi mai gravă lacună este 
reprezentată de lipsa cursurilor şi seminariilor practice de inițiere a 
viitorilor preoţi la serviciul calificat şi prețios al „întâlnirii 
duhovniceşti” cu credincioşii. Această lacună este cu atât mai gravă 
cu cât pentru alte categorii de persoane (terapeuţi, psihologi clinici, 
psihoterapeuti, consilieri, animatori de grup) care se dedică relației 
de ajutore a semenilor este în act de mult timp o programă de 
pregătire teoretico-practică de excepţie. Criteriile care au 
determinat alegerea metodei sunt următoarele: 

1) Metoda să fie inspirată dintr-un curent psihologic care 
are o conceptie pozitivă despre persoana umană, 
pentru ca astfel să pună în valoare dimensiunea ei spirituală 
şi să fie deschisă spre valorile care-l transcend pe om; 

2) Ca aparatul metodologic să fie simplu şi uşor de 
asimilat şi de cei care nu au foarte vastă pregătire în 
psihologie. Aceste lucruri se întâlnesc în metoda 
psihologului american Karl Rogers, chiar dacă se impune să 
le integrăm cu noi tipuri de intervenţie şi să corectăm 
matricea lor imanentistă. 

Acelaşi lucru s-ar putea zice de metoda idealizată de Robert 
Carcuf, care, în comparație cu K. Rogers se distinge printr-o mai 
mare organicitate în treceri şi se relevă mai incisivă în procesul de 
dobândire a atitudinilor constructive. 

XXX 

O Doamnă în vârstă de aproximativ 40 de ani merge să-l 

întâlnească pe un preot pe care l-a cunoscut cu un an în urmă. El o 

face puţin să aştepte, pentru că fiind Vineri, trebuia să slujească 
sfânta Liturghie. Dialogul lor, la biroul parohial, este următorul: 


Luaţi loc, Doamnă. Cum vă merge? 

M-am calmat puţin în timpul slujbei. Poate vă amintiţi că în 
urmă cu un an mi-aţi spus că dacă voi avea nevoie, să vin la 
dumneavoastră, şi acum, când realmente sunt în derută, m-am 
gândit să dau curs invitaţiei. 

Îmi face plăcere să ştiu că vă pot fi util. Îmi pare însă rău 
că v-am făcut să aşteptaţi... 

Am simţit că se prăbuşeşte întreg cerul peste mine când, joia 
trecută, când m-am întors din concediul petrecut în Thailanda 
cu soţul meu, la aeroport, fiul meu îmi spune că s-a iubit cu o 
fată iar părinţii ei l-au denunţat la poliţie... Părinte, spuneţi-mi 
ce trebuie să fac? Era un băiat de aur, nu ne-a creat niciodată 
nici o problemă, şi acum, aşa dintr-o dată... Ce să mă fac? 

Ei, mi se pare într-adevăr şocant ceea ce s-a întâmplat... 
e zguduitor să descoperi că fiul este altfel de cum 
credeai... 

Şi sunt acum aşa de distrusă! Nu ştiu ce să fac. De aceea am 
venit la dumneavoastră. Fiul meu e un băiat frumos, are 24 de 
ani. Mai lipseşte un an şi devine licenţiat în medicină. 
Inţelegeţi? Un an şi ajunge medic! Dintru început a fost 
cuminte, călăuzindu-se după principii deosebite. Numai un 
aspect să vă spun: dimineaţa ne aducea cafeaua la pat şi 
discutam micile probleme; când doream să-i cumpăr o haină 
sau pantofi, îmi spunea că nu trebuie, căci sunt buni cei pe 
care-i are deoarece costă prea mult să-l ţin la şcoală, nu 
trebuie cheltuieli în plus... Înţelegeţi ce băiat cuminte? Eu o 
iubesc mult şi pe fiica mea, şi pe soţul meu, dar el ocupă un loc 
special în inima mea. Acum ce pot să mai fac? 

Deci, pe de o parte sunteţi mândră de fiul 
dumneavoastră, în curând medic, pe de alta, sunteți 
dezamăgită de gestul lui. 

I-am oferit atât de mult. Am făcut multe sacrificii, dacă nu am 
fi avut credinţă, nu ştiu cum am fi depăşit anumite momente. 
Vreau să fac tot ceea ce este omeneşte posibil să-l scot din 
încurcătura aceasta. Vrea să se însoare cu fata asta de 25 de 
ani, am înţeles că se întâlneau de mai bine de un an, şieu nu 
ştiam nimic. Părinţii ei l-au pârât la poliţie zicând că el ar fi 
violat-o. Ieri, împreună cu soţul meu, ne-am dus la comisarul 
de poliţie care ne-a spus că mama ei e o nebună, iar tatăl un 
alcoolic. Doamne, părinte, înţelegeţi pe mâinile cui a ajuns fiul 
meu? Nu meritam una ca asta. Fiul meu vrea să întrerupă 

studiile, acum că-i aproape medic. Totul a intrat în ceaţă. Ce 
trebuie să fac? Am venit tocmai pentru a primi un sfat. 

- Fiul acesta mi se pare că este extrem de important 
pentru dumneavoastră, şi nu vă vine să credeți că v-a 
trădat încrederea. Sunteţi dezamăgită? 

- Dacă mă gândesc bine, da! Parcă m-am trezit dintr-un vis 
feeric. Faci atâta pentru a crea un viitor fericit copiilor, şi în 
schimb... credeţi-mă, părinte, în zilele acestea mi-a venit chiar 
gândul să mă duc în lume, să mă duc undeva, retrasă, nu ştiu 
unde... aş face bine? Sunt hotărâtă să fac ceea ce îmi ziceţi! 

- O, vă mulțumesc pentru încrederea pe care mi-o 
acordaţi. Mă investiţi cu o responsabilitate enormă, 
aceea de a alege în locul dumneavoastră. Sigur, în 
dezamăgirea dumneavoastră vă simţiţi singură, şi căutaţi 
să fiți înțeleasă pentru ca să redobândiţi siguranță de 
sine. Dar mă gândesc că deja v-a venit vreo idee de 
acţiune. 

- Mâine voi merge să vorbesc cu un avocat pentru problema 
denunţului la poliţie. Ce-a putut face! 

- Sunteţi supărată tare pe el? 

- Da, am fost foarte supărată. Şi ştiţi ce mi s-a întâmplat? Fata, 
s-a mutat în casă la fiica mea care e căsătorită. S-a mutat 
provizoriu... zice. Ştiţi, alaltăieri, m-am pomenit cu ea în faţă. 
N-am avut curajul s-o privesc în faţă. De ce părinte? E mai 
puternică decât mine, nu reuşesc s-o privesc în ochi. De ce? 

- Mi-e greu să vă răspund. Poate dumneavoastră o 
consideraţi responsabilă de opțiunea fiului 
dumneavoastră: v-a luat băiatul din braţe şi 
dumneavoastră nu puteți fi indiferentă la acest fapt. 

- Dar mie nu mi se pare că sunt o mamă posesivă, sau capabilă 
de o uri pe cineva... 

- Poate aveţi dreptate... sau, e dificil să-ţi dai seama de 
acest lucru... 

XXX 

Observăm că preotul nu dă curs provocărilor doamnei de o oferi 
o soluţie imediată problemelor ei. Ascultând-o „activ”, o ajută să 
devină conştientă de sentimentele proprii şi să exploreze 
problema care o frământă. Preotul trebuie deci să fie un factor de 
discernământ, adică să culeagă cu răbdare din discuţie acele 
elemente care permit să fie depăşită starea de confuzie şi 
ambiguitatea situaţiei pentru a ajunge la o clarificare fermă a 
dramei. Intr-o perspectivă pastorală deci, capacitatea de 
discernământ a preotului înseamnă a face posibilă şi a permite 

lucrarea Duhului Sfânt care face lumină asupra a ceea ce 
interlocutorul trăieşte. 


10. Metodologia colocviului pastoral 
(inspirată din metoda lui Karl Rogers) 


1. Reformularea 

Am evidenţiat anterior rolul pe care tehnicile îl au în metoda 
rogersiană: ele o funcție instrumentală, aceea a-l ajuta pe preot în 
transmiterea în mod clar şi eficace a stărilor sale duhovniceşti 
autentice; este o funcţie care nu trebuie nicidecum neglijată. Dacă 
este adevărat că, pe de o parte, preotul trebuie să-şi cultive propriul 
„sine” până în a traduce întro „filozofie” (concepţie despre lume şi 
existenţă) a propriei vieţi dispoziţiile sale de empatie şi de 
autenticitate, pe de alta, este necesar ca el să cunoască 
modalităţile cele mai potrivite pentru a comunica 
credinciosului aceste dispoziţii, într-un mod clar şi convingător. 
De fapt, se poate întâmpla ca dispoziţia sa cea mai profundă să fie 
manifestată întro manieră nepotrivită, inadecvată situaţiei în care se 
găseşte interlocutorul său în acel moment. 

Aceste consideraţii fac evidentă necesitatea ca preotul să 
înveţe liniile directive ale unei metode deja apreciată şi stimată de 
decenii, astfel ca să ajungă mai repede şi fără eşecuri inutile sau 
dăunătoare la un dialog pastoral fertil. Axându-ne deci pe principiul 
nondirectivităţii, al rolului principal oferit interlocutorului, al 
înţelegerii empatice, observăm că preotul păstor trebuie să 

înţeleagă faptul că forma fundamentală a metodei rogersiene o 
constituie reformularea. 

Reformularea presupune înţelegerea a ceea ce credinciosul a 
exprimat (pe cale verbală sau nonverbală) şi reexprimarea cu 
claritate a conţinutului mesajului său. Acest tip de intervenţie îi 
garantează credinciosului faptul că preotul participă profund la 
experienţa lui, nu doar gândește teoretic ceea ce el a 
exprimat. Acest mod de împreună-pătimire are efect benefic şi 
stimulator asupra individului. El are certitudinea că este realmente 
ascultat şi înţeles într-un mod foarte profund. Descoperă că reuşeşte 
să-şi exprime anumite stări ale sufletului său neclare lui însuşi. Se 
simte astfel dinamizat să pătrundă în propria lui lume 
interioară încurajat de o prezenţă caldă, asiduă, înţelegătoare 
și binevoitoare. 

În plus de aceasta, reformularea permite o continuă 
verificare de către preot a ceea ce a înţeles din ceea ce 
credinciosul a expus. Prin reformulare credinciosul este continuu 
solicitat să se confrunte cu ceea ce preotul a înţeles, cu ceea 
ce preotul îi comunică în reformulare, găsindu-se astfel într-o 
situaţie care-i facilitează atât confirmarea cât şi corectarea a ceea ce 
preotul a înţeles. Diferitele tipuri de reformulare care vor fi 
prezentate mai jos nu constituie nicidecum nişte tehnici sistematice 
şi rigide, ci reprezintă câteva posibile forme şi variaţii ale expresiei 
verbale care se nasc spontan în preotul profund animat de acele 
dispoziţii interioare pe care trăirea lui Dumnezeu i le conferă. 

Într-un mod mai specific, reformularea traduce în practică 
atitudinea preotului care îşi propune să se elibereze de propria 
schemă de referinţă cu scopul de a intra în mod gradual în modul 
subiectiv de gândire şi trăire al celuilalt, pentru a-i înţelege 
drama şi suferinţa. 

Principalele forme de  reformulare sunt: repetarea, 
restructurarea planului subiectiv şi reflectarea sentimentului. 

a) Repetarea. Este vorba despre o formă elementară de 
reformulare şi priveşte conținutul evident al comunicării 
interlocutorului. Ea este în mod general scurtă şi-și propune să-l 
asigure pe interlocutor că ceea ce el expune este perceput 
corect de preot. Există diferite forme de repetare: repetarea ecou 
(1), repetarea rezumativă (2) sau folosirea expresiilor 
echivalente (3). Răspunsul „ecou” constă în repetarea ultimelor 
cuvinte pronunţate de interlocutor mai înainte de pauză. Uneori 
acest fapt este suficient pentru a face să se simtă că este atent la 
povestirea narată. Acest tip de răspuns trebuie uzat doar din când în 
când, într-un context de înţelegere facilă, cu un ton de participare 

activă şi sensibilă. Dacă preotul abuzează sau o face pe un ton 
monoton şi absent, interlocutorul poate să-l perceapă pe preot ca 
fiind dezinteresat de ceea ce spune. 

b) Expresiile echivalente. Preotul poate să reflecte 
interlocutorului ideea expusă de acesta folosind alte cuvinte, care să 
nu altereze însă semnificaţia a ceea ce el a zis. 

c) Sinteza. În acest caz, preotul încearcă să identifice ceea 
ce a perceput ca fiind esenţial din ceea ce interlocutorul său a 
spus. Dăm un exemplu de astfel de răspunsuri: 

Credinciosul: Mă simt foarte descurajat, nu pot să mai 
continui... 

Preotul: Deci simţiţi că ati ajuns la limita suportării. 

Sau: Nu mai puteți, se pare că acesta este sentimentul 
dominant în acest moment. 

Credinciosul: Nu este doar o chestiune de moment, nu este 
vorba de un sentiment pasager. 

Preotul: După părerea dumneavoastră nu este vorba doar 
despre o situaţie tranzitorie, ci de ceva mult mai profund. 

Sau: Dumneavoastră sunteţi convins că acest sentiment nu va 
trece uşor. Deci nu puteți să vă redobândiţi curajul... 

Diferitele moduri de repetare dau interlocutorului siguranţa că 
este ascultat cu interes şi înţeles corect. Aceste intervenţii ale 
preotului pot să trezească în credincios un sentiment de 
mulțumire şi de uşurare pentru că a reuşit să-şi exprime starea 
sufletească, s-o comunice altuia. Pe lângă sentimentul de eliberare, 
persoana se va simţi încurajată să-şi continue expunerea. 

2. Restructurarea. În anumite momente, preotul poate să 
intervină pentru a restructura sau reformula planul perceptiv al 
credinciosului în structura „eu”-lui şi a imaginii de sine. Cu acest tip 
de intervenţie preotul urmăreşte să descopere credinciosului 
un aspect nou, nesesizat anterior, ascuns sau latent al stării 
lui de suflet. 

Psihologia formei studiază legile care reglementează raportul 
dintre figură şi fundal în anumite desene. Este binecunoscut 
faptul că în arta fotografică, o fotografie bună este condiţionată nu 
doar ceea ce reuşeşti să surprinzi în cadru, ci şi de ceea ce ştii să 
laşi afară. Preferinţa unuia sau a altuia, deci a celor două părţi 
consecutive ale planului perceptiv, depinde de factori subiectivi şi 
obiectivi. Legile din planul percepţiei nonvizuale sunt active şi în 
planul gândului şi al sentimentului. 

În procesul care se dezvoltă în conştiinţa interlocutorului în 
timpul colocviului se întâmplă ceva analog. Prin intermediul 
intervențiilor preotului, credinciosul observă în sine un constant 

proces de modificare a planului percepţiei, în special al sectorului 
central, corespunzător structurii „eu”-lui. Pe măsură ce are loc 
interacţiunea, unele elemente ale experienţei care fac parte din 
fundal sunt integrate în figură şi produc modificări care 
generează, la rândul lor, noi modificări. Acestea din urmă pretind ca 
alte elemente să se detaşeze din fundal şi să intre în figură. 

Există diferite metode de intervenţie potrivit cărora repetarea 
sau reformularea conduce la o restructurare a planului 
perceptiv interior. Uneori, preotul se limitează să sublinieze figura 
cum este ea percepută de credincios cu scopul de a o pune în 
evidenţă. Alteori, o poate clarifica instaurând un contrast între 
diferitele conţinuturi expuse de credincios. El poate, de 
asemenea, să modifice percepţia pe care subiectul o are despre el 
însuşi şi despre situaţia expusă, amplificând semnificaţia a ceea ce a 
zis sau schimbând ordinea importanţei diferitelor elemente expuse 
de credincios. 

Vom da două exemple pentru a ilustra fenomenul 
restructurării planului perceptiv, care constă în focalizarea 
unui aspect particular a situaţiei în modul de a conduce 
individul să dobândească o optică diferită de aceea avută până 
în acel moment. 

Exemplu (Pr. = preotul; Cr. = credinciosul) 

Credinciosul: 

- Oraşul Alba lulia, unde locuiesc, este o adevărată pustietate 
neagră: un deşert intelectual! Între cei aproape 80 de mii de 
locuitori nu este nici măcar unul cu care să se poată întreţine 
un discurs, un dialog simplu şi inteligent. Nu am zis interesant, 
ci în mod simplu, cât de cât inteligent. 

Preotul: 

- Din anumite puncte de vedere, precum cel al inteligenţei, 
dumneavoastră vi se pare că vă simţiţi singur la Alba Iulia... 
Intervenţia preotului pune în lumină atitudinea 

individului, lăsând în fundal cei 75.000 de locuitori, care 
sunt caracterizați de acesta, subtil şi implicit, lipsiţi de 
inteligență. În acest mod el focalizează atenția asupra 
poziției intransigente şi arogante a interlocutorului față de 
concetăãțenii săi. 


Alt exemplu 

(O studentă se adresează unui preot terapeut, care nu este 
american de origine, ea fiind americană) 

Studenta: 

- Femeile americane poate că sunt doamnele cele mai graţioase 
din lume. Sunt de acord. Deşi nu este prea uşor să stabilim 
acest fapt. E o chestiune de gust. Sunt foarte îngrijite, trebuie 
să o recunosc. Dar nu au nici o personalitate, nici o 
individualitate. Sunt goale în interior. Nu poți să-ți găseşti o 
prietenă între ele. Nu au nimic de a oferi prietenilor. Sunt de o 
sărăcie interioară care-ţi face frică. 

Preotul: 

- Sunteţi deci fericită că nu sunteţi americană... 

Şi aici se observă o răsturnare de poziţie. Persoana, în 
realitate, nu vorbeşte despre femeile americane, ci despre propriul 
complex de superioritate. 

În aceste două exemple, accentul pus de preot nu a eliminat 
nimic din expunerea făcută de interlocutoare, dar a pus în lumină 
un aspect care până în acel moment nu a fost constientizat de 
către subiect. Noua dimensiune ajunsă în plan perceptiv, permite 
interlocutorului să observe într-un mod integral şi realist starea de 
suflet proprie şi reacţiile faţă de situaţia expusă. In timp ce, la 
început, interlocutorul era prizonier al unui aspect dominant al 
realității, acum se eliberează de acesta şi-l poate observa nuanţat, 
din anumite puncte de vedere. Uneori, noua percepţie poate să fie 
foarte inovativă. Preotul trebuie să evite şocul în cazul acestei 
schimbări de conştiinţă. Prezentarea trebuie făcută cu gradualitate 
şi în mod empatic. Trebuie observat că modificările şi schimbările 
planului aperceptiv interior sunt rezultatul unui proces care 
are loc în individ şi numai la dorinţa lui, chiar dacă stimulările vin 
din exterior. 

3. Elucidarea. Această modalitate de intervenţie urmăreşte să 
identifice în credincios anumite elemente care n-au fost în mod 
explicit formulate, şi care poate nu intră în mod clar în planul lui 
perceptiv, ci îi exercită un influx. Prin elucidare, preotul urmăreşte 
să releve sentimente şi atitudini neformulate de interlocutor, 
dar care pot să fie deduse în mod raţional din discursul sau din 
contextul în care acesta se mişcă. 

Elucidarea se apropie foarte mult de deducție şi de 
interpretare. Aspectul deductiv pune în relief o anumită fineţe 
intelectuală şi aceasta favorizează atitudini particulare, atât în 
preot, cât şi în credincios. Preotul, în mod special la începutul 
activităţii sale, se simte tentat spre acest tip de intervenţie, poate 
pentru ca să-şi afirme propria superioritate intelectuală; este în 
mod facil animat de o mare încredere în componenta 
raţională a relaţiei pastorale. În interlocutor acest tip de răspuns 
suscită adeseori un viu interes pentru că îl simte ca cel mai activ şi 

mai substanţial. În plus de aceasta, îl consideră ca o atestare a 
competenţei preotului. Dar, tocmai de aceea, este uşor ca în el să 
fie dezvoltată o atitudine de dependenţă de preot, sau să se 
instaureze un fenomen de transfer. 

Elucidarea, întrucât conţine elemente de interpretare, poate să 
fie mai puţin neutră şi riscă să-l determine pe credincios să lase pe 
seama preotului descifrarea şi rezolvarea situaţiei. 

Exemplu: 

-  Verişorul meu este un tip extrem de pretentios. Potrivit a ceea 
ce el zice, ceea ce contează este doar el. Doar el are ceva de 
zis. În momentul în care el intră în scenă, conversaţia este 
monopolizată de el. Mie nu-mi rămâne decât să-l salut şi să mă 
duc. 

Preotul: 

- Dacă am înţeles bine, esenţa problemei nu constă în modul lui 
de a acţiona, consistă mai ales în faptul că modurile lui de 
acţiona, într-un fel sau în altul, vă sunt defavorabile şi ajung 
până la urmă să vă elimine din compania lui. 

Pentru a atenua riscul interpretărilor nepotrivite, este oportun să 
introducem intervenţia cu câteva fraze apte să exprime 
semnificaţia categorică pe care interlocutorul ar trebui să o 
atribuie intervenţiei. Astfel de fraze ar putea să se asemene 
următoarelor: „Dacă am înţeles bine”, „Mi se pare”, „Poate 
intenţionaţi să spuneţi...”. 

Dacă dorim să ilustrăm eficacitatea  reformulării în 
conştientizarea credinciosului, este foarte potrivită imaginea lui 
Kinget. Potrivit acesteia, reformularea ar îndeplini aceeaşi funcţie 
pe care o realizează punctarea bine inserată într-un fragment 
conclusiv, repetitiv, dezorganizat și haotic. Adeseori, 
expunerea realizată de cineva este confuză şi inconcludentă, dificil 
de reținut. Scurtele intervenții de reformulare constituie deci puncte 
de referință esențiale care orientează procesul de organizare şi de 
reordonare. 

Reflecția sentimentului. Tipurile de reformulare expuse până 
acum privesc conținutule obiective ale comunicării 
credinciosului şi urmăresc să stimuleze o conştientizare de sine 
tot mai clară. Mai înainte de a clarifica rolul pe care reflecţia 
sentimentului îl are în colocviul pastoral, este necesar să punctăm 
accepțiunea care dorim să o atribuim termenului „sentiment” cum 
este ea exprimată de Kinget. Noţiunea de „sentiment” nu doar 
presupune experiențe de natură emotivă sau afectivă, angoasă, 
ruşine, invidie, iubire, dorință, plăcere, ură şi altele. Se extinde la 
tot ceea ce relevă unghiul de percepţie personal, subiectiv, în mod 

particular al experienţei care se referă la propriul „eu“. Intenţiile, 
impresiile, credințele, atitudinile intră toate în noțiunea de 
„sentiment“. Viceversa, noțiunea de „fapte“ se referă la elementele 
mai mult sau mai puţin secundare, materiale sau sociale, care 
folosesc drept „vehicul“ sau „conţinut“ sentimentul. 

Este vorba, deci, de a face să transpară dinamismele de fond 
ale comportamentului individului. Întorcându-ne la terminologia 
noastră, se poate zice că scopul pe care preotul şi-l propune 
folosindu-se de reflecţia sentimentului constă în iluminarea 
fundalului comunicării, astfel ca să permită subiectului să 
conştientizeze dacă există elemente susceptibile de a fi integrate în 
„figură”, să le modifice şi să le pună în evidenţă. Reflexul tinde să 
favorizeze evoluţia figurii în sensul că tinde să o amplifice, să o 
diferenţieze, să o corecteze. 

Putem ilustra aceste principii expunând un dialog dintre un 
copil şi tatăl său. 

Copilul: 

- Toți colegii mei de şcoală au bicicletă. 

Tatăl: 

- Atunci eşti tu singur cel care nu are o bicicletă? 

- Da, doareu. 

- Spune-mi un pic, nu-ţi place deloc faptul acesta, aşa-i? 

- Nu, nu-mi place. 

- Eu înțeleg asta, înţelegi Ionuţ? 

- Şi ei merg şi fac întreceri după lecții şi se distrează atât de 
bine, şi apoi povestesc tot ceea ce au făcut şi cum au făcut şi 
cât de bine s-au distrat. 

Tatăl: 

- Și asta nu-i deloc distractiv pentru tine. 

Copilul: 

- Nu, şi-mi spun: „De ce tatăl tău nu-ţi cumpără şi ţie o 
bicicletă?” 

- A, ZIC şi asta? 

- Da. 

- Aaa... 

- Nu aş putea să am o bicicletă? 

- 0... ştiu, Ionuţ, copilaşule, că tu ai vrea să ai o bicicletă. Și eu 
aş vrea să ai. Dar în acest moment nu reuşesc să ţi-o cumpăr. 
Avem prea multe lucruri de rezolvat acum, lucruri de 
cumpărat, lucruri de care avem nevoie şi noi şi tu. Inţelegi? 

Când interlocutorul conştientizează că este vorba despre un 

sentiment foarte puternic este necesar să-l acceptăm îndată şi 
să-l formulăm. Dacă se face abstracţie de acesta, alte sentimente 

se vor naşte şi în mod dificil se va mai controla din punct de vedere 
afectiv situaţia. 

Există o mare diferenţă între formularea verbală a unei reacţii 
emotive şi atitudinea afectivă profundă care generează 
reacția. 

În timp ce subiectul expune situaţia se poate avea impresia că 
fapte şi persoane care sunt evocate prezintă puţine puncte comune 
între ei. Examinate mai în profunzime, se poate observa un nucleu 
de natură emoțională în jurul căruia se roteşte totul. Subiectul, 
în general, percepe, chiar dacă confuz, această referinţă la un punct 
unic care se găseşte în interiorul lui. 

La acest nucleu profund trebuie să ajungă subiectul cu ajutorul 
preotului. Acesta este unul din responsabilităţile cele mai dificile ale 
preotului. Trebuie depășit conţinutul verbal exprimat de 
credincios pentru ca să se ajungă la stările emotive şi la 
motivațiile fundamentale. Când preotul este destul de sigur c-a 
ajuns la o stare de suflet interioară a credinciosului, se poate 
verifica pe sine cu fraze de sondaj de genul: „Poate că aveţi impresia 
că...” sau să-şi focalizeze atenţia în mod explicit pe respectiva stare 
emotivă: „Îmi pari neliniştit..., nedecis..., ostil..., poate pentru că...”. 

A ajunge să  recunoşti o stare emotivă prezentă în 
comportamentul nostru sau să înţelegi raportul cauzal între emoție 
şi acţiune constituie o relevantă cucerire în cunoașterea şi 
stăpânirea de sine. În acest mod, de fapt, se observă dinamismul 
vieţii afective, care are o incidenţă determinantă asupra percepţiei 
subiective a evenimentelor cotidiene şi deci, elementul care dă 
valoare şi o anumită semnificaţie faptelor trăite. Componenta 
afectivă este cea care călăuzeşte persoana umană în modul ei 
de a percepe, de a înțelege, de a reacţiona și a valoriza. Ea este 
cea care sensibilizează subiectul în anumite situaţii şi care creează 
în el tendinţa de a reacţiona altcândva în acelaşi mod. 


5. Alte modalităţi 

În sectorul metodologiei intră şi situaţii în faţa cărora preotul 
trebuie să ia poziţie. Vor fi acum analizate acelea care se întâlnesc 
cel mai frecvent în colocviile pastorale şi vom da câteva indicaţii 
practice pentru a le rezolva în mod pozitiv. 

a) Pauza. Momentele de linişte sunt în mod general expresia 
suferinţei interlocutorului. Preotul va putea să se găsească în 
dificultate dacă tolerează momente de linişte care constituie un 
simptom al propriei incapacităţi de a anima colocviul 
pastoral. În acest caz, este uşor ca el să-i comunice credinciosului 
propria ansie. Pauzele pot să constituie momente intense şi 

fructuoase de evoluţie când sunt expresia reflecţiei, a liniştii 
interioare, a libertăţii, în determinarea ritmului colocviului. 

Preotul poate să introducă cu succes pauze când simte că nu 
are siguranţa de a face intervenţia adecvată sau când intuieşte că 
credinciosul ştie interpreta pozitiv liniştea respectivă, sau când 
observă că interlocutorul nu este suficient de calm şi dispus să-l 
asculte. Liniştea are efecte diferite asupra credinciosului, în funcţie 
de modul în care el o percepe. O poate interpreta şi ca refuz sau ca 
echivalent al unei observaţii critice cu care preotul vrea să-l facă să 
înţeleagă că zice lucruri irelevante. Dacă credinciosul trăieşte o 
stare emotivă puternică, liniştea preotului îi facilitează o interogaţie 
asupra propriilor sentimente. 

Păstorul va căuta să umple pauzele (referindu-se la conţinutul 
deja exprimat sau la stările de suflet prezente) numai în cazul în 
care percepe că liniștea exterioară îl conduce pe credincios la o 
neliniște interioară sterilă. 

Este evident că şi credinciosul poate să introducă în colocviu 
pauze care pot avea diferite semnificaţii. Liniştea poate fi expresia 
nevoii de a reflecta asupra a ceea ce a fost expus până în acel 
moment sau asupra a ceea ce doreşte să mai zică, a dificultății sau 
opoziţia de a continua, a nevoii de a elabora noi moduri de a percepe 
propria situaţie etc. 

b) Plânsul. El trebuie considerat un mijloc de comunicare cum 
sunt şi cuvântul sau liniştea. Este uşor ca preotul să se afle în 
dificultate în faţa unei persoane care plânge. El greșește dacă se 
preface că nu-și dă seama sau dacă continuă să vorbească 
schimbând vorba, sau dacă încearcă să o consoleze demonstrându- 
i simpatie. Unica atitudine acceptabilă este aceea de a fi prezent 
printr-o stare empatică, manifestând o disponibilitate liniştită. Dacă 
credinciosul este cunoscut bine de preot, se poate recurge la o 
confruntare între plâns (reacţia emotivă) şi realitate. 

c) Expunerea scrisă. Unii preoţi sugerează să fie aşternute în 
scris impresiile şi diferitele stări ale sufletului care se nasc de la un 
colocviu la altul. Această metodă poate să reuşească să fie eficace 
atât cât credinciosul încearcă să intre în sine însuşi pentru a-şi 
observa propriile reacţii, cât şi pentru că el oferă preotului 
posibilitatea de a cunoaşte anumite aspecte ale vieţii credinciosului, 
care altuia rămâne necunoscute. Există însă pericolul de a 
transforma întâlnirile într-un studiu de caz sau de a aluneca în 
discuţii teoretice. 

d) Înregistrarea. Acurateţea documentaţiei şi cunoaşterea în 
profunzime a mişcărilor interioare ale sufletului din întâlnirile 
pastorale reprezintă o condiţie fundamentală pentru reuşita 

pastorală. Modul cel mai practic şi mai adecvat poate fi înregistrarea 
cu magnetofonul sau casetofonul. Este necesar însă dintru început 
să ne punem de acord cu credinciosul pentru a-i obţine consensul. 
Dacă credinciosul se opune, nu trebuie insistat. Nu este deloc 
potrivit să fie ascuns microfonul pentru înregistrarea discuţiei, fără 
să ştie credinciosul. 

Unii preoţi iau notițe în timpul colocviului pastoral. Deşi acest 
sistem este sugerat de câţiva psihoterapeuţi (precum K. Rogers) este 
puţin practic, constituind un obstacol în calea evoluţiei normale a 
dialogului. Dacă nu se poate înregistra, este preferabil să fie luate 
notițe imediat după colocviu. 

Atmosfera înconjurătoare. Este necesar ca biroul unde are 
loc discuţia să fie primitor şi liniştit. În general, se folosesc fotolii 
aşezate într-un unghi de 60°, astfel ca interlocutorul să poată fi 
uşor întâlnit cu privirea, fără însă ca interlocutorii să fie constrânşi 
să se privească, ca în cazul în care fotoliile ar sta faţă-n faţă. Nu este 
convenabil nicidecum ca cei doi să stea la o masă amândoi, căci 
aceasta ar constitui o barieră despărţitoare care împiedică raportul 
firesc. Este însă indicat să existe măsuţă în faţa celor două fotolii. 

Frecvența şi durata. Se pare că ritmul ideal al întâlnirilor 
trebuie să fie săptămânal. Această perioadă este suficientă pentru 
a nu favoriza în credincios tendinţa spre dependenţă şi în acelaşi 
timp îl stimulează să fie activ în procesul de clarificare a propriei 
situaţii, oferindu-i-se totodată timp pentru a reflecta asupra 
problemelor expuse în întâlnire. Durata întâlnirii trebuie să fie 
între 35-60 minute, timp ce poate fi scurtat cu persoanele foarte 
tinere, sau când individul este nervos şi neliniştit. Este important să 
se înţeleagă mai înainte cu credinciosul privitor la timpul fiecărei 
întâlniri. Aceasta nu înseamnă precizie cronometrică, întrucât 
colocviul pastoral constituie un raport uman, nu o chestiune 
mecanică. Flexibilitatea în privinţa duratei întâlnirii este binevenită, 
durata acesteia fiind condiţionată de nevoile concrete ale 
credinciosului. 

Discreţia. Credinciosul trebuie să poată conta cu absolută 
certitudine interioară pe secretul „profesional“ al preotului. 
Acest secret trebuie menţinut cu oricine are preotul de-a face. În 
cazul în care o a treia persoană este angajată în evenimentul expus 
de credincios, membri ai familiei, colaboratori, complici, sau când 
autorităţile publice pretind să fie informate pentru a interveni într- 
un mod constructiv în situaţie, preotul trebuie să fie extrem de 
rezervat. In astfel de cazuri, preotul trebuie să se pună mai înainte 
de acord cu interesatul, pentru a vedea în ce limite colaborarea sau 
comunicarea nu-l va deranja pe credincios. 

Exemple de colocviu pastoral 
1) Întâlnirea are loc la casa persoanei interesate, la care 


preotul nu s-a mai dus de aproximativ 2 ani. În această familie s-a 
născut recent un copil, dar părinţii nu l-au botezat şi nici nu s-au dus 
vreodată la casa parohială pentru a-şi manifesta o astfel de intenţie. 
Un consilier parohial s-a dus să facă o vizită la această familie. Tatăl 
copilului i-a deschis şi l-a întâmpinat cu aceste cuvinte: 


Al?!... Dumneavoastră... Este prima dată în viaţă când văd pe 
cineva de-al bisericii în casa mea. Trebuie să recunosc că este 
frumoasă „asociaţia ” voastră. De 2 ani locuiesc aici şi nimeni 
nu s-a mai îngrijit de noi, decât atunci când venea ca să ne 
ceară bani. Atunci reuşiţi să mă găsiţi întotdeauna. 
Sunteţi dezamăgiți că ați văzut că Biserica nu v-a demonstrat 
interes personal, nici pentru dumneavoastră, nici pentru 
familia dumneavoastră şi nu a venit deloc să vă cerceteze decât 
atunci când căuta bani... 
Poate exagerez, uneori au venit să ne viziteze, dar ştiţi, am 
trăit atâtea dezamăgiri din cauza Bisericii şi în mod special cu 
preotul din vechea parohie, care m-a lăsat singur în clipele de 
maximă dificultate. Pentru aceea nu sunt întotdeauna obiectiv 
sau corect faţă de Biserică. 
Deci vi se pare că din cauza unor situaţii trăite în trecut aveţi 
motiv de a fi indignat acum, dar găsiţi dificultăţi în a găsi 
modul corect de a acționa. 
Desigur, sunt mulțumit că dumneavoastră sunteţi aici pentru 
că, sincer, nevasta mea şi eu ne-am gândit să vorbim cu 
dumneavoastră referitor la botezul copilului nostru, pentru ca 
să ştim ce se pretinde de la noi. Ce-mi puteţi zice referitor la 
aceasta? 
Da, este posibil şi de dorit să-l botezați cât mai curând. 

XXX 


2. Este vorba despre un colocviu pastoral dintre doi tineri 


logodnici şi preotul lor. 


Maria, Carol şi parohul. 


Maria: 


Părinte paroh aş vrea să vă pun o întrebare. 


Preotul: 


Ziceţi-mi. Sunt pregătit să vă ascult. 


Maria: 


Ce este mai grav din punct de vedere teoretic, a nu respecta 
datoriile faţă de condiția noastră elezială..., sau a avea 
raporturi conjugale cu un prieten...? 

Preotul: 

- Este dificil să răspundem într-un cuvânt la o astfel de 
întrebare. În amândouă cazurile, dacă este deplină libertate, 
este vorba de păcat. Într-un caz neglijenţă, în altul, păcat 
împotriva castității. 

Maria: 

- De acord, dar care dintre ele este mai grav? Să presupunem că 
un om trebuie să decidă. 

Preotul: 

- Ştiţi bine că a păcătui este o formă de îndepărtare de 
Dumnezeu, de rânire a propriei noastre prietenii cu Dumnezeu. 
Stând astfel lucrurile, nu are multă importanţă să ştim care 
dintre cele două ne îndepărtează mai mult de Dumnezeu. 

Maria: 

- Dar este o problemă care mi se pune în fiecare zi şi nu ştiu 
cum să răspund. Tocmai de aceea aştept un sfat. 

Preotul: 

- N-aş şti nici eu să răspund. Depinde de situaţie şi de 
circumstanţe. Dacă vreţi să vorbim mai pe indelete despre 
aceasta, veniți după Sfânta Liturghie. 

Maria: 

- Forte bine părinte. Pot să vin împreună cu logodnicul meu? 

Preotul: 

- Desigur. Veniţi cu el. 

După Liturghie în birou: 

- Deci dumneavoastră aveţi dificultăți. 

Maria: 

- Da. 

- Dacă am înțeles bine problema este aceasta: dacă ar fi de ales 
între două ipoteze este mai bine să renunțţi la propria datorie 
faţă de stat sau să păcătuieşti împotriva castităţii? 

Maria: 

- Dar noi nu vrem să păcătuim. Situaţia noastră este dificilă. 
Cum aş putea să v-o descriu? 

Preotul: 

- Vă găsiţi deci întro mare dificultate amândoi. 

Maria: 

- Da, suntem logodhnici şi nu putem să ne căsătorim decât peste 
un oarecare număr de ani. 

Preotul: 

- Si situația vă pune în dificultate. 

Maria: 

- Totul a mers foarte bine până anul acesta. Logodnicul meu 
studia ştiinţele politice. Totul mergea foarte bine la munca lui. 
Acum, în Schimb, nu mai reuşeşte să studieze. Nu a mai 
promovat la câteva examene. Zice că i-ar fi necesar să aibă 
relaţii intime cu mine pentru a putea să muncească şi să 
învețe. Dar mama mea imi spune, dimpotrivă, aproape tot 
timpul, că este nevoie să fim foarte prudenţi pentru a avansa în 
acest plan şi, şi eu cred la fel... 

Carol, care asculta atent, dă semne de nervozitate: 

- Munca mea intelectuală nu merge cum ar trebui pentru faptul 
că nu am nici un mijloc pentru a mă elibera de tensiunea 
sexuală. 

Parohul: 

- Pentru dumneavoastră pare o situație foarte dificilă. 

Carol: 

- Dar este o dilemă fără soluție. Am vorbit cu aceasta şi cu 
prietenii şi cu unii medici şi toți îmi spun că trebuie să caut o 
oarecare satisfactie sexuală. 

Parohul: 

- Şi atunci ce ati făcut? 

Carol: 

- Aş vrea să am relații intime cu Maria, dar ea se opune, 
spunând că este păcat. 

Maria: 

- Vreau să mă pregătesc pentru nuntă menţinând toată puritatea 
posibilă şi salvând prietenia mea cu Dumnezeu. Cu toate 
acestea văd şi pericolul de a-l pierde pe Carol pentru că il 
contrazic tot timpul. 

Parohul: 

- Deci în esenţă, aveţi amândoi dificultăţi, chiar dacă diferite, şi 
nu ştiţi cum să le rezolvaţi. E adevărat? 

Carol: 

- Exact. Fără dubiu, aş putea să frecventez o altă fată pentru a 
găsi această detensionare, dar ar fi o infidelitate faţă de 
adevărata mea iubită, Maria. 

Parohul: 

- Este mai corect să rămâi astfel fidel propriei logodnice. Dar n- 
ar fi mai simplu să anticipati, să grăbiţi nunta? 

- Ar fio lipsă de responsabilitate din partea mea. 

Carol: 

- Nu aş putea, în realitate, să garantez traiul zilnic al soției şi al 
copiilor care vor veni, şi părinții noştri nu sunt deloc bogati... 

- Atunci, trebuie să găsiţi o soluţie creştină la această problemă, 
care să nu fie însă raporturile conjugale. 

- Desigur... Deci, părinte, aţi putea să ne spuneţi cu mai multă 
precizie ce este de făcut în situaţia noastră? 

În acest moment s-au clarificat multe lucruri între cei doi. Au 
ajuns să ceară sfat de la cineva care le poate clarifica situaţia cu 
competenţă şi luciditate. Acum este momentul în care preotul poate 
să comunice celor doi mesajul evanghelic, să prezinte valorile 
morale autentice, să-i orienteze pe cei doi spre soluţionarea 
problemei. 

„A ajuta” este actul de promovare într-o persoană o schimbare 
constructivă de comportament, astfel ca să aibă loc o fortificare a 
dimensiunii afective a vieţii credinciosului şi de a oferi un control 
personal mai mare în activităţile pe care credinciosul va trebui să le 
desfăşoare”. 

Procesul de evoluţie se fundamentează pe mai multe principii: 

1. În primul rând, persoana trebuie să devină tot mai 
conştientă atât de resursele care există în ea, cât şi de 
carenţele proprii. Astfel, se ajunge la înţelegerea nevoilor 
de fond care devin astfel factori dinamici în realizarea de 
sine. 

2. Un alt principiu fundamental al psihologiei umaniste este 
afirmarea valorilor. Doar în raport cu acestea omul poate 
interpreta întreaga existenţă. El trebuie să se raporteze 
permanent la valori, să-şi organizeze comportamentul în 
funcţie de acestea. Din punct de vedere operativ, Carkhuff 
sugerează să pretindem de la noi înşine şi de la ceilalţi 
maximul pe care-l putem oferi, încercând să creştem 
constant exigenţele. 

3. Un alt principiu aminteşte că evoluţia armonioasă a 
persoanei umane pretinde să fie promovată dezvoltarea 
diferitelor funcții psihice umane: intelectuale, 
afective, sociale, morale. Orice nou achiziţie intelectuală 
trebuie să comporte o schimbare de comportament. 

Carkhuff consideră că schimbarea de sine este întotdeauna 
opera unei persoane, este începută întotdeauna de ea, iar 
instituţiile şi structurile au un rol secundar. Carkhuft 
demonstrează o mare încredere în resursele persoanei umane şi în 
capacitatea persoanei umane de a iniţia în sine un proces de 
transformare şi de îmbunătăţire. 

Atenţia ce trebuie acordată interlocutorului 

Atenţia constă în primul rând în înţelegerea comportamentelor 
non-verbale ale credinciosului, pentru a înţelege profund starea lui 
interioară. 

„Observarea” are în obiectiv întreaga persoană a 
interlocutorului: aspectul fizic (modul de a se exprima şi gesticula, 
grija pe care o are faţă de propria înfăţişare), cel intelectual 
(interesul, precizia şi ordinea în expunere, promptitudinea de a 
învăţa), componenta afectivă (intensitatea sentimentelor, coerenţa 
acestora cu mimica facială şi cu mişcările corpului, libertatea de 
exprimare), modul de a instaura relația interpersonală (este 
interesat, indiferent, dificil, încrezător, posesiv etc.). 

Psihologia mai spune că nimeni nu poate să menţină pe 
termen lung o stare de atenţie neîntreruptă, nici să înţeleagă 
exhaustiv tot ceea ce se întâmplă. Pentru a observa comportamentul 
unei persoane, preotul trebuie să-şi menţină o stare de atenţie vie, 
dar nu crispată, pentru ca să nu-i scape elementele cele mai 
semnificative. Această atenţie a preotului poate fi asemănată cu 
lectura pe care radarul o face în câmpul său de acţiune: 
aparatul semnalează doar obiectele sau fenomenele „alarmante”. 

Ascultarea 

Ascultarea presupune să-ţi aminteşti cât mai fidel posibil ceea 
ce altul a povestit, reţinând cât mai multe amănunte din ceea ce a 
povestit. A nu reţine multe elemente de amănunt este dovada lipsei 
de atenţie sau a scăzutului interes pentru interlocutor sau pentru 
conţinutul expunerii sale. 

Preotul poate să-şi perfecţioneze capacitatea de a asculta 
urmând următoarele indicaţii practice: 

- să verifice constant impresia făcută la prima întâlnire, 
confruntând-o cu datele care reies din expunerea ulterioară; 

- să urmărească expunerea credinciosului folosindu-se de o grilă 
de interpretare compusă din câteva „variabile situaţionale”, 
care exprimă principalele modalităţi ale oricărui eveniment 
existenţial. Aceste variabile se pot exprima prin termenii: 
cine, ce, unde, când, cum, de ce; 

- Să evite orice prejudecată sau reacţie care s-ar naşte spontan 
faţă de credinciosul din faţa lui, în urma a ceea ce aude de la 
el, pentru a putea să înţeleagă ceea ce i se comunică; 

- Să-şi amintească în special tonul vocii, expresia chipului, 
încărcătura sentimentală a cuvintelor; 

Credinciosul, simțindu-se primit cu bunătate şi ascultat cu atenţie 

şi interes sincer, are experienţa concretă de a se simţi demn de 

consideraţie şi va fi interesat să continue colocviul şi stimulat să-şi 
depăşească dificultăţile. Preotul trebuie, de asemenea, să-l stimuleze 
pe credincios să-şi exploreze propria lume interioară. 

După ce a ascultat anumite aspecte ale situaţiei, preotul crede că 
ştie deja destul pentru a o înţelege deplin, pentru a „dicta” câteva 
sfaturi. Este o iluzie grosolană, în care cade cel care neglijează două 
principii elementare, din păcate în general ignorate: 

1. Interpretarea şi semnificaţia unei situaţii existenţiale 
este determinată de percepţia pe care o are despre 
aceasta individul în cauză; el este expertul în cauza 
proprie; doar el deci ne-o poate comunica; 

2. Sfaturile inspirate din „înţelepciunea” preotului şi 
datele care nu se sintonizează profund cu planul 
perceptiv şi afectiv al credinciosului riscă să se reducă la o 
pură proiecţie a lumii subiective a preotului. 

Pentru a intra în comunicare cu o persoană este necesar să 
răspundem la orice interogativ sau dificultate pe care aceasta o 
pune. Este potrivit să începem răspunzând doar la conţinutul a ceea 
ce persoana respectivă comunică, evitând orice interpretare, 
comentariu sau judecată, orice tentativă de a „ghici” ceea ce nu a 
fost spus. Ulterior, de poate răspunde la sentimentele prezente în 
credincios în timp ce acesta vorbeşte. În sfârşit, preotul va încerca 
să răspundă atât la conţinut cât şi la sentiment, punându-le în relaţie 
între ele. Vom analiza aceste trei momente: 

Răspunsul la conţinut: 

Acest tip de intervenţie constă în surprinderea conţinutului a ceea 
ce o persoană a comunicat, şi în reformularea acestui conţinut prin 
expresii şi fraze echivalente. Această reformulare trebuie făcută 
având  harisma participării şi intuind punctele „cheie” ale 
comunicării, fără a-i adăuga nici „intuiţii” nici „comentarii”. În 
primele intervenţii, în general, nu se răspunde la stările de suflet ale 
interlocutorului. Pentru a facilita acest răspuns se pot folosi formule 
de tipul: „Îmi spui deci că...”; „Spui că...”. 


Răspunsul la sentimente 

Răspunsul la starea afectivă a persoanei este percepută ca o 
participare profundă a preotului la viaţa individului, intensificând 
deci relaţia, favorizând empatia şi potenţialul de încredere şi de 
dispoziţie spre implicare concretă. Valoarea acestui tip de răspuns 
constă în abilitatea în a identifica sentimentele specifice pe care 
persoana le trăieşte în acele momente, şi în a le comunica 
interlocutorului pentru ca acesta să le poată verifica şi recunoaşte 
precizia. 

Răspunsul atât la sentimente cât şi la conţinut 

Prin acest răspuns preotul comunică credinciosului „nodul 
cauzal” pe care l-a identificat în timpul colocviului, dintre situaţia 
obiectivă (conţinut) şi reacţia emotivă (sentiment). Astfel, preotul 
ajută credinciosul să devină conştient de motivul care stă la baza 
stării sale de suflet. Aceasta să o semnificaţie raţională 
sentimentelor, persoana reuşind să înţeleagă cu claritate propriile 
reacţii, să le înfrunte, să împrăştie angoasa. Credinciosul se va simţi 
astfel încurajat să se auto-exploreze tot mai mult, facilitând astfel 
procesul de depăşire a dificultăţilor. 


11. Câteva elemente de psihoterapie pastorală 
- Călătorie duhovnicească spre subconştient - 


Mai înainte de a intra în problematica componentelor 
biografice ale personalităţii păstorilor care intervin în falimentarea 
colocviilor pastorale, vrem să studiem într-un caz concret modurile 
de manifestare ale lipsei de succes a acţiunii pastorale. Vom vedea 
astfel cum scopul nobil de a ajuta, de a se apropia şi de a se ataşa 
afectiv eşuează adeseori pe neprevăzute şi în mod involuntar. 
Motivul acestui eşec pastoral stă în faptul că multe dintre 
preţioasele motivații conştiente ale preotului de a ajuta 
credinciosul sau interlocutorul sunt însoţite de motive 

colaterale inconștiente, extrem de discutabile. În orice caz, 
doar strada spre Emaus, spre descoperirea ascunzişurilor 
propriei personalităţi, va permite păstorului să se apere de 
formele multiple şi subtile de înstrăinare, de detaşare sau de 
indiferenţă din cadrul unei relaţii pastorale, şi va împiedica motivele 
colaterale ale angoasei să-i determine cursul. 


Dificultatea de a te apropia afectiv de cineva: 
„Nu mai văd aproape nimic!” 


De aproape trei luni Doamna Maria este membră colaboratoare 
a unei asociaţii care se dedică ajutorului bătrânilor, şi pentru 
început i-a fost încredinţată sarcina de a o asista (din punct de 
vedere pastoral, social, economic etc.) pe bătrâna Hareta. Doamna 
Maria o vizitează regulat pe bătrână o dată pe săptămână, dar 
întâlnirile sunt atât de puțin satisfăcătoare, că ea are serioase dubii 
în privința continuării acestei relaţii pastorale. Surprindem unul din 
dialogurile lor: 

V. Vizitatoarea, Doamna Maria 

G. Gazda, doamna Hareta. 

- G. Gândiţi-vă puţin, joia trecută medicul mi-a zis că operația la 
ochi nu se mai poate face. După cum ştiţi bine, am cataractă la 
amândoi ochii şi vederea mi se înrăutățeşte tot mai mult. Nu 
mai văd aproape nimic şi nu pot ieşi din casă singură. 
Automobilele, de exemplu, nu le mai văd, şi pot Chiar să mă 
calce. Şi să fac cumpărăturile îmi este imposibil. Mai demult, 
da, mai demult se putea... Dar acum nu mai pot ieşi din casă. 
ȘI... 

- V. Dar doamnă, pentru a face cumpărăturile sunt aici eu, am 
să le fac o dată pe săptămână pentru dumneavoastră. Şi am să 
vă aduc tot ceea ce vă lipseşte. 

- Dar, dar veniţi doar o dată pe săptămână, şi vedeți, între timp 
este nevoie de atâtea alte lucruri mărunte, şi nu este nimeni pe 
care să pot să-l trimit să le cumpere, şi dacă vreau să cumpăr 
un Ccovoraş, o periuţă etc., dumneavoastră nu puteţi veni atât 
de des la mine. 

- V. Dar, dragă doamnă, nu trebuie să vă faceţi atâtea scrupule, 
chemați o vecină şi sunt sigură că lumea va fi dispusă... 

- H. A, vecina, ştiţi, la aceea nu trebuie să-i ceri niciodată nimic. 
Vine întotdeauna, da, dar nu-mi place; n-o cunoaşteţi; atâta 
disponibilitate când sunt alții de faţă, şi apoi, când am 
realmente nevoie, nu-i mai dai de urmă. Nu, la aceea nu vreau 

să-i cer absolut nimic, şi alţii în schimb nu se arată niciodată pe 
aici. 

Dar, doamnă, nu demult a trecut pe la dumneavoastră doamna 
de la Sibiu, şi cu ea aţi mers chiar şi la cimitir; 

H. Ah, da, dar aceea vine foarte rar. Da, a venit o dată. Mai 
apoi, cu o săptămână în urmă, mi-a spus că va veni, dar cu 
toate acestea n-a mai venit. Pe ea nu se poate conta. Și apoi, 
ştiţi, se lamentează atâta că este bolnavă, când, de fapt, e 
sănătoasă, şi mie nu-mi place acest lucru. Eu, în schimb, sunt 
bolnavă cu adevărat, şi aceasta o adevereşte şi medicul, şi de 
aceea toate scenele ei nu-mi plac. Se crede foarte importantă, 
şi apoi, îmi spune că tremură tot timpul: gândiţi-vă, zice că are 
o boală urâtă dar de fapt nimic nu e adevărat. 

V. Dar este bine ca această femeie să vină. Astfel 
dumneavoastră aveți cel puțin o persoană acompaniatoare; 

Ce mai companie! Aceea nu face altceva decât să vorbească 
despre boala ei, şi apoi vine foarte rar; de două ori pe an. Și 
astfel, sunt de fapt tot timpul singură, fără posibilitatea de a 
merge să vizitez pe cineva. 

V. Dar nu a fost adineauri aici o fată care s-a arătat dispusă să 
meargă să vă facă cumpărăturile? 

H. A, da, în timpul concediului, în timp ce dumneavoastră 
lipseați, a venit una şi i-am spus că o voi plăti cu 250.000 de lei 
pe lună dacă îmi va face cumpărăturile o dată pe săptămână. A 
fost aici doar o singură dată, şi apoi... dorea prea mult. A făcut 
cumpărături de la magazinul central care e foarte scump. N-a 
cheltuit singur mai mult de 200.000 de lei, dar eu i-am fost dat 
250.000, iar ea a pretins că i-a cheltuit pe toţi. In plus de 
aceasta mi-a zgâriat vasul de ceramică de la intrare care este 
extrem de preţios şi la care ţin foarte mult. Gândiţi-vă: 
alaltăieri m-am lăsat însoţită acasă de un domn; n-ar fi trebuit, 
o ştiu; dar uneori sunt extrem de epuizată de drum; acest 
domn m-a purtat acasă cu maşina lui, şi a intrat apoi puțin, şi 
mi s-a făcut foarte frică de el. Mă privea foarte ciudat, şi în 
plus, mi-a cerut bani pentru ca să-şi cumpere o cartelă 
telefonică. M-a cuprins o mare frică, căci m-am gândit că vrea 
să vadă unde ţin banii. Apoi, ținea o servietă în mână într-un 
mod foarte ciudat, şi mi se părea că ascunde un revolver. 
Atunci i-am spus că nu ţin bani în casă niciodată din motive de 
securitate; m-a întrebat dacă n-am să-i schimb o bancnotă de 
500.000 de lei, şi i-am spus că eu niciodată nu am ţinut în 
mâini o astfel de bancnotă, şi că doar 10.000 pot să-i dau că 

atât am... el continua să ţină servieta aceea în mâini şi mi-era o 
frică nebună. Mă gândeam că acum, acum mă omoară... 

- Dar, doamnă Hareta, nu trebuie să vă gândiţi întotdeauna la 
ceea ce este mai râu... dacă cineva vine la dumneavoastră... 

- Dar l-am văzut foarte bine pe acest domn cu servieta lui... 

- Dar atunci nu trebuie să vă mai încredeţți în nimeni; vreau să 
zic: lumea e atât de rea, trebuie să staţi mai atentă; 

- L-am văzut foarte bine, ţinea servieta foarte ciudat... 

- Dar ştiţi, şi eu țin câteodată geanta mea într-un mod mai 
straniu. Poate am ceva şi nu vreau să se verse. Nu trebuie să 
fiți atât de neincrezătoare. Dar nu trebuie să fiţi nici 
imprudentă. Poarta trebuie s-o ţineţi tot timpul închisă, şi 
trebuie să nu deschideţi până când nu întrebaţi cine este. Cred 
că aceasta trebuie să faceti, dar mai cred că nu trebuie să fiți 
nici prea neîncrezătoare. 

- Dar televiziunea tot timpul să fim atenţi cu poarta, să nu lăsăm 
să intre pe nimeni, şi vedeţi, cu toate acestea, tot mereu vin 
reprezentanţi de la gaz, apă, curent, cablu, şi chiar dacă le zic 
că nu am nevoie de nici un control, mă întreabă de alţi vecini 
de bloc, dacă sunt acasă, dacă nu au ei nevoie etc., încercând 
să înfiripeze o discuţie, poate, poate reuşesc să pună un picior 
în uşă şi apoi să intre cu forţa. 

- Dar doamnă, daţi prea multă crezare la tot ce se spune la 
televiziune. Eu nu i-aş da nici un fel de crezare celui de la 
emisiunea „Infracţiuni”. 

- Dara spus-o el de atâtea ori, şi totul s-a dovedit a fi adevărat. 
Eu nu scap nici una dintre aceste emisiuni. 

- V. Cred că totuşi multă lume ar merita încrederea noastră... 

- H. Dar dumneavoastră nu cunoaşteţi viaţa. Este rea, şi în mod 
special aceia care se prezintă la poarta ta. Există şi tineri 
foarte drăguţi, adeseori studenţi, care te ajută să poți traversa 
strada. 

- V. Dar mai Sunt şi alţi oameni buni, nu trebuie să fiţi atât de 
drastică. Este atâta lume drăguță şi dispusă să vă ajute. Dar 
trebuie ca şi dumneavoastră să veniţi puţin în întâmpinarea 
acestor persoane, să cereti ceea ce aveţi nevoie. In acest bloc 
se găseşte sigur cineva dispus să vă aducă câte ceva de la 
magazin. Dar dacă nu cereți, lumea nu vine din proprie 
inițiativă. 

- Nu... pe aceştia din bloc nu vreau să-i deranjez... nu vor nici ei, 
de fapt... nu... 

Pentru a putea înţelege, în acest colocviu, ce cauzează iritarea 
celor două femei care caută în zadar să se întâlnească, pare 

oportun să analizăm starea psihologică a doamnei Hareta. Se 
observă citind cu atenţie anumite afirmaţii contradictorii ale 
acesteia. Se lamentează că nu mai vede, că va orbi în curând 
complet întrucât operaţia nu mai este posibilă, în schimb urmăreşte 
programele de televiziune, distinge bancnotele, observă în detaliu 
poziţia servietei din mâna domnului; în plus, în ciuda stării ei de 
orbire quasi-totală, porneşte totuşi la drum de una singură. Această 
contradicţie între imaginea pe care o creează despre sine însăşi şi 
modurile concrete, efective de a se comporta este evidentă. 
Descoperim astfel în orbirea ei nu doar o infirmitate fizică: la 
slăbirea vederii se adaugă în mod clar unele probleme de natură 
psihică. Dacă luăm serios în calcul şi în analiză reflexele amare şi 
deprimate împotriva semenilor pe care le are, observăm că orbirea 
ei are nişte contururi clare, relevându-se a fi simbol fizic al unei 
suferinţe şi a unei amărăciuni de natură psihică: ea nu mai 
poate vedea pe nimeni, pentru că a văzut deja destule. Ea îşi 
întoarce privirea de la umanitate, care a rănit-o profund şi a ofensat- 
o. Astfel, cauza stării ei de spirit nu este nicidecum doamna de la 
Sibiu, sau bărbatul care a însoţit-o până în casă, sau studenta care i- 
a zgâriat vasul de ceramică. Rana ei este mult mai profundă, iar 
ultimele evenimente nu fac altceva decât să o redeschidă. Devenind 
„oarbă”, ea îşi exprimă refuzul total faţă de această lume care i-a 
rămas datoare cu multe din lucrurile pe care o persoană le poate 
aştepta de la semenii săi. Ea este o fiinţă dezamăgită, însetată 
afectiv şi niciodată satisfăcută. Orbirea ei este şi este şi un apel, 
o invocare, o cerere insistentă de ajutor de la lume, pentru a primi 
atenţia şi afecțiunea de care niciodată nu s-a bucurat. 

Doar acum şi astfel, ajunsă oarbă, merită atenţie şi grijă din 
partea semenilor. Şi realmente, sunt atâţia care sar în ajutorul 
bătrânei: vecina, bărbatul de pe stradă, studenţii, femeia de la Sibiu 
şi vizitatoarea noastră. Dar cu toate acestea, toate aceste persoane 
dispuse să ajute, nu reuşesc să satisfacă existenţele bătrânei. 
Dimpotrivă, în ciuda întregii atenţii pe care i-o acordă, îi oferă 
bătrânei doar motive de dezamăgire şi prilejuri de acuze. 
Astfel, oricine aude strigătul ei interior şi tainic de ajutor 
sfârşeşte prin a ajunge pe banca acuzaților. 

Chiar şi când reproşează vizitatorilor ei că sunt prea puţin 
prezenţi sau că au intenţii rele, „orbirea” ei se manifestă: pe de o 
parte, ei sunt cei care ar trebui să fie îngăduitori cu ea (pentru că e 
bolnavă şi bătrână). Drept consecinţă, toate aceste persoane se simt 
frustrate de continuele reproşuri nedrepte, şi de la un moment dat 
nu vor mai veni. Şi aceasta nu va face altceva decât să confirme 
percepţia trecută şi prezentă pe care bătrâna o are despre 

umanitate în general, că nu se poate conta pe nimeni şi pe 
nimic; în nimeni nu trebuie să te încrezi, oricum vei ajunge 
abandonată. 

Mesajul ei subtil şi duhovnicesc pentru vizitatoare (sau pentru 
preotul care-şi va găsi timp să o viziteze) este acesta: Am fost 
foarte ofensată de oameni şi nu mai vreau să văd şi să 
întâlnesc pe nimeni. Dar poate se mai găseşte cineva să-mi ofere o 
fărâmă de speranţă dându-mi atenţia pe care dintotdeauna am 
aşteptat-o. Tu poți fi aceasta. Dar fii atentă: te voi încărca cu toate 
suferinţele mele. Sper că eşti suficient de puternică ca să suporţi 
amărăciunea mea, în special atunci când, drept remuneraţie 
pentru gesturile tale pozitive, te voi acuza pe nedrept. Vreau 
însă să fii o sursă de iubire pentru mine. Vreau să-mi cobori în inimă 
toată afecțiunea pe care o poate revărsa Cerul asupra mea! Mi-e 
sete de iubire!” 


Forme de ignorare a dramei bătrânei 

Cum reacţionează vizitatoarea în această situaţie? Înţelege 
mesajul bătrânei? Nu cumva ea găsește motive pentru a se 
detaşa afectiv de drama ei? Identificăm trei moduri diferite de 
reacţie a acesteia. 


1. Confruntarea cu date obiective 

Tânăra-asistent pastoral este evident preocupată de a da o 
viziune corectă a lucrurilor (deoarece atunci când bătrâna se 
plânge că nimeni n-o vizitează, o corectează). În lumea interioară 
a psihicului, contează însă nu faptele, ci interpretările 
subiective care se dau faptelor. Epicur a declarat: „Nu lucrurile 
în sine ne preocupă, ci opinia pe care o avem despre ele. Cu alte 
cuvinte, adeseori nu contează realitatea, ci interpretarea ei. 
Epicur exprima deci o intuiţie care este confirmată de psihologia 
contemporană a percepţiei: realitatea pe care o trăim este 
construită subiectiv, în sensul că faptele şi evenimentele sunt 
interpretate subiectiv de fiecare om. Trâirea noastră interioară este 
alcătuită dintr-o pluralitate de structuri care filtrează, ordonează, 
dar şi distorsionează faptele obiective. Dacă bătrânica trăieşte cu 
impresia că nimeni nu o ajută - în ciuda numeroaselor vizite pe care 
le primeşte regulat - atunci trebuie să-i respectăm această 
interpretare a realităţii. Asistentul pastoral trebuie să meargă 
dincolo de simplele cuvinte şi să-şi dea seama de realitatea pe 
care bătrânica o plânge, adică faptul că contractele pe care le are 
(inclusiv cel cu asistentul pastoral) nu sunt capabile să elimine 
senzaţia de singurătate şi de abandon pe care o are. 


217 


Dacă această senzaţie subiectivă este negată constant prin 
apelul la fapte obiective, se întâmplă ceea ce am observat în dialogul 
nostru: colocviul pastoral al celor două interlocutoare 
derapează într-un duel dialogic, în jocul de cuvinte: „Da, da, 
sigur, însă...”, care poate continua la infinit. Prin acest joc, unul 
propune sfaturi, iar celălalt le respinge sistematic. Sfârşitul 
acestui joc va fi, inevitabil, întreruperea definitivă a raportului dintre 
cei doi. De fapt, în acest caz fiecare işi are propriul monolog în 
două sectoare diferite ale realităţii: bătrânica la nivelul 
senzaţiilor ei subiective, asistentul pastoral la nivelul faptelor 
obiective, fără ca să se întrezărească vreo punte între ele. 

Desigur, preotul trebuie să fie din principiu, „avocatul 
adevărului“, dar aceasta nu înseamnă că trebuie impusă 
interlocutorului o viziune „obiectivă” asupra tuturor faptelor. 
Conceptul de „realitate” pretinde, de fapt, a lua cunoştinţă de 
traumele ascunse ale trecutului propriu, şi a opera o reconciliere a 
noastră cu propriul destin care ne-a dezamăgit „pretenţiile 
gigantice” pe care le-am avut în copilărie. Din acest punct de 
vedere, ar fi fost mult mai important ca asistentul pastoral să 
respecte lumea interioară a bătrânei, experienţa subiectivă a 
acesteia de singurătate. Forma pozitivă de confruntare, în cursul 
terapiei pastorale, consistă tocmai în confruntarea cu realitatea 
dureroasă, şi ca atare ascunsă, a trecutului, care este limitată la 
lumea interioară. 


2. Sfaturi şi soluţii „duioase” 

O atitudine deseori întâlnită în colocviile pastorale este 
constituită de tentativa, plină de bune intenţii, de a oferi soluţii 
celui care caută rezolvarea propriilor probleme. Şi în cazul 
nostru doamna-asistent pastoral apelează la sfaturi. Se pare chiar că 
la lamentările bătrânei doamna opune propuneri de soluţionare a 
situaţiei. A considera dialogul pastoral o înșiruire de cereri căreia 
îi vor fi corelate o suită de propuneri este greşit. Acest tip de 
dialog nu este capabil să satisfacă exigenţele psihologice 
interioare ale celui care cere sfat. Trebuie ca preotul, în general 
să fie echilibrat cu „oferta” lui de sfaturi, deoarece: 

- propunerile de soluţionare a situaţiilor adeseori nu iau în 
considerare căutările, adeseori anevoioase, realizate deja 
de interlocutor, pentru a ieşi din criză. Desigur că ela 
cheltuit deja o mare cantitate de energie psihică în căutarea 
unei soluţii. Dacă preotul oferă o soluţie într-un timp record, 
înseamnă că declară indirect că interlocutorul său este prost, 

sau incapabil de a trăi; soluţiile rapide dispreţuiesc eforturile 
precedente ale credinciosului şi-l pot răni; 

- cu fiecare propunere de soluţie, preotul îşi asumă o 
responsabilitate, de care apoi va da socoteală. El se 
transformă într-un „expert în biografia altuia”, şi împiedică sau 
descurajează auto-reflecţia personală a celuilalt; 

- propunerile de soluţie favorizează în interlocutor sentimente 
şi atitudini de confuzie, neputinţă şi dependență. 
Interlocutorul ajunge să trăiască raportul cu preotul precum 
medicul cu pacientul, unde se întâlneşte un specialist cu un 
laic ignorat. Activitatea şi eforturile terapeutice sunt astfel 
delegate totalmente expertului în medicină, psihologie sau 
teologie. Interlocutorul se retrage în sine preferând rolul pasiv 
de observator exterior care aşteaptă soluţii, precum şoferul 
care, într-un service auto, priveşte repararea propriului 
automobil. 

- Propunerile de soluţie exercită o anumită presiune asupra 
interlocutorului. El se găseşte în condiţia de a se teme că 
nerespectarea sfatului aduce cu sine respingerea sa de către 
preot. Când credinciosul observă că soluţia propusă poate fi 
chiar imposibil de aplicat, el poate chiar ajunge să facă totul 
pentru a-l „convinge” pe preot de progresele inexistente pe 
care le-a făcut. Această lipsă de onestitate va crea - inevitabil - 
sentimente de culpă. 

- Sfaturile pot lua în ochii credinciosului forma prescripţiilor, 
ordinelor sau interdicţiilor, care se adaugă la cele ce - de-a 
lungul evoluţiei sale psihice - l-au îmbolnăvit: restricţii şi 
sancţiuni, datorii, directive şi orientări. 

Preotul trebuie să fie conştient că sfaturile au o putere 
terapeutic-pastorală extrem de limitată. Oamenii lumii noastre 
au nevoie nu atât de sfaturi, cât de putere. Marea eroare 
pedagogică din lumea noastră este opinia - foarte răspândită - că 
ceea ce contează, inclusiv în plan spiritual, „este ceea ce se știe”. 
Această opinie este înşelătoare şi se aseamănă anumitor teorii ale 
personalităţii potrivit cărora acțiunile noastre ar fi dirijate 
numai şi numai de ceea ce cunoaştem (teoretic). Dar o privire 
simplă împrejur ne demonstrează că nu este aşa: de exemplu, 
fumatul este un viciu foarte răspândit, şi toţi cunosc faptul că el este 
foarte dăunător atât fumătorului propriu-zis, cât şi celor din jur. Cu 
toate acestea, puţin sunt cei care-l abandonează. Există deci mulţi 
alți factori capabili să influenţeze acţiunile noastre, care nu-şi 
au originea în sfera cognitivă; există mulţi alţi factori 
inconştienţi, dar care sunt determinaţi în acţiunile noastre. 

Un alt motiv pentru care strategia sfaturilor este 
nesatisfăcătoare se situează în personalitatea preotului. A fi 
interpelat în calitate de  „expert” poate suscita dorința 
neduhovnicească, inconştientă şi narcisistă de a fi stimat. 
Preotul trebuie să refuze rolul, propus subtil de credincios, de a 
acţiona în raport cu el ca un expert. Dialogul pastoral are succes 
numai şi numai dacă preotul practică o foarte vigilentă 
abstinenţă în raport cu dorințele lui inconstiente, de a fi 
apreciat, de a fi vorbit ulterior de bine, de a fi plin de „putere” în 
raport cu credinciosul. 


3. Generalizare, minimalizare, criticare, ironizare 

Există alte multe forme de intervenţie în dialog, incompatibile 
cu un raport terapeutic-pastoral corect. De exemplu, asistentul 
nostru pastoral răspunde de frica bătrânei de hoţi cu o constatare 
generalizatoare şi minimalizatoare. Cu alte cuvinte, nu ia în 
serios frica bătrânei, senzaţia ei subiectivă, opunându-i superficial o 
experienţă generică de viaţă. Neluarea în seamă a exigenţelor 
bătrânei blochează raportul şi îndepărtează interlocutorul de 
experienţele sale concrete spre o discuţie generală şi pur teoretică, 
sau - în cazul nostru - o pune sub presiune impunându-i să-şi 
justifice senzaţia personală. 

Există şi „generalizarea pozitivă”, dar aceasta, în psihologie, nu 
încearcă să devalorizeze experienţa personală, ci să o pună în 
valoare. Preotul trebuie să-l încurajeze pe credincios să-și 
aprofundeze tot mai mult experienţele subiective. Când preotul 
generalizează, minimalizează, critică sau ironizează, se întreabă la 
nesfârşit, demonstrează că vrea să păstreze distanţele faţă de 
celălalt. Motivele profunde ale acestei distanţări sunt de căutat în 
personalitatea sa, care nu suportă apariţia sau existenţa anumitor 
sentimente, conflicte sau atitudini. 


„Pasageri clandestini” în călătoria terapeutico-pastorală 

Se cuvine să trecem acum de la nivelul superficial al acţiunii, la 
dimensiunile profunde ale acesteia. Putem descoperi astfel că nu 
suntem capabili să suportăm sau să trecem cu vederea 
neglijarea noastră de către alţii, generalizările sau învăţămintele 
pe care alţii vor să ni le dea. Suntem, cu alte cuvinte, prizonieri ai 
noştri înşine; prizonieri a anumitor scheme pedagogice, a unor roluri 
auto-impuse. Figura de mai jos ilustrează legătura dintre reacţiile 
„superficiale” şi motivațiile mai profunde. 


Conştient Intervenţii Să asculţi, să întrebi, să 

generalizezi 
Rol Medic, expert, păstor 
Să ajuţi, să călăuzeşti, să 
converteşti 
Subconştie Structura Frică de a greşi, sentimente de 
nt personalităţii culpă, depresie 


Graficul ilustrează cum, pentru a modifica nivelurile 
superficiale de acţiune, sunt necesare cele aflate la profunzime. 
Nivelul motivaţiilor inconştiente (dorinţe, traume, ofense etc.) 
pretind o anumită auto-experienţă pentru a putea ajuta şi însoţi 
afectiv semenul aflat în nevoie. Hermann Stenger vorbeşte de 
„pasageri clandestini” care trebuie să fie descoperiţi, aduşi la 
suprafaţă şi puşi în slujba noastră, dacă dorim ca baraca noastră de 
salvare să fie utilizabilă. Referindu-se la pastorația individuală, el 
identifică trei posibili „pasageri clandestini”. 


1. Tendința de a-i domina pe alţii 

Potrivit unor psihologi contemporani (ex. Hermann Stenger) 
această tendinţă derivă în mod special din exigență nesatisfăcute 
în prima copilărie şi este redeşteptată de situaţii care, prin natura 
lor, includ atitudini de supunere şi de superioritate. Intre acestea se 
situează şi raportul dintre  păstor-credincios,  medic-pacient, 
profesor-elev, şef-subordonat etc. Recunoscându-se pe sine însuşi în 
poziţia de superioritate pe care i-o conferă responsabilitatea 
sacramentală pe care o are, preotul trebuie să-şi controleze 
eventuala tendinţă de a se înstăpâni asupra altora. Păstorul 
poate face aceasta recunoscându-se pe sine însuşi drept „medic- 
bolnav”. De la Mântuitorul Hristos păstorul poate învăţa ce 
înseamnă renunţarea la putere, renunțare care îi permite apoi să 
acţioneze într-un mod eficace. 


2. Dorinţa de a dobândi recunoaştere publică şi apreciere 
(„iubire”) 

Relaţia pastorală cunoaşte riscul ca păstorul să se situeze pe o 
poziţie de exploatare, pretinzând cu sete de la interlocutorul său 
recunoaştere şi stimă. Textul biblic menţionează cuvintele lui Iisus: 
„Mai fericit este a da, decât a lua” (F.Ap.20, 35). Aceste cuvinte nu 
vor să sugereze că „a primi” nu creează un sentiment real de 
mulţumire şi fericire, ci că a „da” creează o stare superioară, mai 
intensă, decât cea creată de „a primi”. Preotul trebuie să constate că 
„a da” şi „a primi” nu sunt opuse, generozitatea şi iubirea de sine nu 
sunt în antagonismul. El trebuie însă să recunoască, să identifice şi 

să pună limite dorinţei interioare de a fi iubit, stimat şi apreciat 
pentru calităţile sale. Dialogul pastoral cunoaşte deci riscul de a 
exploata poziţia pe care o ai pentru a dobândi recunoaştere şi iubire 
pe „spatele” celui care caută ajutor. 

Câteva fraze ale vizitatoarei se nasc din următorul monolog 
interior: „Această Doamnă Hareta, când spune că nu este nimeni 
care să o înţeleagă sau în care să poată avea încredere, se referă 
tocmai la mine. Dar asta să i-o permit să mi-o spună. Va trebui să 
observe că sunt aici tocmai pentru ea, şi că şi altădată am încercat s- 
o ajut, după cum pot. A nu vrea să vezi aceasta mi se pare pură 
răutate. De aceea, n-o să-mi mai pierd timpul cu ea, ca să-mi 
reproşeze apoi, că fac puţin pentru ea. Am şi altceva mai bun de 
făcut!” 

Doamna asistent-pastoral se simte ofensată personal de ceea 
ce doamna Hareta a zis. Dar bătrâna Hareta, din cauza profundei 
amărăciuni şi dezamăgiri care sunt în ea, nici măcar nu este în 
stare să vorbească astfel vizitatorilor ei. Fiecare ajunge să fie târât 
de ea în drama cusută cu lamentări şi acuze. Prin aceste 
lamentaţii şi acuze, bătrâna pune din nou în scenă dezamăgirile şi 
rănile trăite cu mult timp în urmă, pe care nu le-a depăşit încă. 

Asistentul pastoral, agresat şi ofensat, se apără şi o loveşte pe 
bătrână cu noi răni, apelând la observaţii dispreţuitoare sau ironice. 
Drama a ajuns astfel scopul pe care bătrâna Hareta şi l-a 
prefixat, acela de a-i fi confirmată ideea ei veche: „Nimeni nu 
reuşeşte să mă înțeleagă, în nimeni nu mă pot încrede, toţi până la 
urmă mă abandonează!” 

De ce _ vizitatoarea se lasă ofensată atât de tare de 
susceptibilitatea bătrânei? Răspunsul trebuie să-l căutăm între 
„pasagerii ei clandestini”. Ea este de fapt victimă a unei dorinţe 
neconştientizate de recunoaştere. De mai multe ori o îndeamnă 
pe bătrână să aibă „mai multă încredere” în vizitatori şi în ea însăşi; 
dorinţa ei de a primi o „compensaţie” de la bătrâna Hareta a 
condiţionat foarte tare implicarea ei în ajutorarea bătrânei, fără să fi 
conştientizat aceasta. Ea ar trebui, în schimb, să aibă puterea să 
suporte deziluzia, să fie conştientă de faptul că dialogul pastoral 
nu trebuie să se transforme într-un spaţiu de realizare a 
propriilor dorinţe sau aspirații neconştientizate, de laudă sau 
aprobare. Dacă n-ar avea aşteptări psihice de confort în raport cu 
bătrâna Hareta, ar putea înţelege adevărata semnificaţie a 
lamentărilor şi a acuzelor ei. 

Tendinţa de a reacţiona, într-o situaţie nouă (într-o 
întâlnire, într-un dialog - de exemplu) cu modele de 
comportament şi sentimente care derivă dintr-o situaţie 

(întâlnire, dialog) trăită cu mult timp în urmă, în tinereţe 
sau copilărie chiar, se numeşte transfert. Persoane care în 
copilăria lor au fost adeseori abandonate, vor începe orice 
relaţie cu certitudinea interioară că vor fi din nou abandonate. 
Putem chiar afirma că, începând cu cel de-al 12-lea an de 
viaţă, orice întâlnire pe care o are o persoană este, de 
fapt, o a doua întâlnire. 

lată cum defineşte Angelo Brusco transfert-ul: „Vorbim de 
transfert când o persoană reacţionează emotiv la întâlnirea (sau 
în dialogul) cu alta ca şi când interlocutoarea ar fi o figură 
reprezentativă a trecutului ei (tatăl, mama, fratele, sora), 
percepând-o greşit şi având reacţii emotive necorespunzătoare 
noii situaţii. Transfert-ul constituie un fenomen spontan, 
omniprezent în viaţa cotidiană. Fiecare om, de fapt, a 
învăţat să trăiască şi şi-a însuşit anumite maniere de a 
reacţiona în copilărie, cu persoanele semnificative ale 
trecutului său. 

lată deci că şi preotul este subiect al reacţiilor de acest 
tip, faţă de persoanele care îi cer ajutorul. Aceste reacţii pot 
avea o configuraţie dublă: prima are loc atunci când preotul 
interacționează într-o manieră imatură cu interlocutorul, 
raportându-se la el (sau considerându-l) ca la o persoană ireală, 
iar a doua constă într-o reacţie nepotrivită la relaţia de 
transfert a credinciosului. În această a doua situaţie, preotul 
nu-şi dă seama că afecțiunea sau ura manifestată de 
credincios nu sunt îndreptate realmente spre el, ci faţă 
de persoana tatălui (sau a mamei, sau a fratelui) pe care el o 
întrupează în acel moment. Dacă nu-şi dă seama de aceasta, 
reacţionează emotiv greşit, având o atitudine rigidă de refuz. 

Observăm deci că şi preotul are această tendinţă spre 
transfert, pentru că şi el este o fiinţă limitată şi vulnerabilă, cu 
sentimente, conflicte şi evenimente dureroase în trecut. Pentru 
a deveni un preot bun, teologul nu trebuie doar să elimine 
situaţiile nerezolvate ale propriei biografii, ci trebuie să 
dezvolte un sistem propriu de identificare a „punctelor slabe”, 
şi a „umbrelor” lui, pentru ca să nu-i „infecteze” în mod 
inconştient pe interlocutorii săi. Următoarea listă a formelor de 
transfert ar putea fi utilă pentru a identifica propria tendinţă: 

- când am un foarte puternic sentiment de tristeţe, 
disperare,  neplăcere, sau din contră, extaz şi 
hipersensibilitate faţă de credinciosul din faţa mea; 

- când descopăr în mine un elan neprevăzut de interes sau 
de refuz în întâlnirile cu el, sau discut cu el îndelung sau 
foarte dinamic; 

- când criticile sau reproşurile lui mă rănesc profund; 

- când simt o satisfacţie profundă pentru laudele explicite 
pe care mi le face, pentru simpatia demonstrată; 

- când nu sunt capabil să-i refuz o atitudine (să-l încurajez, 
să-l laud, să-l cert) pe care o aşteaptă de la mine; 

- dacă mă interesez continuu de buna reuşită a cazului său, 
dacă el urmează sau nu sfaturile mele; dacă doresc să 
prelungesc cât mai mult raportul cu el; 

- dacă îl visez pe interlocutor. 


Capacitatea preoţilor de a se apropia afectiv de 
credincioşi 
Structura personalităţii preoțești 


Într-un studiu empiric au fost examinate 216 persoane (82 
de candidaţi la preoţie, 27 preoţi, 62 studenţi la teologie laici) 
şi s-a recurs la următoarele proceduri psiho-diagnostice: 

1. Chestionarul de incertitudine. Prin acesta este 
măsurată  „anxietatea”, clasificată prin: „frică de 
insucces”, „fobie a contactului”, „incapacitatea de a 
spune nu”, sentimente de culpă, corectitudine de 
comportament. 

2. Inventarul personalităţii. Acest test obiectiv al 
personalităţii conţine 12 nivele bipolare: nervozitate, 
agresivitate, depresie,  irascibilitate, sociabilitate, 
tendinţă spre (pre)dominare, inhibiţie, extrovertire, 
sinceritate, labilitate emotivă (nevroză), masculinitate. 

3. Test de frustrare. Acest test urmăreşte să identifice 
tendinţele de comportament inconştiente în situaţiile 
conflictuale cotidiene. Baza psihologică a testului este 
constituită de două componente ale psihologiei 
„agresiune-frustrare”. 

Rezultatele unor teste psiho-diagnostice referitoare la 

personalitatea preotului 

1. Preoţii şi studenţii teologi analizaţi au demonstrat o 
evidentă „frică de a face impresie proastă, frică de 
insucces, de critică sau de opinia publică”: „Intr-o 
discuţie sau dezbatere, argumentele cele mai solide îmi 
vin întotdeauna prea târziu, după încheierea discuţiei! ”; 
„In prezența unor persoane cu o personalitate 
puternică, întotdeauna mă pierd”; „Imi lipseşte 
încrederea în mine însumi...” 

2.Ei au dificultăţi sa spună „nu“. Acest fapt 
demonstrează o prea mare predispoziţie de a ceda la 
pretenţiile altora sau de a se „preda” la exigenţele 
altora. Discuţiile sunt evitate „din dorinţa de a-şi păstra 
liniştea sufletească” şi „iritarea este păstrată în sine şi 
nu este manifestată în exterior”. Este vorba de 
„hiperadaptare” şi „frică de a se lega”: „Evit tot ceea ce 
ar putea fi pricină de contradicții!” „Evit, pe cât posibil, 
discuţiile neplăcute, chiar dacă ar fi necesare”; „Când 
sunt diferenţe de opinie, sunt întotdeauna eu primul 
care cedează...” 

3. Au tendinţa de a experimenta sentimente de culpă 
dacă nu satisfac exigenţele altora, în special ale 
persoanelor aflate în nevoie; 

4. Dau O mare importanţă „corectitudinii 
comportamentale”, care se  exteriorizează într-o 
respectare foarte riguroasă a normelor. 

1. Preoţii demonstrează prin cuvânt şi manifestări că 
suferă de insuficiențe fizice şi tulburări psiho-somatice 
într-o manieră mai evidentă decât alte persoane. 

Preoţii, potrivit unor statistici, suferă mai mult decât alte 
categorii profesionale de dureri de stomac, oboseală, aritmie 
cardiacă, dificultăţi respiratorii, dereglări ale somnului etc. Ei 
se demonstrează deci neîncrezători în „fratele trup”, fapt 
incompatibil cu mesajul creştin al mântuirii întregii fiinţe 
umane, atât a sufletului cât şi a trupului. Dumnezeu însuşi „s-a 
făcut trup”. Întruparea deci ridică trupul uman la demnitatea 
de trup divin, şi pretinde speranţă într-o continuă perfecţionare 

a acestuia, iar nicidecum într-o eliberare de acesta. Creştinul 
adevărat trebuie să accepte necondiţionat de acesta. Creştinul 
adevărat trebuie să accepte necondiţionat propriul corp, fără să 
simtă nevoia de a-l mortifica sau demoniza, sau a-l combate 
printr-o asceză greşit înţeleasă. Problema consistă aici nu în 
lipsa unei doctrine teologice referitoare la trup, ci în 
lipsa unei transpuneri a acesteia în psihicul uman 
individual. În neputinţele trupului, omul duhovnicesc poate 
interpreta acceptarea insuficienţei umane de către Dumnezeu. 


2. Preoții sunt subiecţi mai introvertiţi decât alţii, cu 
o scăzută nevoie de contacte sociale 

Acesta este un fapt reconfirmat de nenumărate 
diagnosticări pastoral-psihologice. Preoţii tind să păstreze 
distanţele faţă de oameni, nu se simt atraşi excesiv de 
contactele sociale şi manifestă o scăzută nevoie de relaţii 
sociale. Acest fapt este însă în evidenţă contradicţie cu 
exigenţele profesiei pastorale şi cu „datoria relaţiilor” cu 
semenii. 


3. Preoții suferă de „anxietate socială” într-o măsură 
mai mare decât restul oamenilor. Ei sunt continuu 
marcați de o „frică de insucces și de critică”, hiper- 
cortezie, inhibitie în contactele sociale unită cu 
sentimente de culpă. 

Diagnosticul psiho-pastoral confirmă o dispoziție 
exagerată de adaptare la regulile sociale, până la o 
supunere/capitulare faţă de personalităţile autoritare. „Un 
mare număr de teste psihologice au revelat o realitate unică 
privitoare la seminaristul american tipic: în timp ce el are o 
foarte mare dorinţă de a-i ajuta pe ceilalți, este caracterizat 
totodată de o inhibiţie care-l împiedică să intre în contact fără 
dificultăţi cu alte persoane. In timp ce justifică opțiunea lui 
profesională prin dorinţa de a se apropia afectiv de alţii, el 
consideră această apropiere foarte dificilă, pentru că este timid 
şi puțin sigur de colegii săi. De aceea, seminaristul apreciază 
mult autocontrolul şi stăpânirea de sine.” 

Aceste rezultate privitoare la anxietate socială a preoţilor 
sunt de mare importanţă pentru practica pastorală. Iată câteva 
pericole: 

- preoţii consideră contactele cu semenii dificili şi 
obositoare, de aceea adeseori caută să le evite, ei se 
limitează la contactele pastorale de birou; 

- în dialogurile pastorale, ei încearcă să se refugieze în 
intervenţii distanţatoare, precum: instruire, confruntare 
cu date obiective, impunere de soluţii, comunicare într-un 
mod impersonal, folosind pronumele „noi”. Le este frică, în 
timpul dialogului, să se apropie prea mult de celălalt; 

- întâlnirea de suflet dintre preot şi o altă persoană nu poate 
avea loc deoarece adeseori preotul își ascunde chipul 
în spatele unei măşti, masca „rolului“. 


4. Preoţii au dificultăţi în a conșştientiza propriile 
slăbiciuni şi erori şi a vorbi „cu sinceritate” despre 
acestea 

Potrivit psihologiei profunzimilor, această tendinţă de 
ascundere îşi găseşte originea în anumite răni interioare 
primite în copilărie. Un astfel de preot va avea mari dificultăţi 
în apropierea afectivă de ceilalţi semeni, întrucât interlocutorul 
nu va recunoaşte în el un om limitat, frate cu omul. El nu va 
putea fi deschis faţă de durere, la neputinţă şi la dorinţele 
semenilor, întrucât are reflexul de a respinge „propria umbră”, 
adică orice defect. 


5. Preoţii au tendinţă de a elimina din conștient 
tendinţele agresive faţă de ceilalţi. Ei întorc agresivitatea 
înspre propria persoană, sub formă de sentimente de 
culpă de tip depresiv. 

Există o strânsă legătură reciprocă între absorbţia 
agresivităţii dinspre exterior şi depresie. Cercetările 
contemporane asupra depresiei au demonstrat că absorbția 
agresivității este într-o legătură directă cu depresia şi cu 
disprețuirea de sine. 


Psihogeneza personalității preotului 
Ne vom opri puţin asupra biografiei preoţilor. Este 
important stilul pedagogic practicat în familia de proveniență a 
viitorului preot. 
1. Raportat la alţi oameni, preoţii cresc de obicei în familii 
unde mama reprezintă persoana de relaţie şi forul 

pedagogic dominant pentru copil. Tatăl este absent din 
punct de vedere psihologic: el lasă educaţia aproape 
complet pe seama mamei. Acest fapt conduce la o 
legătură puternică între copil şi mamă. 

2. Preoţii provin din familii în care părinţii și-au introdus 
fiii mai repede şi într-o manieră mari ridicată în rolul 
de adulţi şi i-au conectat mai de timpuriu la valorile 
corelate lumii adulţilor. In aceste familii copiii au fost 
îndemnați de timpuriu să fie „cuminţi”, să aibă grijă de 
fraţii mai mici, să fie ascultători, să se comporte bine, să 
evite prieteniile rele. Nu rareori aici „Dumnezeu” a fost 
invocat ca instanţă amenințătoare pedepsitoare, pentru a 
disciplina copilul. 

3. Aceşti copii, definiţi „mici adulţi”, experimentează precoce 
faptul că capacităţile dobândite de ei nu îi fac 
simpatici printre cei de aceeaşi vârstă cu ei. Astfel, 
pentru a se simţi şi ei undeva iubiţi şi acceptaţi, se 
încredinţează tot mai mult familiei. În familie însă domină 
principiul că „dragostea se poate primi doar dacă se 
plăteşte un preț”, sub forma unor contraprestaţii (precum 
„a fi cuminte”). Ei trebuie să se adapteze la idealurile şi 
valorile familiei. În acest context, al primirii iubirii doar 
dacă există o prestație anticipată, sunt eliminate precoce 
atitudinile neadmise, precum: agresivitatea, neascultarea, 
împlinirea dorințelor proprii, dezordinea. Reprimarea 
acestor realităţi (care au drept finalitate autonomia) 
echivalează cu o vulnerabilitate psihică primordială, în 
care durerea, supărarea trebuie să fie eliminate printr-o 
idealizare a părinţilor, pentru a putea supravieţui ca fiu 
care depinde de ei. 

4. În anii adolescenţei, aceşti fii sunt legaţi de părinţi, 
reuşind să se „dezlege” cu mare dificultate. Acum se 
observă cum ei nu au nici o experienţă de a fi 
„neascultători” fără a fi penalizaţi prin pierderea iubirii 
altuia. Nu au deci curajul de a-i „abandona” pe părinţi şi 
toate „pretenţiile” acestora. 

Exemple de transfert - transferul psiho-emotiv 

N Maria, o femeie de 30 de ani, de-a lungul copilăriei ei a 
avut permanent impresia că mama ei ăl prefera pe fratele ei, 
care ulterior a devenit preot. Avea impresia clară că mama ei 

o neglijează. Când îşi exprima vreo părere sau formula vreo 
sugestie, mama ei n-o lua în considerare, ca şi când nu ar fi 
spus nimic. Dacă, în schimb, sugestia venea din partea fratelui 
ei, mama ei lua în seamă sugestia cu multă căldură şi 
entuziasm; acest fapt o rănea grav interior. Aceste fapte îi 
validau ideea că nu este iubită, ci doar acceptată, tolerată, în 
schimb fratele era favorizat. Se simţea ca o orfană. Când, 
ulterior, intră într-o relaţie cu un preot psihoterapeut, în mod 
inconştient, instaură cu el un raport similar celui existent în 
copilărie între ea şi mamă: îl acuza continuu că nu-i acordă 
suficientă atenţie, că nu se interesează de ea și de 
sentimentele ei. Cel mai mic gest al preotului din timpul 
dialogului pastoral ea il interpreta ca dovadă a faptului că el e 
distras, neinteresat de ceea ce spune, şi drept urmare, se 
enerva. Preotul juca în acest raport pastoral rolul mamei, iar 
Maria retrăia în acest raport durerea şi sentimentul de prăsire 
pe care l-a experimentat din copilărie în propria familie. 


Transfert pozitiv: 

MN Robert, un preot de 35 de ani, şi-a trăit copilăria într-o 
continuă „oprimare“ din partea părinţilor săi, care pretindeau 
de la el să fie „cel mai bun”. el şi-a trăit copilăria cu frica 
permanentă că nu va reuşi să corespundă exigenţelor părinţilor 
săi. Mama lui nu era niciodată mulțumită de ceea ce făcea, în 
ciuda eforturilor disperate pe care el le depunea pentru a 
corespunde aşteptărilor ei: notele lui erau cele mai bune, 
camera lui într-o ordine desăvârşită, răspunsurile lui la orice 
solicitare, prompte... Robert a experimentat sentimente 
transferenţiale fată de superiorii săi din seminar: Sugestiile 
lor constituiau pentru el porunci şi încurajările lor erau 
percepute ca cereri de a da mai mult, şi mai bine. În 
seminar, trăia însă, precum în copilărie, sentimente de 
frustrare, de lipsă de pace interioară, de nemulțumire de sine, 
precum în copilărie. 


Constituind un fenomen relaţional profund, transfert-ul 
cunoaşte o mare varietate de nuanţe emotive, care, în general, 
sunt orientate spre persoanele cu autoritate din viaţa fiecăruia 
(tatăl sau mama, bunicul sau bunica, persoanele de referinţă 
din copilărie), persoanele  destinatare ale afecțiunii din 

copilărie. Trăirile interioare şi sentimentele pot fi atât pozitive 
(afecţiune, dragoste, siguranţă, dependinţă constructivă) cât şi 
negative (ostilitate,  duşmâănie, autonomie  separaţionistă, 
respingere). 

Noi vom grupa aceste sentimente în trei mari categorii: 

1. Sentimente ambivalente: dependenţă şi ostilitate. 
Aceste persoane demonstrează o dependenţă totală, cer 
insistent să fie îndrumate din punct de vedere 
duhovnicesc. În acelaşi timp însă, pot demonstra 
ostilitate pentru că se simt obligate să se manifeste aşa 
cum sunt; 

2. Sentimente de afecţiune. Atitudinea de înţelegere şi 
acceptare manifestată de preot faţă de aceste persoane 
favorizează apariţia acestor sentimente. Credincioasa 
poate răspunde prin sentimente intense de prietenie, 
ajungându-se chiar la îndrăgostire. Persoana celuilalt 
este idealizată. 

3. Sentimente de agresivitate şi ostilitate. Cel care are 
sentimente negative faţă de autoritate va fi determinat 
în mod inconştient să interpreteze orice gest al 
interlocutorului ca o impunere  insuportabilă, 
percepându-l ca judecător şi tiran, şi demonstrându-se 
neîncrezător faţă de acesta. 


Orientări terapeutice 

Potrivit psihologiei umaniste (Karl Rogers) preotul 
terapeut nu trebuie să favorizeze apariţia transfert-ului, dar îl 
poate considera material important când acesta apare, 
tratându-l precum pe alte sentimente. Adoptând o atitudine 
obiectivă, răspunde la  „proiecţiile” credinciosului într-o 
manieră care nu este repetitivă a experiențelor 
traumatice ale trecutului. Dacă, de exemplu, credinciosul 
era obişnuit să fie neglijat sau chiar disprețuit, el nu se va 
conforma, desigur, acestui fapt, ci va manifesta acceptare şi 
cordialitate. Față de un credincios obişnuit să fie 
instrumentizat şi exploatat, va manifesta atenție şi 
consideraţie. Această atitudine de atenţie faţă de sentimentele 
şi experiențele trecute ale credinciosului este cel mai potrivit 
mijloc pentru a suscita în el sentimente de încredere care îi vor 
permite să îndepărteze sau să dilueze senzațiile neplăcute ale 

acestuia,  determinându-l să se axeze pe problemele 
prezentului. 

Făcând astfel, preotul îi va descoperi subtil credinciosului 
că problema este în el însuși, iar nu în afara lui, în ceilalţi. 
Este efectul de interiorizare determinat de orice răspuns-reflux. 
De fapt, nerăspunzând cu ură când i se cere iubire, nici cu 
respingere când i se cere sprijin, preotul îl va determina să-şi 
revizuiască atitudinile interioare ale trecutului şi reacţiile din 
prezent. Preotul poate să clarifice situaţia, conducându-l pe 
credincios să-şi interpreteze situaţia: „Astăzi se pare că vă 
războiţi cu mine! V-aţi gândit de ce se întâmplă aceasta?” Deci, 
pe de o parte, preotul nu răspunde la agresivitatea 
credinciosului, dar nici nu o respinge critic, pe de altă parte, 
explorează atent atitudinea sa şi îi oferă oportunitatea de a 
interioriza, analiza şi interpreta propriile sentimente. 


Lumea pierdută a sentimentelor 

În prima parte a copilăriei, pentru a se conforma aşteptărilor 
aceluia care are grijă de el, copilul trebuie să-şi înăbuşe setea de 
iubire. Trebuie să-şi reprime reacţiile emotive la refuzurile pe care 
le primeşte, ceea ce duce la imposibilitatea de a trăi anumite 
sentimente. Unii copii au dezvoltat o adevărată arta de a ţine 
departe sentimentele. Copilul, de fapt, poate trăi sentimentele 
numai dacă există o persoană care îl acceptă cu aceste sentimente, 
îl înţelege şi îl secondează. Dacă lipsesc aceste condiţii, dacă copilul 
pentru a trăi un sentiment riscă să piardă iubirea mamei (sau 
a figurii materne substitutive), atunci nu poate trăi sentimentele în 
secret, şi le îndepărtează. Ele vor rămâne înscrise în trupul său, 
memorizate ca informaţii. Ca urmare, în viaţă, acele sentimente vor 
putea să renască fără să mai fie înţeles contextul originar. Să luăm 
ca exemplu sentimentul de a fi abandonat. Ne gândim la 
sentimentul copilului mic, ale cărui comunicări verbale sau 
preverbale nu au ajuns la părinţi. Şi nu pentru că părinţii erau răi, ci 
pentru că ei înşişi aveau carente afective, erau ei înşişi în 
căutarea unei persoane disponibile: copilul este disponibil. Copilul 
putem să-l educăm într-un mod de a-l face să devină cum ne place 
nouă. De la copil se poate obţine respect, în faţa lui putem să părem 
puternici, când suntem obosiţi îl putem încredința altora, grație lui 
putem să ne simţim în centrul atenţiei. Copilul poate deveni o 

unealtă de satisfacere a propriilor pasiuni neconştientizate... 
Alice Miller 

(psiholog şi psihoterapeut de la Zurich) 


„Adaptarea la nevoile părinţilor conduce adesea la formarea 
„falsului sine”. Individul dezvoltă o atitudine şi o strategie în care 
se limitează să apară aşa cum alţii aşteaptă, cum „trebuie“ să 
fie, şi se identifică totalmente cu sentimentele pe care le arată. 
Adevăratul său „sine” nu poate să de dezvolte. Părinţii de fapt au 
găsit în falsul sine al copilului o confirmare pe care o căutau, şi 
copilul, care nu a putut să-şi construiască o siguranţă proprie, va 
depinde în mod conştient, şi ulterior în mod inconştient, de părinţi. 
Neputând să se abandoneze sentimentelor proprii şi neavând 
experienţa acestora, el nu-și cunoaște adevăratele nevoi şi este 
alienat de sine însuşi la maximul grad posibil. În această 
situaţie, nu poate să se separe de părinţi, şi va depinde şi ca adult de 
confirmările persoanelor care reprezintă părinții, precum 
„partenerul”, grupul sau  „fiii”. Moştenire de la părinţi sunt 
amintirile inconştiente, refulate, care ne constrâng să ascundem în 
profunzime adevăratul „sine” în faţa noastră înşine. Fapt pentru 
care, solitudinea experimentată în casa părinților mai târziu 
va fi urmată de izolarea în noi înşine”. 


Dramele ascunse ale copilăriei noastre 

Experienţa psiho-terapeutică ne învaţă că, pentru a lupta 
împotriva tulburărilor de natură psihologică, avem la dispoziţie un 
singur mijloc: a descoperi adevărul despre istoria unică şi 
irepetabilă a copilăriei noastre. 

Nu putem să schimbăm nici măcar o virgulă din trecutul 
nostru, nici şterge traumele suferite în copilărie. Putem însă să 
analizăm mai de aproape evenimentele trecutului care au fost 
memorizate în fiinţa noastră, pentru a le aduce din subconştient în 
conştient. Este o întreprindere dificilă, fără îndoială, dar este unica 
care ne va da posibilitatea de a scăpa din captivitatea invizibilă şi 
crudă a copilăriei şi de a ne transforma din victime inconștiente 
a trecutului în indivizi responsabili care îşi cunosc realmente 
trecutul şi s-au conciliat cu el. 

Majoritatea oamenilor acţionează, din nefericire, exact invers. 
Nu vor să rememoreze nimic din trecutul lor şi, fără să-şi dea seama, 
astfel sunt condamnaţi să fie încontinuu influenţaţi şi condiţionaţi de 
propriul trecut, trăiesc din anumite puncte de vedere într-o situaţie 
infantilă, nerezolvată şi neglijată. Nu ştiu să evite pericole care 
cândva erau reale, dar care de mult timp nu mai sunt. Sunt 
condiţionaţi de amintiri inconştiente şi de sentimente reprimate, 

care, atât timp cât rămân în subconştient şi nu sunt analizate 
reflexiv şi emotiv, îi condiţionează în tot ceea ce fac. 

Potrivit opiniei comune a multor oameni care în copilărie erau 
consideraţi „orgoliul părinţilor”, copiii trebuie să aibă o puternică 
conştiinţă a propriei valori. În realitate, totul este invers. La nimic 
nu le foloseşte să încerce cu disperare să împlinească tot ceea ce se 
pretinde de la ei, să fie chiar admiraţi şi invidiaţi. Îi va pândi 
permanent depresia, auto-alienarea, sentimentul de absurditate a 
propriei existenţe. 

Acestea condiţionează nu doar viaţa individului ci şi tabu-urile 
unei societăţi. Aceasta pentru că în copilărie îşi afundă 
rădăcinile întreaga existenţă a unui om. Experiențele copilăriei 
supraviețuiesc în inconștient cu o intensitate extraordinară. 
Experiențele traumatice ale fiecărui copil rămân învăluite în 
obscuritate. Şi ascunse rămân şi „cheile“ de înţelegere a 
întregii vieţi ulterioare. 

Alice Miller, 

psiholog şi psihoterapeut de la Zurich 

Volumul JZ dramma del bambino dotato e la ricerca del vero sé 
Editura Bollati Boringhieri, (Seria Saggi psicologici), Torino, 
1997 

Anexă 
Contra-misiunea preotului prin incultură 


„Domnilor Parlamentari, 

despre problemele acestea importante ce le discutăm 
să nu-i întrebăm numai pe intelectuali, 

ci şi pe ofiţeri şi pe preoți...“ 

(un parlamentar al României post-revoluţionare) 


Cunoaşterea normelor elementare de gramatică şi ortografie 
constituie un criteriu prioritar pentru confirmarea statutului de intelectual 
al preotului şi al profesoarei de religie. În societatea noastră secularizată, 
neglijarea acestui aspect constituie o formă virulentă de contra-misiune, 
întrucât lumea intelectualităţii nu pune preţ pe mesajul pe care-l poate 
avea pentru lume un agramat, cu atât mai mult dacă acesta pretinde că 
mesajul lui vine de dincolo de lume, dar scandalizează conştiinţele 
intelectualităţii acestei lumi. 


I. Expresii handicapate şi formulări agramate 


Scrisoarea unui preot ortodox plecat în Occident la muncă, 
către ierarhul său de acasă 


Greşit: Cu fiiască supunere, |Vă aduc la cunoştinţă despre activitatea 
mea desfăşurată... 


234 


Corect: Cu supunere, Vă aduc la cunoştinţă activitatea] mea 
desfăşurată... 


Greşit: După cum v-am spus şi Înalt Prea Sfinţiei Voastre, |lmi-am cerut 
permisiunea să plec în Occident pentru a lucra, dar şi dacă am 
posibilitatea să slujesc în duminici şi sărbători, |fapt care m-i sa şi 
înplinit. 
Corect: După cum ştiţi, lam cerut permisiunea Înalt Prea Sfinţiei Voastre 
să plec în Occident pentru a lucra, cu îngăduința de a sluji în duminici şi 
sărbători. 

Greşit: fapt care m-i sa şi înplinit. 
Corect: |fapt care mi s-a şi împlinit 

Regulă: Întotdeauna înainte de consoanele „p” şi „b” în 
limba română se scrie „m” deşi se aude „n”. 

„S-a” când nu este pronume posesiv (mama sa, bunica 
sa, sora sa) se scrie cu liniuţă de despărţire, întrucât este vorba 
de obicei despre două părţi de vorbire diferite: „ s” - pronume 
reflexiv (forma abreviată: pe sine, se, s-) şi „a împlinit” - verb. 


Greşit: Occidentul m-a schimbat puţin şi pe mine, aici oameni sânt mai 
disciplinaţi iar mentalitatea de gândire este de tip occidental. 

Corect: Occidentul m-a schimbat puţin, aici oamenii |sund mai disciplinaţi 
iar|lmentalitatea | este de tip occidental. 


Greşit: Părinte, eu am venit în Italia să lucrez, să îmi ajut familia, |ci nu să 
i-au locul nimănui... 
Corect: Părinte, eu am venit în Italia să lucrez, să îmi ajut familia, nu să 
iau locul cuiva.... 

„Mentalitatea” este prin definiţie „un mod de a gândi”, 
deci expresia „mentalitatea de gândire” este un pleonasm 
„schizofrenic”, adică o modalitate stupidă de a spune acelaşi 
lucru cu două expresii diferite, tautologice. 


Greşit: Și aici în Occident, oamenii au nevoie de hrană spirituală, pentru 
că aşa precum îi îngrijeşte biserica ortodoxă pe fii iei duhovniceşti, nu tot 
aşa stau lucrurile şi cu credincioşi catolici. 

(a se observa permanent exprimarea extrem de handicapată) 
Corect: Şi aici în Occident, oamenii au nevoie de hrană spirituală. Spre 
deosebire de Biserica Ortodoxă care are grijă de fiii ei duhovniceşti, 
Biserica Catolică este - după părerea mea - mai neglijentă. 

Observații: 
Întotdeauna sunt de preferat în exprimare mai multe 
propoziţii simple unei fraze greoaie, incorecte şi doar aparent 
academică. 

Pronumele eu, ea, el ei, ele, nu se scrie niciodată anticipat 
de un „i”, deşi în pronunție se aude cel mai adesea astfel (ieu, 
iel, ia). 


Scrierea cu unul, cu doi sau cu trei „i” a substantivelor 

Ex. „copiii” - ultimul „i” este articolul; penultimul „i“ este 
semnul pluralului; antepenultimul „i“ este din rădăcina cuvântului 
„copil”; (copiii aceia; acei copii). 

Ex. membru (cuvânt care nu are nici un „i” în rădăcină) 

Membrii (oamenii) sectelor se ajută între ei. Diferiţii membri 
(oameni) ai Consiliului Parohial nu o fac în schimb, ci se ceartă în public, 
făcând de ruşine parohia şi biserica! 

În acest caz, pentru a identifica scrierea corectă se poate 
recurge la o stratagemă simplă: substituirea cuvântului 
„membru” cu un alt cuvânt, pentru a vedea cum se comportă 
acest nou cuvânt în vechiul context şi aplicarea ortografiei 
corespunzătoare. 

Observaţie: dacă apelăm doar la „cum se aude”, nu primim nici un 
indiciu referitor la scrierea corectă a acestor cuvinte. Cheia descifrării 
dilemei noastră stă în analiza logică a situaţiei. 
Greşit: Biserica Ortodoxă din Torino este plină în şi sărbători, 
se simte laceea căldură spirituală care emană din sufletele 
credincioşilor noştrii. 


Corect: Biserica Ortodoxă din Torino este plină în duminici şi sărbători, 
simțindu-se în ea acea căldură spirituală care emană din sufletele 
credincioşilor noştri. 


Observaţie: în limba română există minunata soluţie, pentru a 
facilita şi fluidiza exprimarea, de a folosi un gerunziu într-o a doua parte a 
comunicării, fapt ce are efecte benefice asupra clarităţii exprimării. [| 


Reguli: Absolut întotdeauna „noştri” şi „voştri” se scriu cu un 
singur „i“. 

Pronumele demonstrativ de îndepărtare „aceea” nu 
trebuie niciodată confundat cu adjectivul pronominal „acea”. 
Ilată-le declinate: 


Pronumele demonstrativ de îndepărtare: 

Acela (masculin singular: Pe acela l-am declarat „persona non 
grata”) 

Aceea (feminin singular: Aceea este autentica icoană făcătoare de 
minune de la Nicula) 

Acelea (pentru fete) 

Aceia (pentru mai mulţi băieţi) (masculin plural: „Preotii au fost 
întotdeauna aceia care au sărăcit norodul...”) 

A se opera deci distincția clară între| aceea - aceia 


Pronumele demonstrativ de apropiere 
Acesta, ăsta 


Pronumele demonstrativ de identitate 

Acelaşi - aceeaşi 

„Nu le venea să creadă că era aceeaşi biserică de 
dinainte de restaurare” (pronume la singular feminin). 


„Credincioşilor nu le venea să creadă că sunt aceiaşi preoţi pe care 
îi întâlniseră în tren” (pronume la plural masculin). 


II. Ortografia prin comparații 


[Altfel - Alt fel 

Cuvântul „altfel” este conjuncţie şi se scrie legat ori de 
câte ori se poate înlocui cu „altminteri” (Nu l-am văzut 
niciodată îmbrăcat altfel). În restul cazurilor, când se referă la 
alte feluri, alte moduri de a trata un lucru, se scrie despărţit 
(„Unii spuneau într-un fel, alţii în alt fel, şi multe se ziceau pe 
seama fiicei popii. “) 


Decât - de cât 
„O sa-ţi arăt, cuvioase Antonie, că sunt alţii mai 
sfinţi decât tine”. 

Când are înţelesul de „ca” , „decât” este adverb şi se scrie legat. 
Când se referă în schimb la o cantitate (Preotul tremura tot de cât frig 
acumulase la umblatul cu crucea) se scrie despărţit. 


Demult - de mult 
Când este adverb de timp, „demult” se scrie legat; atunci poate fi 
înlocuit cu termenul „odinioară”: „Demult, fetele întâmpinau la poartă, cu 
mâncare şi apă, pelerinii ce mergeau la Nicula”. 

În restul cazurilor, când se referă la o bună bucată de vreme de 
când ceva nu s-a mai realizat, se scrie dezlegat: “De mult timp, părinte, 
nu aţi mai călcat în umilul meu bordei!” (atunci răspunde la întrebarea: de 
când?) 


Numai - nu mai 
„Numai” când este conjunctie, se scrie într-un cuvânt: 
„Toată lumea are câte ceva, numai popa se plânge că n-are, n-are”. 
„Când ajunse cuțitul la os, baba nu mai putu şi începu să 
blesteme”. Când este vorba despre o negaţie, de un verb la negativ, 
cuvintele aflate în atenţia noastră se scriu despărţit. 


Odată - o dată 

Când se poate înlocui cu „cândva”, atunci termenul nostru este 
adverb de timp şi se scrie legat. „A fost odată ca niciodată...”. Când se 
referă la o acţiune realizată o singură dată, nu de mai multe ori (fiind în 
acest caz numeral adverbial), atunci cuvintele se scriu despărțite: 
„Profesoara il mai salută o dată pe părinte şi plecă mulțumită”. 


Alitădată - altă dată 

„Altădată” se scrie într-un cuvânt când se referă la un 
timp anume, putând fi înlocuit cu „cândva”: „Altădată preoții nu 
fumau şi spuneau că aceasta este mare păcat”. În restul 
cazurilor, când are înţelesul de altă ocazie, se scrie despărţit: 
„Lele Veronică, altă dată o să-ţi iau banii, dar acum ştiu că eşti 
necăjită, aşa că rezolvă-ţi cu ei necazul”. 


Alte situaţii dilematice: 
că-i - căi; c-ai - cai; c-ar - car; ce-ai - ceai; 


c-or - cor; de-al - deal; du-ne - dune; | 


n-ai - nai; n-aş -naş; ne-a - nea; 

ne-am - neam; n-or- nor; şal - şal; 


ș-ale - şale; te-i - tei; v-ar - var; l-aş - laş; 
Regula de aur, general valabilă: 

Când avem de-a face cu un substantiv (precum o parte din cele 
de deasupra) este clar că ortografia impune scrierea lui într-un 
singur cuvânt. Când însă, din conţinutul propoziției rezultă clar că nu 
este vorba de un substantiv (şal, nai, neam, dună etc.) ci de o acțiune 
exprimată prin alăturarea a două părți de vorbire diferite de obicei 
un verb şi un pronume, atunci cuvintele se scriu despărțite. 


l-ați - laţi; m-oi - moi; 
Regula de mai sus este valabilă şi când nu este vorba de 
un substantiv ci de un adjectiv (precum cele două exemple de 
mai sus - doi covrigi laţi, două piersici moi) sau un pronume 
(precum mai jos). 


n-oi - noi; l-or - lor; v-oi - voi; 


Alte distincţii ce trebuiesc operate: 

Adverbul [maj (mai bine, mai rău etc.) nu trebuie confundat cu 
juxtapunerea dintre un verb şi un pronume în formă abreviată: „M-a 
înnebunit, cioroiule!” 

Prepoziţia nu trebuie niciodată confundată cu grupul |I-a” 
despărţit prin liniuţă întrucât este vorba de două părţi de vorbire diferite 
(„La Betleem colo-n jos...” -|L-a bătut până l-a prăpădit...). 

La fel stau lucrurile în cazul adverbului |cam care trebuie distins de 
grupul |c-am: „laca poznă, c-am scăpat-o!” 


„Nu ştiu care vi-iļ leacul!”; „Tu însă, bade Gheorghe, 
să vii degrabă la mine să ne sfătuim, până-i mai prindem 
Vii 


e—a 


În primul caz, avem de a face cu un pronume alăturat unui verb (Nu 
ştiu care vă este leacul!), în al doilea caz, avem de-a face cu verbul „a 
veni” la persoana a doua singular, modul imperativ, scriindu-se ca a tare 
cu doi „i”. În al treilea caz, este vorba de adjectivul „viu”, la plural (în 
opoziţie cu „mort”). 


Scrierea cu majusculă 

Se scriu cu majuscule zilele de sărbătoare naţională, internaţională, 
sau bisericească: 1 Decembrie, 1 Mai, 20 Iulie - Sfântul Ilie. Restul zilelor 
se scrie cu iniţială mică: 23 august, 15 septembrie, 2 octombrie etc. 


Adjectivul pronominal 


Acea (fată) 

Acel (băiat) 
Acele (fete) 
Acei (băieţi) 


Pronumele şi adjectivul relativ: 


Care, cine, ce 


Alte erori: 


Greşit: 
emigrației era 

Corect: 
emigrației era 


să fiu expulzat... 


să fiu expulzat... 


Datorită  necunoaşierii legislaţiei italiene în privința 


Din cauza necunoaşterii legislaţiei italiene în privinţa 


Observaţie: Cuvântul „datorită” nu poate fi echivalat cu expresia 
„din cauza”; „Datorită” presupune o acţiune pozitivă, pe când „din cauza” 
sugerează o acţiune cu efecte negative. Exemplu: „Datorită mie şi 
nevestei mele aveţi voi televizor color!” este o formulare corectă; Expresia 
„din cauza mea şi a soţiei mele mâncaţi voi tortul” - este greşită. 


Greşit: |Întra zi o femeie italiană m-a întrebat dacă preot şi |ia- 


m răspuns că sânt... 


Corect: 


Într-o zi o femeie italiană m-a întrebat dacă sunt preot şi 
i-am răspuns că suni... 


În limba română verbul „a fi” se conjugă corect la modul indicativ 


prezent astfel: 


Eu sunt (iar nu: ieu sânt) 
Tu eşti (niciodată: tu ieşti) 
El (ea) este 


Noi suntem (nu: noi sântem) 


Voi sunteţi (nu: voi sânteţi) 
Ei (ele) sunt (nu: ele sânt) 


„Într-o” se scrie întotdeauna despărţit de liniuţă; la fel „într-un ” 
în schimb, cuvintele „vreun“, „vreo” se scriu legat. 


Greşit: 


Preotul trebuie să 


de-a dovadă că e familiarizat cu 


chestiunile gramaticale elementare; 

Corect: Preotul trebuie să |dea dovadă că e familiarizat cu 
chestiunile gramaticale elementare; 

Observaţie: Întotdeauna când este vorba despre verbul „a da”, 
indiferent de conjugare, ortografia impune scrierea lui într-un 
singur cuvânt: eu dau dovadă, el să dea dovadă. 

Expresiile compuse în schimb (de-a rostogolul, de-a valma, 
de-a dreptul, de-a dura, de-a sila, de-a pururi etc.,) se scriu 
despărțite. 


Situaţie similară este cea a verbului a lua: Preoteasa dă 
fuga fuguţa la coteţ să vadă câte ouă li-a făcut găina. Preotul 
lasă atunci lucrul început, lia |cheile bisericii şi se duce supărat 


la vecernie. 

Observaţie: Absolut întotdeauna când este vorba de verbul „a lua”, 
cuvântul se scrie legat: Uite, zău, acum liau seama, că-mi stă bine-n cap 
năframa “ 

Confuzii mai poate crea verbul „a sări” (eu sar, tu sari) care nu 
trebuie nicidecum confundat cu expresia compusă „s-ar”: „S-ar cuveni să 
demonstreze mai mult respect pentru enoriaşii săi”, sau verbul „a ţine”: 
„De vine această mătăhală de om la colindat, apoi să te ţii!”, care este 
diferit de „ţi-i”: „Ți-i greu să te rogi? Atunci meditează!”. 


Greşit: Înalt Prea Sfnţite Părinte, venind la mine în parohie |ve-ţi 
vedea cât de mult mă cinsteşte lumea şi poporul că şi 
dumneavoastră mă prețuiți... 

Corect: Înalt Prea Sfnţite Părinte venind la mine în parohie |veţi 
vedea cât de mult mă cinsteşte lumea şi poporul va vedea că şi Înalt Prea 
Sfinţia Voastră mă prețuiți... 

Regulă elementară: niciodată viitorul („va fi”, „va vedea” , „va 
răsplăti” etc.,) nu se scrie cu liniuţă de despărţire. Când nu este vorba 
însă de viitor, în general „v”-ul se desparte de restul cuvintelor, pentru că 
el este pronume într-o formă abreviată, iar restul cuvintelor sunt verbe 
(exemplu: „Iubiţi credincioşi, cine v-a condiţionat existența mai mult 
decât propriile păcate?”). 


Greşit: „În zilele noastre Biserica prin ierarhi şi preoţi î-şi 
împlineşte misiunea de la păstorii „turma lui Hristos” şi de ai duce pe 
calea mântuirii”. 

Corect: „În zilele noastre Biserica prin ierarhi şi preoţi îşi 
împlineşte misiunea de la păstori „turma lui Hristos” şi de duce pe 
calea mântuirii”. 

Observaţii: 

Niciodată un verb la infinitiv (e vorba de verbele din aşa-numita 
conjugare a patra) nu se scrie cu doi „i” (a vorbi, a cleveti, a bârfi, a 
păstori, a blagoslovi, a desăvârşi, a moşteni) chiar dacă „după auz” se 
pare că aşa s-ar scrie. 

Cuvântul |,ai” se scrie legat când face referinţă la posesie (ai mei, ai 
tăi, ai săi) iar în restul cazurilor, când avem de-a face cu două părţi de 
vorbire diferite, verbul „a duce” - în cazul de sus şi pronumele „pe ei, îi, - 
i” se scrie despărţit. 

„Îşi” se scrie întotdeauna legat, întrucât este o singură parte de 
vorbire, pronumele reflexiv. 


„Deşi student eminent, ajuns în anul IV, vedea în examenul de 
licenţă un pericol iminent”. 

Cuvintele „iminent” (foarte apropiat, de neevitat) şi „eminent” 
(strălucit, de excepţie) sunt paronime, deosebindu-se, în afară de sensul 
lor, printr-o singură literă/sunet (vocalele „e” şi „i”). 

Alte paronime: propoziție - prepoziţie; prenume - pronume; 


III. Expresii memorabile, culese din lucrările scrise ale 
altor generaţii: 


„O problemă mare la preoţi este că vorbeşte cu un bolnav sau 
credincios de rând prea filosofic şi atunci credinciosul se dezamăgeşte în 
preot”. 

„Preotul trebuie să fie cel care lămureşte toate întrebările ce îi vin”. 

„Un rol deosebit il are preotul ca şi căldura cu care î-şi (!!!) tratează 
credincioşi (1!!!) săi. Dacă preotul nu comunică creiază (!!!) o stare de 
separare care poate apărea oricând conflicte între credincioşi”. 

Observaţie: 

Verbul „a crea” se conjugă fără nici un fel de ji 
rădăcină şi terminaţie: 

Eu creez 

Tu creezi 

El, ea creează 

Noi creăm 

Voi creaţi 

Ei, ele creează 


n 


intercalat între 

La conjunctiv: 
Eu să creez; Tu să creezi; el să creeze; 
Noi să creăm; voi să creați; ei să creeze. 


Alte erori curente: 

- Văzutu-l-aţi ce mi-a făcut? Nu mi-a plătit contribuţia de 10 ani şi 
acum sunt obligat să-l îngrop căci au rezemat gardul casei parohiale cu 
el... 


O aceeaşi greşeală îmi creează mereu probleme! 


Atenţie: 

Corecţi în limba română sunt termenii: „greşeală“, 
„greşeli“, nicidecum „greşală”, „greşale”, în ciuda faptului că 
în multe biserici se spune „şi ne iartă nouă greşalele noastre”. 


Sufixe (grupuri de cuvinte aşezate la sfârşitul unui cuvânt) 

-ean, -eală, - eaţă; 

Aceste sufixe se scriu şi se pronunţă cu „ea” după 
consoane (chiar ş, j: ieşean, clujean, blăjean, mureşean), 
nicidecum doar cu „a” (clujan); aceste sufixe în schimb după 
vocale se scriu şi se pronunţă -ian, -ială: buzoian (nu buzoean) 
croială (nu croeală). 


n 


„N” dublat 

În anul 35 d. Hr., Irod dispune ca Aristobul să fie înecat în 
baie, tocmai când era oaspete în palatul său... 

Întotdeauna cuvântul „înecat” se scrie cu un singur „n”. 
Se scriu cu doi „n” acele cuvinte care sunt compuse din prefixul 
„în” urmat de un alt cuvânt care începe cu litera „n”. Exemplu: 
înnămolit (în+nămol); înnorat (în+nor); înnoit (în+nou); înnodat 
(în +nod). 

„De la sfânta spovedanie m-am întors înnoită şi simt că am 
reînnodat firul rupt cu Biserica în tinereţile mele zburdalnice... ” 


Veni Maria cu copiii ei proprii şi eu îi zâmbii dulce... 

Asta-i casa un’ mi-i drag, cu garoafe prinse-n prag! 
Dragu-mi-i cu cine joc, că miroase-a busuioc! 
Spusu-i-am totul şi-i era ruşine de tot ceea ce-a aflat! 


Şi-i - La conjuncţia „şi” este anexat uneori pronumele „lui, 
îi, -i” şi fiind deci vorba de două părţi de vorbire diferite, se 


scriu obligatoriu cu liniuţă de despărţire. 


„Model“ de hrisov şi invitaţie 


Greşit: Cu prilejul |sfinţiri Biserici cu hramul „Sfinţi Arhanghelii Mihail 
şi Gavriil” din localitatea Glâmboaca, noi, |credincioşi ortodocşi Vă 
invităm să luaţi parte la evenimentele... 


Corect: Cu prilejul |sfinţirii Bisericii cu hramul „Sfinţii Arhangheli 
Mihail şi Gavriil” din localitatea Glâmboaca, noi, credincioşii ortodocşi 
Vă invităm să luaţi parte la evenimentele... 


Pronumele de întărire 


La feminin: 

Eu însămi (un preot nu va putea zice deci niciodată „eu însămi”) 

Tu însăţi (când interlocutorul este o femeie sau fată, 
preotul foloseşte acest pronume) 

Ea însăşi 

Noi însene (când este vorba de un grup de fete) 

Voi însevă (însuşi preotul foloseşte acest pronume când 
are în faţă un grup alcătuit exclusiv din fete: Voi însevă trebuie 
să cântati la liturghie, nu bunicile voastre...) 

Ele însele 


La cazurile Genitiv şi Dativ avem o variaţie (însemi, înseţi, înseşi) a 
acestui pronume: 

Bianca declară: Îmi dădu mie însemi (Cui?) cheile de la sicriaşul cu 
sfinte moaşte! 
- Țielînseţii 
[| Da! Preoteasa cred că a devenit invidioasă! 


Pentru masculin 
Eu însumi 

Tu însuţi 

El însuşi 

Noi înşine (folosit şi atunci când un bărbat se află într-un grup alcătuit numai 
din fete, cu excepţia vorbitorului, întrucât „sexul tare” răstoarnă poziţia de majoritate a 
femeilor impunând folosirea pronumelui masculin). 

Voi înșivă 

Ei înşişi 


Despărțirea cuvintelor în silabe: 

Când un cuvânt nu se termină într-un rând, se vor trece 
în rândul următor numai silabe întregi. întrucât 
calculatorul nu cunoaşte această despărţire, se impune o mare 
atenţie; calculatorul operează automat despărţiri eronate în 
cazul prezenţei liniuţei de despărţire 
(exemplu: M- 

ați fermecat). 

Despărțirea în silabe a cuvintelor se face astfel: 


1. Dacă vocala este urmată de o singură consoană, 
aceasta trece la silaba următoare: le-ge; o-ră; 
2. Dintre două vocale succesive care nu formează 


diftong, prima aparține silabei dinainte, a doua 
celei următoare: ce-re-a-le; lu-a; i şi u între două 
vocale, trec la silaba a doua: ba-ia; no-uă; 

3. Dacă vocala e urmată de două sau mai multe 
consoane, prima consoană trece la silaba dinainte, 
cealaltă sau celelalte la silaba următoare: ac-tiv, as- 
tăzi; mul-te; as-pru; con-tra; os-ci-la-tor; mons-tru. 

4. Excepţie: Când prima consoană este b, c, d, £ g, h, 
p, t v, iar a doua este l sau r, amândouă consoanele 
trec la silaba următoare: a-bre-vi-a; a-cru; co-dru; a- 
gro-nom; su-plu; a-tlet; li-tru; de-vre-me; 


5. Grupurile ct, ct şi pt, pt precedate de consoane se 
despart: punc-taj; func-ţi-e; sanc-ţi-u-ne; somp-tu- 
os. 

6. Cuvântul jertfă se desparte astfel: jert-fă; 

7. La cuvintele compuse şi la cele derivate cu prefixe 


precum şi la unele derivate cu sufixe despărţirea în 
silabe se face, de preferinţă, ținându-se seama de 

părțile componente atunci când cuvântul e 
analizabil: de-spre (nu des-pre), drept-unghi (nu 
drep-tunghi); in-egal (nu i-negal); ne-stabil (nu nes- 
tabil); sub-linia (nu su-blinia) vârst-nic (nu vâr- 
stnic). 


Scrierea şi pronunţarea numelor proprii şi comune străine: 


Numele proprii străine se scriu cu ortografia limbilor 
respective, atunci când acestea folosesc alfabetul latin: 
Shakespeare, Nietzsche, Wall Street, Washington, Wagner şi se 
pronunţă ca în limba din care provin: Șecspir, Nice, Vălstrit, 
Uaşintăn, Wagner etc.). 

Cuvintele străine se scriu potrivit cu vechimea intrării 
lor în limbă: cele vechi şi cu o circulaţie mai largă se 
reproduc fonetic: fotbal, lider, miting; cele mai noi şi de 
circulaţie limitată se scriu şi se pronunţă ca în limba de 
origine: cow-boy etc. 


Scrierea unor cuvinte compuse: 

Prepoziţiile, conjuncţiile şi adverbele compuse în care 
fuziunea părţilor componente e de mult desăvârşită, se 
scriu într-un cuvânt: înspre, dinspre, despre, împotriva, 
împrejurul, astfel, deasupra, fiindcă, întrucât, aşadar, astăzi, 
bunăoară, dedesubt, dinainte, dincoace, devreme, întotdeauna, 
laolaltă, deopotrivă, înadins, dinadins etc. 


Exemplu de scrisoare de dragoste către o curtezană: 
Sunteţi unsoare! Maţ fermecat! 


Modurile nepredicative ale verbului 

Atenţie: o greşeală foarte frecventă este formularea de preot a unor 
„propoziţii” fără predicat! De fapt o condiţie pentru ca o propoziţie să 
existe este să aibă predicat şi subiect (cel puţin subînţeles unul dintre 
acestea) adică verbul ei să fie la unul din modurile predicative. lată 
exemple de erori: 
Cădind părintele prin biserică. Preoteasa spălând hainele la 
cişmeaua din spatele casei. |A mânca numai mâncăruri rafinate. |De privit 

imagini indecente. Stoarsă de vlagă doamna preoteasa în urma 
pregătirilor de Crăciun. 

Toate verbele menţionate în exemplele de mai sus sunt la moduri 
nepredicative, deci nu pot forma singure o propoziţie. 


Fii credincios, nu fi necredincios! 

Imperativul pozitiv al verbului „a fi” (Fii!) se scrie deci cu doi ji 
(primul aparţinând rădăcinii, al doilea fiind desinenţa persoanei a Il-a 
singular) iar imperativul negativ se scrie cu un singur „i” (nu fi = nu - 
adverb; fi - forma indicativului). 

Verbul „a fi” ca auxiliar pentru formarea unor moduri şi timpuri 
(precum viitorul anterior - voi fi fost; conjunctivul perfect - să fi fost; 
condiţionalul optativ perfect - aș fi fost; infinitivul perfect - a fi fost) nu 
se scrie niciodată cu doi de i”. 


n 


Model de cerere: 


Înalt Prea Sfinţite Părinte Arhiepiscop, 


Subsemnatul, (numele, prenumele), student 
în anul I la Facultatea de Teologie a Universității 
„1 Decembrie 1918” din Alba lulia, secţia ...., Vă 
rog să binevoiți a-mi aproba....... (Vă rog să 
binevoiţi a dispune eliberarea unei adeverinte din 
care să rezulte că...). 

Mentionez că aceasta îmi este necesară 


Al Înalt Prea Sfinţiei Voastre, 


Alba Iulia, 2 februarie 2002 


Înalt Prea Sfinţiei Sale, 

Înalt Prea Sfintitului Părinte Andrei 
Arhiepiscopul Alba Iuliei 

Decanul Facultăţii de Teologie 

